CONDIŢII GENERALE PENTRU PROIECTARE, EXECUŢIE ŞI OPERARE DE LUCRĂRI PREVEDERI PRELIMINARE
1. Definiţii

1.1. În aceste Condiţii Contractuale, termenii şi expresiile de mai jos au următoarele semnificaţii:

a) Acord Contractual - documentul numit astfel semnat de cele două Părţi;

b) Antreprenor - persoana numită antreprenor în Acordul Contractual şi succesorii legali ai acestei persoane;
c) Aria de Delegare - raza teritorială a Beneficiarilor Delegatari, în cadrul căreia Antreprenorul are, pe durata Perioadei de Operare, dreptul exclusiv de a presta Serviciile de Operare;
d) Auditor - entitatea independentă şi imparţială desemnată pentru realizarea Auditului Independent de Conformitate în conformitate cu prevederile subclauzei 35b.5 [Auditul Independent de Conformitate];
e) Audit Independent de Conformitate - auditul de conformitate realizat în conformitate cu prevederile subclauzei 35b.5 [Auditul Independent de Conformitate];
f) Autoritatea de Reglementare - Autoritatea Naţională de Reglementare pentru Serviciile Comunitare de Utilităţi Publice (ANRSC), care este, potrivit Legii, autoritatea de reglementare competentă în cazul serviciului public de salubrizare a localităţilor;
g) Beneficiar/Beneficiari - Beneficiarul Proprietar al Facilităţii şi/sau Beneficiarii Delegatari şi/sau Beneficiarul Asociaţia, după cum cere contextul. Cu excepţia cazurilor în care, prin Contract, sunt incluse referinţe exprese la rolurile şi responsabilităţile individuale ale Beneficiarului, Beneficiarul Proprietar al Facilităţii exercită drepturile şi execută obligaţiile ce revin Beneficiarului conform prezentului Contract în legătură cu Proiectarea şi Execuţia, iar Beneficiarii Delegatari, în mod direct sau prin Beneficiarul Asociaţia, în limitele mandatului său, exercită drepturile şi execută obligaţiile ce revin Beneficiarului conform prezentului Contract în legătură cu Serviciile de Operare;
h) Beneficiarul  Asociaţia  -  persoana  numită  beneficiarul  asociaţia  în   Acordul  Contractual şi succesorii legali ai acestei persoane, care acţionează în  numele  şi  pe  seama Beneficiarilor Delegatari;
i) Beneficiarul Delegatar - persoana/persoanele numită/numite beneficiari delegatari în  Acordul Contractual şi succesorii legali ai  acestei/acestor  persoane,  care  deleagă  gestiunea Serviciilor de Operare, pe durata Perioadei de Operare, către Antreprenor;
j) Beneficiarul Proprietar al Facilităţii - persoana numită beneficiarul proprietar al facilităţii în Acordul Contractual şi succesorii legali ai acestei persoane;
k) Biodeşeuri - deşeuri biodegradabile provenite din grădini şi parcuri, deşeuri alimentare şi de bucătărie provenite de la gospodării, birouri, restaurante, depozite angro, cantine, firme de catering sau magazine de vânzare cu amănuntul şi deşeuri comparabile provenite din uzinele de prelucrare a produselor alimentare;

l) Bunuri - Utilajele Antreprenorului, Materialele, Echipamentele şi Lucrările Provizorii sau oricare din acestea, după caz;
m) Bunuri de Preluare - bunurile achiziţionate sau construite de Antreprenor şi utilizate de acesta pentru prestarea Serviciilor de Operare, care, la Data Finalizării Contractului, pot intra în proprietatea Beneficiarului Proprietar al Facilităţii, în măsura în care acesta îşi exprimă intenţia de a prelua respectivele bunuri, în schimbul plăţii, către Antreprenor, a contravalorii bunurilor în cauză;
n) Bunuri de Retur - bunurile utilizate de Antreprenor pentru prestarea Serviciilor de Operare (inclusiv Facilitatea), care la încetarea, din orice cauză, a Contractului, revin sau intră în proprietatea Beneficiarului Proprietar al Facilităţii, de plin drept, gratuit, libere de orice sarcini şi aflate în stare corespunzătoare de funcţionare şi exploatare. Sunt Bunuri de Retur şi investiţiile realizate de Antreprenor în conformitate cu Programul de Investiţii;
o) Caietul de Sarcini al Serviciului de Salubrizare - caietul de sarcini pe baza căruia se organizează şi se desfăşoară serviciul public de salubrizare al localităţilor (inclusiv activităţile componente ale Serviciilor de Operare) la nivelul Ariei de Delegare, elaborat în conformitate cu caietul de sarcini-cadru al serviciului de salubrizare a localităţilor, elaborat de Autoritatea de Reglementare, şi aprobat de autorităţile deliberative ale Beneficiarilor Delegatari;
p) Cerinţele Beneficiarului - documentul, parte a caietului de sarcini elaborat de către Beneficiar, intitulat
„Cerinţele Beneficiarului" şi inclus în Contract, şi orice alte modificări sau adăugiri ale Cerinţelor Beneficiarului în conformitate cu prevederile Contractului. Acest document specifică destinaţia şi scopul Lucrărilor şi Serviciilor de Operare şi/sau orice cerinţe şi criterii tehnice legate de acestea;
q) Cerinţe de Operare şi Întreţinere - ansamblul procedurilor şi cerinţelor Beneficiarului pentru prestarea corespunzătoare a Serviciilor de Operare, incluse în Cerinţele Beneficiarului;
r) Cerinţe de Returnare - cerinţele menţionate în Cerinţele Beneficiarului pe care Facilitatea trebuie să le îndeplinească la sfârşitul Perioadei de Operare;
s) Certificat de Finalizare - un certificat emis de către Supervizor (pentru etapa de proiectare si executie) sau de către Beneficiarul Asociaţia (pentru etapa de operare), printr-un operator economic sau echipă din cadrul Beneficiarului, în conformitate cu prevederile subclauzei 62a.1 [Certificatul de Finalizare];
t) Certificat de Plată - un certificat emis de către Supervizor (pentru etapa de proiectare si executie) sau de către Beneficiarul Asociaţia (pentru etapa de operare) în conformitate cu prevederile subclauzei 50.3 [Certificatul de Plată] sau 51.2 [Certificatul final de Plată pentru Proiectare şi Execuţie] după caz;
u) Certificat final de Plată - un Certificat final de Plată pentru Proiectare şi Execuţie sau un Certificat final de Plată pentru Serviciile de Operare, după caz;
v) Certificat final de Plată pentru Proiectare şi Execuţie - un certificat emis de către Supervizor în conformitate cu prevederile subclauzei 51.2 [Certificatul final de Plată pentru Proiectare şi Execuţie];
w) Certificat final de Plată pentru Serviciile de Operare - un certificat emis de către Beneficiar Asociatia (printr- un operator economic sau echipă din cadrul Beneficiarului) în conformitate cu prevederile subclauzei 62a.1 [Certificatul final de Plată pentru Serviciile de Operare];
x) Condiţii Contractuale - ansamblul format din Condiţiile Speciale (dacă există) şi Condiţiile Generale;

y) Condiţii Generale - documentul numit astfel, inclus în Contract;

z) Condiţii Speciale - documentul numit astfel (dacă există), inclus în Contract, elaborat de către Beneficiar şi care cuprinde prevederi doar cu privire la subclauzele şi numai în legătură cu subiectele menţionate în Condiţiile Generale;
aa) Conflict de interese - o situaţie descrisă în subclauza 12b. 1, ce poate compromite executarea în mod corect şi obiectiv a Contractului;
bb) Contract - Acordul Contractual împreună cu toate documentele prevăzute în subclauza 3.1;

cc) Contribuţia pentru Economia Circulară - pentru economia circulară prevăzută la art. 9 alin. (1) lit. c) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare;
dd) Cost(uri) - toate cheltuielile suportate (sau care urmează să fie suportate) în mod rezonabil de către Antreprenor, în scopul îndeplinirii obligaţiilor Contractului sau în legătură cu Contractul;
ee) Data de Începere - data notificată în conformitate cu prevederile subclauzei 33.1;

ff) Data de Începere a Mobilizării - data aprobării Recepţiei la Terminarea Lucrărilor, sau, în cazul în care, potrivit Legii, Facilitatea este supusă Recepţiei la Punerea în Funcţiune, data punerii în funcţiune a Facilităţii, care este data aprobării Recepţiei la Punerea în Funcţiune;
gg) Data de Referinţă - data anterioară cu 30 de zile faţă de termenul-limită de depunere a Ofertelor. Dacă nu a existat un asemenea termen (de exemplu, în cazul unui contract atribuit ca urmare a unei proceduri de negociere fără publicarea unui anunţ de participare), Data de Referinţă va fi data semnării Contractului;
hh) Data Expirării - data expirării Duratei Contractului;

ii) Data Finalizării Contractului - data menţionată în cuprinsul Certificatului de Finalizare ca fiind data la care prestarea Serviciilor de Operare a încetat;
jj) Data Începerii Operării - data menţionată în Ordinul Administrativ de Începere a Operării, la care Antreprenorul începe prestarea Serviciilor de Operare;
kk) Data Limită - data care survine la expirarea termenului prevăzut în Acordul Contractual după expirarea Duratei de Execuţie, inclusiv orice prelungire potrivit prevederilor clauzei 35 [Prelungirea Duratei de Execuţie], sau data stabilită de Beneficiar în conformitate cu prevederile subclauzei 36.5.a);
ll) Decizie (a Supervizorului)/Decide/Decis - o decizie emisă de către Supervizor în conformitate cu prevederile clauzei 69.c) [Decizia Supervizorului]/procesul menţionat în 69.c) [Decizia Supervizorului] având ca rezultat emiterea unei Decizii/probleme în privinţa căreia Supervizorul emite o Decizie în conformitate cu prevederile clauzei 69.c) [Decizia Supervizorului];
mm) Delegat - delegat în sensul Legii din materia serviciilor comunitare de utilităţi publice. Pe durata Perioadei de Operare, Antreprenorul are calitatea de Delegat cu privire la gestiunea Serviciilor de Operare;
nn) Depozit - amplasamentul pentru eliminarea finală a deşeurilor prin depozitare pe sol sau în subteran, prevăzut în Acordul Contractual;
oo) Deşeuri - orice substanţă sau obiect pe care deţinătorul de deşeuri (respectiv producătorul deşeurilor sau persoana fizică sau juridică care se află în posesia acestora), le aruncă sau are intenţia sau obligaţia să le arunce;
pp) Deşeuri din Pieţe - Deşeurile care fac parte din categoria de deşeuri cu codul 20 03 02, conform anexei nr. 2 la Hotărârea Guvernului nr. 856/2002, cu modificările şi completările ulterioare;

qq) Deşeuri Menajere - deşeuri amestecate şi deşeuri colectate separat de la gospodării, inclusiv hârtia şi cartonul, sticla, metalele, materialele plastice, bio-deşeurile, lemnul, textilele, ambalajele, deşeurile de echipamente electrice şi electronice, deşeurile de baterii şi acumulatori şi deşeurile voluminoase, inclusiv saltelele şi mobila;
rr) Deşeuri Municipale - Deşeuri Menajere şi Deşeuri Similare. Deşeurile Municipale nu includ deşeurile provenite din producţie, agricultură, silvicultură, pescuit, fose septice şi reţeaua de canalizare şi tratare, inclusiv nămolul de epurare, vehiculele scoase din uz sau deşeurile provenite din activităţi de construcţie şi desfiinţări;
ss) Deşeuri Nepericuloase - orice Deşeuri care nu îndeplinesc condiţiile pentru a fi considerate Deşeuri Periculoase;
tt) Deşeuri Periculoase - orice Deşeuri care prezintă una sau mai multe din proprietăţile periculoase enumerate în anexa nr. 4 la Ordonanţa de urgenţă Guvernului nr. 92/2021;
uu) Deşeuri Similare - deşeuri amestecate şi deşeuri colectate separat din alte surse, în cazul în care deşeurile respective sunt similare ca natură şi compoziţie cu Deşeurile Menajere;
vv) Deşeuri Stradale - Deşeurile care fac parte din categoria de deşeuri cu codul 20 03 03, conform anexei nr. 2 la Hotărârea Guvernului nr. 856/2002, cu modificările şi completările ulterioare;
ww) Deşeuri Voluminoase - Deşeurile Municipale care fac parte din categoria de deşeuri cu codul 20 03 07, conform anexei nr. 2 la Hotărârea Guvernului nr. 856/2002, cu modificările şi completările ulterioare;
xx) Documentele Antreprenorului - proiecte, piese desenate, calcule, programe, manuale, modele şi alte documente tehnice (dacă există), furnizate de către Antreprenor în conformitate cu prevederile Contractului;
yy) Documentele Beneficiarului - Cerinţele Beneficiarului şi orice proiecte, piese desenate, calcule, programe, manuale, modele şi alte documente tehnice (dacă există), elaborate de către Beneficiar sau în numele acestuia, în conformitate cu prevederile Contractului;
zz) Durata Contractului - Perioada de Proiectare şi Execuţie la care se adaugă Perioada de Mobilizare şi Perioada de Operare;
aaa) Durata de Execuţie - timpul pentru finalizarea Lucrărilor sau a unui Sector de Lucrări (după caz) potrivit prevederilor clauzei 34 [Durata de Execuţie], după cum este stabilit în Acordul Contractual, inclusiv orice prelungire potrivit prevederilor clauzei 35 [Prelungirea Duratei de Execuţie], calculat începând cu Data de Începere;
bbb) Echipamente - aparatele, maşinile şi vehiculele care sunt sau vor fi integrate în Lucrările Permanente; ccc) Facilitate - rezultatul Lucrărilor Permanente, prevăzut în Acordul Contractual;
ddd) Fluxul Deşeurilor - fluxul Deşeurilor la nivelul Ariei de Delegare, stabilit prin Acordul Contractual, în care se integrează Serviciile de Operare;
eee) Formular de Ofertă - documentul numit astfel, care a fost completat de către Antreprenor ca parte a ofertei sale, inclus în Contract;
fff) Garanţia/Garanţiile de Bună Execuţie - Garanţia de Bună Execuţie pentru Proiectare şi Execuţie şi/sau Garanţia de Bună Execuţie pentru Serviciile de Operare, după cum cere contextul;

ggg) Garanţia de Bună Execuţie pentru Proiectare şi Execuţie - garanţia furnizată Beneficiarului Proprietar al Facilităţii în conformitate cu prevederile clauzei 15 [Garanţia de Bună Execuţie], ca instrument de garantare pentru îndeplinirea de către Antreprenor a obligaţiilor privind proiectarea, executarea şi terminarea Lucrărilor, remedierea în Perioada de Garanţie a defecţiunilor acestora prevăzute de subclauza 61.3 şi realizarea Indicatorilor de Productivitate în conformitate cu prevederile subclauzei
61.15 [Garanţia pentru realizarea Indicatorilor de Productivitate];

hhh) Garanţia de Bună Execuţie pentru Serviciile de Operare - garanţia furnizată Beneficiarului Asociaţia în conformitate cu prevederile clauzei 15 [Garanţia de Bună Execuţie], ca instrument de garantare pentru îndeplinirea de către Antreprenor a obligaţiilor privind prestarea Serviciilor de Operare (inclusiv a obligaţiilor privind realizarea Indicatorilor de Performanţă);
iii) Garanţia pentru Întreţinere - garanţia furnizată în conformitate cu prevederile subclauzei 35b.11 [Sume Reţinute pentru Întreţinere];
jjj) Graficul de Eşalonare a Plăţilor - documentul numit astfel, inclus în Contract;

kkk) Indicatori de Performanţă - indicatorii de performanţă care trebuie îndepliniţi de Antreprenor în legătură cu prestarea Serviciilor de Operare, în conformitate cu prevederile subclauzei 35b.9;
lll) Indicatori de Productivitate - indicatorii de productivitate prevăzuţi de Cerinţele de Operare şi Întreţinere şi, după caz, prin Oferta Antreprenorului în legătură cu productivitatea care trebuie realizată de Facilitate cel târziu la expirarea Perioadei de Garanţie şi, ulterior, până la Data Expirării, în cazul în care, potrivit Legii, Facilitatea este supusă Recepţiei la Punerea în Funcţiune;
mmm) Jurnal de Şantier - Jurnal al lucrărilor şi al activităţilor de operare şi întreţinere în conformitate cu prevederile clauzei 39 [Jurnalul de Şantier];
nnn) Legea - toate actele normative în vigoare care emană de la orice organ competent potrivit constituţiei, să elaboreze acte normative;
ooo) Lucrări de Servicii - lucrările de orice tip proiectate, executate şi operate de către Antreprenor potrivit prevederilor Contractului în cadrul executării Serviciilor de Operare;
ppp) Lucrări Permanente - lucrările permanente necesar a fi proiectate, executate şi operate de către Antreprenor potrivit prevederilor Contractului (inclusiv Echipamentele şi Documentele Antreprenorului);
qqq) Lucrări Provizorii - toate lucrările provizorii de orice tip (altele decât Utilajele Antreprenorului), necesare pe Şantier pentru execuţia, terminarea şi operarea Lucrărilor;
rrr) Lucrările - Lucrările Permanente (inclusiv Facilitatea care va fi operată de Antreprenor în Perioada de Operare) şi/sau Lucrările Provizorii;
sss) Materiale - produse de orice tip (altele decât Echipamentele), care se află pe Şantier sau sunt utilizate în orice alt mod pentru scopurile Contractului şi care sunt sau vor fi integrate în Lucrările Permanente, inclusiv cele care sunt furnizate ca atare (dacă există) de către Antreprenor, potrivit prevederilor Contractului;
ttt) Modificare - orice modificare a Contractului, aprobată potrivit prevederilor clauzei 37 [Modificări] şi/sau prin act adiţional la Contract;
uuu) Ofertă (a Antreprenorului) - actul juridic prin care Antreprenorul şi -a manifestat voinţa de a se angaja din punct de vedere juridic în Contract şi documentele aferente, depuse de Antreprenor, incluse în Contract.

Oferta include oferta (propunerea) tehnică şi oferta (propunerea) financiară. Oferta tehnică include un proiect sau o schiţă de proiect, precum şi un program sau o schiţă de program de operare şi întreţinere;
vvv) Operator de Salubrizare - orice operator (altul decât Antreprenorul), care gestionează, în Aria de Delegare, activităţi specifice serviciului public de salubrizare a localităţilor (altele decât activităţile componente ale Serviciilor de Operare), în baza hotărârii de dare în administrare, adoptată de autorităţile deliberative ale Beneficiarilor Delegatari care au competenţa legală de organizare a gestiunii respectivelor activităţi, sau, după caz, în baza contractului de delegare a gestiunii încheiat cu Beneficiarii Delegatari care au competenţa legală de organizare a gestiunii respectivelor activităţi;
www) Operator CMID Valea Marului - operatorul care gestioneaza instalatiile din cadrul centrului de management integrat de la Valea Marului, respectiv statia de sortare si depozitul conform
xxx) Ordin Administrativ - document emis de către Supervizor în conformitate cu prevederile clauzei 5 [Supervizorul şi reprezentantul Supervizorului];
yyy) Ordin Administrativ de Începere - Ordin Administrativ emis de Supervizor în conformitate cu prevederile clauzei 33 [Începerea];
zzz) Ordin Administrativ de Începere a Operării - Ordin Administrativ emis de Beneficiarul Asociaţia (printr-un operator economic sau echipă din cadrul Beneficiarului), în conformitate cu prevederile clauzei 35a;
aaaa) Ordin Administrativ de Modificare - Ordin Administrativ emis de Supervizor (sau, in perioada de Operare, de catre Beneficiarul Asociatia (printr-un operator economic sau echipă din cadrul Beneficiarului) în conformitate cu prevederile clauzei 37 [Modificări];
bbbb) Parte/Părţi - Beneficiarul/Beneficiarii şi/sau Antreprenorul, după cum cere contextul;

cccc) Perioada de Garanţie - perioada, care începe la data aprobării Recepţiei la Terminare a Lucrărilor (sau a Sectorului) şi are durata prevăzută în subclauza 61.13, în care Antreprenorul va fi responsabil de îndeplinirea obligaţiilor specifice aferente acestei perioade prevăzute în conformitate cu prevederile clauzei 61 [Defecte si Garanţie] şi care poate fi prelungită în conformitate cu prevederile aceleiaşi clauze;
dddd) Perioada de Mobilizare - perioada în care Antreprenorul realizează toate pregătirile şi întreprinde toate demersurile necesare pentru demararea prestării Serviciilor de Operare (inclusiv, după caz, obţinerea autorizaţiilor, licenţelor şi aprobărilor necesare pentru funcţionarea şi operarea Facilităţii), care începe la Data de Începere a Mobilizării şi a cărei durată este prevăzută în Acordul Contractual;
eeee) Perioada de Operare - perioada în care Antreprenorul prestează Serviciile de Operare, care începe la Data Începerii Operării şi a cărei durată este prevăzută în Acordul Contractual;
ffff) Perioada de Proiectare şi Execuţie - perioada de la Data de Începere până la Data de Începere a Mobilizării;

gggg) Perioada de Punere în Funcţiune - perioada de la data aprobării Recepţiei la Terminarea Lucrărilor (sau a Sectorului) până la data aprobării Recepţiei la Punerea în Funcţiune, în cazul în care, potrivit Legii, Facilitatea este supusă Recepţiei la Punerea în Funcţiune;
hhhh) Personalul Antreprenorului - Reprezentantul Antreprenorului şi tot restul personalului, forţa de muncă şi alţi angajaţi ai Antreprenorului, ai tuturor Subcontractanţilor şi orice alt personal care asistă Antreprenorul la proiectarea şi execuţia Lucrărilor şi prestarea Serviciilor de Operare;
iiii) Personalul Beneficiarului - Supervizorul, reprezentanţii săi şi tot restul personalului, forţa de muncă ş i alţi angajaţi ai Supervizorului sau ai Beneficiarului Proprietar al Facilităţii, respectiv ai Beneficiarului

Asociaţia şi oricare alt personal notificat Antreprenorului, de către Beneficiarul Proprietar al Facilităţii sau Beneficiarul Asociaţia sau Supervizor, ca Personal al Beneficiarului;
jjjj) Preţul Contractului - preţul stabilit în Acordul Contractual pentru Proiectare şi Execuţie şi prestarea Serviciilor de Operare(cu orice modificare ulterioară semnării Contractului prin act adiţional), fără TVA;
kkkk) Preţul Anual al Serviciilor de Operare - este reprezentat de suma valorii anuale a serviciilor de operare prestate pentru cele trei tipuri de activităţi: tratare deşeuri reziduale, tratare biodeseuri colectate separat, transfer si transport deşeuri reciclabile şi reziduuri de la instalaţia TMB, la CMID Valea Marului.
llll) Preţul Proiectării şi Execuţiei - componenta Preţului Contractului stabilită în Acordul Contractual drept contraprestaţie a Proiectării şi Execuţiei (cu orice modificare ulterioară semnării Contractului prin act adiţional), fără TVA;
mmmm) Preţul Serviciilor de Operare - componenta Preţului Contractului stabilită în Acordul Contractual drept contraprestaţie a Serviciilor de Operare, determinată pe baza Tarifelor stabilite în Acordul Contractual (cu orice modificare ulterioară semnării Contractului prin act adiţional), fără TVA;
nnnn) Program de Execuţie - document elaborat de către Antreprenor în conformitate cu prevederile clauzei 17 [Programul de Execuţie];
oooo) Program de Investiţii - document elaborat şi aprobat de Beneficiar, prin care sunt identificate investiţiile pe care Antreprenorul are obligaţia să le realizeze pe parcursul Perioadei de Operare. Beneficiarul poate aduce modificări Programului de Investiţii, din proprie iniţiativă sau la propunerea Antreprenorului;
pppp) Program de Înlocuire a Bunurilor - programul menţionat în cuprinsul subclauzei 50.2a [Programul de Înlocuire a Bunurilor] elaborat de Antreprenor, prin care sunt identificate anumite înlocuiri specifice, ce vor fi decontate din fondul IID, ale elementelor Lucrărilor care urmează a fi efectuate şi datele ori intervalele acestora;
qqqq) Program de Operare şi Întreţinere - programul pentru operarea şi întreţinerea Lucrărilor transmis de Antreprenor, agreat şi inclus în Contract, parte a Programului de Execuţie;
rrrr) Program de Referinţă - Program de Execuţie acceptat de Supervizor în conformitate cu prevederile subclauzei 17.8 şi/sau ale subclauzei 17.12 [Revizia Programului de Execuţie];
ssss) Proiectare şi Execuţie - totalitatea activităţilor realizate de Antreprenor în temeiul Contractului pentru proiectarea, execuţia, testarea şi terminarea Lucrărilor, inclusiv aprobarea Recepţiei la Terminarea Lucrărilor si, în cazul în care, potrivit Legii, Facilitatea este supusă Recepţiei la Punerea în Funcţiune, aprobarea Recepţiei la Punerea în Funcţiune;
tttt) Recepţia Finală - recepţia Lucrărilor efectuată în conformitate cu prevederile clauzei 62 [Recepţia Finală];

uuuu) Recepţia la Punerea în Funcţiune - recepţia Facilităţii (sau a unei părţi a acesteia sau a unui Sector) efectuată în conformitate cu prevederile clauzei 60a [Recepţia la Punerea în Funcţiune];
vvvv) Recepţia la Terminarea Lucrărilor - recepţia Lucrărilor (sau a unei părţi de Lucrări sau a unui Sector) efectuată în conformitate cu prevederile clauzei 60 [Recepţia la Terminarea Lucrărilor];
wwww) Redevenţă - sumele specificate în conformitate cu prevederile subclauzei 10a.11, plătibile de către Antreprenor către Beneficiarului Proprietar al Facilităţii în schimbul constituirii dreptului de concesiune asupra Bunurilor de Retur (inclusiv Facilitatea) puse la dispoziţia Antreprenorului;

xxxx) Regulamentul Serviciului de Salubrizare - regulamentul pe baza căruia se organizează şi se desfăşoară serviciul public de salubrizare a localităţilor (inclusiv activităţile componente ale Serviciilor de Operare) la nivelul Ariei de Delegare, elaborat în conformitate cu regulamentul-cadru al serviciului de salubrizare a localităţilor, elaborat de Autoritatea de Reglementare, şi aprobat de autorităţile deliberative ale Beneficiarilor Delegatari;
yyyy) Reprezentantul Antreprenorului - persoana numită de către Antreprenor (în Contract sau potrivit prevederilor subclauzei 13.2, care acţionează în numele Antreprenorului;
zzzz) Revendicare - o revendicare emisă de către Antreprenor în conformitate cu prevederile clauzei 69.a) [Revendicările Antreprenorului] sau de către Beneficiar în conformitate cu prevederile clauzei 69b [Revendicările Beneficiarului];
aaaaa) Risc Comercial - un risc care atrage pierderi financiare şi/sau de timp pentru oricare dintre Părţi şi a cărui asigurare nu este disponibilă în general sau în termeni comerciali rezonabili;
bbbbb) Risc de Pierderi Fizice - un risc care atrage pierderi fizice, distrugeri sau deteriorări ale Lucrărilor sau ale altor bunuri aparţinând oricărei Părţi şi care nu este un Risc Comercial;
ccccc) Riscurile Antreprenorului - evenimentele sau situaţiile listate în subclauza 68.5 [Riscurile Antreprenorului];
ddddd) Riscurile Beneficiarului - evenimentele sau situaţiile listate în subclauza 68.1 [Riscurile Beneficiarului]; eeeee) Sector (de lucrări) - o parte din Lucrări definită ca Sector în Acordul Contractual;
fffff) Servicii de Operare - activităţile specifice serviciului public de salubrizare a localităţilor, prevăzute în Acordul Contractual, a căror gestiune este delegată, pe durata Perioadei de Operare, către Antreprenor. Serviciile de Operare includ şi serviciile şi activităţile de operare şi întreţinere a Facilităţii, astfel cum sunt stabilite în cadrul Cerinţelor de Operare şi Întreţinere;
ggggg) Situaţie de Lucrări - situaţia de lucrări transmisă de către Antreprenor în conformitate cu prevederile subclauzei 50.1 [Situaţia de Lucrări] ş i/sau 51.1 [Situaţia finală de Lucrări pentru Proiectare şi Execuţie];
hhhhh) Situaţia cu defalcarea prestaţiei Serviciilor de Operare - este situaţia în care Antreprenorul va prezenta detaliat sumele la care se consideră îndreptăţit pentru Serviciile de Operare, împreună cu documentele justificative
iiiii) Situaţie finală de Lucrări pentru Proiectare şi Execuţie - situaţia de lucrări transmisă de către Antreprenor în conformitate cu prevederile subclauzei 51.1 [Situaţia finală de Lucrări pentru Proiectare şi Execuţie];
jjjjj) Situaţie finală pentru Serviciile de Operare - situaţia transmisă de către Antreprenor în conformitate cu prevederile subclauzei 51.3 [Situaţia finală pentru Serviciile de Operare];
kkkkk) Subcontractant - orice terţ căruia Antreprenorul îi încredinţează executarea unei părţi din Contract, potrivit prevederilor clauzei 7 [Subcontractare];
lllll) Sumă Provizionată - sumă prevăzută în Contract ca Sumă Provizionată, folosită ş i plătită în conformitate cu prevederile subclauzei 49.3 [Sume Provizionate]. Sumele Provizionate sunt rezerve de implementare în sensul Legii;
mmmmm) Sume pentru Înlocuirea Bunurilor - sumele prevăzute în conformitate cu prevederile subclauzei 35b.10 ce se vor plăti din fondul IID constituit conform reglementarilor legislative in vigoare [Sume pentru Înlocuirea Bunurilor];

nnnnn) Sume Reţinute - sumele cumulate pe care Beneficiarul le reţine şi le plăteşte potrivit prevederilor clauzei 47 [Sume Reţinute];
ooooo) Sume Reţinute pentru Întreţinere - sumele prevăzute în conformitate cu prevederile subclauzei 35b.11 [Sume Reţinute pentru Întreţinere];
ppppp) Supervizor - operator economic sau echipă din cadrul Beneficiarului, desemnat de către Beneficiar pentru perioada de proiectare si executie. Supervizorul are atribuţiile tehnice, financiare şi contractuale stabilite în Condiţiile Contractuale. Supervizorul este nominalizat în Acordul Contractual sau notificat Antreprenorului potrivit prevederilor clauzei 5 [Supervizorul şi reprezentantul Supervizorului]. Supervizorul pe perioada de proiectare si execuţie respectiv are în echipa sa, dacă este cazul, diriginţi de şantier autorizaţi, potrivit prevederilor Legii, şi orice alte persoane pentru îndeplinirea rolului său;
qqqqq) Şantier - locurile în care vor fi executate Lucrările Permanente, unde se vor livra Echipamentele şi Materialele şi unde se vor presta Serviciile de Operare, precum şi oricare alte locuri prevăzute în Contract ca fiind parte componentă a Şantierului;
rrrrr) Tarif - preţul unitar datorat Antreprenorului pentru prestarea fiecărei activităţi componente a Serviciilor de Operare, exprimat în lei (fără TVA)/tonă de Deşeuri, aprobat de Beneficiarii Delegatari sau, în limitele mandatului său, de Beneficiarul Asociaţia;
sssss) Teste la Finalizare - testele efectuate potrivit prevederilor subclauzei 62a.4 [Teste la Finalizare] înainte de Data Expirării;
ttttt) Teste la Punerea în Funcţiune - testele efectuate potrivit prevederilor clauzei 58 [Teste la Terminarea Proiectării şi Execuţiei] în Perioada de Punere în Funcţiune, având drept scop demonstrarea funcţionării corespunzătoare a Facilităţii potrivit destinaţiei sale;
uuuuu) Teste la Terminarea Proiectării şi Execuţiei - testele efectuate potrivit prevederilor clauzei 58 [Teste la Terminarea Proiectării şi Execuţiei] înainte ca Lucrările sau un Sector de Lucrări (după caz) să fie recepţionate la terminarea lucrărilor de către Beneficiar, precum şi, în cazul în care, potrivit Legii, Facilitatea este supusă Recepţiei la Punerea în Funcţiune, Testele la Punerea în Funcţiune;
www) Utilaje - toate aparatele, maşinile, vehiculele şi altele asemenea necesare pentru executarea Contractului, cu excepţia Echipamentelor, Materialelor şi Lucrărilor Provizorii;
wwwww) Utilizatori - persoanele fizice sau juridice în beneficiul cărora Antreprenorul prestează, pe parcursul Perioadei de Operare, Serviciile de Operare;
xxxxx) Valoarea Contractului - valoarea definită în clauza 45 [Valoarea Contractului], care include ajustările, modificările şi revizuirile efectuate în conformitate cu prevederile Contractului şi reprezintă suma plăţilor efectuate şi estimarea plăţilor viitoare până la îndeplinirea tuturor obligaţiilor Contractuale.
1.2. Titlurile din cadrul acestor Condiţii Generale nu fac parte din acestea şi nu vor fi luate în considerare la interpretarea Contractului.
1.3. În măsura în care contextul o permite, cuvintele la singular vor include pluralul şi invers, iar cuvintele de genul masculin vor include femininul şi invers.
1.4. Cuvintele ce desemnează persoane sau părţi vor include societăţi, companii şi orice persoană juridică.



2. Limba Contractului

2.1. Limba Contractului şi a tuturor comunicărilor dintre Antreprenor, Beneficiar şi Supervizor sau reprezentanţii lor va fi limba română, cu excepţia cazului în care este prevăzut altfel în Acordul Contractual.

2a.	Natura juridică a Contractului

2a.1. Părţile confirmă că prin prevederile prezentului Contract Beneficiarul nu transferă Antreprenorului o parte semnificativă a riscului de operare în legătură cu Proiectarea şi Execuţia, respectiv cu Serviciile de Operare, prezentul Contract nefiind un contract de concesiune de lucrări sau concesiune de servicii, ci un contract de achiziţie publică.

3. Ordinea de precedenţă a documentelor contractuale

3.1. Documentele care alcătuiesc Contractul vor fi considerate ca documente care se explicitează reciproc. În scopul interpretării, ordinea de precedenţă a documentelor va fi următoarea:
(i) Acordul Contractual;

(ii) Formularul de Ofertă completat şi, după caz, corectat;

(iii) Condiţiile Speciale

(iv) Condiţiile Generale;

(v) Cerinţele Beneficiarului;

(vi) Caietul de Sarcini al Serviciului de Salubrizare

(vii) Regulamentul Serviciului de Salubrizare;

(viii) Graficul de Eşalonare a Plăţilor;

(ix) Oferta Antreprenorului şi orice alte documente care fac parte din Contract, inclusiv, fără a fi limitat la:
· Oferta financiară a Antreprenorului (după corecţiile aritmetice);
· Oferta tehnică a Antreprenorului (inclusiv clarificările din perioada de evaluare a ofertelor);
· angajamentul ferm al fiecărui terţ susţinător (dacă este cazul);
· acordul de asociere (în cazul în care Antreprenorul constituie o asociere, un consorţiu sau o altă grupare de două sau mai multe persoane);
· subcontractul încheiat cu fiecare Subcontractant (dacă este cazul);
· orice alte documente care fac parte din Contract.

Modificările şi actele adiţionale (dacă există) vor avea prioritatea documentelor pe care le modifică. Ordinea de precedenţă reprezintă ordinea de prioritate a documentelor. În caz de discrepanţe între documente, prevederile documentului prioritar vor prevala. În caz de ambiguitate ale documentelor, Supervizorul va emite clarificările sau instrucţiunile necesare.

4. Comunicări
4.1. Orice comunicare scrisă dintre Beneficiar şi/sau Supervizor, pe de o parte, şi Antreprenor, pe de altă parte, va indica denumirea Contractului şi numărul de identificare şi se va trimite prin poştă, fax, e-


mail cu semnătură digitală sau se va livra personal, la adresa corespunzătoare indicată de părţi în acest scop în Acordul Contractual.
4.2. Dacă expeditorul solicită confirmare de primire, va include această solicitare în comunicare. Expeditorul va cere confirmare de primire de fiecare dată când există un termen limită pentru primirea comunicării. În orice caz, expeditorul va lua toate măsurile necesare pentru a asigura primirea la termen a comunicării.
4.3. Când Contractul prevede transmiterea sau emiterea unei notificări, consimţământ, aprobare, acord, certificare sau decizie, notificarea, consimţământul, aprobarea, acordul, certificarea sau decizia vor fi, dacă nu se prevede altfel, în scris, iar cuvintele "a notifica", "a consimţi", "a aproba", "a accepta", "a certifica" sau "a decide" vor fi interpretate corespunzător. Orice astfel de consimţământ, aprobare, acceptare, certificare sau decizie nu vor fi refuzate sau amânate în mod nejustificat.
4.4. Orice comunicare între Antreprenor şi Supervizor va fi transmisă în copie şi Beneficiarului. Orice comunicare între Antreprenor şi Beneficiar va fi transmisă în copie şi Supervizorului.

5. Supervizorul şi reprezentantul Supervizorului
5.1. Supervizorul va avea responsabilităţile prevăzute în Contract, exclusiv pentru Perioada de Proiectare si Executie, pana la Perioada de Operare. Cu excepţia cazurilor expres prevăzute în Contract, Supervizorul nu va fi autorizat să-l elibereze pe Antreprenor de oricare din obligaţiile sale prevăzute în Contract. Pentru Perioada de Operare se va numi un Supervizor, angajat al ADI ECOSERV, nominalizat special în acest sens, pentru îndeplinirea atribuțiilor de supervizare a activității de operare.
Cu excepţia cazului în care este prevăzut altfel în Condiţiile Speciale, Supervizorul are următoarele sarcini principale:
a) emite Ordine Administrative către Antreprenor;

b) emite Ordinul Administrativ de Începere;

c) verifică, acceptă sau respinge Programul de Execuţie al Antreprenorului, inclusiv existenţa fizică a resurselor necesare îndeplinirii programului transmis;
d) aprobă sau respinge motivat documentaţia de proiectare elaborată de către Antreprenor;

e) verifică ritmul execuţiei Lucrărilor;

f) verifică respectarea calităţii Echipamentelor şi Materialelor şi metodele de punere în operă a acestora;
g) respinge Echipamentele, Materialele sau Lucrările care se dovedesc a nu fi în conformitate cu prevederile Contractului;
h) participă la efectuarea testelor şi la verificarea lucrărilor ajunse în faze determinante;
i) măsoară cantităţile de lucrări real executate;

j) se asigură de corectitudinea datelor şi detaliilor din Jurnalul de Şantier;

k) emite Modificări în conformitate cu prevederile Contractului;

l) emite Certificate de Plată în conformitate cu prevederile Contractului;


m) emite Decizii în conformitate cu prevederile Contractului;

n) analizează Revendicările Antreprenorului şi ale Beneficiarului;
o) asistă Beneficiarul în cadrul procedurii de Recepţie la Terminarea Lucrărilor, Recepţie la Punerea în Funcţiune (în cazul în care, potrivit Legii, Facilitatea este supusa Recepţiei la Punerea în Funcţiune) şi de Recepţie Finală;
p) emite Certificatul de Finalizare al lucrărilor în conformitate cu prevederile Contractului şi asistă Beneficiarul în cadrul procedurilor de inspecţie, verificare şi testare prevăzute de prezentul Contract în prealabil emiterii Certificatului de Finalizare;
q) îndeplineşte celelalte sarcini ale Supervizorului stabilite prin Contract.

5.2. Fără a afecta responsabilitatea Supervizorului pentru îndeplinirea în mod corespunzător a sarcinilor ce-i revin potrivit prevederilor prezentului Contract, Supervizorul, păstrând răspunderea finală, poate nominaliza unul sau mai mulţi reprezentanţi, din cadrul echipei sale, pentru a îndeplini oricare dintre responsabilităţile şi autoritatea deţinute de Supervizor şi poate revoca în orice moment această nominalizare sau poate înlocui reprezentantul. Orice astfel de nominalizare, revocare sau înlocuire se va face în scris şi nu se va implementa până nu se transmite un exemplar Antreprenorului şi Beneficiarului. Supervizorul va emite către Antreprenor un Ordin Administrativ prin care va stabili responsabilităţile, autoritatea şi identitatea reprezentantului Supervizorului, la Data de Începere şi ulterior, ori de câte ori este necesar. Rolul reprezentantului Supervizorului va fi cel menţionat în nominalizarea transmisă de Supervizor.
5.3. Orice comunicare transmisă de reprezentantul Supervizorului către Antreprenor conform termenilor acestei delegări va avea acelaşi efect ca şi cum ar fi fost transmisă de Supervizor, însă:
a) lipsa respingerii din partea reprezentantului Supervizorului a unei lucrări, unui Material sau unui Echipament nu va afecta autoritatea Supervizorului de a refuza lucrarea, Materialul sau Echipamentul respectiv şi de a da instrucţiunile necesare pentru rectificarea acestora;
b) Supervizorul va fi liber să schimbe sau să modifice conţinutul acestei comunicări, într-un termen de 5 zile. O astfel de comunicare nemodificată sau anulată în termen de 5 zile rămâne finală.
5.4. Instrucţiunile şi/sau Ordinele  emise  în  scris  de  către  Supervizor  sau  reprezentantul  acestuia  vor fi considerate Ordin Administrativ. Aceste Ordine vor fi datate, numerotate şi notate de Supervizor într-un registru, iar copiile vor fi transmise personal, după caz, Reprezentantului Antreprenorului.
Instrucţiunile şi/sau Ordinele emise verbal vor fi confirmate de Supervizor sau reprezentantul acestuia în 24 de ore. În cazul în care nu sunt confirmate, se consideră anulate şi Antreprenorul nu are nicio obligaţie să le implementeze.
5.5. Supervizorul, inclusiv reprezentantul acestuia, este singurul autorizat să emită Ordine Administrative către Antreprenor, inclusiv cu documente suplimentare şi instrucţiuni necesare pentru proiectarea şi executarea corespunzătoare şi adecvată a Lucrărilor, inclusiv remedierea oricăror defecţiuni. Pentru evitarea oricărui dubiu, dispoziţiile de şantier emise de către proiectantul Lucrărilor vor fi implementate de către Antreprenor numai după ce (şi dacă) sunt incluse într-un Ordin Administrativ emis de către Supervizor.

5.6. Dacă identitatea Supervizorului nu este stabilită în Acordul Contractual, Beneficiarul va desemna Supervizorul printr-o notificare adresată Antreprenorului în termen de 10 zile de la semnarea Contractului. În cazul în care Beneficiarul nu transmite o asemenea notificare, rolul Supervizorului va fi îndeplinit de către Beneficiar care va desemna o echipă în acest scop. Beneficiarul are dreptul de a înlocui Supervizorul. Înlocuirea Supervizorului va fi notificată de către Beneficiar în scris în cel mai scurt timp Antreprenorului împreună cu furnizarea detaliilor de identificare ale noului Supervizor. Data la care noul Supervizor preia atribuţiile sale va fi data notificării.

6. Cesiune

6.1. O cesiune va fi validă doar dacă reprezintă un acord scris prin care o Parte transferă Contractul sau parte din acesta unui terţ şi a fost obţinut acordul prealabil al celeilalte P ărţi. Cu excepţia cazurilor expres prevăzute în aceste Condiţii Generale, Antreprenorul nu va cesiona niciuna dintre obligaţiile sale contractuale.
6.2. Prin excepţie de la prevederile subclauzei 6.1:

a) fiecare Parte poate cesiona, sub formă de garanţie în favoarea unei bănci sau unei alte instituţii financiare, dreptul său la orice sume de încasat sau care vor deveni încasabile în derularea Contractului, cu o notificare prealabilă transmisă către cealaltă Parte;
b) Beneficiarul va efectua plăţi directe către Subcontractanţii care şi-au exprimat opţiunea în acest sens, în conformitate cu prevederile clauzei 52 [Plăţi directe către Subcontractanţi] şi ale clauzei 50 [Plăţi];
c) în cazul rezilierii Contractului de către Beneficiar, în conformitate cu prevederile clauzei 64 [Rezilierea de către Beneficiar], se va considera ca Antreprenorul va ceda de drept către Beneficiar orice subcontract imediat după primirea notificării Beneficiarului în acest sens, fara a fi necesara vreo formalitate suplimentara din partea Antreprenorului;
d) Antreprenorul este înlocuit de un nou antreprenor atunci când drepturile şi obligaţiile Antreprenorului sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către noul antreprenor care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale Contractului şi să nu se realizeze cu scopul de a eluda aplicarea procedurilor de atribuire prevăzute de Legea în domeniul achiziţiilor publice.
6.3. Aprobarea unei cesiuni de către Beneficiar nu-l va elibera pe Antreprenor de obligaţiile care îi revin pentru partea de Contract deja executată sau partea necesionată pentru care se poate reţine Garanţia de Bună Execuţie a Antreprenorului.
6.4. În cazul în care Antreprenorul a cesionat, integral sau parţial, Contractul fără respectarea prevederilor prezentei clauze, Beneficiarul poate aplica sancţiunea pentru încălcarea Contractului prevăzută în clauzele 63 [Încălcarea Contractului] şi/sau 64 [Rezilierea de către Beneficiar].

7. Subcontractare

7.1. Subcontractarea integrala a Contractului nu este permisa.

Un subcontract va fi valid doar dacă are forma unui acord scris prin care Antreprenorul încredinţează unui terţ executarea unei părţi din Contract. Simpla închiriere a unui utilaj, furnizarea de manoperă sau contractele de furnizare de bunuri nu sunt considerate sau interpretate drept "subcontracte" pentru scopul prezentului Contract. Subcontractele vor fi în concordanţă cu acest Contract. Pentru evitarea oricărui dubiu, preţurile din subcontract pot fi diferite de preţurile din Contract, în funcţie de condiţiile de piaţă, costurile de coordonare, alte costuri indirecte şi profitul Antreprenorului. Subcontractele se vor constitui în anexe la Contract. Prevederile acestor subcontracte care nu sunt reglementate de Condiţiile Contractuale nu sunt opozabile Beneficiarului.
7.2. Niciun Subcontractant nu se va afla în situaţiile de excludere aferente atribuirii Contractului. Fiecare Subcontractant va avea capacitatea tehnică şi profesională necesară pentru executarea părţii din Contract care îi este încredinţată.
7.3. La semnarea Contractului, Antreprenorul va prezenta Beneficiarului subcontractele încheiate de Antreprenor cu Subcontractanţii declaraţi în Ofertă. Pentru evitarea oricărui dubiu se consideră că aceste subcontracte au primit acordul Beneficiarului.
7.4. Pentru numirea unui Subcontractant propus după semnarea Contractului (inclusiv pentru înlocuirea oricărui Subcontractant), Antreprenorul va solicita acordul Beneficiarului de a încheia un subcontract. Solicitarea va indica partea Contractului care va fi subcontractată, valoarea subcontractului, identitatea Subcontractantului şi a reprezentantului său legal, certificatele şi alte documente necesare pentru verificarea inexistenţei unor situaţii de excludere în conformitate cu prevederile aferente atribuirii Contractului şi a resurselor/capabilităţilor corespunzătoare părţii sale de implicare propusă în Contract, precum şi o declaraţie pe propria răspundere a Subcontractantului propus prin care îşi asumă respectarea prevederilor Contractului şi a Ofertei tehnice aferente părţii sale de implicare propuse în Contract. În cazul înlocuirii oricărui Subcontractant, solicitarea Antreprenorului va conţine justificări rezonabile privind înlocuirea.
În termen de 30 de zile de la primirea acestei solicitări, Beneficiarul va notifica decizia sa Antreprenorului, cu indicarea motivelor în cazul unui refuz. Dacă Beneficiarul nu îşi notifică decizia în termenul mai sus indicat, solicitarea este considerată aprobată la expirarea termenului. În termen de 5 zile de la aprobarea oricărui nou Subcontractant, Antreprenorul va transmite Beneficiarului un exemplar semnat al subcontractului aferent, care se va constitui anexă la Contract. Subcontractantul nu va începe executarea părţii sale din Contract înainte de transmiterea subcontractului către Beneficiar.
Înlocuirea unui Subcontractant care a fost declarat în Ofertă se va face în condiţiile prevăzute în prezenta subclauză, cu condiţia să nu reprezinte o modificare substanţială în sensul Legii în domeniul achiziţiilor publice. Inlocuirea/introducerea unui Subcontractor se va face prin semnarea unui Act Adiţional la Contract.
În cazul în care un Subcontractant reziliază un subcontract sau renunţă în alt fel la subcontract, Antreprenorul va notifica Beneficiarul în termen de 5 zile şi va indica în ce mod intenţionează să continue executarea părţii respective din Contract, demarând de urgenta procedurile de înlocuire a acestuia, cu respectarea obligaţiilor si a termenelor mai sus prevăzute, cu excepţia situaţiei in care executarea parţii din Contract va fi continuata de către Antreprenor.
7.5. Antreprenorul va fi responsabil de acţiunile, abaterile şi neglijenţa Subcontractanţilor săi, inclusiv ale subcontractanţilor acestora de orice nivel, ale agenţilor sau angajaţilor lor, ca şi cum ar fi acţiunile,

abaterile sau neglijenţa Antreprenorului, ale agenţilor sau angajaţilor săi. Aprobarea de către Beneficiar a subcontractării unei părţi din Contract sau a Subcontractantului pentru executarea oricărei părţi a Contractului nu-l va exonera pe Antreprenor de nicio obligaţie care îi revine potrivit prevederilor Contractului.
7.6. Dacă un Subcontractant şi-a asumat faţă de Antreprenor o obligaţie continuă, pentru o perioadă ce depăşeşte Perioada de Garanţie conform Contractului, cu privire la proiectare, lucrări executate sau la bunurile, Materialele, Echipamentele sau serviciile furnizate de Subcontractant în legătură cu Proiectarea şi Execuţia, sau pentru o perioadă ce depăşeşte Perioada de Operare, cu privire la serviciile furnizate şi activităţile prestate de Subcontractant ca parte a Serviciilor de Operare, inclusiv garanţii pentru acestea, Antreprenorul, în orice moment după expirarea Perioadei de Garanţie sau a Perioadei de
Operare, după caz, va transfera imediat Beneficiarului, la cererea şi pe costul Beneficiarului, beneficiul acestei obligaţii pentru perioada rămasă valabilă. În cazul în care Antreprenorul nu efectuează un astfel de transfer, obligaţia continuă va fi transferată imediat.
7.7. În cazul în care Antreprenorul încheie un subcontract fără acordul Beneficiarului, acesta poate aplica sancţiunea pentru încălcarea Contractului prevăzută la clauzele 63 [Încălcarea Contractului] şi/sau 64 [Rezilierea de către Beneficiar].
7.8. Dacă un Subcontractant nu îşi îndeplineşte obligaţiile sale sau le îndeplineşte în mod defectuos, Beneficiarul poate solicita Antreprenorului să-l înlăture pe Subcontractant de pe Şantier şi să asigure un Subcontractant cu calificări şi experienţă adecvate ca înlocuitor sau să reia personal executarea părţii relevante a Contractului.
7.9. Antreprenorul va informa Beneficiarul, lunar, cu privire la plăţile efectuate către Subcontractanţi. În cazul în care Antreprenorul întârzie nejustificat efectuarea plăţilor către Subcontractanţi, Beneficiarul va fi îndreptăţit să sisteze plăţile către Antreprenor aferente subclauzei 50.4 [Plata] si aferente subclauzei 50.5 până la remediere situaţiei.

OBLIGAŢIILE BENEFICIARULUI

8. Furnizarea Documentelor Beneficiarului

8.1. Cerinţele Beneficiarului sunt documentul elaborat de Beneficiar care prezintă cerinţele esenţiale aferente Lucrărilor şi Serviciilor de Operare. Cerinţele Beneficiarului includ, fără a se limita la:
a) tema de proiectare şi caracteristicile imperative ale Lucrărilor şi Serviciilor de Operare, inclusiv Indicatorii de Performanţă;
b) studiul de fezabilitate (cu titlu informativ);

c) standardele şi normativele aplicabile;

d) Teste la Terminarea Proiectării şi Execuţiei;

e) teste care se efectuează în Perioada de Operare;

f) Cerinţele de Operare şi Întreţinere;

g) Teste la Finalizare;

h) cerinţele privind instruirea Personalului Beneficiarului; şi

i) orice alte cerinţe ale Beneficiarului, potrivit prevederilor Condiţiilor Contractuale.
8.2. Cu excepţia situaţiei când este prevăzut un alt calendar în Condiţiile Speciale, în termen de 15 zile de la semnarea Contractului, Supervizorul va transmite Antreprenorului, gratuit, un exemplar complet al studiului de fezabilitate întocmit pentru proiectarea şi execuţia Lucrărilor, precum şi al tuturor Documentelor Beneficiarului relevante pentru proiectarea şi execuţia Lucrărilor şi prestarea Serviciilor de Operare sau va confirma că studiul de fezabilitate complet şi toate aceste Documente au fost furnizate ca parte a documentaţiei de atribuire.
8.3. Beneficiarul, prin Supervizor, va comunica informaţiile pe care Antreprenorul le poate solicita în mod rezonabil pentru executarea Contractului, altele decât cele în responsabilitatea Antreprenorului.
8.4. După Data de Începere, Antreprenorul va studia cu atenţie Cerinţele Beneficiarului (inclusiv criteriile de proiectare şi calculele de proiectare, dacă există) şi reperele topografice sau sistemele de referinţă iniţiale prevăzute în Contract sau comunicate de Supervizor, exercitând cel puţin diligenţele definite în Cerinţele Beneficiarului. În termen de 90 de zile de la Data de Începere (cu excepţia cazului în care un alt termen este prevăzut în Acordul Contractual), Antreprenorul va notifica Supervizorul cu privire la orice eroare, greşeală sau altă neconcordanţă identificată în Cerinţele Beneficiarului sau în aceste repere sau sisteme de referinţă.
După primirea acestei notificări, Supervizorul va Decide dacă se vor aplica prevederile clauzei 37 [Modificări] şi va notifica, în mod corespunzător, Antreprenorul. Dacă şi în măsura în care, având în vedere costurile implicate, condiţiile şi timpul de pregătire a Ofertelor, un antreprenor diligent, acordând atenţia necesară, ar fi identificat eroarea, greşeala sau defectul atunci când a inspectat Şantierul şi a examinat Cerinţele Beneficiarului înainte de depunerea Ofertei, Durata de Execuţie nu va fi prelungită şi Valoarea Contractului nu va fi modificată.
8.5. Dacă  Antreprenorul  înregistrează  întârzieri  şi/sau  se  produc  costuri  suplimentare  ca  urmare   a unei erori în Cerinţele Beneficiarului, iar un antreprenor diligent, având în vedere perioada aferentă, nu ar fi descoperit eroarea atunci când a studiat Cerinţele Beneficiarului potrivit prevederilor  subclauzei  8.4,  Antreprenorul  va  fi  îndreptăţit,  cu  condiţia  respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, şi
b) plata Costurilor suplimentare, potrivit prevederilor clauzei 55 [Costuri suplimentare], la care se adaugă un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%).
8.6. Dacă nu este necesar pentru scopul Contractului, studiul de fezabilitate şi celelalte Documente comunicate de Beneficiar nu vor fi utilizate sau comunicate unui terţ de către Antreprenor fără acordul prealabil al Beneficiarului.

9. Acces pe Şantier
9.1. Beneficiarul va asigura Antreprenorului accesul pe Şantier şi va pune Şantierul la dispoziţia Antreprenorului la termenele şi pentru sectoarele prevăzute în Condiţiile Speciale. Dacă nu sunt

prevăzute asemenea termene şi sectoare în Condiţiile Speciale, Beneficiarul va asigura Antreprenorului accesul pe Şantier şi va pune Şantierul la dispoziţia Antreprenorului în termen de 30 de zile de la Data de Începere.
9.2. Antreprenorul va asigura acces corespunzător pe Şantier altor persoane în conformitate cu prevederile Condiţiilor Speciale sau conform instrucţiunilor Supervizorului.
9.3. Orice teren obţinut pentru Antreprenor de către Beneficiar nu se va utiliza de către Antreprenor în alte scopuri decât executarea Contractului.
9.4. Antreprenorul va păstra orice facilităţi puse la dispoziţia sa în stare bună pe durata ocupării şi le va readuce, înainte de Data Începerii Operării sau Data Expirării, după caz, la starea iniţială luând în considerare uzura normală. Antreprenorul nu va avea dreptul la nicio plată pentru îmbunătăţirile rezultate din activitatea desfăşurată din proprie iniţiativă.
9.5. Dacă Antreprenorul înregistrează întârzieri şi/sau se produc costuri suplimentare ca urmare a eşecului Beneficiarului de acordare a dreptului de acces pe Şantier sau punere la dispoziţie a Ş antierului la termenul specificat în subclauza 9.1 sau cel târziu la o dată care să dea Antreprenorului posibilitatea să acţioneze în conformitate cu programul transmis conform prevederilor clauzei 17 [Programul de Execuţie], Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, şi
b) plata Costurilor suplimentare, potrivit prevederilor clauzei 55 [Costuri suplimentare], la care se adaugă un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%).
Dacă şi în măsura în care eşecul de acordare a dreptului de acces sau punere la dispoziţie a fost cauzat de o greşeală sau întârziere a Antreprenorului, incluzând o eroare, sau o întârziere a transmiterii oricăruia dintre Documentele Antreprenorului, Antreprenorul nu va mai avea dreptul la respectiva prelungire a Duratei de Execuţie, nici la respectivele Costuri suplimentare ori profit.

10. Autorizaţii şi asistenţă privind Legea
10.1. Cu excepţia altor prevederi ale Condiţiilor Speciale:

a) Beneficiarul a obţinut (sau va obţine) certificatul de urbanism şi actele de reglementare în domeniul mediului, împreună cu acordurile/avizele/autorizaţiile pentru Lucrările Permanente (şi orice alte aprobări) descrise în Cerinţele Beneficiarului ca fiind deja obţinute (sau în curs de obţinere) de către Beneficiar; Beneficiarul va despăgubi Antreprenorul şi îl va proteja împotriva consecinţelor datorate eşecului obţinerii acestor certificate şi aprobări;
b) Antreprenorul va transmite toate înştiinţările, va plăti toate taxele, cote şi tarife, va pregăti toată documentaţia necesară, va obţine toate autorizaţiile, licenţele şi aprobările în conformitate cu Legile în vigoare pentru proiectarea, execuţia şi terminarea Lucrărilor, pentru prestarea Serviciilor de Operare (inclusiv autorizaţiile, licenţele şi aprobările necesare pentru funcţionarea şi operarea Facilităţii), şi pentru remedierea oricăror defecţiuni (altele decât cele menţionate la punctele (a) şi (c) ale prezentei subclauze) şi va respecta prevederile acestora.

Antreprenorul va obţine şi autorizaţiile aferente Lucrărilor Provizorii şi, după caz, Lucrărilor de Servicii. Antreprenorul va despăgubi Beneficiarul şi îl va proteja împotriva consecinţelor datorate neîndeplinirii acestor obligaţii; şi
c) Antreprenorul va întreprinde diligenţele necesare pentru ca Beneficiarul să obţină şi, după caz, să prelungească autorizaţia de construire necesară pentru Lucrările Permanente proiectate de către Antreprenor în conformitate cu prevederile Contractului. De asemenea, pentru aceste Lucrări, Antreprenorul va obţine, în numele Beneficiarului, toate aprobările şi avizele conexe necesare pentru a iniţia şi executa această parte de Lucrări. Obligaţiile prevăzute de prezentul punct (c) se aplică în mod corespunzător şi în ceea ce priveşte orice autorizaţie de construire sau orice altă autorizaţie, licenţă sau aprobare necesară pentru prestarea Serviciilor de Operare (inclusiv activitatea de exploatare a Facilităţii) şi pentru executarea Lucrărilor de Servicii, dacă este cazul.
10.2. Antreprenorul nu va executa nicio lucrare în absenţa unei autorizaţii de construire valabile.

10.3. Antreprenorul poate solicita asistenţa Beneficiarului în obţinerea documentelor Legii şi altor informaţii similare, care nu ar fi accesibile în mod facil şi care pot afecta Antreprenorul în îndeplinirea obligaţiilor ce îi revin prin Contract.
10.4. Beneficiarul va oferi asistenţă rezonabilă Antreprenorului, la cererea sa, pentru autorizaţii, acorduri sau aprobări necesare să fie obţinute de către Antreprenor potrivit prevederilor Legii.

Clauza 10a	Delegarea gestiunii Serviciilor de Operare

10a.1. În temeiul prezentului Contract, Beneficiarii Delegatari deleagă gestiunea Serviciilor de Operare către Antreprenor, care astfel va dobândi inclusiv calitatea de Delegat, care acţionează pe riscul şi răspunderea sa, Beneficiarii Delegatari şi Beneficiarul Asociaţia nefiind responsabili faţă de terţi cu privire la modul în care Antreprenorul prestează Serviciile de Operare şi cu privire la modul în care Antreprenorul îşi îndeplineşte obligaţiile contractuale şi legale aferente prestării Serviciilor de Operare. Prin delegarea gestiunii Serviciilor de Operare, Antreprenorul dobândeşte, în calitate de Delegat, dreptul exclusiv şi obligaţia de a presta Serviciile de Operare în Aria de Delegare, pe durata Perioadei de Operare.
10a.2. Delegarea către Antreprenor a gestiunii Serviciilor de Operare prevăzută de prezenta clauză va intra în vigoare în mod automat începând cu Data Începerii Operării.
10a.3. Antreprenorul va asigura gestiunea Serviciilor de Operare cu respectarea prevederilor Contractului (în special, a Regulamentului Serviciului de Salubrizare, a Caietului de Sarcini al Serviciului de Salubrizare, a Fluxului Deşeurilor, a Cerinţelor de Operare şi Întreţinere), a procedurilor elaborate de Beneficiarul Asociaţia sau, după caz, elaborate de Antreprenor şi aprobate de Beneficiarul Asociaţia (cum ar fi, procedurile de monitorizare şi procedurile de acceptare a Deşeurilor) şi a Legii. De asemenea, Antreprenorul va asigura gestiunea Serviciilor de Operare cu respectarea principiilor universalităţii, accesibilităţii, continuităţii, adaptabilităţii şi egalităţii de tratament între Utilizatori.
10a.4. Beneficiarii Delegatari vor avea dreptul de a reglementa şi de a supraveghea în condiţiile prezentului Contract gestionarea de către Antreprenor, în calitate de Delegat, a Serviciilor de Operare, precum şi dreptul de a monitoriza şi verifica îndeplinirea de către Antreprenor a obligaţiilor contractuale şi legale asumate cu privire la prestarea Serviciilor de Operare (inclusiv îndeplinirea Indicatorilor de

Performanţă şi respectarea cerinţelor referitoare la calitatea Serviciilor de Operare prestate de Antreprenor, stabilite prin Contract şi prin Lege). Drepturile Beneficiarilor Delegatari vor fi exercitate, în numele şi pe seama Beneficiarilor Delegatari, de Beneficiarul Asociaţia, în conformitate cu mandatul acordat acestuia.
10a.5. Cu aplicarea în mod corespunzător a prevederilor prezentei clauze i fără a afecta aplicarea oricăror prevederi relevante ale prezentului Contract referitoare la răspunderea Antreprenorului pentru executarea obligaţiilor care îi revin în temeiul prezentului Contract, Antreprenorul, în calitate de Delegat căruia i se atribuie gestiunea Serviciilor de Operare, este autorizat prin prezentul Contract să exercite competenţele și responsabilităţile Beneficiarilor Delegatari cu privire la prestarea Serviciilor de Operare, în condiţiile și în limitele stabilite prin prezentul Contract și prin Lege.
10a.6. În vederea aplicării prezentei clauze, Beneficiarii Delegatari vor emite, dacă este cazul, toate actele și împuternicirile necesare Antreprenorului pentru a putea acţiona în calitate de Delegat căruia i se atribuie gestiunea Serviciilor de Operare și nu vor lua nicio măsură și nu vor întreprinde niciun act ori acţiune care să împiedice Antreprenorul să gestioneze Serviciile de Operare în conformitate cu prevederile Contractului.
10a.7. Antreprenorul va exercita în mod corespunzător și complet competenţele și responsabilităţile ce îi revin în calitate de Delegat căruia i s-a atribuit gestiunea Serviciilor de Operare, pe durata în care delegarea prevăzută de prezenta clauză este în vigoare.
10a.8. Raporturile cu Operatorii de Salubrizare

Antreprenorul, în calitate de Delegat căruia i s-a atribuit gestiunea Serviciilor de Operare, va încheia contract cu Operatorul instalaţiilor CMID de la Valea Mărului, în conformitate cu Fluxul Deşeurilor.
10a.9. Delegarea gestiunii Serviciilor de Operare prevăzută de prezenta clauză este acordată de către Beneficiarii Delegatari cu privire la fiecare și oricare dintre activităţile componente ale Serviciilor de Operare, în următoarele condiţii:
a) delegarea va fi netransmisibilă;

b) subdelegarea de către Antreprenor  a  gestiunii  uneia  sau  a  mai  multor  activităţi  componente ale Serviciilor  de  Operare  este  interzisă.  În  cazul  încălcării  de  către  Antreprenor a interdicţiei  de  subdelegare,  Beneficiarii  Delegatari,  fie  direct,  fie  prin  Beneficiarul  Asociaţia, în temeiul mandatului acordat acestuia de către Beneficiarii Delegatari, vor  fi  îndreptăţiţi să rezilieze Contractul în  conformitate  cu  prevederile  clauzei  64  [Rezilierea  de  către  Beneficiar].  Pentru  evitarea  oricărui  dubiu,  interdicţia  de  subdelegare  nu  privește  și   nu afectează dreptul Antreprenorului de a subcontracta lucrări sau servicii, necesare pentru prestarea Serviciilor de Operare.
10a.10. Dreptul de concesiune
În calitate de Delegat căruia i se atribuie gestiunea Serviciilor de Operare, Antreprenorul are dreptul şi obligaţia de a administra şi de a exploata infrastructura tehnico-edilitară aferentă Serviciilor de Operare pusă la dispoziţia sa. În acest sens, ca urmare a delegării gestiunii Serviciilor de Operare, Antreprenorul beneficiază de un drept de concesiune, în sensul Legii, asupra Bunurilor de Retur (inclusiv Facilitatea) puse la dispoziţia sa, care se exercită în conformitate cu prevederile Condiţiilor Contractuale şi în schimbul căruia Antreprenorul trebuie să plătească Redevenţa către Beneficiarul Proprietar al Facilităţii.

10a.11. Redevenţa

De la Data Începerii Operării, Antreprenorul va avea obligaţia de a plăti Beneficiarului Proprietar al Facilităţii Redevenţa în cuantumul şi la termenele prevăzute în Acordul Contractual. Neplata de către Antreprenor la scadenţă a sumelor datorate cu titlu de Redevenţă dă dreptul Beneficiarului Proprietar al Facilităţii să perceapă dobânzi pentru întârziere în cuantumul prevăzut în conformitate cu prevederile subclauzei 53.1, care se aplică mutatis mutandis, cu excepţia cazului în care se prevede altfel în Condiţiile Speciale.
În cazul în care Antreprenorul înregistrează sume restante cu titlu de Redevenţă într-un cuantum care depăşeşte valoarea prevăzută în Acordul Contractual, Beneficiarul va fi îndreptăţit să rezilieze Contractul în conformitate cu prevederile clauzei 64 [Rezilierea de către Beneficiar].
Cuantumul Redevenţei se va ajusta cu frecvenţa şi potrivit formulei şi parametrului de ajustare stabilite prin Acordul Contractual.
10a.12. În cazul în care, în orice moment, delegarea prevăzută de prezenta clauză expiră sau încetează în alt mod, Antreprenorul nu va mai asigura gestiunea Serviciilor de Operare, cu excepţia prevăzută la clauza 32b [Obligaţia de continuitate a prestării Serviciilor de Operare]. La expirarea sau încetarea delegării gestiunii unei sau mai multor activităţi componente ale Serviciilor de Operare, Antreprenorul va întreprinde acele acţiuni care sunt necesare pentru transferul prompt al gestiunii respectivelor activităţi către persoanele desemnate de Beneficiar.
10a.13. Antreprenorul va lua măsurile corespunzătoare în vederea informării terţilor cu privire la rolul său conform prezentei clauze.

11. Personalul Beneficiarului

11.1. Personalul Beneficiarului include Supervizorul, reprezentanţii acestuia, precum şi orice altă persoană angajată de către Beneficiar şi numită de către acesta ca făcând parte din Personalul Beneficiarului. Personalul Beneficiarului va avea competenţele delegate de către Beneficiar, comunicate în scris Antreprenorului. Delegarea va intra în vigoare la data primirii comunicării. De asemenea, Beneficiarul poate retrage delegarea, printr-o comunicare scrisă către Antreprenor.

OBLIGAŢIILE ANTREPRENORULUI

12. Obligaţii generale

12.1. Antreprenorul, cu diligenţa necesară, va proiecta, va executa şi va finaliza Lucrările şi va presta Serviciile de Operare în conformitate cu prevederile Contractului şi instrucţiunile Supervizorului şi va remedia orice defecţiuni ale Lucrărilor. Lucrările executate în conformitate cu proiectul elaborat de Antreprenor vor fi conforme cu scopul şi destinaţia lor, definite în Cerinţele Beneficiarului, şi/sau cu tema de proiectare prevăzută în Contract, iar Antreprenorul va fi responsabil pentru a asigura că în Perioada de Mobilizare şi în Perioada de Operare Lucrările rămân conforme cu scopul şi destinaţia acestora astfel definite. Lucrările vor include orice lucrare care este necesară pentru a satisface Cerinţele Beneficiarului şi Oferta Antreprenorului, precum şi toate lucrările care sunt necesare pentru asigurarea rezistenţei, stabilităţii şi siguranţei în exploatare a Lucrărilor (inclusiv dacă nu sunt menţionate în Contract).


12.2. Antreprenorul va respecta Cerinţele de Operare şi Întreţinere, conform prevederilor Contractului, inclusiv orice modificare a acestora agreată pe Durata Contractului.
12.3. Antreprenorul va respecta cerinţele prevăzute în Programul de Operare şi Întreţinere şi în manualele de operare şi întreţinere. Nicio modificare semnificativă a acestor cerinţe nu va fi realizată fără aprobarea prealabilă a Beneficiarului Asociaţia.
12.4. Antreprenorul va asigura pe de-a întregul administrarea, Personalul, Materialele, Echipamentele, aparatura, Utilajele şi toate celelalte articole, provizorii sau permanente, necesare pentru îndeplinirea obligaţiilor Antreprenorului potrivit prevederilor Contractului sau aşa cum se deduce rezonabil din Contract.
12.5. Antreprenorul îşi va asuma întreaga responsabilitate pentru conformitatea, stabilitatea şi siguranţa tuturor operaţiunilor şi metodelor de construcţie, operare şi întreţinere în cadrul Contractului, atât în Perioada de Proiectare şi Execuţie, cât şi în Perioada de Mobilizare şi în Perioada de Operare.
12.6. Antreprenorul va respecta orice Ordin Administrativ transmis de către Supervizor. În cazul în care Antreprenorul consideră că cerinţele unui Ordin Administrativ depăşesc autoritatea Supervizorului sau scopul Contractului, Antreprenorul va transmite o notificare motivată Supervizorului. În cazul în care Antreprenorul nu transmite notificarea în termen de 10 zile de la primirea Ordinului Administrativ, se va considera că Antreprenorul acceptă Ordinul Administrativ ca fiind emis în mod valabil. Supervizorul va răspunde notificării în termen de 10 zile şi poate confirma, modifica sau anula Ordinul Administrativ. În cazul în care Supervizorul nu răspunde în termen de 10 zile, se consideră că a confirmat Ordinul Administrativ. Transmiterea unei notificări de către Antreprenor nu va suspenda efectul Ordinului Administrativ.
12.7. Antreprenorul va transmite, în termen de 5 zile de la primirea unei cereri a Beneficiarului în acest sens, orice informaţii şi documente cu privire la condiţiile în care este implementat Contractul.
12.8. În îndeplinirea obligaţiilor sale contractuale, Antreprenorul va respecta Legile în vigoare şi se va asigura că Personalul său, agenţii şi angajaţii săi respectă de asemenea aceste Legi. Antreprenorul va despăgubi Beneficiarul pentru orice reclamaţii sau proceduri care ar putea apărea ca urmare a nerespectării de către Antreprenor, Personalul său, agenţii sau angajaţii săi a acestor Legi.
12.9. Antreprenorul va trata detaliile Contractului ca fiind strict confidenţiale, în măsura în care o astfel de tratare nu afectează desfăşurarea obligaţiilor contractuale sau respectarea obligaţiilor prevăzute de Lege. Antreprenorul nu va utiliza şi nu va divulga unor terţi informaţii sau documente cu privire la îndeplinirea Contractului fără consimţământul prealabil al Beneficiarului. Antreprenorul va continua să respecte acest angajament [10] ani după primirea plăţii finale a sumelor menţionate în Certificatul final de Plată pentru Serviciile de Operare în conformitate cu prevederile subclauzei 51.4 [Plăţi finale] şi va obţine de la fiecare membru al Personalului său acelaşi angajament. Însă, folosirea referinţei Contractului pentru marketing sau ofertare nu necesită acordul prealabil al Beneficiarului.
12.10. În cazul în care Antreprenorul constituie o asociere, consorţiu sau altă grupare formată din două sau mai multe persoane, toate aceste persoane vor fi responsabile individual şi în solidar faţă de Beneficiar pentru executarea Contractului şi îndeplinirea obligaţiilor contractuale, inclusiv în privinţa oricărei sume recuperabile. Aceste persoane vor notifica Beneficiarul cu privire la liderul lor, persoană desemnată de asociere să acţioneze în numele său în cadrul acestui Contract şi care va fi autorizată să angajeze asocierea. Componenţa (inclusiv identitatea liderului) şi statutul asocierii nu vor fi modificate fără acordul prealabil al Beneficiarului. În cazul în care asocierea îşi modifică statutul sau componenţa fără acordul prealabil al Beneficiarului, Beneficiarul poate aplica sancţiunea pentru încălcarea Contractului prevăzută în clauzele 63 [Încălcarea Contractului] şi/sau 64 [Rezilierea de către Beneficiar].
Prevederile acordului de asociere inclus în Contract care nu sunt reglementate de Condiţiile Contractuale nu sunt opozabile Beneficiarului.
12.11. În cazul în care Antreprenorul a primit, în cadrul Ofertei sale, susţinere din partea unui terţ,   această susţinere este demonstrată printr-un angajament ferm al acestui terţ, inclus în Contract. Terţul susţinător se obligă faţă de Antreprenor și de Beneficiar să ducă la îndeplinire acţiunile (inclusiv, după caz, punerea la dispoziţia Antreprenorului a unor resurse financiare, umane i/sau tehnice) sau, după caz, partea de Lucrări ori Servicii de Operare, ce fac obiectul angajamentului ferm, inclusiv prin substituirea Antreprenorului conform angajamentului ferm, în cazul în care Antreprenorul nu reuşeşte să îndeplinească obligaţiile şi responsabilităţile Contractuale aferente activităţilor, situaţiilor sau părţii de Lucrări ori Servicii de Operare pentru care a primit susţinere de la terţ.
Dacă Antreprenorul nu reu e te să îndeplinească obligaţiile i responsabilităţile Contractuale aferente activităţilor, situaţiilor sau părţii de Lucrări ori Servicii de Operare pentru care a primit susţinere de la terţ, Beneficiarul va fi îndreptăţit să notifice Antreprenorul și terţul susţinător și să solicite remedierea situaţiei prin implicarea terţului.
Terţul susţinător va despăgubi Beneficiarul pentru orice daune, pierderi și cheltuieli suportate de Beneficiar în cazul în care terţul susţinător nu respectă obligaţiile asumate prin angajamentul ferm sau îndepline te aceste obligaţii în mod defectuos.
12.12. Antreprenorul va respecta standardele și principiile contabile și va menţine registrele și  înregistrările contabile necesare conform Legii.  Antreprenorul  va  ţine  o  evidenţă  separată  pentru fiecare activitate componentă a  Serviciilor  de  Operare  și,  dacă  este  cazul,  pe  fiecare tip de  serviciu  comunitar  de  utilităţi  publice  pe  care  îl  prestează,  având  contabilitate distinctă pentru fiecare tip de activitate, serviciu și localitate de operare, în parte.
Toate documentele Antreprenorului aferente Contractului, inclusiv înregistrări și evidenţe contabile, cu excepţia celor predate Beneficiarului, vor fi păstrate de către Antreprenor pe perioada stabilită de Lege, dar nu mai puţin de [10] ani de la Plata Finală a sumelor menţionate în Certificatul final de Plată pentru Serviciile de Operare în conformitate cu prevederile subclauzei 51.4 [Plăţi finale]. În situaţia în care, după expirarea perioadei de păstrare a înregistrărilor și evidenţelor contabile aferente execuţiei Contractului, Antreprenorul intenţionează să distrugă respectivele înregistrări i evidenţe, acesta are obligaţia de a notifica, în scris, acest fapt Beneficiarului, cu cel puţin 30 de zile anterior datei planificate pentru distrugerea înregistrărilor și evidenţelor contabile în cauză; în cazul în care, până la expirarea termenului de 30 de zile, Beneficiarul notifică Antreprenorului intenţia sa de a prelua înregistrările și evidenţele contabile, Antreprenorul are obligaţia de a preda respectivele documente Beneficiarului, care va suporta toate costurile de preluare.
12.13. Antreprenorul va permite Beneficiarului să  inspecteze  și  să  copieze,  fără  restricţii,  contabilitatea sa, înregistrările și alte documente privind procedura de depunere a Ofertei și executarea Contractului și să permită auditarea acestora de către experţi/auditori desemnaţi de către Beneficiar. Beneficiarul va fi îndreptăţit să producă și să folosească orice astfel de conturi și înregistrări și alte documente ca evidenţă în caz de dispută.
12.14. Standarde și reglementări tehnice
Referirile din Contract la standarde publicate vor fi înţelese ca referiri la ediţia aplicabilă la Data de Referinţă, dacă nu este altfel specificat.
Dacă, după Data de Referinţă, intră în vigoare standarde aplicabile modificate sau noi şi (i) Supervizorul, cu aprobarea prealabilă a Beneficiarului, consideră că este necesară sau oportună aplicarea acestora şi (ii) această aplicare nu implică o modificare substanţială în sensul Legii în domeniul achiziţiilor publice, atunci Supervizorul va iniţia o Modificare potrivit prevederilor clauzei 37 [Modificări].
Prevederile prezentei subclauze se vor aplica în mod corespunzător în cazul în care o nouă reglementare tehnică, relevantă pentru proiectarea Lucrărilor Permanente sau a Lucrărilor de Servicii, este adoptată şi publicată după data emiterii autorizaţiei de construire pentru Lucrările Permanente până la Data Începerii Operării sau, după caz, după data emiterii autorizaţiei de construire pentru Lucrările de Servicii.

Clauza 12a Codul de conduită
12a.1. Antreprenorul va acţiona întotdeauna conform codului de conduită al profesiei sale. Se va abţine să facă declaraţii publice cu privire la Contract fără aprobarea prealabilă a Beneficiarului. Antreprenorul nu va obliga Beneficiarul în niciun fel fără acordul său prealabil şi va prezenta clar această obligaţie terţilor.
12a.2. Antreprenorul, Personalul său sau oricare dintre Subcontractanţii şi agenţii săi nu vor abuza de puterea încredinţată pentru câştig privat. Antreprenorul, Personalul său sau oricare dintre Subcontractanţii şi agenţii săi nu vor primi şi nu vor fi de acord să primească de la orice persoană şi nu vor oferi şi nu vor fi de acord să ofere unei persoane sau să obţină pentru orice persoană un dar, o recompensă, un comision sau compensaţie de orice fel ca stimulent sau recompensă pentru desfăşurarea unei acţiuni sau renunţarea la o acţiune cu privire la executarea Contractului sau pentru favorizarea sau defavorizarea vreunei persoane în legătură cu Contractul. Antreprenorul va respecta Legile şi codurile aplicabile în vigoare cu privire la combaterea dării şi luării de mită şi combaterea corupţiei. Pentru evitarea oricărui dubiu, prevederile prezentei Subclauze 12a.2 nu împiedică şi nu afectează posibilitatea încheierii unor tranzacţii judiciare sau extrajudiciare între Beneficiar şi Antreprenor în legătură cu aspecte rezultate din executarea Contractului sau în legătură cu Contractul.
12a.3. Plăţile către Antreprenor în baza Contractului vor constitui singurul venit sau beneficiu ce poate decurge, pentru Antreprenor, din Contract. Antreprenorul şi Personalul său nu vor desfăşura nicio activitate şi nu vor primi niciun avantaj incompatibil cu obligaţiile prevăzute în Contract.
12a.4. Semnarea şi executarea Contractului nu vor genera cheltuieli comerciale neobişnuite de către Antreprenor. Cheltuieli comerciale neobişnuite sunt comisioane neprevăzute în Contract sau negenerate de un contract încheiat în mod corect cu privire la Contract, comisioanele care nu sunt plătite în schimbul unor servicii reale şi legitime, comisioane plătite într-un paradis fiscal, comisioane plătite unui beneficiar care nu este clar identificat sau comisioane plătite unei societăţi despre care există indicii că ar fi o societate-paravan. Beneficiarul şi autorităţile cu atribuţii de control al operaţiunilor Beneficiarului pot efectua verificări documentare sau la faţa locului, după caz, pentru a descoperi dovezi în cazul suspectării unor cheltuieli comerciale neobişnuite.

Clauza 12b Conflict de interese

12b.1. Antreprenorul va lua toate măsurile necesare pentru a preveni sau pune capăt oricărei situaţii ce poate compromite executarea în mod corect şi obiectiv a Contractului. Acest conflict de interese poate fi generat, în mod direct sau indirect, de un interes financiar, economic sau de un alt interes personal împărtăşit între persoanele cu funcţii de decizie în cadrul Antreprenorului (inclusiv al tuturor membrilor din asociere şi al Subcontractanţilor săi), pe de o parte, şi persoanele cu funcţii de decizie în cadrul Beneficiarului şi al Supervizorului, pe de altă parte. Orice conflict de interese ce poate apărea în timpul executării Contractului se va notifica Beneficiarului fără întârziere. În cazul unui astfel de conflict, Antreprenorul va lua imediat toate măsurile necesare pentru a-l preveni şi soluţiona.
Beneficiarul îşi rezervă dreptul de a verifica dacă aceste măsuri sunt corespunzătoare şi poate solicita măsuri suplimentare, după caz. Antreprenorul se va asigura că personalul său cu funcţii de decizie nu este pus într-o situaţie ce poate genera un conflict de interese. Fără a afecta obligaţia ce îi revine prin Contract, Antreprenorul va înlocui imediat şi gratuit pentru Beneficiar orice persoană cu funcţie de decizie din Personalul său expus unei astfel de situaţii.
12b.2. Antreprenorul se va abţine de la orice contact ce poate influenţa independenţa sa sau a Personalului său şi compromite executarea în mod corect şi obiectiv a Contractului.

13. Administrarea Lucrărilor şi a Serviciilor de Operare

13.1. Antreprenorul se va asigura că Lucrările sunt proiectate şi executate corespunzător, că Serviciile de Operare sunt prestate corespunzător şi că Cerinţele Beneficiarului şi Ordinele Administrative sunt respectate de Personalul său, inclusiv propriii angajaţi, Subcontractanţii şi angajaţii lor.
13.2. Antreprenorul va desemna un Reprezentant al Antreprenorului pentru Perioada de Proiectare şi Execuţie şi un alt Reprezentant al Antreprenorului pentru Perioada de Operare, care vor acţiona în numele Antreprenorului potrivit prevederilor Contractului. Cu excepţia cazului în care Reprezentantul Antreprenorului este numit prin Contract, Antreprenorul va prezenta spre aprobarea Supervizorului, în termen de 15 zile de la semnarea Contractului, numele şi referinţele persoanei propuse ca Reprezentant al Antreprenorului pentru Perioada de Proiectare şi Execuţie. Supervizorul va aproba sau respinge motivat propunerea în termen de 10 zile. Aprobarea Supervizorului poate fi retrasă în orice moment printr-o notificare adresată Antreprenorului. În cazul în care Supervizorul refuză Reprezentantul propus în termenul-limită sau retrage aprobarea desemnării, va prezenta motivele, iar Antreprenorul va comunica o propunere alternativă imediat. Adresa Reprezentantului Antreprenorului va fi considerată a fi adresa pentru comunicare comunicată de către Antreprenor.
13.3. Supervizorul îşi poate retrage aprobarea cu privire la Reprezentantul Antreprenorului pentru Perioada de Proiectare şi Execuţie în următoarele situaţii:
(i) Reprezentantul Antreprenorului nu  îndeplineşte,  în  mod  grav  sau  repetat, obligaţiile Contractuale şi/sau
(ii) prin acţiunile  sau  inacţiunile  Antreprenorului,  siguranţa  şi  securitatea  muncii şi/sau protecţia mediului sunt puse în pericol. Dacă Supervizorul  îşi  retrage  aprobarea  cu  privire  la  Reprezentantul  Antreprenorului,  Antreprenorul,  în  cel  mai scurt timp  posibil,  dar  nu  mai  mult  de  30 de  zile,  după  primirea  notificării în acest sens, îşi va retrage Reprezentantul din Şantier şi-l va înlocui cu un alt Reprezentant, cu aprobarea prealabilă a Supervizorului.
Reprezentantul Antreprenorului pentru Perioada de Proiectare şi Execuţie va fi pe deplin autorizat să ia orice decizie necesară pentru proiectarea şi executarea Lucrărilor, inclusiv să primească şi să implementeze Ordine Administrative. Timpul Reprezentantului Antreprenorului va fi alocat în totalitate coordonării executării Contractului.
În cazul în care Reprezentantul Antreprenorului sau asistenţii acestuia nu vorbesc fluent limba Contractului, Antreprenorul va asigura toate cele necesare pentru comunicarea eficientă în limba Contractului.
13.4. Cu excepţia cazului în care Reprezentantul Antreprenorului pentru Perioada de Operare este numit prin Contract, Antreprenorul va prezenta spre aprobarea Beneficiarului Asociaţia, în termen de 15 zile de la începerea Perioadei de Mobilizare, numele şi referinţele persoanei propuse ca Reprezentant al Antreprenorului pentru Perioada de Operare.
13.5. Reprezentantul Antreprenorului pentru Perioada de Operare va fi pe deplin autorizat să ia orice decizie necesară pentru prestarea Serviciilor de Operare, inclusiv să primească şi să implementeze Ordine Administrative. Timpul Reprezentantului Antreprenorului va fi alocat în totalitate coordonării executării Contractului.
În cazul în care Reprezentantul Antreprenorului sau asistenţii acestuia nu vorbesc fluent limba Contractului, Antreprenorul va asigura toate cele necesare pentru comunicarea eficientă în limba Contractului.
13.6. Documentele transmise de Antreprenor Beneficiarului (sau Supervizorului) vor fi semnate de către Reprezentantul Antreprenorului.
13.7. Antreprenorul se va asigura că personalul său specializat este autorizat şi/sau certificat în conformitate cu prevederile Legii.
13.8. Antreprenorul va asigura nivelul de calitate corespunzător cerinţelor Contractului printr-un sistem propriu de calitate conceput şi realizat prin personal propriu, cu responsabili tehnici cu execuţia autorizaţi potrivit prevederilor Legii. Sistemul de asigurare a calităţii va fi în conformitate cu detaliile prevăzute în Contract, dacă există. Supervizorul va avea dreptul să auditeze orice aspect al sistemului calităţii. Detaliile tuturor procedurilor i documentele de conformitate vor fi transmise Supervizorului spre informare, înainte de începerea fiecărei etape de proiectare sau execuţie.
Respectarea sistemului de asigurare a calităţii nu va exonera Antreprenorul de niciuna din sarcinile, obligaţiile sau responsabilităţile sale potrivit prevederilor Contractului.
13.9. Antreprenorul  va  lua  toate  măsurile  necesare  pentru  protecţia  mediului   înconjurător  (atât   pe Şantier, cât şi în afara acestuia) şi pentru limitarea daunelor sau afectării populaţiei şi a proprietăţilor ca  urmare  a  poluării,  zgomotului  și  a  altor  consecinţe  ale  activităţii  sale.  Aceste măsuri vor fi conforme cu cele prevăzute în Cerinţele Beneficiarului și în actele de reglementare în domeniul mediului.
Antreprenorul se va asigura că emisiile, deversările de suprafaţă și de eurile rezultate în urma activităţilor proprii nu vor depăși valorile prevăzute în Cerinţele Beneficiarului și nici valorile stabilite de Lege.

14. Personal

14.1. Persoanele angajate de Antreprenor trebuie să fie în număr suficient, în conformitate cu prevederile Programului de Execuţie în vigoare. Aceşti angajaţi vor dispune de aptitudinile şi experienţa necesare progresului şi executării corespunzătoare a Lucrărilor sau prestării corespunzătoare a Serviciilor de Operare. Supervizorul poate cere retragerea oricărei persoane din cadrul Personalului Antreprenorului în următoarele situaţii: (i) persoana nu îndeplinește, în mod grav sau repetat, obligaţiile Contractuale i/sau (ii) prin acţiunile sau inacţiunile acestei persoane, siguranţa și securitatea muncii i/sau protecţia mediului sunt puse în pericol. Antreprenorul va înlocui imediat orice membru al Personalului său pentru care Supervizorul, prin notificare motivată, cere retragerea.
Pe Perioada de Operare, Beneficiarul Asociaţia poate cere retragerea oricărei persoane din cadrul Personalului Antreprenorului în următoarele situaţii: (i) persoana nu îndeplineşte, în mod grav sau repetat, obligaţiile Contractuale şi/sau (ii) prin acţiunile sau inacţiunile acestei persoane, siguranţa şi securitatea muncii şi/sau protecţia mediului sunt puse în pericol. Antreprenorul va înlocui imediat orice membru al Personalului său pentru care Beneficiarul Asociaţia, prin notificare motivată, cere retragerea.
14.2. Antreprenorul va lua toate măsurile pentru angajarea întregului personal şi a forţei de muncă, în conformitate cu prevederile Legii.
14.3. Antreprenorul va asigura personalul-cheie conform propunerii sale din Ofertă. Personalul-cheie este personalul în privinţa căruia au existat cerinţe minime stabilite în documentaţia de atribuire a Contractului. Reprezentantul Antreprenorului şi personalul-cheie al Antreprenorului vor fi menţinuţi pe toată durata proiectării şi execuţiei Lucrărilor sau, după caz, a prestării Serviciilor de Operare, cu excepţia situaţiilor în care Supervizorul sau Beneficiarul Asociaţia, după caz, solicită înlocuirea din motive întemeiate sau atunci când este necesară înlocuirea din alte motive independente de Antreprenor (ex. demisie din cadrul societăţii/asocierii, boală, deces, etc.).
Oricare din situaţiile menţionate vor fi dovedite cu documente justificative (emise de autorităţile competente dacă este cazul).
În oricare alte situaţii decât cele prevăzute subclauza 14.3. alin. 1 se vor aplica penalităţi conform Acordului Contractual, în cuantumul şi condiţiile prevăzute în cuprinsul acestuia.
Înlocuirea oricărui Expert principal se va realiza numai prin Act Adiţional la Contract.

Costurile suplimentare generate de înlocuirea experţilor incumbă Antreprenorului. În cazul în care expertul nu este înlocuit imediat şi funcţiile acestuia urmează să fie preluate după o anumită perioadă de timp de către noul expert, Beneficiarul poate solicita Antreprenorului să desemneze un expert temporar pentru Contract, până la sosirea noului expert, sau să ia alte măsuri pentru a compensa absenţa temporară a expertului absent. Indiferent de situaţie, Beneficiarul nu va efectua nici o plată pentru perioada absenţei expertului, iar Antreprenorul va fi răspunzător pentru toate consecinţele absenţei expertului. Neînlocuirea unui/unor experţi va constitui încălcare gravă a Contractului în cazul în care executarea acestuia este pusă în pericol prin lipsa expertului/experţilor respectivi.
14.4. Orice înlocuire a personalului-cheie  se  va  face  cu  personal  cu  calificare  şi  experienţă  cel  puţin echivalente cu cele (dacă există)  stabilite  în  documentaţia  de  atribuire,  cu  consimţământul prealabil  al  Beneficiarului.  În  cazul  în  care  un  membru  al  personalului-cheie  a fost evaluat în  cadrul  criteriului  de  atribuire,  Antreprenorul  va  propune  un  înlocuitor  care  să obţină cel puţin acelaşi punctaj ca urmare a aplicării factorilor de atribuire.
Antreprenorul va transmite Beneficiarului toate documentele necesare pentru a verifica îndeplinirea criteriilor de calificare/selecţie stabilite şi/sau a calcula punctajul aferent factorilor de evaluare, pentru orice înlocuire a personalului-cheie.

15. Garanţie de Bună Execuţie

15.1. Ca instrumente de garantare pentru executarea corespunzătoare a Contractului, Antreprenorul va constitui o Garanţie de Bună Execuţie pentru Proiectare şi Execuţie, respectiv o Garanţie de Bună Execuţie pentru Serviciile de Operare, cu valorile stipulate în Acordul Contractual şi în forma inclusă în Contract (dacă există). Dacă în Acordul Contractual nu sunt menţionate valori (absolute sau procentuale din Preţul Contractului), atunci, cu aplicarea prevederilor subclauzei 15.7:
a) valoarea Garanţiei de Bună Execuţie pentru Proiectare şi Execuţie va fi de 8% din Preţul Proiectării şi Execuţiei; şi
b) valoarea Garanţiei de Bună Execuţie pentru Serviciile de Operare va fi de 8% din Preţul Anual al Serviciilor de Operare.
Pentru primul an de operare, Garanţia de Bună Execuţie se va calcula aplicând procentul de 8% la valoarea totala ofertata pentru anul 1 de operare, conform formularului aferent din Sectiunea 4 Anexa B a ofertei Antreprenorului.
Antreprenorul va furniza Beneficiarului Proprietar al Facilităţii Garanţia de Bună Execuţie pentru Proiectare şi Execuţie in termen de maximum 5 zile lucrătoare de la data semnării Contractului, cu valoarea menţionată la punctul (a) de mai sus, şi va transmite o copie a acesteia şi Supervizorului.
Antreprenorul va furniza Beneficiarului Asociaţia Garanţia de Bună Execuţie pentru Serviciile de Operare în termen de maximum 5 zile lucrătoare de la data începerii Perioadei de Mobilizare, cu valoarea menţionată la punctul (b) de mai sus. Acest termen poate fi prelungit la solicitarea justificata a Antreprenorului, fara a depasi insa 15 zile de la data inceperii Perioadei de Mobilizare.

Garanţia de Bună Execuţie (atat pentru Proiectare si Executie, cat si pentru Serviciile de Operare) se va constitui prin una dintre următoarele modalităţi:

(a) printr-un instrument de garantare emis în condiţiile legii de o societate bancară sau de o societate de asigurări, care devine anexă la Contract. În acest caz, Garanţia de Bună Execuţie va fi emisă de o societate bancară sau de o societate de asigurări, autorizată să emită asemenea garanţii pe teritoriul Uniunii Europene sau (pentru celelalte societăţi) cotată cel puţin cu ratingul BBB-/Baa3 sau echivalent şi Antreprenorul va transmite documentele doveditoare în această privinţă. Garanţia de Bună Execuţie va fi irevocabilă şi va prevedea că plata Garanţiei de Bună Execuţie se va executa necondiţionat, respectiv la prima cerere a Beneficiarului, pe baza declaraţiei acestuia cu privire la culpa Antreprenorului în conformitate cu prevederile subclauzei 15.3. Garanţia de Bună Execuţie a unei asocieri sau a unui consorţiu va fi emisă în numele asocierii sau consorţiului;
(b) dacă părţile convin, prin reţineri succesive din sumele datorate pentru Certificatele de Plata. În acest caz, în termen de 5 zile lucrătoare de la semnarea Contractului, Antreprenorul are obligaţia de a deschide un cont la dispoziţia Beneficiarului, la o instituţie de credit agreată de ambele părţi sau la Trezoreria Statului. Suma iniţială care se depune de către Antreprenor în contul astfel deschis nu trebuie să fie mai mică de 0,5% din Preţul Proiectarii si Executiei, pe de o parte, si respectiv din Pretul Anual al Serviciilor de Operare, pe de alta parte. Suma iniţială se va depune în termen de 5 zile lucrătoare de la data semnării Contractului (pentru Proiectare si Executie) si respectiv 5 zile lucratoare de la data inceperii Perioadei de Mobilizare, pentru Serviciile de Operare (in acest din urma caz, termenul poate fi prelungit la solicitarea justificata a Antreprenorului pana la cel mult
15 zile de la data inceperii Perioadei de Mobilizare). Antreprenorul va transmite, în original, la sediul Beneficiarului ( Consiliul Judeţean Galati pentru activitatea de proiectare si executie, respectiv ADI Ecoserv pentru activitatea de operare), în termen de 3 zile de la expirarea termenului de depunere a sumei iniţiale, dovada constituirii contului de garanţie blocat în favoarea Beneficiarului, împreună cu dovada depunerii sumei iniţiale. Pe parcursul îndeplinirii Contractului, Beneficiarul ( Consiliul Judeţean Galati pentru activitatea de proiectare si executie, respectiv ADI Ecoserv pentru activitatea de operare) urmează să alimenteze acest cont prin reţineri succesive din sumele datorate şi cuvenite Antreprenorului pentru fiecare Certificat de Plată până la concurenţa sumei stabilite drept Garanţie de Bună Execuţie în contractul de achiziţie publică. Beneficiarul ( Consiliul Judeţean Galati pentru activitatea de proiectare si executie, respectiv ADI Ecoserv pentru activitatea de operare) va dispune ca instituţia de credit sau Trezoreria Statului să în tiinţeze Antreprenorul despre vărsământul efectuat, precum i despre destinaţia lui. Contul astfel deschis este purtător de dobândă în favoarea Antreprenorului. Beneficiarul ( Consiliul Judeţean Galati pentru activitatea de proiectare si executie, respectiv ADI Ecoserv pentru activitatea de operare) se va asigura că întreaga valoare a Garanţiei de Bună Execuţie va fi reţinută până cel târziu la data emiterii Certificatului de Plată la Recepţia la Terminarea Lucrărilor, respectiv pana cel tarziu la data emiterii Certificatului de Finalizare (conform subclauzei 56.1).
Antreprenorul se va asigura că Garanţia de Bună Execuţie este valabilă și în vigoare, luând în considerare prevederile subclauzei 15.6, până la aprobarea Recepţiei Finale (pentru Proiectare si Executie) respectiv pana la emiterea Certificatului de Finalizare (in cazul Serviciilor de Operare).
În cazul în care Garanţia de Bună Execuţie se constituie potrivit sub-clauzei 15.1 a (printrun instrument de garantare emis în condiţiile legii de o societate bancară sau de o societate de asigurări), dacă termenii Garanţiei de Bună Execuţie specifică data de expirare a acesteia, iar Antreprenorul nu este îndreptăţit să obţină aprobarea Recepţiei Finale cu 30 de zile înainte de data de expirare a Garanţiei, Antreprenorul va prelungi valabilitatea Garanţiei de Bună Execuţie până când Lucrările vor fi terminate şi toate defecţiunile remediate. Dacă societatea emitentă a Garanţiei de Bună Execuţie pierde autorizarea să emită asemenea garanţii pe teritoriul Uniunii Europene sau nu mai este cotată cel puţin cu ratingul BBB-/Baa3 sau echivalent, se va considera că Garanţia de Bună Execuţie îşi pierde valabilitatea şi Antreprenorul va avea obligaţia de a constitui o nouă Garanţie de Bună Execuţie în conformitate cu prevederile prezentei clauze.
15.2. Antreprenorul se va asigura că Garanţia de Bună Execuţie este valabilă și în vigoare, luând în considerare prevederile subclauzelor 15.1 şi 15.7, până la aprobarea Recepţiei Finale, în ceea ce privește Garanţia de Bună Execuţie pentru Proiectare și Execuţie, și, respectiv, până la emiterea Certificatului de Finalizare, în ceea ce privește Garanţia de Bună Execuţie pentru Serviciile de Operare. Dacă termenii Garanţiei de Bună Execuţie specifică data de expirare a acesteia, iar Antreprenorul nu este îndreptăţit să obţină aprobarea Recepţiei Finale sau emiterea Certificatului de Finalizare, după caz, cu 30 de zile înainte de data de expirare a Garanţiei, Antreprenorul va prelungi valabilitatea Garanţiei de Bună Execuţie (ori de câte ori este necesar) până când Lucrările vor fi terminate i toate defecţiunile acestora prevăzute de subclauza 61.3 remediate, în ceea ce prive te Garanţia de Bună Execuţie pentru Proiectare și Execuţie, sau până când Serviciile de Operare vor fi terminate (ori până la data la care Antreprenorul este îndreptăţit să obţină Certificatul de Finalizare), în ceea ce prive te Garanţia de Bună Execuţie pentru Serviciile de Operare. Dacă societatea emitentă a Garanţiei de Bună Execuţie pierde autorizarea să emită asemenea garanţii pe teritoriul Uniunii Europene sau nu mai este cotată cel puţin cu ratingul BBB-/Baa3 sau echivalent, se va considera că Garanţia de Bună Execuţie î i pierde valabilitatea i Antreprenorul va avea obligaţia de a constitui o nouă Garanţie de Bună Execuţie în conformitate cu prevederile prezentei clauze.
15.3. In cazul in care Garantia de Buna Executie se constituie potrivit sublcauzei 15.1 lit.a) anterior emiterii unei pretenţii asupra Garanţiei de Bună Execuţie, Beneficiarul Proprietar al Facilităţii sau, după caz, Beneficiarul Asociaţia va notifica pretenţia atât Antreprenorului, cât și emitentului instrumentului de garantare, precizând obligaţiile care nu au fost respectate, precum i modul de calcul al sumei pretinse.
Beneficiarul Proprietar al Facilităţii sau, după caz, Beneficiarul Asociaţia nu va formula nicio pretenţie asupra Garanţiei de Bună Execuţie cu excepţia următoarelor cazuri şi în limita sumelor la care Beneficiarul este îndreptăţit potrivit prevederilor Contractului:
a) Antreprenorul nu reuşeşte să prelungească valabilitatea Garanţiei de Bună Execuţie, aşa cum este descris în subclauza 15.1 situaţie în care Beneficiarul Proprietar al Facilităţii, respectiv Beneficiarul Asociaţia poate cere întreaga valoare (sau, în cazul în care valoarea Garanţiei de Bună Execuţie a fost redusă conform prevederilor Contractului, valoarea astfel redusă) a Garanţiei de Bună Execuţie;
b) Antreprenorul nu plăteşte Beneficiarului Proprietar al Facilităţii sau, după caz, Beneficiarul Asociaţia, în termen de 30 de zile, o sumă datorată, convenită de către Antreprenor sau Decisă de către Supervizor potrivit prevederilor subclauzei 69c [Decizia Supervizorului];
c) Antreprenorul nu reuşeşte să remedieze o nerespectare a obligaţiilor sale în termen de 30 de zile sau, în situaţia prevăzută în subclauza 15.4, într-un termen rezonabil, în funcţie de circumstanţe, de la primirea notificării Beneficiarului Proprietar al Facilităţii sau, după caz, a Beneficiarului Asociaţia privind nerespectarea obligaţiei respective; sau
d) Beneficiarul reziliază Contractul potrivit prevederilor clauzei 64 [Rezilierea de către Beneficiar].

15.4. Dacă, în Perioada de Operare, activităţile sau operaţiunile incluse în Serviciile de Operare nu sunt prestate la termen, în mod complet şi corespunzător, Beneficiarul Asociaţia are dreptul, în limitele Legii şi cu condiţia transmiterii în prealabil a unei notificări de către Supervizor Antreprenorului, de a executa aceste activităţi ori operaţiuni el însuşi sau prin intermediul unui terţ şi să execute în acest scop Garanţia de Bună Execuţie pentru Serviciile de Operare potrivit prevederilor subclauzei 15.3.c). Dacă valoarea Garanţiei de Bună Execuţie pentru Serviciile de Operare nu este suficientă pentru a acoperi toate costurile Beneficiarului Asociaţia în legătură cu executarea acestor activităţi ori operaţiuni, Beneficiarul Asociaţia va fi îndreptăţit, cu condiţia respectării prevederilor clauzei 69b [Revendicările Beneficiarului], să recupereze diferenţa de costuri de la Antreprenor. În acest scop, Beneficiarul Asociaţia va putea deduce diferenţa din sumele de plată datorate de Beneficiarul Asociaţia către Antreprenor sau, în cazul în care Beneficiarul Asociaţia nu mai datorează nicio plată către Antreprenor, diferenţa va fi achitată de către Antreprenor Beneficiarului Asociaţia.
15.5. Beneficiarul Proprietar al Facilităţii sau, după caz, Beneficiarul Asociaţia va despăgubi Antreprenorul pentru orice daune, pierderi şi cheltuieli (inclusiv taxe legale şi cheltuieli) care rezultă din orice cerere privind executarea Garanţiei de Bună Execuţie, în condiţiile în care Beneficiarul Proprietar al Facilităţii sau, după caz, Beneficiarul Asociaţia nu era îndreptăţit la cerere.
15.6. De fiecare dată când Preţul Contractului este modificat,  Antreprenorul  va  ajusta  valoarea Garanţiei de Bună Execuţie pentru Proiectare şi Execuţie şi/sau valoarea Garanţiei  de  Bună  Execuţie pentru Serviciile de Operare, în aceeaşi proporţie, în termen  de  15  zile  de  la  modificare.
De fiecare dată când Garanţia de Bună Execuţie pentru Proiectare şi Execuţie, respectiv Garanţia de Bună Execuţie pentru Serviciile de Operare este executată ca urmare a unei cereri a Beneficiarului Proprietar al Facilităţii, respectiv a Beneficiarului Asociaţia, potrivit prevederilor literelor 15.3.b) sau 15.3.c) din subclauza 15.3, Antreprenorul va reîntregi valoarea Garanţiei de Bună Execuţie în termen de 15 zile de la executarea sumelor cerute de către Beneficiarul Proprietar al Facilităţii, respectiv de Beneficiarul Asociaţia.
15.7. Garanţia de Bună Execuţie se va elibera/restitui Antreprenorului după cum urmează:

a) Beneficiarul Proprietar al Facilităţii va elibera/restitui valoarea procentuală din valoarea Garanţiei de Bună Execuţie pentru Proiectare şi Execuţie stabilită în Acordul Contractual (70% din valoarea Garanţiei de Bună Execuţie pentru Proiectare şi Execuţie dacă nicio valoare procentuală nu este stabilită în Acordul Contractual) în termen de 14 zile de la data aprobării Recepţiei la Terminarea Lucrărilor, dacă Beneficiarul nu a formulat până la acea dată cereri asupra Garanţiei de Bună Execuţie;
b) Beneficiarul Proprietar al Facilităţii va elibera/restitui restul valorii Garanţiei de Bună Execuţie pentru Proiectare şi Execuţie la aprobarea Recepţiei Finale, cu excepţia sumelor cerute de către Beneficiarul Proprietar al Facilităţii până la acea dată şi care nu au fost reîntregite de către Antreprenor;
c) Beneficiarul Asociaţia va elibera/restitui valoarea Garanţiei de Bună Execuţie pentru Serviciile de Operare la emiterea Certificatului de Finalizare, cu excepţia sumelor cerute de către Beneficiarul Asociaţia până la acea dată şi care nu au fost reîntregite de către Antreprenor.
15.8. Pe durata executării Contractului,in cazul in care  Garantia  de  Buna  Executie  se  constituie  potrivit sub-clauzei 15.1 lit. a), dacă societatea care a emis Garanţia de Bună Execuţie nu


îşi  poate  respecta  angajamentele,  Garanţia  de  Bună  Execuţie  nu  va  mai  fi  validă.  Beneficiarul Proprietar al Facilităţii sau, după caz,  Beneficiarul  Asociaţia  va  notifica  Antreprenorul pentru a  elibera  o  nouă  garanţie  conform  aceloraşi  termeni  ca  cei  ai  anterioarei garanţii. În cazul în care Antreprenorul nu transmite o  nouă  Garanţie  de  Bună  Execuţie în termen de 30 de  zile  de  la  data  notificării,  Beneficiarul  Proprietar  al  Facilităţii  sau,  după  caz,  Beneficiarul  Asociaţia  poate  rezilia  Contractul  potrivit  prevederilor  clauzei     64 [Rezilierea de către Beneficiar].
16. Responsabilităţi şi asigurări

16.1. Responsabilităţi

a) Responsabilitatea pentru calitatea proiectului şi pentru daune aduse Lucrărilor

Fără a afecta prevederile clauzei 59 [Utilizarea Lucrărilor înainte de Data Începerii Operării], clauzei 61 [Defecte si Garanţie] şi clauzei 66 [Forţă majoră şi denunţare unilaterală], Antreprenorul îşi va asuma (i) întreaga responsabilitate pentru calitatea proiectului, pe baza Cerinţelor Beneficiarului, (ii) întreaga responsabilitate pentru menţinerea integrităţii Lucrărilor şi (iii) riscul pierderii şi daunei, indiferent de cauză, până la emiterea Certificatului de Finalizare în conformitate cu prevederile subclauzei 62a.1 [Certificatul de Finalizare].
Compensaţia pentru daunele aduse Lucrărilor şi generate de răspunderea Antreprenorului va fi limitată la Preţul Proiectării şi Execuţiei, pentru situaţiile în care răspunderea Antreprenorului are drept cauză principală fapte sau evenimente survenite în Perioada de Proiectare şi Execuţie, sau la Preţul Serviciilor de Operare, pentru situaţiile în care răspunderea Antreprenorului are drept cauză principală fapte sau evenimente survenite în Perioada de Mobilizare sau în Perioada de Operare.
Aceste limite nu se vor aplica pentru compensaţie pentru pierderi sau daune generate de frauda sau neglijenţa gravă a Antreprenorului sau Personalului său, inclusiv Subcontractanţilor săi şi oricărei persoane pentru care Antreprenorul este responsabil.
După emiterea Certificatului de Finalizare conform clauzei 62a.1 [Certificatul de Finalizare], Antreprenorul va rămâne responsabil de orice nerespectare a obligaţiilor ce îi revin prin Contract pentru perioada prevăzută de Lege.
b) Răspunderea Antreprenorului faţă de Beneficiar

În orice moment, Antreprenorul va fi responsabil şi va despăgubi Beneficiarul pentru orice daune aduse, pe durata executării Contractului, Beneficiarului de către Antreprenor sau Personalul său, inclusiv Subcontractanţii săi şi orice persoană pentru care Antreprenorul este responsabil.
Compensaţia pentru daunele aduse Beneficiarului (altele decât cele aduse Lucrărilor) şi generate de răspunderea Antreprenorului va fi limitată la Preţul Proiectării şi Execuţiei, pentru situaţiile în care răspunderea Antreprenorului are drept cauză principală fapte sau evenimente survenite în Perioada de Proiectare şi Execuţie, sau la Preţul Serviciilor de Operare, pentru situaţiile în care răspunderea Antreprenorului are drept cauză principală fapte sau evenimente survenite în Perioada de Mobilizare sau în Perioada de Operare.
Aceste limite nu se vor aplica pentru compensaţie în caz de vătămare corporală, inclusiv deces, şi nici pentru daune de orice tip aduse Beneficiarului şi generate de frauda sau neglijenţa gravă a Antreprenorului sau Personalului său, inclusiv Subcontractanţilor săi și oricărei persoane pentru care Antreprenorul este responsabil.


c) Răspunderea Antreprenorului faţă de terţi

Antreprenorul va despăgubi, proteja și apăra Beneficiarul, inclusiv Personalul său, de orice acţiuni, reclamaţii, pierderi sau daune, directe sau indirecte, de orice natură (denumite în continuare "reclamaţie") generate de o acţiune sau inacţiune a Antreprenorului sau Personalului său, inclusiv Subcontractanţilor săi i/sau oricărei persoane pentru care Antreprenorul este responsabil, în îndeplinirea obligaţiilor contractuale, cu excepţia situaţiilor în care:
(i) reclamaţia este generată de dreptul Beneficiarului de a executa și/sau  opera  Lucrările  Permanente/Facilitatea  pe,   peste,  sub,  în  sau  prin  orice  teren,  i  de   a ocupa acest teren pentru Lucrările Permanente, sau
(ii) pierderea  sau  dauna  este  un  rezultat  inevitabil  al  obligaţiilor  Antreprenorului   de a proiecta și executa Lucrările, de a presta Serviciile  de  Operare  și  de  a  remedia orice defecţiuni.
Beneficiarul va aduce la cunoștinţa Antreprenorului reclamaţia oricărui terţ în cel mai scurt timp posibil din momentul în care Beneficiarul o ia la cunoștinţă.
În cazul în care Beneficiarul alege să conteste reclamaţia sau să se apere împotriva reclamaţiei, Antreprenorul va acoperi costurile rezonabile de contestare sau apărare suportate de Beneficiar i Personalul său.
În sensul prezentului punct c), agenţii și angajaţii Beneficiarului, Supervizorul, angajaţii săi, subcontractanţii săi, precum și Personalul Antreprenorului, Subcontractanţii și orice persoană pentru care Antreprenorul este responsabil sunt considerate terţi.
Antreprenorul va gestiona toate reclamaţiile în strânsă colaborare cu Beneficiarul.

Orice înţelegere sau acord cu terţii pentru soluţionarea unei reclamaţii necesită acordul expres prealabil al Beneficiarului i al Antreprenorului.
16.2. Asigurare

a) Asigurare - aspecte generale

Începând cu Data de Începere sau mai devreme și pe durata executării Contractului, Antreprenorul se asigură că el, Personalul său, inclusiv Subcontractanţii săi şi orice persoană pentru care Antreprenorul este responsabil, sunt asiguraţi corespunzător de societăţi de asigurare recunoscute pe piaţa europeană a asigurărilor.
La Data de Începere, Antreprenorul va transmite Beneficiarului și Supervizorului o copie a tuturor certificatelor de asigurare ce indică faptul că obligaţiile Antreprenorului cu privire la asigurări sunt respectate, precum şi a poliţelor. Pe durata executării Contractului, Antreprenorul va transmite fără întârziere, după plata fiecărei prime de asigurare şi oricând la cererea Supervizorului, o versiune actualizată a certificatelor de asigurare.
Antreprenorul va obţine de la asiguratori angajamentul de a informa personal şi direct Beneficiarul şi Supervizorul cu privire la orice eveniment ce poate reduce, anula sau modifica în orice fel asigurarea în cauză. Asiguratorii vor transmite aceste informaţii în cel mai scurt timp posibil, şi în orice caz cu cel puţin 30 de zile înainte de reducerea, anularea sau modificarea asigurării. Beneficiarul îşi rezervă dreptul de a-l despăgubi pe asigurator în cazul în care Antreprenorul nu plăteşte prima, fără a afecta dreptul Beneficiarului de a recupera suma astfel plătită şi de a solicita ulterior despăgubire pentru potenţialele daune rezultate.

În măsura posibilului, Antreprenorul se va asigura că respectivele poliţe de asigurare încheiate conţin o renunţare a dreptului de regres al asiguratorului în favoarea Beneficiarului şi Supervizorului, agenţilor şi angajaţilor lor.
Încheierea şi menţinerea de către Antreprenor a unor asigurări corespunzătoare nu vor exonera pe Antreprenor de responsabilităţile legale şi/sau contractuale. Ca un minimum, asigurările listate în prezenta subclauză vor furniza acoperire până la nivelul minim de responsabilităţi contractuale prevăzute în subclauza 16.1 [Responsabilităţi] sau nivelul minim al responsabilităţilor prevăzute în Legea în vigoare, oricare ar fi mai mare.
Antreprenorul va suporta integral consecinţele lipsei totale sau parţiale a asigurării, eliberând complet Beneficiarul şi Supervizorul de orice răspundere în această privinţă.
Antreprenorul se va asigura că Personalul său, inclusiv Subcontractanţii săi şi orice persoană pentru care Antreprenorul este responsabil, respectă aceleaşi cerinţe de asigurare ca cele impuse Antreprenorului prin acest Contract. În caz de lipsă de asigurare sau de asigurare necorespunzătoare a Personalului Antreprenorului, inclusiv a Subcontractanţilor săi sau a oricărei persoane pentru care Antreprenorul este responsabil, Antreprenorul va despăgubi Beneficiarul şi Supervizorul pentru toate consecinţele rezultate.
Sub propria responsabilitate şi fără a afecta obligaţia de a încheia toate asigurările pentru acoperirea obligaţiilor prevăzute în acest Contract, Antreprenorul se va asigura că toate asigurările obligatorii sunt încheiate conform Legii în vigoare. Se va asigura de asemenea că toate obligaţiile legale ce se aplică asigurării sunt respectate.
Beneficiarul şi Supervizorul vor fi exoneraţi de orice răspundere privind evaluarea şi conformitatea poliţelor de asigurare încheiate de Antreprenor în raport cu obligaţiile sale contractuale şi/sau legale.
Pe durata executării Contractului, dacă vreun asigurator nu îşi poate respecta angajamentele, asigurarea respectivă nu va mai fi validă. Beneficiarul va notifica
Antreprenorul pentru a încheia o nouă asigurare potrivit prevederilor Contractului. În cazul în care Antreprenorul nu transmite o copie a noului certificat de asigurare şi a poliţei aferente în termen de 30 de zile de la data notificării, Beneficiarul poate rezilia Contractul potrivit prevederilor clauzei 64 [Rezilierea de către Beneficiar].
Pierderile care nu pot fi recuperate de la asiguratori sunt suportate de fiecare Parte în funcţie de riscurile stabilite în sarcina sa în conformitate cu prevederile clauzei 68 [Riscuri, alocarea riscurilor şi despăgubiri], cu condiţia ca imposibilitatea de recuperare a pierderilor de la asigurători să nu se datoreze unei încălcări a prevederilor prezentei clauze de către Antreprenor. În situaţia în care imposibilitatea de recuperare a pierderilor de la asigurători se datorează unei astfel de încălcări a prevederilor prezentului Contract de către Antreprenor, Antreprenorul va suporta pierderile.
b) Asigurare - Asigurări în legătură cu Proiectarea şi Execuţia

Antreprenorul va încheia următoarele asigurări în legătură cu Proiectarea şi Execuţia:

(i) Asigurare pentru daune aduse terţilor

Antreprenorul va încheia o asigurare de răspundere civilă ce va acoperi vătămări corporale ş i daune aduse proprietăţii ce pot fi provocate terţilor ca urmare a executării Contractului anterior Datei Începerii Operării, cu excepţia daunelor rezultate din orice eveniment prevăzut în cuprinsul subclauzei 68.1 [Riscurile Beneficiarului]. Poliţa de asigurare trebuie să prevadă că Personalul Beneficiarului, inclusiv cel al Supervizorului, precum şi cel al altor antreprenori şi terţi prezenţi pe Şantier, în vecinătatea Ş antierului sau în orice alt loc folosit de Antreprenor sunt consideraţi terţi în această asigurare. Asigurarea va fi încheiată înainte ca Antreprenorul să înceapă execuţia oricăror lucrări pe Şantier şi va fi menţinută în vigoare până la Data Începerii Operării. Cu excepţia cazului în care este prevăzut altfel în Acordul

Contractual, limitele de acoperire pentru această asigurare nu vor fi inferioare celor valabile pentru asigurarea obligatorie de răspundere civilă auto potrivit reglementărilor Uniunii Europene.
(ii) Asigurarea Lucrărilor

Antreprenorul va încheia o asigurare de tip „toate riscurile pentru lucrările de construcţii-montaj" în beneficiul său individual şi în solidar cu Subcontractanţii săi, Beneficiarul şi Supervizorul. Asigurarea va fi menţinută în vigoare de la Data de Începere până la Data Începerii Operării, precum şi în continuare pentru orice daune sau pierderi cauzate de Antreprenor în cursul oricăror activităţi desfăşurate de Antreprenor pentru îndeplinirea obligaţiilor de remediere a defecţiunilor Lucrărilor.
Această asigurare va acoperi toate daunele ce pot fi aduse Lucrărilor incluse în Contract (împreună cu Materialele şi Echipamentele care urmează a fi încorporate în Lucrări), inclusiv daune generate de vicii sau erori de proiectare privind proiectul tehnic, materialele de construcţie sau punerea în operă şi pentru care Antreprenorul este responsabil conform Contractului şi daune generate de evenimente naturale. Suma asigurată va fi cel puţin egală cu valoarea de înlocuire a Lucrărilor, cu franşiza prevăzută în Acordul Contractual (dacă este cazul), la care se adaugă o sumă egală cu procentul prevăzut în Acordul Contractual (sau 15%, dacă un alt procent nu este prevăzut în Acordul Contractual) din valoarea de înlocuire (sau orice altă sumă prevăzută în Acordul Contractual) pentru a acoperi costurile suplimentare în legătură cu remedierea daunelor, inclusiv costuri profesionale şi costuri de demolare şi îndepărtare a deşeurilor. Această asigurare va acoperi şi prejudiciul adus Documentelor Antreprenorului, bunurilor şi proprietăţilor existente ale Beneficiarului şi Supervizorului.
De asemenea, Antreprenorul va încheia o asigurare pentru acoperirea Utilajelor şi Lucrărilor Provizorii cel puţin până la valoarea totală de înlocuire/reconstrucţie.
Această asigurare va putea cuprinde următoarele excluderi:

1) costul remedierii oricărei părţi a Lucrărilor care prezintă vicii ori defecte (inclusiv ca urmare a unor vicii sau defecte ale materialelor de construcţie sau activităţilor de punere în operă) sau care nu respectă în orice alt mod prevederile Contractului, dar fără a exclude costurile remedierii oricăror daune sau pierderi aduse oricăror altor părţi ale Lucrărilor care se datorează acestor vicii, defecte sau nerespectări;
2) daune sau pierderi indirecte, inclusiv orice reduceri ale Valorii Contractului pentru întârzieri;

3) uzura normală, pierderi sau sustrageri de valoare redusă;

4) Riscurile Beneficiarului aplicabile în Perioada de Proiectare şi Execuţie prevăzute în subclauza 68.1 [Riscurile Beneficiarului] (dacă nu se prevede altfel în Acordul Contractual).
(iii) Asigurare auto

Antreprenorul va încheia (sau se va asigura că sunt încheiate) asigurări de răspundere civilă auto pentru toate vehiculele folosite de Antreprenor sau Subcontractanţii săi (indiferent dacă aceste vehicule sunt deţinute în proprietate sau nu) în legătură cu Contractul.
(iv) Asigurare împotriva accidentelor la locul de muncă

Antreprenorul va încheia poliţe de asigurare pentru asigurarea Antreprenorului, Personalului său, inclusiv Subcontractanţilor săi şi oricărei persoane pentru care Antreprenorul este responsabil, în caz de accident la locul de muncă sau în drum spre şi de la locul de muncă. Asigurarea va fi menţinută în vigoare pentru toată perioada în care Personalul Antreprenorului este implicat în activităţile legate de execuţia Lucrărilor. Se va asigura că

Subcontractanţii săi procedează la fel. Antreprenorul va despăgubi Beneficiarul pentru orice reclamaţii pe care Personalul său, inclusiv angajaţii săi sau Subcontractanţii săi le-ar putea formula în aceste privinţe.
(v) Orice alte asigurări necesare potrivit Legii.

c) Antreprenorul va încheia următoarele asigurări în legătură cu Serviciile de Operare:

(i) Asigurare pentru daune aduse terţilor

Antreprenorul va încheia o asigurare de răspundere civilă în conformitate cu prevederile subclauzei 16.2 b)(i) de mai sus, în Perioada de Mobilizare. Asigurarea va fi menţinută în vigoare până la emiterea Certificatului de Finalizare. Cu excepţia cazului în care este prevăzut altfel în Acordul Contractual, limitele de acoperire pentru această asigurare nu vor fi inferioare celor valabile pentru asigurarea obligatorie de răspundere civilă auto potrivit reglementărilor Uniunii Europene.
(ii) Asigurarea Lucrărilor

Antreprenorul va încheia o asigurare de tip "toate riscurile pentru lucrările de construcţii-montaj" în conformitate cu prevederile subclauzei 16.2 b)(ii) de mai sus, în Perioada de Mobilizare, care va acoperi toate daunele ce pot fi aduse Lucrărilor și celorlalte bunuri utilizate pentru prestarea Serviciilor de Operare, inclusiv daunele generate de incendii sau alte evenimente naturale, potrivit Acordului Contractual, pentru Perioada de Operare. Indiferent de orice alte prevederi contrare ale prezentului Contract, începerea prestării Serviciilor de Operare nu va avea loc dacă asigurarea nu a fost încheiată conform celor menţionate anterior.
Asigurarea va fi menţinută în vigoare pentru întreaga Perioadă de Operare.

(iii) Asigurare auto

Antreprenorul va încheia (sau se va asigura că sunt încheiate) asigurări de răspundere civilă auto pentru toate vehiculele folosite de Antreprenor sau Subcontractanţii săi (indiferent dacă aceste vehicule sunt deţinute în proprietate sau nu) în legătură cu Contractul.
(iv) Asigurare împotriva accidentelor la locul de muncă

Antreprenorul va încheia poliţe de asigurare pentru asigurarea Antreprenorului, Personalului său, inclusiv Subcontractanţilor săi și oricărei persoane pentru care Antreprenorul este responsabil, în caz de accident la locul de muncă sau în drum spre și de la locul de muncă, în Perioada de Mobilizare. Asigurarea va fi menţinută în vigoare până la data emiterii Certificatului de Finalizare sau până la data la care ultimul Personal al Antreprenorului sau al Subcontractanţilor părăseşte Şantierul, oricare intervine mai târziu. Antreprenorul se va asigura că Subcontractanţii săi procedează la fel. Antreprenorul va despăgubi Beneficiarul pentru orice reclamaţii pe care Personalul său, inclusiv angajaţii săi sau Subcontractanţii săi le-ar putea formula în aceste privinţe.
(v) Orice alte asigurări necesare potrivit Legii

(vi) Orice alte asigurări prevăzute în Acordul Contractual (dacă există).


17. Programul de Execuţie

17.1. În termen de 30 de zile de la Data de Începere, Antreprenorul va transmite Supervizorului, spre analiză şi acceptare, un Program de Execuţie detaliat al întregului Contract, alcătuit dintr-un grafic de eşalonare calendaristică Gantt (pe suport hârtie şi în format electronic editabil) şi un raport descriptiv.

Acest prim Program de Execuţie, inclusiv metodologia de lucru şi resursele, va fi elaborat pe baza programului de lucrări şi de operare depus în Ofertă de către Antreprenor.
17.2. Graficul de eşalonare calendaristică Gantt va fi realizat utilizând analiza drumului critic şi va cuprinde totalitatea activităţilor specificate în Contract şi punctele de referinţă stabilite (dacă există). Programul de Execuţie va fi elaborat în conformitate cu următoarele cerinţe:
a) Programul de Execuţie va fi alcătuit din activităţile necesare pentru executarea Contractului, conform Cerinţelor Beneficiarului, şi va fi prezentat într-o structură astfel încât să fie identificate:
(i) etapele proiectării (investigaţii pe teren, etape de proiectare, verificare, transmitere spre aprobare a proiectului etc.);
(ii) principalele faze ce alcătuiesc executarea Lucrărilor (achiziţii, construcţii, inspecţii, testare, avize şi autorizaţii, recepţii);
(iii) obiectele de construcţii din care sunt alcătuite Lucrările;

(iv) categoriile de lucrări sau stadiile fizice care alcătuiesc Lucrările;

(v) sectoarele de lucru sau locul în care se vor pune în operă activităţile de construcţii;
(vi) activităţile desfăşurate în Perioada de Operare, cuprinse în Programul de Operare şi Întreţinere;
(vii) Subcontractanţii, în cazul în care unele părţi din Contract sunt realizate cu Subcontractanţi.
b) Activităţile vor avea alocate:

(i) resurse necesare proiectării (numărul ți specialităţile proiectanţilor, verificatori autorizaţi, utilaje, aparate și softuri specifice etc.);
(ii) resurse necesare execuţiei lucrărilor (principalele Materiale ce se vor pune în operă, manoperă - numărul și meseriile de muncitori, Utilaje), în concordanţă cu necesarul și disponibilul acestora;
(iii) resurse necesare prestării Serviciilor de Operare (principalele activităţi realizate, resursele alocate
- numărul și specialităţile resurselor umane implicate, Utilaje);

(iv) cantităţile de lucrări conform proiectului tehnic;

(v) costurile estimate în concordanţă cu Oferta;

(vi) productivităţile estimate.

c) Durata activităţilor va fi exprimată în zile, luând în considerare:

(i) cantitatea de lucrare/activitate,

(ii) dimensiunea frontului de lucru,

(iii) numărul de resurse umane i Utilaje,

(iv) productivitatea resurselor.

d) Nivelul de detaliu al activităţilor va fi ales astfel încât durata acestora să nu fie mai mare de 30 de zile calendaristice.

e) Succesiunea activităţilor va fi stabilită luând în considerare metodologia de lucru propusă de Antreprenor, tehnologiile de execuţie din Cerinţele Beneficiarului (dacă există) și constrângerile de natură organizatorică. Relaţiile de condiţionare dintre activităţi vor fi de tip început-început, sfârit- început și sfârit-sfârit.
f) Graficul reţea va fi alcătuit astfel încât să nu existe decât o singură activitate fără predecesor i o singură activitate fără succesor, cu excepţia activităţilor care desemnează puncte de referinţă sau a activităţilor la care nu se poate stabili (justificat prin raportul descriptiv) o relaţie de condiţionare.
g) Drumul critic va fi evidenţiat și va corespunde cu succesiunea de activităţi a cărei durată maximă este Durata de Execuţie.
Până la finalizarea proiectului tehnic, activităţile şi resursele aferente execuţiei Lucrărilor vor fi prezentate la un nivel de detaliu adaptat. După finalizarea proiectului tehnic, aceste activităţi şi resurse vor fi de deplin detaliate.
Până la Data Începerii Operării, activităţile şi resursele aferente prestării Serviciilor de Operare vor fi prezentate la un nivel de detaliu adaptat. După Data Începerii Operării, aceste activităţi şi resurse vor fi de deplin detaliate.
17.3. Cerinţele pentru elaborarea raportului descriptiv sunt următoarele:

a) Antreprenorul va pregăti şi transmite Supervizorului un raport descriptiv prin care va detalia şi explica planul de lucru stabilit în cadrul Programului de Execuţie.
Raportul descriptiv va cuprinde:

(i) o descriere a fazelor de proiectare şi a metodelor aferente,

(ii) o descriere generală a modului în care Antreprenorul va executa Lucrările,

(iii) descrierea activităţilor critice şi a modului în care Antreprenorul va asigura resursele necesare,
(iv) numărul şi structura formaţiilor de lucru cu care Antreprenorul va realiza activităţile,
(v) prezentarea listei cu resursele umane (numărul şi meseriile muncitorilor şi/sau ale altor categorii de personal) distribuite pe luni,
(vi) prezentarea listei de Utilaje (tip, număr, capacitate) pe care Antreprenorul le va avea la dispoziţie, precum şi perioadele de timp în care vor fi folosite,
(vii) Subcontractanţii implicaţi, precum şi resursele umane şi Utilajele aferente,

(viii) curba "S" de progres fizic şi financiar şi graficul de flux de numerar.

17.4. În termen de 15 zile de la transmiterea sa de către Antreprenor, Supervizorul va analiza Programul de Execuţie şi îl va accepta sau respinge. În lipsa unui răspuns al Supervizorului la termenul aferent, Programul de Execuţie va fi considerat ca fiind acceptat.
17.5. În cazul în care Programul de Execuţie este respins, Supervizorul va prezenta motivele respingerii şi va solicita Antreprenorului să retransmită în termen de 10 zile Programul de Execuţie completat şi/sau corectat, astfel încât acesta să fie conform cu prevederile Contractului şi realist de pus în practică.
17.6. Dacă Antreprenorul nu transmite Programul de Execuţie, inclusiv Programul de Execuţie completat/corectat, în termenul prevăzut, Beneficiarul va fi îndreptăţit, cu condiţia respectării

prevederilor clauzei 69b [Revendicările Beneficiarului] să fie reţinută o sumă în cuantumul prevăzut în Acordul Contractual pentru fiecare zi de întârziere a transmiterii Programului de Execuţie, până la acceptarea Programului de Execuţie respectiv.
17.7. În situaţia în care Programul de Execuţie analizat de Supervizor în conformitate cu prevederile subclauzei 17.4 este respins de 3 ori consecutiv, în raport cu aceeaşi solicitare de completare/corectare, Beneficiarul va fi îndreptăţit să sisteze plăţile către Antreprenor aferente subclauzei 50.4 [Plata] până la acceptarea Programului de Execuţie respectiv.
17.8. Odată acceptat, Programul de Execuţie transmis în conformitate cu prevederile subclauzei 17.1 se va numi Program de Referinţă și va deveni un mijloc de urmărire și control al performanţei Antreprenorului și al progresului Lucrărilor. Cu excepţia plăţii în avans, nicio altă plată nu va fi efectuată de către Beneficiar înainte de acceptarea Programului de Referinţă.
17.9. Acceptarea Programului de Execuţie nu va exonera Antreprenorul de responsabilităţile ce îi revin în executarea Contractului.
17.10. În cazul în care Antreprenorul nu define te în cadrul Programului de Execuţie un element de lucrare, activitate sau relaţie de condiţionare, iar Supervizorul, în urma analizei sale, nu identifică această omisiune sau eroare, atunci când aceasta va fi descoperită de Antreprenor sau Supervizor, va fi corectată de către Antreprenor în următorul Program de Execuţie actualizat, fără să afecteze Durata de Execuţie i fără a îndreptăţi Antreprenorul la plata unor Costuri suplimentare.
17.11. Actualizarea Programului de Execuţie

Lunar, în termen de 10 zile de la începutul fiecărei luni, până la emiterea Certificatului de Finalizare, Antreprenorul va transmite Supervizorului un Program de Execuţie actualizat care va conţine graficul de eşalonare calendaristică Gantt şi raportul descriptiv actualizate.
Conţinutul Programului de Execuţie actualizat va fi în conformitate cu prevederile subclauzelor 17.2 şi 17.3. Fiecare document actualizat va fi prezentat în comparaţie cu documentul aferent din Programul de Referinţă, fiind evidenţiate diferenţele, precum și evenimentele și cauzele care au condus la apariţia diferenţelor și, în caz de întârziere, măsurile pe care Antreprenorul le va lua pentru respectarea Duratei de Execuţie.
În termen de 5 zile de la transmiterea sa de către Antreprenor, Supervizorul va analiza Programul de Execuţie actualizat i îl va accepta sau respinge. În lipsa unui răspuns al Supervizorului la termenul aferent, Programul de Execuţie va fi considerat ca fiind acceptat.
Prevederile subclauzelor de la 17.5 la 17.7 se vor aplica corespunzător pentru analiza, acceptarea sau respingerea Programului de Execuţie actualizat și consecinţele acestora.
17.12. Revizuirea Programului de Execuţie
În cazul în care evenimente neprevăzute, inclusiv evenimente care ţin de riscurile Beneficiarului, afectează durata activităţilor critice, Antreprenorul va transmite Supervizorului o revizuire a Programului de Execuţie.
De asemenea, ori de câte ori Antreprenorul constată că nu poate finaliza Lucrările în Durata de Execuţie, va prezenta o revizie a Programului de Execuţie.
Prevederile subclauzelor de la 17.2 la 17.7 se vor aplica corespunzător pentru întocmirea, analiza, acceptarea sau respingerea Programului de Execuţie revizuit şi consecinţele acestora.

Programul de Execuţie revizuit şi acceptat de Supervizor devine noul Program de Referinţă.

Acceptarea de către Supervizor a unui Program de Execuţie în care durata de proiectare şi execuţie a Lucrărilor ar fi mai mare decât Durata de Execuţie nu reprezintă acordarea unei prelungiri a Duratei de Execuţie. Orice prelungire a Duratei de Execuţie se va face doar în conformitate cu prevederile subclauzei 35 [Prelungirea Duratei de Execuţie] şi cu condiţia respectării clauzei 69a [Revendicările Antreprenorului].

18. Structura detaliată a preţului

18.1. În ceea ce priveşte Proiectarea şi Execuţia, în termen de 30 de zile de la aprobarea proiectului tehnic, Antreprenorul va transmite o propunere de preţuri unitare pentru fiecare cantitate din proiectul tehnic, precum şi o defalcare a acestor preţuri unitare care va identifica costurile incluse pentru manoperă, Materiale, Utilaje, transport, costuri indirecte şi profit. Aceste propuneri nu vor afecta Preţul Proiectării şi Execuţiei ca sumă forfetară (cu excepţia Sumelor Provizionate) sau prevederile Contractului.
18.2. În ceea ce priveşte Serviciile de Operare, Formularul de Ofertă cuprinde Tarifele pentru activităţile componente ale Serviciilor de Operare, care vor sta la baza plăţilor efectuate de Beneficiar Antreprenorului potrivit prevederilor prezentului Contract, precum şi o fundamentare a acestor Tarife, în conformitate cu dispoziţiile Legii aplicabile.
18.3. Supervizorul poate lua în considerare propunerile Antreprenorului transmise potrivit prevederilor subclauzei 18.1, atunci când evaluează impactul financiar al unor Modificări sau valoarea unor părţi de lucrări, dar nu va avea nicio obligaţie în raport cu aceasta.
18.4. Beneficiarul Asociaţia va lua în considerare preţurile unitare şi defalcarea acestora incluse în Formularul de Ofertă potrivit prevederilor subclauzei 18.2, atunci când evaluează impactul financiar al unor Modificări sau valoarea unor activităţi ori părţi ale acestora incluse în Serviciile de Operare.
19. Proiectarea de către Antreprenor

19.1. Antreprenorul  va  proiecta  Lucrările  Permanente  în  conformitate  cu  Cerinţele  Beneficiarului     şi  cu  Oferta  tehnică.  Antreprenorul  va  fi  răspunzător  de  proiectul  elaborat.  Antreprenorul    va îndeplini rolul de proiectant în conformitate cu prevederile Legii, inclusiv  cu  privire  la  stabilirea  testelor  de  efectuat,  stabilirea  fazelor  determinante  și  asigurarea   asistenţei   tehnice din partea proiectantului în conformitate cu prevederile Legii.
De asemenea, Antreprenorul va proiecta orice Lucrări Provizorii necesare pentru executarea Contractului, precum i orice Lucrări de Servicii în conformitate cu Cerinţele de Operare i Întreţinere, prevederile prezentei clauze fiind aplicabile în mod corespunzător în ceea ce prive te proiectarea Lucrărilor de Servicii.
Proiectul elaborat de către Antreprenor va respecta cu stricteţe caracteristicile imperative stabilite în cadrul Cerinţelor Beneficiarului. Cu excepţia cazului în care Antreprenorul demonstrează că există o eroare în aceste caracteristici imperative (caz în care se aplică prevederile subclauzelor 8.3 şi/sau 8.5), Antreprenorul nu va propune, în cursul elaborării proiectului sau în cursul execuţiei Lucrărilor ori prestării Serviciilor de Operare, nicio derogare de la aceste caracteristici.
Proiectul va fi elaborat de către proiectanţi calificaţi în conformitate cu prevederile Legii i cu criteriile (dacă există) menţionate în Cerinţele Beneficiarului. Antreprenorul va transmite spre acceptare Supervizorului numele și referinţele proiectanţilor propuși, cu excepţia celor prevăzuţi în Ofertă.

Supervizorul va răspunde în termen de 10 zile, motivând orice respingere. Lipsa răspunsului Supervizorului va fi considerată acceptare.
Antreprenorul va garanta că el, proiectanţii săi și orice Subcontractant implicat în proiectare au experienţa i capacitatea necesară pentru proiectare.
Antreprenorul va elabora proiectul, inclusiv specificaţii, piese desenate și liste de cantităţi, în limba Contractului și în conformitate cu prevederile Legii și ale Contractului.
Orice eroare descoperită în cadrul proiectului elaborat de Antreprenor va fi rectificată pe riscul și răspunderea Antreprenorului, cu excepţia celor prevăzute în subclauzele 8.4 i 8.5. Aprobarea de către Supervizor a proiectului elaborat de către Antreprenor nu îl va exonera pe Antreprenor de răspundere asupra proiectului respectiv.
19.2. Prevederile definite în continuare în  prezenta  subclauză  se  aplică  pentru  orice  fază  sau  element de proiectare elaborat de către Antreprenor.
Antreprenorul va transmite Supervizorului documentaţia aferentă proiectului, verificată de către un verificator autorizat angajat de către Antreprenor, împreună cu o declaraţie privind conformitatea proiectului elaborat de el cu (i) caracteristicile imperative stabilite în Cerinţele Beneficiarului, (ii) celelalte prevederi ale Cerinţelor Beneficiarului și (iii) proiectul sau schiţa de proiect din Oferta tehnică. În cazul în care proiectul elaborat de către Antreprenor prezintă unele devieri sau diferenţe faţă de Cerinţele Beneficiarului sau faţă de proiectul sau schiţa de proiect din Oferta tehnică, altele decât diferenţe sau devieri rezultând din erori identificate în Cerinţele Beneficiarului şi notificate de către Antreprenor, aceste diferenţe sau devieri vor fi considerate a fi propuneri de Modificare iniţiate de către Antreprenor în conformitate cu prevederile subclauzei 37.11.
Cu excepţia cazului în care este prevăzut altfel în Condiţiile Speciale, Supervizorul va aproba sau va respinge motivat documentaţia elaborată de Antreprenor în termen de 60 de zile de la primire. Acest termen va include şi orice perioade necesare de consultări între Supervizor şi Beneficiar, analiză şi aprobare de către Beneficiar sau alte entităţi.
În cazul în care Supervizorul respinge motivat proiectul elaborat de Antreprenor, acesta va trata în mod corespunzător comentariile primite în documentaţia aferentă proiectului şi va retransmite documentaţia astfel corectată Supervizorului spre aprobare.
Dacă Supervizorul întârzie nejustificat aprobarea proiectului elaborat de către Antreprenor, cu excepţia cazului în care aprobarea acestui proiect ar reprezenta o Modificare, şi dacă Antreprenorul înregistrează întârzieri şi/sau se produc costuri suplimentare ca urmare a întârzierii Supervizorului, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei  35  [Prelungirea Duratei de  Execuţie],  dacă  terminarea  Lucrărilor  este  sau  va  fi  întârziată, şi
b) plata Costurilor suplimentare, potrivit prevederilor clauzei 55 [Costuri suplimentare].

19.3. Cu excepţia altor prevederi ale Cerinţelor Beneficiarului:

a) în termenul(ele) specificat(e) în Acordul Contractual, calculat de la Data de Începere, Antreprenorul va elabora proiectul tehnic, inclusiv documentaţia tehnică pentru autorizarea executării


lucrărilor de construire necesară pentru Lucrările Permanente, la nivelul de calitate specificat în Lege şi în Contract, şi îl va transmite Supervizorului spre revizuire şi/sau aprobare în conformitate cu prevederile subclauzei 19.2. Documentaţia tehnică pentru autorizarea executării lucrărilor de construire necesară pentru Lucrările Permanente va fi elaborată de Antreprenor pentru şi în numele Beneficiarului şi va cuprinde documentaţiile, avizele şi acordurile conexe necesare pentru execuţia Lucrărilor, obţinute de către Antreprenor în conformitate cu prevederile subclauzei 10.1. În cazul în care autoritatea emitentă a unui aviz sau acord formulează observaţii sau solicitări care nu sunt cauzate de o deficienţă în Documentele Antreprenorului, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la prelungirea Duratei de
Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată.
b) În termen de 60 de zile de la data aprobării Supervizorului aferent documentelor menţionate la punctul (a) de mai sus, cu excepţia cazului în care un alt termen este stabilit în Acordul Contractual, Beneficiarul va obţine autorizaţia de construire pentru Lucrările Permanente. În cazul depă irii acestui termen, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată. În cazul în care autoritatea emitentă a autorizaţiei de construire formulează orice observaţie sau solicitare cu privire la documentaţia depusă de către Beneficiar, cauzate de o deficienţă a Documentelor Antreprenorului, se vor aplica prevederile subclauzei 19.6 [Erori în Documentele Antreprenorului], iar termenul menţionat mai sus va decurge de la momentul în care solicitarea este soluţionată. În cazul în care autoritatea emitentă a autorizaţiei de construire formulează alte observaţii sau solicitări, care nu sunt cauzate de o deficienţă în Documentele Antreprenorului, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată.
c) În cazul în care Documentele Antreprenorului emise ulterior obţinerii autorizaţiei de construire, altfel decât rezultând (i) dintr-un Ordin Administrativ de Modificare emis de către Supervizor în conformitate cu prevederile clauzei 37 [Modificări] sau dintr-un act adiţional la Contract sau
(ii) dintr-o Decizie emisă de către Supervizor în conformitate cu prevederile subclauzei 69c.2 [Decizia Supervizorului], implică o modificare a autorizaţiei de construire, Antreprenorul va fi responsabil pentru perioadele de timp i costurile aferente.
d) Prevederile punctelor (a)-(c) de mai sus se aplică în mod corespunzător în ceea ce prive te proiectarea i autorizarea executării Lucrărilor de Servicii.
19.4. Antreprenorul nu va executa nicio lucrare aferentă proiectului elaborat de el înainte de aprobarea Supervizorului a Documentelor Antreprenorului aferente acestei lucrări i cu condiţia existenţei unei autorizaţii de construire pe deplin valabile pentru această lucrare.
19.5. Înainte de începerea Testelor la Terminarea Proiectării şi Execuţiei, Antreprenorul va elabora și transmite către Supervizor, în conformitate cu prevederile Cerinţelor Beneficiarului, manualele de operare i întreţinere detaliate astfel încât Beneficiarul să poată exploata, repara, demonta, înlocui și întreţine Lucrările sau orice parte a acestora. Antreprenorul va transmite restul manualelor de operare


și întreţinere necesare în Perioada de Mobilizare. Lucrările sau orice Sector (dacă există) nu vor fi considerate finalizate pentru scopurile aprobării Recepţiei la Terminarea Lucrărilor în conformitate cu prevederile clauzei 60 [Recepţia la Terminarea Lucrărilor] sau, în cazul în care, potrivit Legii, Facilitatea este supusă Recepţiei la Punerea în Funcţiune, pentru scopurile aprobării Recepţiei la Punerea în Funcţiune în conformitate cu prevederile clauzei 60a [Recepţia la Punerea în Funcţiune], fără ca aceste documente să fie transmise către Supervizor.
Antreprenorul va efectua instruirea Personalului Beneficiarului pentru operarea şi întreţinerea Lucrărilor în măsura în care se prevede astfel prin Cerinţele Beneficiarului. Programul de instruire va fi agreat între Antreprenor şi Beneficiar, iar Antreprenorul va pune la dispoziţie personal calificat şi cu experienţă pentru instruire şi toate materialele de instruire astfel cum este prevăzut în Cerinţele Beneficiarului. Beneficiarul este responsabil pentru asigurarea facilităţilor de instruire şi pentru desemnarea şi selectarea personalului corespunzător pentru instruire.
19.6. Erori în Documentele Antreprenorului

În cazul în care, în Documentele Antreprenorului, se identifică erori, omisiuni, ambiguităţi, discrepanţe sau alte deficienţe, acestea şi Lucrările vor fi remediate pe cheltuiala Antreprenorului, fără a ţine cont de nicio aprobare emise potrivit prevederilor acestei clauze.
În acest caz, Antreprenorul va transmite Documentele corectate Supervizorului în conformitate cu prevederile subclauzei 19.2.
19.7. Cartea tehnică a construcţiei

Lucrările nu vor fi considerate ca terminate în scopul Recepţiei conform clauzei 60 [Recepţia la Terminarea Lucrărilor] înainte ca Antreprenorul să transmită Supervizorului toate documentele necesare întocmirii capitolelor A şi B ale cărţii tehnice a construcţiei, în sensul Legii, şi, după caz, documentele necesare completării capitolului D al cărţii tehnice a construcţiei.

20. Corectitudinea Preţului Contractului
20.1. Beneficiarul va pune la dispoziţia Antreprenorului, pentru informarea acestuia, cel târziu la Data de Referinţă, toate datele relevante, care se află în posesia Beneficiarului, referitoare la structura geologică şi condiţiile hidrologice şi climatice de pe Şantier, inclusiv aspectele legate de mediu. Antreprenorul are responsabilitatea interpretării acestor date.
20.2. Se consideră că Antreprenorul, în măsura în care este posibil (ţinând cont de costuri şi timp), a inspectat şi examinat Şantierul şi împrejurimile sale, a analizat datele menţionate la subclauza 20.1 şi că s-a edificat, înainte de depunerea Ofertei, asupra tuturor aspectelor relevante în legătură cu Lucrările şi Serviciile de Operare, inclusiv natura solului şi subsolului, forma şi natura Şantierului, întinderea şi natura Lucrărilor şi a Serviciilor de Operare, Materialele, elementele și tehnologiile necesare execuţiei Lucrărilor sau prestării Serviciilor de Operare, căile de acces la Şantier și în general a obţinut toate informaţiile cu privire la riscurile, inclusiv în legătură cu probabilitatea de apariţie a acestora, și alte circumstanţe ce influenţează sau afectează Oferta.
20.3. Se consideră că înainte de depunerea Ofertei, Antreprenorul s-a informat cu privire la corectitudinea și suficienţa Ofertei, a Preţului Contractului și a preţurilor indicate în Graficul de Eșalonare a Plăţilor, care, cu excepţia celor prevăzute altfel în Condiţiile Contractuale, acoperă toate obligaţiile prevăzute în Contract.

20.4. Având în vedere că se consideră că Antreprenorul i-a stabilit Oferta financiară în baza propriilor calcule, operaţiuni și estimări, Antreprenorul, fără plata vreunui cost suplimentar, va respecta orice obligaţie, va proiecta și executa orice lucrare prevăzute în Contract și va realiza orice activitate inclusă în Serviciile de Operare prevăzute în Contract, inclusiv remedierea viciilor produse sau deteriorărilor apărute în Perioada de Mobilizare sau în Perioada de Operare, chiar dacă pentru obligaţia, lucrarea sau activitatea respectivă nu există o sumă sau o valoare în Graficul de Eșalonare a Plăţilor.

21. Riscuri excepţionale
21.1. Dacă, pe durata executării Contractului, Antreprenorul se confruntă cu condiţii fizice adverse, naturale sau artificiale, inclusiv muniţii neexplodate sau utilităţi subterane, precum și alte obstacole fizice sau factori poluanţi, care, în mod rezonabil, nu ar fi putut fi prevăzute de un antreprenor diligent la data depunerii Ofertei, Antreprenorul va transmite, de îndată ce a luat cunoștinţă de această situaţie, o notificare Supervizorului în care va descrie aceste condiţii sau obstacole, va furniza detalii privind efectele anticipate ale acestora, măsurile pe care le ia sau intenţionează să le ia precum și impactul anticipat asupra execuţiei Lucrărilor. Prevederile prezentei clauze nu se aplică în cazul condiţiilor meteorologice.
21.2. După primirea notificării în conformitate cu prevederile subclauzei 21.1, Supervizorul, printre altele:

a) poate solicita Antreprenorului să comunice o estimare a costului măsurilor pe care le va lua sau intenţionează să le ia;
b) poate aproba măsurile prevăzute la subclauza 21.1 cu sau fără modificare;

c) poate comunica instrucţiuni scrise cu privire la modul de gestionare a condiţiilor sau obstacolelor menţionate la subclauza 21.1.
21.3. În termen de 30 de  zile  de  la  primirea  notificării  Antreprenorului  în  conformitate  cu prevederile subclauzei 21.1, Supervizorul:
a) va Decide dacă sau în ce măsură condiţiile sau obstacolele notificate de către Antreprenor puteau fi prevăzute, în mod rezonabil, de un antreprenor diligent la data depunerii Ofertei;
b) va evalua dacă soluţionarea problemei şi continuarea executării Lucrărilor necesită o Modificare şi dacă o asemenea Modificare s-ar încadra ca fiind una nesubstanţială în sensul Legii în domeniul achiziţiilor publice; şi
c) va transmite Decizia şi evaluarea Beneficiarului şi Antreprenorului.

21.4. Dacă Antreprenorul înregistrează întârzieri şi/sau se produc costuri suplimentare ca urmare a condiţiilor sau obstacolelor menţionate la subclauza 21.1, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35  [Prelungirea Duratei de  Execuţie],  dacă  terminarea  Lucrărilor  este  sau  va  fi  întârziată; şi

b) plata Costurilor suplimentare, potrivit prevederilor clauzei 55 [Costuri suplimentare].





22. Siguranţa pe Şantier şi securitatea muncii
22.1. Antreprenorul va avea dreptul să interzică accesul pe Şantier oricărei persoane neimplicate în executarea Contractului, cu excepţia persoanelor autorizate de Beneficiar sau Supervizor. În sensul prezentei subclauze, se consideră că sunt persoane autorizate, pe parcursul Perioadei de Proiectare şi Execuţie, riveranii, în cazul în care accesul către proprietăţile lor se face prin Şantier.
22.2. În executarea Contractului, Antreprenorul va respecta Legea şi reglementările în vigoare legate de securitatea muncii, inclusiv, dacă este cazul, reglementările specifice de securitate şi siguranţă ale Beneficiarului.
Antreprenorul va lua măsuri de siguranţă pentru Personalul său corespunzătoare pericolului fizic potenţial. Antreprenorul va fi responsabil de monitorizarea nivelului de risc fizic la care este expus Personalul său şi pentru informarea Beneficiarului cu privire la situaţie. Dacă Beneficiarul sau Antreprenorul iau la cunoştinţă o ameninţare iminentă a vieţii sau sănătăţii unui membru al Personalului Antreprenorului, Antreprenorul va acţiona de urgenţă pentru siguranţa persoanelor implicate. În cazul în care Antreprenorul întreprinde o astfel de acţiune, îl va informa imediat pe Supervizor.
22.3. Pe întreaga perioadă de la data punerii  la  dispoziţie  a  Şantierului  până  la  emiterea  Certificatului  de   Finalizare,   Antreprenorul  va  asigura  securitatea   tuturor  persoanelor  care   au dreptul de a se afla pe Şantier, va fi responsabil de  măsurile  necesare,  în  interesul  Personalului Beneficiarului şi  terţilor,  pentru  a  preveni  orice  pierdere  sau  accident  determinată de proiectarea sau executarea Lucrărilor ori prestarea Serviciilor de Operare şi va depune toate eforturile rezonabile pentru a păstra Şantierul şi Lucrările libere de obstacole inutile, pentru a evita expunerea la riscuri a persoanelor respective.
22.4. Antreprenorul va lua toate măsurile esenţiale, pe propria răspundere, pentru a se asigura că structurile şi instalaţiile existente sunt protejate, păstrate şi întreţinute. Antreprenorul va asigura paza şi supravegherea Lucrărilor şi, dacă este prevăzut astfel în Cerinţele Beneficiarului, împrejmuirea şi iluminatul Lucrărilor, până la emiterea Certificatului de Finalizare.
22.5. Dacă, pe durata executării Contractului, sunt necesare măsuri urgente pentru a evita orice risc de accident sau daună sau pentru securitate ca urmare a unui accident sau a unei daune, Supervizorul va transmite un Ordin Administrativ Antreprenorului pentru a acţiona aşa cum consideră necesar. În cazul în care Antreprenorul nu doreşte sau nu poate lua măsurile necesare, Beneficiarul, cu condiţia respectării prevederilor clauzei 69b [Revendicările Beneficiarului], poate executa lucrarea pe costul Antreprenorului în măsura în care Antreprenorul este responsabil.
22.6. În termen de 30 de zile de la Data de Începere, Antreprenorul va transmite Supervizorului spre acceptare „Planul propriu de sănătate şi securitate în muncă" în conformitate cu Legea. Supervizorul nu va permite execuţia niciunei lucrări şi prestarea niciunei alte activităţi pe Şantier înainte ca acest plan să fie acceptat. Acceptarea Planului propriu de sănătate şi securitate în muncă nu îl va exonera pe Antreprenor de niciuna din responsabilităţile sale privind sănătatea şi securitatea muncii pe Şantier.
22.7. Antreprenorul va numi un responsabil cu securitatea muncii pe Şantier, care să răspundă de respectarea normelor de securitate pentru prevenirea accidentelor. Această persoană va avea calificarea necesară pentru o astfel de activitate şi va avea autoritatea de a emite instrucţiuni şi a dispune măsuri de prevenire a accidentelor.
22.8. Antreprenorul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele

tehnice (Utilaje, instalaţii etc.) şi de muncă sau de procedeele tehnologice utilizate, sau de către Personalul său inclusiv orice persoană care desfăşoară, direct sau indirect, activităţi pentru Antreprenor, în conformitate cu prevederile Legii, inclusiv orice modificare legislativă apărută pe perioada executării Contractului.
22.9. În cazul producerii unor accidente de muncă, evenimente sau incidente periculoase în activitatea desfăşurată de către Antreprenor, acesta va comunica şi cerceta accidentul de muncă, evenimentul, conform prevederilor legale şi se va înregistra cu acesta la Inspectoratul Teritorial de Muncă pe raza căruia s-a produs evenimentul.
23. Protecţia proprietăţilor adiacente

23.1. Pe propria răspundere şi cheltuială, Antreprenorul va lua toate măsurile necesare impuse de buna practică în materia executării și exploatării construcţiilor și prin natura circumstanţelor pentru a proteja proprietăţile adiacente Şantierului sau oricărei zone în care activează Antreprenorul și pentru a evita perturbarea acestora. În acest sens, Antreprenorul va proiecta și executa orice Lucrări Provizorii (inclusiv drumuri, trotuare, parapete și garduri) care pot fi necesare, datorită execuţiei Lucrărilor ori prestării Serviciilor de Operare, pentru utilizarea de către public și protecţia publicului, a proprietarilor și ocupanţilor terenurilor adiacente.
23.2. Antreprenorul va despăgubi Beneficiarul pentru consecinţele financiare ale tuturor reclamaţiilor formulate de proprietari sau rezidenţi ai proprietăţilor adiacente, în măsura în care Antreprenorul este responsabil i în măsura în care prejudiciul cauzat proprietăţilor adiacente nu este rezultatul unui risc generat de proiectul elaborat de către Beneficiar sau metodă de construcţie ori exploatare impusă de către Beneficiar sau Supervizor.
24. Interferenţe cu traficul si căile de acces

24.1. Antreprenorul se va asigura că execuţia Lucrărilor, prestarea Serviciilor de Operare și activităţile sale aferente nu afectează traficul și nu obstrucţionează căile de comunicaţie cum ar fi drumuri, căi ferate, cursuri de apă și aeroporturi, cu excepţia măsurii prevăzute în Condiţiile Speciale și în Cerinţele Beneficiarului. Se vor avea în vedere în special restricţiile de greutate și de gabarit la alegerea rutelor și vehiculelor.
24.2. Antreprenorul va fi responsabil pentru repararea oricăror daune aduse căilor de acces și generate de folosirea necorespunzătoare a acestor căi de către Antreprenor.
24.3. Antreprenorul va fi responsabil pentru orice măsuri speciale pe care le consideră necesare pentru a proteja, consolida sau amenaja secţiuni ale căilor de acces, indiferent dacă sunt sau nu executate de el. Antreprenorul va informa Supervizorul cu privire la orice măsuri speciale pe care intenţionează să le ia înainte de a le executa.
24.4. Antreprenorul va suporta toate costurile, tarifele și taxele pentru accesele cu destinaţie specială și/sau temporară care îi pot fi necesare, inclusiv cele pentru căile de acces pe Şantier. De asemenea, Antreprenorul va obţine, pe riscul său, orice alte facilităţi suplimentare din afara Şantierului, care îi pot fi necesare la proiectarea și execuţia Lucrărilor sau prestarea Serviciilor de Operare.


25. Utilităţi, cabluri si conducte
25.1. Dacă, pe parcursul proiectării i/sau execuţiei Lucrărilor sau prestării Serviciilor de Operare, Antreprenorul descoperă repere ce indică traseul unor cabluri, conducte sau altor utilităţi subterane, va menţine aceste repere în poziţie sau le va înlocui, dacă proiectarea i/sau execuţia Lucrărilor ori prestarea Serviciilor de Operare necesită înlăturarea lor temporară.
25.2. Antreprenorul va fi responsabil de păstrarea, protejarea, mutarea sau înlocuirea, după caz, a cablurilor, conductelor și altor utilităţi prevăzute în Contract sau descoperite pe parcursul proiectării și/sau execuţiei Lucrărilor ori prestării Serviciilor de Operare, în conformitate cu cele prevăzute în Contract, Lege i în reglementările i acordurile specifice ale proprietarilor/gestionarilor acestor reţele de utilităţi, inclusiv prevederile avizelor date de către ace tia. Prevederile prezentei subclauze nu afectează drepturile i obligaţiile Antreprenorului prevăzute în Contract, inclusiv cele aferente clauzei 20 [Corectitudinea Preţului Contractului] şi clauzei 21 [Riscuri excepţionale].
25.3. Când o activitate de pe Şantier poate provoca perturbări sau afecta un serviciu de utilităţi, Antreprenorul îl va informa imediat în scris pe Supervizor i va lua măsurile corespunzătoare în timp util cu scopul continuării normale a proiectării i/sau execuţiei Lucrărilor ori prestării Serviciilor de Operare.
26. Trasarea

26.1. Antreprenorul va fi responsabil de:

a) trasarea exactă a Lucrărilor în raport cu reperele i sistemele de referinţă iniţiale prevăzute în Contract sau comunicate de Supervizor;
b) corectitudinea poziţiei, cotelor, dimensiunilor şi traseului tuturor părţilor din Lucrări; și
c) mobilizarea, pe parcursul executării Contractului, a tuturor instrumentelor,aparaturii și manoperei necesare în legătură cu responsabilităţile de mai sus.
26.2. Dacă, în orice moment în timpul executării Contractului, apare o eroare în poziţia, cotele, dimensiunile  sau  traseul  unei  părţi  din  Lucrări,  Antreprenorul,   la  solicitarea  Supervizorului,  va rectifica orice eroare, fără a fi  îndreptăţit  la prelungirea  Duratei  de  Execuţie  sau  la plata unor costuri suplimentare. Totuşi, dacă această eroare are la bază date incorecte aferente  reperelor sau sistemelor de referinţă iniţiale  prevăzute  în  Contract  sau  comunicate  de Supervizor, date pe  care  un  antreprenor  diligent  nu  ar  fi  putut  să  le  identifice  astfel  încât  să evite întârzieri  sau  costuri  suplimentare,  și  dacă  Antreprenorul  înregistrează  întârzieri  şi/sau se produc  costuri  suplimentare  ca  urmare  a  acestei  erori  şi  rectificării  ei,  Antreprenorul  va  fi  îndreptăţit,  cu  condiţia  respectării  prevederilor  clauzei   69a   [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată;
și

b) plata Costurilor suplimentare, potrivit prevederilor clauzei 55 [Costuri suplimentare].

26.3. Verificarea trasării Lucrărilor de către Supervizor nu-l va exonera în vreun fel pe Antreprenor de responsabilitatea pentru acurateţe, iar Antreprenorul va proteja şi păstra cu atenţie toate reperele, jaloanele, pichetele şi alte elemente folosite în trasarea Lucrărilor.

27. Activitatea Antreprenorului pe Şantier

27.1. Antreprenorul va desfăşura activităţi numai în limitele Şantierului şi în alte zone auxiliare care pot fi obţinute de către Antreprenor şi acceptate de către Supervizor ca zone de lucrări ori exploatare. Antreprenorul va lua toate măsurile necesare pentru a păstra Utilajele Antreprenorului şi Personalul Antreprenorului în limitele Şantierului şi ale zonelor auxiliare pentru a nu afecta terenurile adiacente.
27.2. Pe parcursul executării Contractului, Antreprenorul va depozita sau îndepărta orice Utilaj propriu sau exces de materiale. Antreprenorul va curăţa şi înlătura în mod prompt de pe Şantier orice exces de materiale, moloz, resturi şi Lucrările Provizorii care nu mai sunt necesare.
27.3. După aprobarea Recepţiei la Terminarea Lucrărilor, Antreprenorul va curăţa şi îndepărta de pe partea recepţionată a Şantierului toate Utilajele Antreprenorului, excesele de materiale, molozul, gunoaiele şi Lucrările Provizorii care nu mai sunt necesare. Antreprenorul va lăsa partea respectivă a Şantierului şi Lucrările curate şi în siguranţă. Pe parcursul Perioadei de Mobilizare şi al Perioadei de Operare, Antreprenorul poate păstra şi/sau aduce pe Şantier Bunurile care îi sunt necesare pentru îndeplinirea obligaţiilor prevăzute în Contract. Certificatul de Finalizare nu va fi emis dacă Antreprenorul nu a îndepărtat de pe Şantier toate Utilajele Antreprenorului, excesele de materiale, molozul, gunoaiele şi Lucrările Provizorii care nu mai sunt necesare. Antreprenorul va lăsa Şantierul şi Facilitatea curate şi în siguranţă.
27.4. Cu excepţia cazului în care este prevăzut altfel în Condiţiile Contractuale sau Cerinţele Beneficiarului, Antreprenorul va fi responsabil de toate materialele şi articolele rezultate din orice lucrare de demolare sau excavări şi alte materiale în exces (naturale sau artificiale), moloz şi deşeuri şi va plăti toate costurile aferente transportului şi depozitării acestora.
27.5. În cazul în care Condiţiile Contractuale sau Cerinţele Beneficiarului rezervă Beneficiarului dreptul de proprietate şi responsabilitatea asupra unor materiale sau articole obţinute din demolare sau excavări, Antreprenorul va lua toate măsurile necesare pentru a se asigura că sunt păstrate. Va fi responsabil de orice distrugere sau daună aduse acestor materiale sau articole, până la predarea lor către Beneficiar.
Indiferent de scopul folosirii de către Beneficiar a materialelor sau articolelor cu privire la care îşi rezervă dreptul de proprietate şi responsabilitatea, Antreprenorul va suporta toate costurile pentru transportul şi depozitarea lor şi toate taxele de depozitare în locurile prevăzute în Contract. În cazul în care asemenea locuri nu sunt prevăzute în Contract, vor fi indicate de către Supervizor, cu respectarea prevederilor clauzei 37 [Modificări].

28. Descoperiri

28.1. Artefactele, antichităţile şi obiectele naturale, numismatice, sau de altă natură de interes ştiinţific, precum şi obiectele rare şi obiectele obţinute din materiale preţioase descoperite în timpul executării Contractului vor rămâne în proprietatea (ca între Părţi) şi responsabilitatea Beneficiarului şi vor fi încredinţate în grija şi sub autoritatea acestuia. În cazul unor neînţelegeri, Beneficiarul va fi, între Părţi, singura autoritate în măsură să decidă cu privire la calificarea descoperirilor prevăzute în prezenta subclauză.
28.2. Descoperirile de orice fel din timpul executării Contractului vor fi notificate imediat Supervizorului. Supervizorul va emite instrucţiuni către Antreprenor asupra gestionării acestor descoperiri aferente subclauzei 28.1, având în vedere prevederile Legii şi ale Contractului.

28.3. Dacă Antreprenorul înregistrează întârzieri şi/sau se produc costuri suplimentare ca urmare a respectării instrucţiunilor Supervizorului prevăzute la subclauza 28.2, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35  [Prelungirea Duratei de  Execuţie],  dacă  terminarea  Lucrărilor  este  sau  va  fi  întârziată, şi
b) plata Costurilor suplimentare, potrivit prevederilor clauzei 55 [Costuri suplimentare].


29. Lucrări Provizorii si Lucrări de Servicii

29.1. Antreprenorul va executa toate Lucrările Provizorii şi Lucrările de Servicii pentru a permite executarea Contractului. Cu excepţia cazului în care este prevăzut altfel în Condiţiile Contractuale sau Cerinţele Beneficiarului, Antreprenorul, în legătura cu Lucrările Provizorii şi Lucrările de Servicii, va fi responsabil pentru obţinerea terenului necesar, proiectarea, obţinerea avizelor şi autorizaţiei de construire (dacă este necesar), execuţia, demontarea sau dezafectarea şi readucerea suprafeţelor de teren aferente la starea lor iniţială.
29.2. În cazul în care Condiţiile Contractuale sau Cerinţele Beneficiarului prevăd executarea unor Lucrări Provizorii sau Lucrări de Servicii specifice (cu detalierea localizării acestora), terenul aferent va fi considerat a face parte din Şantier.
30. Utilajele Antreprenorului si transportul Bunurilor
30.1. Antreprenorul va răspunde pentru propriile Utilaje. Antreprenorul va asigura Utilaje în conformitate cu cele prevăzute în Programul de Execuţie acceptat și în vigoare. Pentru executarea Contractului, Antreprenorul va folosi Utilaje de cel puţin aceeaşi calitate şi capacitate cu Utilajele propuse în Ofertă şi listate în Contract.
30.2. Antreprenorul va fi responsabil pentru ambalarea, încărcarea, transportul, primirea, descărcarea, depozitarea şi protejarea tuturor Bunurilor şi a altor produse necesare execuţiei Lucrărilor și prestării Serviciilor de Operare. Antreprenorul nu va fi îndreptăţit la prelungirea Duratei de Execuţie sau la plata unor costuri suplimentare pentru daune, pierderi și cheltuieli care rezultă din transportul Bunurilor.
31. Suprapunerea unor contracte

31.1. Antreprenorul, în conformitate  cu  cele  prevăzute  în  Contract  şi  cu  instrucţiunile  Supervizorului,  va  asigura  condiţii  corespunzătoare  pentru  prestarea  unor  servicii  sau   execuţia unor lucrări care nu fac parte din Contract de  către  Beneficiar,  alţi  antreprenori  angajaţi de Beneficiar, o autoritate publică sau antreprenori angajaţi de către o asemenea autoritate, pe  Şantier  sau  în  vecinătatea  Şantierului.  Aceste  condiţii  pot  include  folosirea  unor căi de acces pentru care Antreprenorul este  responsabil,  a  unor  Lucrări  Provizorii  ori  Lucrări de Servicii sau,  cu  caracter  temporar  și  excepţional,  a  unor  Utilaje  ale  Antreprenorului.
În măsura în care asigurarea de către Antreprenor a acestor condiţii nu este prevăzută în Contract şi dacă Antreprenorul înregistrează întârzieri şi/sau se produc costuri suplimentare ca urmare a respectării instrucţiunilor Supervizorului prevăzute în prezenta subclauză, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:

a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, și
b) plata Costurilor suplimentare, potrivit prevederilor clauzei 55 [Costuri suplimentare].

31.2. În niciun caz  dificultăţile  întâmpinate  cu  privire  la  un  contract  nu  vor  îndreptăţi  Antreprenorul să modifice sau să întârzie  executarea  altor  contracte.  În  mod  similar,  Beneficiarul nu se va prevala de asemenea dificultăţi pentru a suspenda sau întârzia  plăţile  datorate în baza unui alt contract.
32. Brevete, licenţe şi drepturi de proprietate intelectuală

32.1. Antreprenorul va despăgubi Beneficiarul, Personalul Beneficiarului şi agenţii acestuia şi se va asigura că nu sunt afectaţi de nicio reclamaţie, daună, pierdere şi cheltuială ca urmare a unei reclamaţii formulate de un terţ, inclusiv creatori și intermediari, pentru orice nerespectare a unor drepturi de proprietate intelectuală, industrială sau de altă natură în baza folosirii de către Beneficiar în conformitate cu prevederile Contractului a unor brevete, licenţe, proiecte, modele sau mărci înregistrate, cu excepţia situaţiei în care o astfel de nerespectare rezultă din conformitatea cu Cerinţele Beneficiarului sau cu instrucţiunile Supervizorului.
32.2. Toate drepturile de proprietate intelectuală, industrială şi de altă natură aferente Documentelor Antreprenorului elaborate în conformitate cu prevederile clauzei 19 [Proiectarea de către Antreprenor] vor aparţine Beneficiarului de îndată ce Antreprenorul le transmite Supervizorului. Pentru fiecare Document al Antreprenorului elaborat potrivit prevederilor clauzei 19 [Proiectarea de către Antreprenor], acest transfer este definitiv atunci când acest Document este plătit, în conformitate cu prevederile Contractului.
Prin excepţie faţă de prevederile de mai sus, toate drepturile de proprietate industrială, intelectuală sau de altă natură (inclusiv dar nu limitat la brevete şi drepturi de autor) dezvoltate strict în raport cu modul de execuţie a Lucrărilor sau prestare a Serviciilor de Operare de către sau în numele Antreprenorului vor aparţine Antreprenorului însă Beneficiarul va dispune de o licenţă irevocabilă, gratuită i neexclusivă asupra drepturilor mai sus menţionate pentru scopul Contractului și pentru folosirea, întreţinerea și repararea Lucrărilor. O astfel de licenţă va include dreptul de a acorda sub- licenţe şi va fi transferabilă de către Beneficiar terţilor fără ca acordul Antreprenorului să fie necesar.
32.3. Toate drepturile de proprietate industrială, intelectuală sau de altă  natură  (inclusiv  dar  nu  limitat la brevete și drepturi de  autor)  dezvoltate  în  raport  cu  executarea  Contractului  de  către sau în numele Beneficiarului, inclusiv dar nu limitat la orice drepturi asupra oricăror documente întocmite în scopul executării Contractului, vor aparţine Beneficiarului, însă Antreprenorul va avea dreptul să copieze, să folosească și să obţină comunicarea  acestor  documente în scopul executării Contractului.
32a. Bunurile de Retur şi Bunurile de Preluare

32a.1. Bunurile de Retur sunt alcătuite din:

a) bunurile Beneficiarului Proprietar al Facilităţii (inclusiv Facilitatea) puse la dispoziţia Antreprenorului, care are dreptul și obligaţia de a le administra și de a le exploata, în schimbul Redevenţei. Aceste bunuri rămân în proprietatea Beneficiarului Proprietar al Facilităţii, pe Durata Contractului;

b) bunurile aferente investiţiilor a căror realizare este în sarcina Antreprenorului, conform prevederilor Contractului şi Programului de Investiţii. Aceste bunuri rămân în proprietatea Antreprenorului, pe Durata Contractului.
32a.2. La Recepţia la Terminarea Lucrărilor, Facilitatea intră în proprietatea publică a Beneficiarului Proprietar al Facilităţii, urmând să fie pusă la dispoziţia Antreprenorului în vederea prestării Serviciilor de Operare.
32a.3. Bunurile de Retur proprietate publică sunt supuse inventarierii anuale şi se evidenţiază distinct, extracontabil, în patrimoniul Antreprenorului.
32a.4. Antreprenorul va exploata şi va întreţine Bunurile de Retur, cu diligenţa unui bun proprietar.

32a.5. Pe Durata Contratului, Antreprenorul are obligaţia de a nu ipoteca şi de a nu greva cu alte sarcini Bunurile de Retur, precum şi obligaţia de a nu ceda, sub nicio formă, posesia sau folosinţa Bunurilor de Retur.
32a.6. Beneficiarul Proprietar al Facilităţii şi Beneficiarul Asociaţia au dreptul de a inspecta Bunurile de Retur şi de a verifica modul de realizare a investiţiilor prevăzute în Programul de Investiţii. În acest sens, Antreprenorul va permite şi va asigura accesul reprezentanţilor Beneficiarului Proprietar al Facilităţii şi ai Beneficiarului Asociaţia la spaţiile, documentele şi informaţiile necesare.
32a.7. La încetarea, din orice cauză, a Contractului, Antreprenorul are obligaţia de preda Beneficiarului Proprietar al Facilităţii Bunurile de Retur, gratuit, libere de orice sarcini şi aflate în stare corespunzătoare de funcţionare şi exploatare. Cu titlu de excepţie, Bunurile de Retur, care reprezintă investiţii realizate de Antreprenor în conformitate cu Programul de Investiţii şi care nu au fost amortizate integral până la data încetării Contractului, se predau Beneficiarului Proprietar al Facilităţii cu condiţia achitării de către acesta a valorii neamortizate a respectivelor investiţii. La predarea Bunurilor de Retur, Antreprenorul are obligaţia de a transmite Beneficiarului Proprietar al Facilităţii şi autorizaţiile, documentaţiile tehnice (cum ar fi, cartea tehnică a construcţiei) şi orice alte documente aferente Bunurilor de Retur.
32a.8. La încetarea, din orice cauză, a Contractului, Beneficiarul Proprietar al Facilităţii are dreptul de a dobândi unul sau mai multe dintre Bunurile de Preluare, prin plata, către Antreprenor, a unui preţ stabilit de comun acord sau de un evaluator independent, desemnat de cele două Părţi. Beneficiarul Proprietar al Facilităţii are obligaţia de a notifica Antreprenorului intenţia sa de dobândire a Bunurilor de Preluare, în termen de maximum 30 zile de la încetarea Contractului.
32a.9. În cazul în care Antreprenorul are obligaţia de a asigura continuitatea prestării Serviciilor de Operare în condiţiile prevăzute la subclauza 32b. 1, obligaţia prevăzută la subclauza 32a.7 şi dreptul prevăzut la subclauza 32a.8 se raportează la momentul la care Antreprenorul a încetat, în mod efectiv, prestarea Serviciilor de Operare.
32a.10. În momentul depunerii ofertelor, Antreprenorul va depune Programul de reinvestiri / înlocuiri, în care va cuprinde detalii cu privire la bunurile care vor face obiectul reinvestirilor / înlocuirilor, data / perioada realizării reinvestirii / înlocuirii, precum și valoarea reinvestirii / înlocuirii. În cadrul ofertei, valoarea reinvestirilor / înlocuirilor vor fi menționate în mod distinct.

32b. Obligaţia de continuitate a prestării Serviciilor de Operare

32b. 1. În situaţia în care, după Data Începerii Operării, Contractul încetează înainte de Data Expirării sau, dacă este cazul, în situaţia în care nu se acordă, se retrage sau încetează valabilitatea licenţei de operare


a Antreprenorului, acesta are obligaţia de a asigura continuitatea prestării Serviciilor de Operare, până la data desemnării noului operator, dar nu mai mult de 90 de zile.

EXECUTAREA CONTRACTULUI ŞI ÎNTÂRZIERI
33. Începerea

33.1. În termen de 30 de zile de la semnarea Acordului Contractual, Supervizorul emite Ordinul Administrativ de Începere către Antreprenor, cu notificarea Datei de Începere.
33.2. Antreprenorul va începe proiectarea şi execuţia Lucrărilor cât mai curând posibil după Data de Începere şi va continua proiectarea şi execuţia Lucrărilor cu promptitudine şi fără întârzieri.

34. Durata de Execuţie

34.1. Antreprenorul va finaliza Proiectarea şi Execuţia şi fiecare Sector (dacă există) până la expirarea Duratei de Execuţie a Lucrărilor sau a Sectorului (după caz) inclusiv:
a) trecerea Testelor la Terminarea Proiectării şi Execuţiei, şi

b) terminarea tuturor lucrărilor şi îndeplinirea obligaţiilor prevăzute în Contract astfel încât Lucrările sau Sectoarele să poată fi considerate terminate pentru a fi supuse Recepţiei la Terminarea Lucrărilor şi, în cazul în care, potrivit Legii, Facilitatea este supusa Recepţiei la Punerea în Funcţiune, Recepţiei la Punerea în Funcţiune.

35. Prelungirea Duratei de Execuţie

35.1. Antreprenorul va acţiona în mod diligent pentru a preveni apariţia oricăror întârzieri şi pentru a limita efectele întârzierilor apărute pe Şantier. Cu condiţia respectării prevederilor clauzei 69a [Revendicările Antreprenorului], respectiv a prevederilor subclauzei 69c.5 [Notificarea de dezacord] în cazul în care, în conformitate cu prevederile Contractului, Supervizorul a emis o Decizie cu privire la Durata de Execuţie fără ca o Revendicare a Antreprenorului să fi fost notificată, Antreprenorul va fi îndreptăţit la o prelungire a Duratei de Execuţie dacă și în măsura în care terminarea Lucrărilor este sau va fi întârziată datorită uneia din următoarele cauze:
(i) condiţii  meteorologice  adverse  excepţionale.   Condiţii   meteorologice   adverse   vor  fi  considerate  excepţionale  dacă  probabilitatea  lor  de  apariţie  este  mai  mică decât o dată într-o perioadă de timp definită ca Durata de  Execuţie  la  semnarea Contractului multiplicată cu 5, luându-se în considerare  specificul lucrărilor, localizarea Şantierului și perioada din an în care au apărut condiţiile respective;
(ii) autorităţi publice, personalul lor  sau  agenţii  lor  întârzie  activitatea  Antreprenorului din motive  care  nu  se  datorează  culpei  Antreprenorului  și  într-  un mod pe care un antreprenor diligent nu îl putea prevede  la  data  depunerii  Ofertei sau preveni în mod rezonabil;
(iii) Ordine Administrative care  afectează  data  de  terminare  a  Lucrărilor  și  care  nu  se datorează culpei Antreprenorului, inclusiv Modificări (în cazul în care nu s-a convenit altfel în cadrul Modificării);


(iv) neîndeplinirea  de  către  Beneficiar  sau  Personalul  Beneficiarului  a  obligaţiilor  care le revin prin Contract;
(v) orice suspendare a Lucrărilor care nu se datorează  culpei  Antreprenorului  sau vreunui risc în responsabilitatea Antreprenorului;
(vi) forţă majoră;

(vii) orice eveniment sau situaţie care, în conformitate cu prevederile Condiţiilor Contractuale, îndreptăţește  Antreprenorul  la  o  prelungire  a  Duratei  de  Execuţie  şi care nu se datorează culpei Antreprenorului.
Pentru evitarea oricărui dubiu, în cazul în care Antreprenorul nu respectă prevederile clauzei 69a [Revendicările Antreprenorului], respectiv prevederile subclauzei 69c.5 [Notificarea de dezacord] în cazurile relevante, Antreprenorul va fi decăzut din dreptul său de prelungire a Duratei de Execuţie.
35.2. Durata de Execuţie va fi considerată ca fiind prelungită prin Decizia Supervizorului în conformitate cu prevederile subclauzei 69c.2 [Decizia Supervizorului], Decizie care poate fi modificată sau anulată în conformitate cu prevederile clauzei [Dispute şi arbitraj].



Clauza 35a	Perioada de Mobilizare in vederea inceperii operarii

35a. 1. Perioada de Mobilizare va curge de la Data de Începere a Mobilizării. Pentru evitarea oricărui dubiu, Perioada de Mobilizare nu va începe până când Proiectarea și Execuţia cu privire la Lucrări nu s-a încheiat în conformitate cu prevederile clauzei 60 [Recepţia la Terminarea Lucrărilor] sau ale clauzei 60a [Recepţia la Punerea în Funcţiune], după caz. Perioada de Mobilizare se încheie la Data Începerii Operării, prevăzută în Ordinul Administrativ de Începere a Operării, sau, după caz, la expirarea duratei Perioadei de Mobilizare prevăzute în Acordul Contractual (inclusiv orice prelungire), dacă până la acel moment nu a fost emis Ordinul Administrativ de Începere a Operării.
35a.2. Pe parcursul Perioadei de Mobilizare, Antreprenorul trebuie să realizeze toate pregătirile şi să întreprindă toate demersurile necesare pentru demararea prestării Serviciilor de Operare, după cum urmează:
a) obţinerea Garanţiei de Bună Execuţie pentru Serviciile de Operare în conformitate cu prevederile clauzei 15;
b) încheierea asigurărilor prevăzute la subclauza 16.2.c);

c) obţinerea licenţelor i aprobărilor necesare, inclusiv a Autorizaţiei de Mediu, conform Legii i Contractului, pentru prestarea Serviciilor de Operare (inclusiv, după caz, obţinerea autorizaţiilor, licenţelor i aprobărilor necesare pentru funcţionarea i operarea Facilităţii);
d) elaborarea manualelor de operare și întreţinere a Facilităţii, pe care Antreprenorul trebuie să le transmită Beneficiarului Asociaţia conform prevederilor subclauzei 19.5, în Perioada de Mobilizare;
e) în măsura în care se solicită de către Beneficiarul Asociaţia, elaborarea procedurii/procedurilor de monitorizare a Contractului și supunerea acesteia/acestora spre aprobare Beneficiarului Asociaţia;

f) îndeplinirea tuturor celorlalte formalităţi și demersuri, care sunt prevăzute, după caz, prin Condiţiile Speciale, prin Cerinţele Beneficiarului, prin Regulamentul Serviciului de Salubrizare, prin Caietul de Sarcini al Serviciului de Salubrizare și prin Lege, drept condiţii prealabile pentru demararea prestării Serviciilor de Operare, cu excepţia formalităţilor și demersurilor aflate, conform stipulaţiilor contractuale exprese, în sarcina Beneficiarului Asociaţia sau a Beneficiarilor Delegatari.
35a.3. Antreprenorul este îndreptăţit să solicite prelungirea Perioadei de Mobilizare prevăzute prin Acordul Contractual, în măsura în care îndeplinirea obligaţiilor prevăzute la subclauza 35a.2 este sau va fi întârziată din următoarele cauze:
(i) autorităţi publice, personalul lor sau agenţii lor întârzie activitatea Antreprenorului din motive care nu se datorează culpei Antreprenorului și într-un mod pe care un antreprenor diligent nu îl putea prevede la data depunerii Ofertei sau preveni în mod rezonabil;
(ii) neîndeplinirea de către Beneficiarul Asociaţia ori Beneficiarii Delegatari sau de către Personalul Beneficiarului a obligaţiilor care le revin prin Contract;
(iii) forţă majoră.

Prevederile clauzei 69a [Revendicările Antreprenorului] referitoare la prelungirea Duratei de Execuţie se aplică mutatis mutandis în ceea ce priveşte prelungirea Perioadei de Mobilizare. În cazul Revendicărilor Antreprenorului privind prelungirea Perioadei de Mobilizare, termenele de 30 de zile prevăzute la clauza 69a [Revendicările Antreprenorului] sunt înlocuite cu termene de 10 zile.
Pentru evitarea oricărui dubiu, în cazul în care Antreprenorul nu respectă prevederile clauzei 69a [Revendicările Antreprenorului], cu precizările prevăzute în prezenta subclauză, respectiv prevederile subclauzei 69c.5 [Notificarea de dezacord] în cazurile relevante, Antreprenorul va fi decăzut din dreptul său de prelungire a Perioadei de Mobilizare.
Perioada de Mobilizare va fi considerată ca fiind prelungită prin Decizia Beneficiarului Asociaţia], Decizie care poate fi modificată sau anulată în conformitate cu prevederile clauzei [Dispute şi arbitraj].
35a.4. Cu cel puţin 45 de zile înainte de expirarea Perioadei de Mobilizare (inclusiv orice prelungire), Antreprenorul va transmite Beneficiarului Asociaţia dovezile privind îndeplinirea tuturor obligaţiilor prevăzute la subclauza 35a.2.
35a.5. În termen de 10 zile de la primirea dovezilor transmise de Antreprenor în conformitate cu prevederile subclauzei 35a.4 sau, după caz, în termen de 10 zile de la expirarea termenului prevăzut la subclauza 35a.4, Beneficiarul Asociaţia:
a) în măsura în care se probează îndeplinirea tuturor obligaţiilor prevăzute la subclauza 35a.2, va emite Ordinul Administrativ de Începere a Operării către Antreprenor, cu notificarea Datei Începerii Operării, care nu va putea fi ulterioară datei de expirare a Perioadei de Mobilizare (inclusiv orice prelungire);
b) în măsura în care nu se probează îndeplinirea tuturor obligaţiilor prevăzute la subclauza 35a.2, va notifica Antreprenorului aspectele care trebuie remediate sau clarificate. Antreprenorul va transmite Beneficiarului Asociaţia documentele şi informaţiile solicitate în termen de 10 zile de la primirea comunicării de la Beneficiarul Asociaţia. În termen de 10 zile de la primirea de

la Antreprenor a documentelor şi informaţiilor solicitate sau, după caz, în termen de 10 zile de la expirarea termenului în care Antreprenorul avea obligaţia să transmită documentele şi informaţiile solicitate, Beneficiarul Asociaţia:
(i) fie va emite Ordinul Administrativ de Începere a Operării, cu notificarea Datei Începerii Operării, care nu va putea fi ulterioară datei de expirare a Perioadei de Mobilizare (inclusiv orice prelungire), în măsura în care se probează îndeplinirea tuturor obligaţiilor prevăzute la subclauza 35a.2;
(ii) fie va Decide că Antreprenorul nu a probat îndeplinirea tuturor obligaţiilor prevăzute la subclauza 35a.2. În acest caz, Beneficiarii Delegatari, fie direct, fie prin Beneficiarul Asociaţia, în temeiul mandatului acordat acestuia de către Beneficiarii Delegatari, vor fi îndreptăţiţi să rezilieze Contractul în conformitate cu prevederile clauzei 64 [Rezilierea de către Beneficiar].

Clauza 35b Perioada de Operare si Serviciile de Operare
35b. 1. Antreprenorul începe prestarea Serviciilor de Operare la Data Începerii Operării. Pentru evitarea oricărui dubiu, prestarea Serviciilor de Operare nu va începe până când Ordinul Administrativ de Începere a Operării nu a fost emis.
35b.2. În cazul în care procesul-verbal de Recepţie la Terminarea Lucrărilor şi/sau, în cazul în care, potrivit Legii, Facilitatea este supusă Recepţiei la Punerea în Funcţiune, procesul-verbal de Recepţie la Punerea în Funcţiune sau orice alt document cu caracter obligatoriu emis în legătură cu acestea ori în legătură cu finalizarea Lucrărilor şi începerea prestării Serviciilor de Operare stabileşte cerinţe sau restricţii suplimentare sau mai oneroase faţă de cele stabilite prin prezentul Contract, Antreprenorul va respecta aceste cerinţe suplimentare sau mai oneroase. Dacă, urmare a respectării acestor cerinţe suplimentare sau mai oneroase, dar cu excepţia cazului în care stabilirea acestor cerinţe suplimentare sau mai oneroase se datorează culpei Antreprenorului, Antreprenorul înregistrează costuri suplimentare, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la plata Costurilor suplimentare, potrivit prevederilor clauzei 55 [Costuri suplimentare].
35b.3. Antreprenorul va presta Serviciile de Operare cu respectarea Cerinţelor de Operare şi Întreţinere şi în conformitate cu manualele de operare şi întreţinere menţionate în subclauza 19.5 şi Documentele Antreprenorului relevante.
35b.4. În cazul în care Antreprenorul intenţionează să modifice un document care a fost transmis anterior spre aprobare şi aprobat de către Beneficiarul Asociaţia, Antreprenorul va notifica în mod prompt Beneficiarul Asociaţia şi va transmite ulterior Beneficiarului Asociaţia pentru analiză şi aprobare documentul revizuit, însoţit de o motivare scrisă cu privire la necesitatea modificării.
35b.5. Auditul Independent de Conformitate

Dacă în Acordul Contractual se prevede numirea unui Auditor, cu cel puţin 6 luni înainte de începerea Serviciilor de Operare, Beneficiarul şi Antreprenorul vor desemna în comun Auditorul, în conformitate cu termenii şi condiţiile stabilite în Cerinţele Beneficiarului, pentru a realiza un audit independent și imparţial în Perioada de Operare. Scopul auditului va fi acela de a verifica și monitoriza modul de executare a prezentului Contract din punct de vedere al performanţei realizate atât de către

Beneficiar, cât și de către Antreprenor în Perioada de Operare, în conformitate cu Cerinţele de Operare și Întreţinere și în legătură cu aspectele care fac obiectul auditului stabilite în Cerinţele Beneficiarului.
Auditorul își va exercita atribuţiile începând cu data la care începe prestarea Serviciilor de Operare. Plata remuneraţiei datorate Auditorului se va realiza de către Beneficiarul Asociatia.
Părţile vor coopera cu Auditorul și vor ţine seama în mod corespunzător de aspectele menţionate în
rapoartele emise de Auditor.

Dacă în Acordul Contractual nu se prevede numirea unui Auditor, prevederile Condiţiilor Contractuale referitoare la Auditor şi Auditul Independent de Conformitate nu sunt aplicabile.
35b.6. Proprietatea asupra veniturilor

Cu excepţia situaţiei în care se prevede altfel în Condiţiile Speciale, orice venituri rezultate ca urmare a prestării Serviciilor de Operare (altele decât Tarifele datorate Antreprenorului) aparţin i vor fi virate Beneficiarului Asociaţia.
35b.7. Indicatorii de Performanţă

Antreprenorul va presta Serviciile de Operare astfel încât să asigure îndeplinirea Indicatorilor de Performanţă stabiliţi prin Acordul Contractual i prin Regulamentul Serviciului de Salubrizare.
În cazul în care Antreprenorul nu realizează Indicatorii de Performanţă, la valorile minime stabilite prin Acordul Contractual și prin Regulamentul Serviciului de Salubrizare, se aplică prevederile următoarelor subclauze.
În situaţia în care cauza nerealizării Indicatorilor de Performanţă este în responsabilitatea Beneficiarului:
a) Beneficiarul Asociaţia, după consultarea Antreprenorului, va emite un Ordin Administrativ prin care va stabili măsurile pe care trebuie să le ia Antreprenorul;
b) în cazul în care Antreprenorul înregistrează costuri suplimentare ca urmare a nerealizării Indicatorilor de Performanţă sau a luării măsurilor stabilite de către Beneficiarul Asociaţia, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului] la recuperarea Costurilor suplimentare înregistrate, la care se va adaugă un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%).
În situaţia în care cauza nerealizării Indicatorilor de Performanţă este în responsabilitatea Antreprenorului:

a) Antreprenorul, după consultarea Beneficiarului Asociaţia, va lua pe propriul cost toate măsurile necesare pentru realizarea Indicatorilor de Performanţă;
b) Beneficiarul va fi îndreptăţit, cu condiţia respectării prevederilor clauzei 69b [Revendicările Beneficiarului], la plata de către Antreprenor a penalităţilor pentru nerealizarea Indicatorilor de Performanţă stabilite în Acordul Contractual (cu titlu de clauză penală), care includ şi suportarea, de către Antreprenor, a Contribuţiei pentru Economia Circulară pentru cantităţile de Deşeuri Municipale destinate a fi eliminate prin depozitare care depășesc cantităţile corespunzătoare Indicatorilor de Performanţă, iar plata acestor penalităţi va fi considerată ca reprezentând o recuperare completă a pierderilor Beneficiarului menţionate în subclauza 36.8.b)(i) ca urmare a respectivei neîndepliniri a Indicatorilor de Performanţă.

Cu excepţia situaţiei în care se prevede altfel în Acordul Contractual, în cazul în care penalităţile pentru nerealizarea Indicatorilor de Performanţă depășesc valoarea maximă a acestora, stabilită în Acordul Contractual, Beneficiarul poate, la libera sa alegere:
a) să continue executarea Contractului, în acest caz Beneficiarul fiind îndreptăţit, cu condiţia respectării prevederilor clauzei 69b [Revendicările Beneficiarului], la aplicarea penalităţilor pentru nerealizarea Indicatorilor de Performanţă; sau
b) să rezilieze Contractul în conformitate cu prevederile clauzei 64 [Rezilierea de către Beneficiar] și cu aplicarea în prealabil a prevederilor clauzei 63 [Încălcarea Contractului] şi, ulterior, să continue prestarea Serviciilor de Operare în mod direct sau prin intermediul unor terţi.
Cu excepţia situaţiei în care se prevede altfel în Acordul Contractual, în cazul în care nerealizarea de către Antreprenor a Indicatorilor de Performanţă din cauze în responsabilitatea Antreprenorului durează pentru o perioadă mai mare de 90 de zile, Beneficiarul poate, la libera sa alegere:
a) să continue executarea Contractului, în acest caz Beneficiarul fiind îndreptăţit, cu condiţia respectării prevederilor clauzei 69b [Revendicările Beneficiarului], la aplicarea penalităţilor pentru nerealizarea Indicatorilor de Performanţă; sau
b) să rezilieze Contractul în conformitate cu prevederile clauzei 64 [Rezilierea de către Beneficiar] și cu aplicarea în prealabil a prevederilor clauzei 63 [Încălcarea Contractului] şi, ulterior, să continue operarea şi întreţinerea Facilităţii în mod direct sau prin intermediul unor terţi.
Beneficiarii Delegatari şi Beneficiarul Asociaţia vor monitoriza şi vor verifica respectarea de către Antreprenor a Indicatorilor de Performanţă, în conformitate cu prevederile Contractului şi cu procedurile de monitorizare elaborate de Beneficiarul Asociaţia sau, după caz, elaborate de Antreprenor şi aprobate de Beneficiarul Asociaţia.
35b.8. Evidenţa gestiunii Deşeurilor

Antreprenorul va ţine evidenţa gestiunii Deşeurilor ce fac obiectul Serviciilor de Operare, pentru fiecare tip de Deşeu, în conformitate cu prevederile Contractului şi ale Legii. Antreprenorul va raporta, periodic şi la cerere, datele privind evidenţa gestiunii Deşeurilor către Beneficiarul Asociaţia, Beneficiarii Delegatari, Autoritatea de Reglementare şi orice autorităţi competente potrivit Legii (inclusiv autoritatea competentă în domeniul protecţiei mediului).
35b.9. Raportarea privind prestarea Serviciilor de Operare

Antreprenorul va transmite rapoarte periodice şi la cerere Beneficiarului Asociaţia şi, după caz, Beneficiarilor Delegatari, în ceea ce priveşte modul de prestare a Serviciilor de Operare; rapoartele vor avea conţinutul, vor fi însoţite de documentele justificative şi vor fi transmise în forma şi cu frecvenţa prevăzute în procedurile de monitorizare elaborate de Beneficiarul Asociaţia sau, după caz, elaborate de Antreprenor şi aprobate de Beneficiarul Asociaţia.
În conformitate cu prevederile Legii, Antreprenorul va raporta date referitoare la prestarea Serviciilor de Operare către Autoritatea de Reglementare şi orice autorităţi competente potrivit Legii (inclusiv autoritatea competentă în domeniul protecţiei mediului).
35b.10. Sume Rezervate pentru Înlocuirea Bunurilor

În momentul depunerii ofertelor, Antreprenorul va depune Programul de reinvestiri / înlocuiri, în care va cuprinde detalii cu privire la bunurile care vor face obiectul reinvestirilor / înlocuirilor, data / perioada realizării

reinvestirii / înlocuirii, precum și valoarea reinvestirii / înlocuirii. În cadrul ofertei, valoarea reinvestirilor / înlocuirilor vor fi menționate în mod distinct.
Părţile agreează că Sumele Rezervate pentru Înlocuirea Bunurilor reprezintă sumele stabilite de Părţi ca fiind necesare pentru înlocuirea Echipamentelor sau altor elemente ale Lucrărilor identificate în Programul de Înlocuire a Bunurilor astfel cum este necesar pentru a asigura operarea continuă şi eficientă a Lucrărilor în toată Perioada de Operare, aceste sume fiind parte a fondului IID.
În Situaţiile cu defalcarea prestaţiei Serviciilor de Operare, transmise în Perioada de Operare în conformitate cu prevederile subclauzei 50.2.B, Antreprenorul are dreptul de a include orice sumă inclusă în Sumele Rezervate pentru Înlocuirea Bunurilor care, în conformitate cu Programul de Înlocuire a Bunurilor, a devenit datorată ca urmare a înlocuirii de către Antreprenor a Echipamentelor sau altor elemente ale Lucrărilor prevăzute a fi înlocuite la data ori în intervalul respectiv. Antreprenorul nu va avea dreptul la majorarea niciuneia dintre Sumele Rezervate pentru Înlocuirea Bunurilor, indiferent de valoarea sau numărul înlocuirilor efectuate. Pentru orice Echipamente sau alte elemente ale Lucrărilor care nu au fost înlocuite până la data ori în intervalul menţionat în Programul de Înlocuire a Bunurilor, plăţile corespunzătoare nu vor fi efectuate până când înlocuirile nu sunt operate.
În cazul în care, la Data Expirării, există Sume Rezervate pentru Înlocuirea Bunurilor neutilizate ca urmare a acordului Părţilor cu privire la neefectuarea unor înlocuiri planificate conform Programului de Înlocuire a Bunurilor, sumele rămase vor fi reţinute de Beneficiarul Proprietar al Facilităţii şi vor reveni acestuia, iar Antreprenorul nu va avea niciun drept cu privire la acestea.
Sumele Rezervate pentru Înlocuirea Bunurilor nu includ sume pentru:

a) operaţiuni de întreţinere de rutină în legătură cu corectarea defectelor;

b) înlocuirea Echipamentelor sau altor elemente ale Lucrărilor şi a Materialelor cu o durată de viaţă mai mică de cinci ani;
c) furnizarea de piese de schimb ori alte materiale înlocuitoare în intervalul dintre datele planificate pentru înlocuiri majore ale echipamentelor sau altor elemente de lucrări; sau
d) înlocuiri ale Echipamentelor sau altor elemente ale Lucrărilor şi ale Materialelor care nu sunt identificate în Programul de Înlocuire a Bunurilor.
Costurile asociate îndeplinirii cerinţelor menţionate la lit. a)-d) sunt suportate de către Antreprenor şi sunt considerate a fi incluse în Preţul Contractului.
Antreprenorul va transmite o înştiinţare Beneficiarului Asociatia cu cel puţin 30 de zile înainte cu privire la intenţia sa de a înlocui orice Echipamente sau alte elemente ale Lucrărilor identificate în Programul de Înlocuire a Bunurilor.
Beneficiarul Proprietar al Facilităţii va autoriza utilizarea Sumelor Rezervate pentru Înlocuirea Bunurilor din fondul IID pentru a asigura plata sumelor din această sursă certificate de Beneficiarul Asociatia în Certificatele de Plată, dacă este cazul. Sumele Rezervate pentru Înlocuirea Bunurilor vor fi utilizate şi plătite în cuantumurile şi în conformitate cu datele sau intervalele corespunzătoare prevăzute pentru înlocuiri în Programul de Înlocuire a Bunurilor.
Dacă este necesară înlocuirea unor Echipamente sau altor elemente ale Lucrărilor mai devreme de datele sau intervalele pentru înlocuire prevăzute în Programul de Înlocuire a Bunurilor, sumele corespunzătoare nu vor fi plătite mai devreme de datele sau intervalele prevăzute pentru înlocuire.

În situaţia încetării Contractului, indiferent de motivul încetării, orice Sume Rezervate pentru Înlocuirea Bunurilor(parte a fondului IID) rămase neutilizate vor ramane reţinute de Beneficiarul Proprietar al Facilităţii şi vor reveni acestuia, iar Antreprenorul nu va avea niciun drept cu privire la acestea.
35b.11. Sume Reţinute pentru Întreţinere

În Perioada de Operare, Sumele Reţinute pentru Întreţinere vor fi reţinute din Situaţiile cu defalcarea prestaţiei Serviciilor de Operare, ca o metodă de plată aferentă obligaţiilor Antreprenorului de a presta Serviciile de Operare până la Data Expirării. O valoare procentuală de 3% va fi reţinută din valoarea fiecarei Situaţii cu defalcarea prestaţiei Serviciilor de Operare, certificată de Beneficiarul Asociaţia după Data Începerii Operării până la ultima Situaţie cu defalcarea prestaţiei Serviciilor de Operare sau până la momentul la care valoarea Sumelor Reţinute pentru Întreţinere este cel puţin egală cu valoarea (dacă există) stabilită prin Acordul Contractual.
În orice moment în Perioada de Operare, Antreprenorul, la alegerea sa, poate constitui și furniza Beneficiarului Asociaţia (suportând costurile aferente) o Garanţie pentru Întreţinere, sub forma unei scrisori de garanţie bancară, în cuantum de 3% din Preţul Serviciilor de Operare, dar nu mai mult decât valoarea (dacă există) stabilită prin Acordul Contractual. În cazul în care Antreprenorul prezintă Beneficiarului Asociaţia o Garanţie pentru Întreţinere în conformitate cu prezentul Contract, Sumele Reţinute pentru Întreţinere vor fi eliberate imediat Antreprenorului.
Garanţia pentru Întreţinere va fi în forma anexată la Contract sau în orice altă formă agreată de către Beneficiarul Asociaţia si va fi emisă de către o instituţie bancară autorizată să emită asemenea garanţii pe teritoriul Uniunii Europene. Garanţia pentru Întreţinere va fi irevocabilă și va prevedea că plata Garanţiei pentru Întreţinere se va executa necondiţionat, la prima cerere a Beneficiarului Asociaţia.
Antreprenorul se va asigura că Garanţia pentru Întreţinere este valabilă și în vigoare până la emiterea Certificatului de Finalizare. Dacă termenii Garanţiei pentru Întreţinere specifică data de expirare a acesteia, iar Antreprenorul nu este îndreptăţit să obţină emiterea Certificatului de Finalizare cu 30 de zile înainte de data de expirare a Garanţiei pentru Întreţinere, Antreprenorul va prelungi valabilitatea Garanţiei pentru Întreţinere (ori de câte ori este necesar) până când Serviciile de Operare vor fi terminate (ori până la data la care Antreprenorul este îndreptăţit să obţină Certificatul de Finalizare). Dacă, în orice moment, Antreprenorul nu reu e te să furnizeze Garanţia pentru Întreţinere în conformitate cu prevederile de mai sus, Beneficiarul Asociaţia va proceda la deduceri din Situaţiile cu defalcarea prestaţiei Serviciilor de Operare și va reţine sumele necesare pentru reconstituirea Sumelor Reţinute pentru Întreţinere astfel încât, iniţial, valoarea Sumelor Reţinute pentru Întreţinere sa fie egală cu valoarea acestora acumulată anterior constituirii Garanţiei pentru Întreţinere la care se adaugă un procent de 3% din valoarea tuturor Situaţiilor cu defalcarea prestaţiei Serviciilor de Operare emise în perioada în care Garanţia pentru Întreţinere a fost valabilă şi în vigoare. În continuare, Beneficiarul Asociaţia va reţine un procent de 3% din valoarea fiecărei Situaţii cu defalcarea prestaţiei Serviciilor de Operare până la ultima Situaţie cu defalcarea prestaţiei Serviciilor de Operare, cu menţiunea că, în niciun moment, valoarea Sumelor Reţinute pentru Întreţinere nu va putea depăşi valoarea (dacă există) stabilită prin Acordul Contractual.
După emiterea Certificatului de Finalizare în conformitate cu prevederile subclauzei 62a.1 [Certificatul de Finalizare], soldul Sumelor Reţinute pentru Întreţinere va fi inclus în Situaţia finală pentru Serviciile de Operare şi achitat Antreprenorului cu ocazia plăţii finale efectuate de Beneficiar.

36. Întârzieri
36.1. În scopul asigurării condiţiilor de executare a Contractului vor fi organizate întâlniri periodice de management, lunar sau ori de câte ori este necesar. Întâlnirile vor avea loc în Şantier sau într-un loc stabilit de comun acord şi vor fi convocate de către Supervizor. La întâlniri vor participa reprezentanţi ai Beneficiarului, Reprezentantul Antreprenorului, Supervizorul, precum și ai altor entităţi invitate de către Beneficiar. Supervizorul va stabili ordinea de zi, va conduce ședinţa și va transmite minuta întâlnirilor tuturor participanţilor. Indiferent de autoritatea cu care sunt investite persoanele care participă la întâlnire, responsabilităţile pentru acţiunile de întreprins vor fi în conformitate cu prevederile Contractului iar precizările făcute în cadrul întâlnirii şi/sau înregistrate în cadrul minutei nu pot modifica Contractul i minuta nu poate constitui act adiţional.
36.2. Ritmul nesatisfăcător al proiectării şi/sau al execuţiei Lucrărilor

Dacă, din culpa Antreprenorului, se constată un ritm nesatisfăcător al proiectării și/sau al execuţiei Lucrărilor, Supervizorul va notifica Antreprenorul în această privinţă. Antreprenorul va actualiza Programul de Execuţie, în conformitate cu prevederile subclauzei 17.11 [Actualizarea Programului de Execuţie], în termen de 10 zile de la primirea notificării. Programul de Execuţie actualizat va include un plan de măsuri pe care Antreprenorul le va lua în vederea recuperării întârzierilor apărute. Antreprenorul va respecta acest plan de măsuri, inclusiv orice mobilizare suplimentară de resurse.
36.3. Dacă este definit astfel în Cerinţele Beneficiarului, conformitatea  evoluţiei  Lucrărilor  cu  Programul de  Referinţă  stabilit  conform  prevederilor  subclauzei  17.8  va  fi  controlată  printr-  un sistem de puncte de referinţă, prin care se asigură monitorizarea și evaluarea evoluţiei  Lucrărilor. În acest caz, Cerinţele Beneficiarului  vor  defini  (i)  punctele  de  referinţă  (ii) termenul, calculat de la Data de Începere, pentru atingerea fiecărui punct de referinţă și/sau (iii) metoda de stabilire a punctelor de referinţă și a termenelor aferente pe baza Programului de Referinţă. Aceste puncte de referinţă și termenele aferente vor fi revizuite în mod corespunzător în cazul în care este aprobată o Modificare în conformitate cu prevederile clauzei 37 [Modificări] şi ca urmare a aplicării prevederilor clauzei 35 [Prelungirea Duratei de Execuţie]. Dacă Antreprenorul nu reuşeşte, în mod nejustificat, să atingă vreun punct de referinţă la termenul stabilit (luând în considerare reviziile efectuate), Supervizorul va fi îndreptăţit să reţină din fiecare Certificat de Plată ulterior o valoare procentuală de 10% din totalul sumelor aferente punctelor 50.1.a) şi 50.1.b) din subclauza 50.1 [Situaţia de Lucrări], cu excepţia cazului în care este prevăzută o altă valoare (absolută sau procentuală) în Acordul Contractual. Suma astfel reţinută va fi integrată în Certificatul de Plată aferent lunii în care punctul de referinţă va fi atins.
36.4. În cazul în care Antreprenorul nu finalizează Lucrările  (sau  un  Sector)  în Durata  de  Execuţie, după cum poate  fi  prelungită  în  conformitate  cu  prevederile  clauzei  35  [Prelungirea  Duratei  de Execuţie], Beneficiarul, cu condiţia respectării prevederilor clauzei 69b [Revendicările Beneficiarului] şi fără a afecta  alte  remedii  prevăzute  în  Contract,  va  fi  îndreptăţit  să  perceapă de la Antreprenor, cu  titlu  de  daune-interese  moratorii,  penalităţi  de  întârziere  pentru fiecare zi care  se  scurge  între  finalul  Duratei  de  Execuţie  după  cum  poate  fi  prelungită  în  conformitate  cu  prevederile  clauzei  35  [Prelungirea  Duratei  de  Execuţie]  şi   data efectivă de finalizare a Lucrărilor (sau a Sectorului), menţionată în procesul-verbal  de  Recepţie la Terminarea Lucrărilor (sau  Sectorului)  ori,  în  cazul  în  care,  potrivit  Legii, Facilitatea este supusă Recepţiei la Punerea în Funcţiune, în procesul-verbal de Recepţie  la  Punerea în Funcţiune aprobat  de  Beneficiar  sau  (în  absenţa  unei  asemenea  menţiuni)  certificată de către Supervizor. Cu excepţia cazului în care este prevăzută  o  altă  valoare  în Acordul Contractual, valoarea penalităţilor de întârziere pentru fiecare zi de întârziere va

fi egală cu Preţul Proiectării şi Execuţiei aferent Lucrărilor sau  Sectorului  la  semnarea  Contractului  împărţit  la  Durata  de  Execuţie  la  semnarea  Contractului  exprimată  în  zile.   Suma maximă a penalităţilor de întârziere va fi de 15% din Preţul Proiectării şi  Execuţiei  la semnarea Contractului.
Dacă un Sector sau o parte din Lucrări au făcut obiectul Recepţiei la Terminarea Lucrărilor sau, în cazul în care, potrivit Legii, Facilitatea este supusă Recepţiei la Punerea în Funcţiune, al Recepţiei la Punerea în Funcţiune, valoarea penalităţilor de întârziere pentru fiecare zi de întârziere va fi egală cu Preţul Proiectării şi Execuţiei la semnarea Contractului din care se scade preţul Sectorului sau părţii din Lucrări la semnarea Contractului, împărţit la Durata de Execuţie la semnarea Contractului exprimată în zile. De asemenea, suma maximă a penalităţilor de întârziere va fi de 15% din Preţul Proiectării şi Execuţiei la semnarea Contractului din care se scade preţul Sectorului sau părţii din Lucrări la semnarea Contractului.
36.5. În cazul în care Antreprenorul nu finalizează Lucrările (sau un Sector) până la Data Limită, Beneficiarul poate, la libera sa alegere:
a) să stabilească o nouă Dată Limită; sau
b) să rezilieze Contractul în conformitate cu prevederile clauzei 64 [Rezilierea de către Beneficiar].
În oricare dintre situaţiile de la punctele (a) si (b) de mai sus, Beneficiarul are dreptul de a recupera de la Antreprenor toate pierderile suferite, inclusiv ca urmare a întârzierii începerii exploatării Facilităţii, cu respectarea limitelor maxime ale despăgubirilor aplicabile prevăzute de prezentul Contract.
36.6. Dacă Beneficiarul devine îndreptăţit să perceapă de la Antreprenor suma maximă a penalităţilor de întârziere, după cum este stabilită în subclauza 36.4, Beneficiarul va fi îndreptăţit să rezilieze Contractul în conformitate cu prevederile clauzei 64 [Rezilierea de către Beneficiar].
36.7. Penalităţile de întârziere vor fi singurele penalităţi datorate de Antreprenor pentru întârziere în finalizarea Lucrărilor, în afara penalităţilor şi despăgubirilor în cazul rezilierii Contractului potrivit prevederilor clauzei 64 [Rezilierea de către Beneficiar]. Pentru evitarea oricărui dubiu, expirarea Duratei de Execuţie nu reprezintă expirarea Contractului. Perceperea de către Beneficiar a penalităţilor de întârziere nu vor exonera Antreprenorul de obligaţia de a termina Lucrările şi de a presta ulterior Serviciile de Operare sau de alte sarcini, obligaţii sau responsabilităţi pe care le are conform prevederilor Contractului şi nu vor exonera Beneficiarul de obligaţiile sale contractuale.
36.8. Întârzieri şi întreruperi în legătură cu Serviciile de Operare

a) Neexecutare

În cazul în care Antreprenorul nu îşi îndeplineşte obligaţiile referitoare la prestarea Serviciilor de Operare, integral sau parţial, în Perioada de Operare, iar această neîndeplinire:
(i) se datorează unei cauze pentru care Antreprenorul este responsabil; şi

(ii) are drept urmare pierderea de către Beneficiar a unor venituri care ar fi fost obţinute în mod normal de Beneficiar în Perioada de Operare; şi/sau
(iii) are drept urmare suportarea de către Beneficiar a oricăror pagube sau costuri pe care nu le-ar fi suferit dacă obligaţiile respective ar fi fost îndeplinite,


Antreprenorul va plăti Beneficiarului despăgubiri în conformitate cu prevederile punctului b)(i) de mai jos.
b) Regimul şi tratamentul întârzierilor şi întreruperilor în legătură cu Serviciile de Operare este stabilit după cum urmează:
(i) Întârzieri sau întreruperi cauzate de Antreprenor
În cazul în care intervin întârzieri sau întreruperi în prestarea Serviciilor de Operare care se datorează Antreprenorului, inclusiv unui Risc al Antreprenorului, Beneficiarul va fi îndreptăţit, cu condiţia respectării prevederilor clauzei 69b [Revendicările Beneficiarului], la recuperarea tuturor pierderilor cauzate, inclusiv costuri indirecte și profitul nerealizat sau pierderi de venituri. Beneficiarul va fi îndreptăţit să procedeze la deduceri din plăţile datorate Antreprenorului pentru a recupera aceste pierderi. Perioada de Operare nu va fi prelungită ca urmare a întârzierilor sau întreruperilor.
(ii) Întârzieri sau întreruperi cauzate de Beneficiar

În cazul în care intervin întârzieri sau întreruperi în prestarea Serviciilor de Operare care se datorează Beneficiarului, inclusiv unui Risc al Beneficiarului, iar Antreprenorul înregistrează Costuri suplimentare, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la plata Costurilor suplimentare, potrivit prevederilor clauzei 55 [Costuri suplimentare], la care se adaugă un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%). Perioada de Operare nu va fi prelungită ca urmare a întârzierilor sau întreruperilor.

37. Modificări
37.1. În scopul interpretării  Contractului,  aplicarea  directă  a  prevederilor  Condiţiilor  Contractuale  sau  a  Cerinţelor  Beneficiarului,  stabilite  de  la  semnarea  Contractului  și  care  nu  presupune  ca vreo hotărâre să fie luată de către Beneficiar, Supervizor sau Antreprenor în legătură cu oportunitatea  modificării  în  cauză,  nu  reprezintă  o  Modificare.  Pentru  evitarea   oricărui  dubiu:
a) modificarea de către Antreprenor a proiectului său, inclusiv corectarea de către Antreprenor a unei erori de proiectare potrivit prevederilor subclauzei 19.6 [Erori în Documentele Antreprenorului], nu reprezintă o Modificare, cu condiţia să nu aducă modificări Cerinţelor Beneficiarului sau proiectului sau schiţei de proiect din Oferta tehnică;
b) aplicarea prevederilor subclauzei 37.4 sau 37.11 [Propunere de Modificare iniţiată de către Antreprenor] reprezintă Modificări.
37.2. Orice Modificare va fi aprobată printr-un Ordin Administrativ sau printr-un act adiţional la Contract. Orice Modificare a Condiţiilor Contractuale va fi aprobată doar prin act adiţional la Contract. Doar Modificările nesubstanţiale în sensul Legii în domeniul achiziţiilor publice pot fi aprobate printr-un Ordin Administrativ.
37.3. În cazul în care, ca urmare a aplicării directe a prevederilor Condiţiilor Contractuale sau ale Cerinţelor Beneficiarului în condiţiile prevăzute la subclauza 37.1 sau a aprobării unei
Modificări nesubstanţiale în sensul Legii în domeniul achiziţiilor publice, este necesară încheierea unui act adiţional la Contract al cărui singurul scop este de a mări Preţul Contractului astfel încât plăţile aferente să poată fi efectuate, Beneficiarul va transmite Antreprenorului actul adiţional şi


Antreprenorul îl va returna, semnat, Beneficiarului în termen de 10 zile de la transmitere. Semnarea unui asemenea act adiţional de către Antreprenor nu va prejudicia orice alt drept al Antreprenorului. În cazul în care Antreprenorul nu returnează un asemenea act adiţional semnat în termen de 10 zile de la transmitere de către Beneficiar, Antreprenorul este decăzut din dreptul de a beneficia de orice plată suplimentară pe care aplicarea directă a prevederilor Condiţiilor Contractuale sau ale Cerinţelor Beneficiarului sau aprobarea Modificării nesubstanţiale în sensul Legii în domeniul achiziţiilor publice ar fi putut să o genereze.
37.4. Oricând  înainte  de  Data  Începerii  Operării,  Supervizorul  poate  aproba  prin   Ordin  Administrativ o Modificare  pentru  orice  parte  a  Lucrărilor,  cu  condiţia  ca  această  Modificare  să fie nesubstanţială în sensul Legii în domeniul  achiziţiilor  publice  şi  să  fie  aprobată  în  prealabil de către Beneficiar. O asemenea Modificare poate include modificări ale Cerinţelor Beneficiarului, ale Documentelor Antreprenorului sau ale Lucrărilor.
Procedura de elaborare şi aprobare a Ordinului Administrativ de Modificare va fi conformă cu prevederile prezentei clauze.
În cazul în care Beneficiarul intenţionează punerea în aplicare a unei Modificări în Perioada de Operare, Beneficiarul Asociaţia-va notifica Antreprenorul potrivit subclauzei 37.6, iar Antreprenorul va proceda potrivit prevederilor aceleiaşi subclauze. Cu toate acestea, Antreprenorul nu va fi obligat să pună în aplicare Modificarea până când aspectele prevăzute în subclauza 37.6 punctele a), b) si c) nu au fost agreate între Beneficiar şi Antreprenor.
37.5. Antreprenorul este responsabil pentru orice majorare sau reducere a unei cantităţi de lucrări real executate, resurse utilizate sau activităţi realizate faţă de cele indicate în listele de cantităţi ori alte documente parte a Documentelor Antreprenorului, cu excepţia cazului în care o asemenea majorare sau reducere este cauzată de o Modificare. Cu excepţia acestui caz, Valoarea Contractului nu va fi afectată de vreo majorare sau reducere a cantităţilor real executate, resurselor utilizate sau activităţilor realizate faţă de cele indicate în listele de cantităţi ori alte documente parte a Documentelor Antreprenorului.
37.6. Înainte de emiterea unui Ordin Administrativ de Modificare, Supervizorul (sau, in cazul Serviciilor de Operare, Beneficiarul Asociatia printr-un operator economic sau echipă din cadrul Beneficiarului) va notifica Antreprenorul cu privire la natura şi forma Modificării considerate. Antreprenorul, în termenul prevăzut în notificarea Supervizorului, va transmite Supervizorului o propunere scrisă ce va conţine, în raport cu această modificare:
a) o descriere a activităţilor ce vor fi implementate sau a măsurilor ce vor fi luate şi a programului de execuţie aferent;
b) orice ajustare necesară a Duratei de Execuţie sau a oricăror obligaţii ale Antreprenorului rezultate din acest Contract; şi
c) orice ajustare a Valorii Contractului, conform regulilor prevăzute în prezenta clauză, şi a Graficului de Eşalonare a Plăţilor.
37.7. Supervizorul (sau, in cazul Serviciilor de Operare, Beneficiarul Asociatia printr-un  operator  economic  sau  echipă  din  cadrul  Beneficiarului),  pentru  toate   Modificările   considerate  conform prezentei clauze, va stabili ajustarea  Valorii  Contractului  aferentă  unor  lucrări,  activităţi ori servicii suplimentare sau la care se renunţă în baza următoarelor principii:

a) elemente similare și relevante din Contract, dacă există;

b) estimări rezonabile de Costuri la care se adaugă un profit rezonabil; și

c) preţuri de piaţă.

37.8. În procesul de elaborare a Ordinului Administrativ  şi  a  Deciziilor  sale  aferente,  Supervizorul  (sau, in cazul Serviciilor de Operare, Beneficiarul Asociatia printr-un  operator  economic  sau  echipă din cadrul Beneficiarului) va lua în considerare elementele de preţuri și defalcările prezentate în conformitate cu prevederile clauzei 18 [Structura detaliată a preţului] precum și propunerea transmisă de către Antreprenor în conformitate cu prevederile subclauzei 37.6.
Supervizorul (sau, in cazul Serviciilor de Operare, Beneficiarul Asociatia printr-un operator economic sau echipă din cadrul Beneficiarului) se va consulta cu Beneficiarul cu privire la proiectul de Modificare şi la încadrarea Modificării ca fiind nesubstanţiale în sensul Legii în domeniul achiziţiilor publice. De asemenea, Supervizorul (sau, in cazul Serviciilor de Operare, Beneficiarul Asociatia printr-un operator economic sau echipă din cadrul Beneficiarului) se va consulta cu Beneficiarul cu privire la impactul proiectul de Modificare asupra autorizaţiei de construire și actelor de reglementare în domeniul mediului aplicabile în ceea ce priveşte activitatea de exploatare a Facilităţii.
37.9. Ordinul Administrativ de aprobare a Modificării va include cel puţin următoarele:

a) orice modificare relevantă a Cerinţelor Beneficiarului, Documentelor Antreprenorului sau ale Lucrărilor ori a Serviciilor de Operare;
b) orice modificare relevantă a Programului de Execuţie;

c) Decizia Supervizorului în conformitate cu prevederile subclauzei 69c.2 [Decizia Supervizorului] privind orice ajustare (prelungire sau reducere) a Duratei de Execuţie aferentă Modificării;
d) Decizia Supervizorului în conformitate cu prevederile subclauzei 69c.2 [Decizia Supervizorului] privind orice ajustări ale Valorii Contractului şi ale Graficului de Eşalonare a Plăţilor, aferente Modificării.
37.10. La primirea Ordinului Administrativ  de  Modificare,  Antreprenorul  va  pune  în  aplicare  Modificarea fără întârziere, dar fără a  prejudicia  dreptul  Antreprenorului  de  a  emite  o  notificare de dezacord cu privire la Decizia Supervizorului în conformitate  cu  prevederile  subclauzei  69c.5  [Notificarea  de  dezacord].  Antreprenorul  nu  va  executa  nicio  lucrare  fără    o autorizaţie de  construire  valabilă  (inclusiv,  dacă  este  cazul,  o  nouă  autorizaţie  de  construire pentru Lucrările modificate), obţinută în conformitate cu prevederile subclauzei 10.1.
37.11. Propunere de Modificare iniţiată de către Antreprenor

Antreprenorul poate transmite oricând Supervizorului (sau, in cazul Serviciilor de Operare, Beneficiarul Asociatia printr-un operator economic sau echipă din cadrul Beneficiarului) o propunere scrisă care (în opinia Antreprenorului), dacă va fi aprobată, (i) va urgenta terminarea Lucrărilor, (ii) va reduce costul execuţiei, întreţinerii şi exploatării Lucrărilor, (iii) va îmbunătăţi eficienţa sau valoarea lucrărilor finalizate, (iv) va îmbunătăţi eficienţa Serviciilor de Operare prestate sau (v) din alte considerente va fi în avantajul Beneficiarului.
Însă, Antreprenorul nu va transmite nicio propunere care ar afecta caracteristicile imperative ale Lucrărilor sau ale Serviciilor de Operare, stabilite în Cerinţele Beneficiarului, cu excepţia cazului (şi

în măsura) în care există erori în aceste caracteristici imperative (caz în care se vor aplica prevederile subclauzelor 8.4 şi/sau 8.5., 8.3.
Propunerea va fi elaborată pe cheltuiala Antreprenorului şi va include elementele enumerate în subclauza 37.6, precum şi următoarele elemente, fără a fi în mod necesar limitate la acestea:
a) măsura în care propunerea corespunde sau nu cu prevederile Contractului (inclusiv Cerinţele Beneficiarului şi proiectul sau schiţa de proiect din Oferta tehnică);
b) măsura în care propunerea corespunde sau nu cu prevederile actelor de reglementare în domeniul mediului;
c) măsura în care propunerea corespunde sau nu cu prevederile autorizaţiei de construire (dacă există).
Orice document emis de Antreprenor, altfel decât rezultând (i) dintr-o Modificare aprobată sau (ii) dintr-o instrucţiune sau Decizie a Supervizorului şi care, dacă ar fi implementat, ar rezulta într-o Modificare faţă de prevederile Contractului, va fi considerat ca fiind o propunere emisă în conformitate cu prevederile prezentei subclauze. Orice propunere care ar constitui o Modificare substanţială în sensul Legii în domeniul achiziţiilor publice va fi respinsă.
Antreprenorul va fi pe deplin responsabil pentru orice propunere făcută potrivit acestei subclauze, inclusiv pentru perioadele necesare pentru elaborarea, revizuirea și/sau aprobarea propunerii și, dacă este cazul, obţinerea unui act de reglementare în domeniul mediului nou sau revizuit și a unei autorizaţii de construire noi sau revizuite. Antreprenorul nu va fi îndreptăţit la nicio prelungire a Duratei de Execuţie sau la plata unor costuri suplimentare.
O propunere făcută potrivit prevederilor prezentei subclauze va fi aprobată prin Ordin Administrativ de Modificare și prevederile subclauzelor de la 37.7 la 37.10 se vor aplica în mod corespunzător.
37.12. Antreprenorul va notifica Beneficiarul cu privire la orice modificare a contului său bancar. Beneficiarul va avea dreptul să se opună modificării contului bancar al Antreprenorului în cazurile în care modificarea respectivă ar ridica dubii cu privire la beneficiarul real i/sau din alte motive legate de combaterea spălării banilor și finanţarea terorismului.
37.13. Prin excepţie de la prevederile prezentei clauze, dacă Supervizorul (sau, in cazul Serviciilor de Operare, Beneficiarul Asociaţia printr-un operator economic sau echipă din cadrul Beneficiarului) constată că a survenit o situaţie de urgenţă ce poate afecta în mod direct și imediat siguranţa vieţii, a Lucrărilor sau a unor proprietăţi învecinate ori a prestării Serviciilor de Operare, acesta poate, fără aprobarea prealabilă a Beneficiarului, să dispună Antreprenorului să execute lucrări, să efectueze activităţi sau să facă toate cele necesare, în opinia Supervizorului, pentru a anula sau reduce riscul și fără a-l exonera pe Antreprenor de obligaţiile asumate prin Contract. Antreprenorul se va conforma imediat acestor instrucţiuni primite de la Supervizor.
Dacă situaţia de urgenţă este datorată unuia dintre riscurile enumerate în subclauza 68.1 [Riscurile Beneficiarului] și dacă Antreprenorul înregistrează întârzieri și/sau se produc costuri suplimentare ca urmare a respectării instrucţiunilor Supervizorului prevăzute în prezenta subclauză, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, și

b) plata Costurilor suplimentare, potrivit prevederilor clauzei 55 [Costuri suplimentare].

37.14. Modificări ca urmare a modificării Legii
În cazul în care, ca urmare a unor modificări ale Legii (inclusiv adoptarea unor Legi noi şi abrogarea sau modificarea Legilor existente), publicate ulterior Datei de Referinţă, sunt necesare modificări în ceea ce prive te executarea Lucrărilor sau prestarea Serviciilor de Operare potrivit prevederilor Contractului:
a) modificările necesare pentru conformare cu/a implementa modificări ale Legii sunt considerate Modificări și, în ceea ce prive te aprobarea acestora, se vor aplica prevederile de mai jos, precum şi, în completare, în măsura în care sunt compatibile şi nu stabilesc în sens contrar, celelalte prevederi ale prezentei clauze 37 [Modificări];
b) în legătură cu modificările prevăzute de subclauza 48.9, se aplică prevederile subclauzei 48.9; în legătură cu modificările care nu sunt prevăzute de subclauza 48.9, se aplică următoarele prevederi:
(i) oricare dintre Părţi poate transmite o notificare celeilalte Părţi pentru a solicita efectuarea oricăror modificări ale clauzelor Contractului care sunt necesare pentru a permite Antreprenorului îndeplinirea obligaţiilor care-i revin potrivit Contractului în conformitate cu modificările Legii; notificarea Antreprenorului va include cel puţin elementele enumerate în subclauza 37.6;
(ii) niciuna dintre Părţi nu are dreptul de a respinge o modificare a Lucrărilor și/sau Serviciilor de Operare care este necesară pentru conformarea cu o modificare a Legii fără a propune o altă modificare a Lucrărilor și/sau Serviciilor de Operare care să fie aptă să reflecte în mod corespunzător modificarea Legii în cauză;
(iii) Părţile vor discuta şi implementa, în termen de maximum 30 de zile de la modificarea Legii, toate modificările necesare cu privire la termenii prezentului Contract pentru conformare cu/a implementa modificarea Legii în cauză; în cazul în care Părţile nu agreează modificările necesare în acest termen, se consideră că există o dispută între Părţi, oricare dintre Părţi fiind îndreptăţită să solicite soluţionarea acesteia în conformitate cu prevederile clauzei. [Dispute şi arbitraj];
(iv) anterior   aprobării   unei   Modificări   potrivit   prevederilor   prezentei   clauze    37  [Modificări] sau soluţionării disputei în conformitate cu prevederile clauzei [Dispute și arbitraj] nu se va considera că există nicio încălcare a clauzelor prezentului Contract în legătură cu executarea Lucrărilor sau prestarea Serviciilor de Operare conform clauzelor prezentului Contract, dacă i în măsura în care aceasta contravine respectivei modificări a Legii.
37.15. Prin excepţie de la orice altă prevedere din Condiţiile Contractuale, Beneficiarii Delegatari sau, în temeiul mandatului special acordat de către Beneficiarii Delegatari, Beneficiarul Asociaţia are dreptul să modifice unilateral Regulamentul Serviciului de Salubrizare şi Caietul de Sarcini al Serviciului de Salubrizare pentru motive ce ţin de interesul naţional sau local, precum şi în caz de modificări ale Legii.
38. Suspendare

38.1. Suspendarea  prin  Ordin  Administrativ  al  Supervizorului  (sau,  in  cazul  Serviciilor  de  Operare,  al Beneficiarului Asociaţia printr-un operator economic sau echipă din cadrul Beneficiarului)
Antreprenorul, la primirea unui Ordin Administrativ de suspendare, va suspenda execuţia Lucrărilor sau a unor părţi din acestea, pe perioada sau perioadele şi în modul specificate în notificare. Ordinul Administrativ va mentiona atat cauza suspendării, precum şi Partea responsabilă în conformitate cu prevederile Contractului. Suspendarea va intra în vigoare la data la care Antreprenorul primeşte Ordinul sau la o dată ulterioară dacă

Ordinul prevede astfel. Dacă data reluării execuţiei nu este prevăzută în Ordinul Administrativ de suspendare, Supervizorul va emite un nou Ordin Administrativ de reluare a execuţiei imediat după ce, în opinia Supervizorului, cauza suspendării a dispărut sau a fost remediată în mod rezonabil. Antreprenorul va relua execuţia Lucrărilor la data reluării execuţiei (dacă este menţionată în Ordinul Administrativ de suspendare) sau în cel mai scurt timp rezonabil şi, cu excepţia cazului în care Părţile stabilesc altfel, în cel mult 10 zile de la primirea unui Ordin Administrativ de reluare a execuţiei ori prestării. Aplicând prevederile subclauzei 10.1. Părţile se vor asigura că autorizaţia/autorizaţiile de construire este/sunt în continuare valabilă/valabile, acolo unde este cazul.
38.2. Suspendarea prin notificarea Antreprenorului

Dacă Supervizorul nu îndeplineşte obligaţiile prevăzute în subclauza 50.3 [Certificatul de Plată] cu privire la sume aferente Preţului Proiectării şi Execuţiei sau dacă efectuarea unei plăţi aferente Preţului Proiectării şi Execuţiei datorate de către Beneficiar în conformitate cu prevederile Contractului este întârziată cu cel puţin
45 de zile faţă de termenul-limită potrivit prevederilor subclauzei 50.4 [Plata], Antreprenorul va notifica Beneficiarul şi va fi îndreptăţit, după un termen de 30 de zile de la transmiterea notificării, să suspende execuţia Lucrărilor sau să reducă ritmul de execuţie, în conformitate cu cele prevăzute în notificare, până la data la care Antreprenorul va primi Certificatul de Plată sau plata, după caz, şi în conformitate cu cele precizate în înştiinţare.
Acţiunea Antreprenorului nu va afecta dreptul său la dobânzi pentru întârzierea în efectuarea plăţilor potrivit prevederilor clauzei 53 [Plăţi întârziate] şi la reziliere potrivit prevederilor clauzei 65 [Rezilierea de către Antreprenor]. În cazul în care Antreprenorul primeşte Certificatul de Plată sau plata, după caz, înainte de a transmite notificarea de reziliere potrivit prevederilor clauzei 65 [Rezilierea de către Antreprenor], Antreprenorul va relua activitatea obi nuită în cel mai scurt timp rezonabil i, cu excepţia cazului în care Părţile stabilesc altfel, în cel mult 10 zile de la primirea Certificatului sau a plăţii.
38.3. În perioada suspendării, Antreprenorul va lua măsurile de protecţie necesare sau orice măsură stabilită într-o instrucţiune a Supervizorului pentru a proteja Lucrările, Echipamentele, Bunurile şi Şantierul împotriva deteriorării, pierderii sau daunei.
38.4. Suspendarea în Perioada de Proiectare și Execuţie

În cazul în care cauza suspendării în Perioada de Proiectare i Execuţie este aferentă neîndeplinirii de către Antreprenor a vreuneia dintre obligaţiile sale potrivit prevederilor Contractului, inclusiv, dar nu limitat la erori din proiectul elaborat de Antreprenor, lucrări, materiale sau manoperă necorespunzătoare, nerespectarea regulilor de securitate și siguranţă a muncii sau eșecul Antreprenorului de a proteja, depozita sau asigura paza, sau în general vreunui risc în responsabilitatea Antreprenorului potrivit prevederilor Contractului, Antreprenorul nu va fi îndreptăţit la nicio prelungire a Duratei de Execuţie sau la plata unor costuri suplimentare ca urmare a suspendării, luării măsurilor de protecţie sau a reluării execuţiei Lucrărilor. Pentru evitarea oricărui dubiu, suspendarea totală sau parţială a Lucrărilor nu suspendă în mod automat Durata de Execuţie. Durata de Execuţie va fi prelungită doar în conformitate cu prevederile clauzei 35 [Prelungirea Duratei de Execuţie].
În cazul în care cauza suspendării în Perioada de Proiectare și Execuţie este aferentă neîndeplinirii de către Beneficiar a vreuneia dintre obligaţiile sale potrivit prevederilor Contractului sau în general vreunui risc în responsabilitatea Beneficiarului potrivit prevederilor Contractului, şi dacă Antreprenorul înregistrează întârzieri şi/sau se produc costuri suplimentare ca urmare a suspendării, luării măsurilor de protecţie sau a reluării execuţiei Lucrărilor, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:

a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, și
b) plata Costurilor suplimentare, potrivit prevederilor clauzei 55 [Costuri suplimentare].

38.5. Suspendarea în Perioada de Operare

În cazul în care suspendarea intervine în Perioada de Operare în temeiul subclauzei 38.1 [Suspendarea prin Ordin Administrativ al Beneficiarului Asociaţia printr-un operator economic sau echipă din cadrul Beneficiarului Supervizorului, ca urmare a unei încălcări de către Antreprenor a vreuneia dintre obligaţiile sale potrivit prevederilor Contractului sau vreunui risc în responsabilitatea Antreprenorului, se aplică în mod corespunzător prevederile subclauzei 36.8.b)(i).
În cazul în care suspendarea intervine în Perioada de Operare în temeiul subclauzei 38.1 [Suspendarea prin Ordin Administrativ al Beneficiarului Asociaţia printr-un operator economic sau echipă din cadrul Beneficiarului] altfel decât ca urmare a unei încălcări de către Antreprenor a vreuneia dintre obligaţiile sale potrivit prevederilor Contractului sau vreunui risc în responsabilitatea Antreprenorului, se aplică în mod corespunzător prevederile subclauzei 36.8.b)(ii).
38.6. Dacă perioada de suspendare a  prestării  Serviciilor  de  Operare  depăşeşte  180  de  zile,  iar  cauza suspendării nu este aferentă neîndeplinirii de  către  Antreprenor  a  vreuneia  dintre obligaţiile sale potrivit prevederilor Contractului şi nici vreunui risc în responsabilitatea Antreprenorului,  Antreprenorul,  printr-o  notificare  adresată   Beneficiarului   Asociaţia   (printr- un operator economic sau echipă din cadrul Beneficiarului), poate solicita reluarea execuţiei Lucrărilor ori a prestării Serviciilor  de  Operare  în  termen  de  30  de  zile  de  la  notificare.  În  caz de răspuns negativ sau în absenţa unui răspuns în termen, Antreprenorul  poate  rezilia Contractul potrivit prevederilor clauzei 65 [Rezilierea de către Antreprenor].
Beneficiarul Asociatia (printr-un operator economic sau echipă din cadrul Beneficiarului) va informa Antreprenorul în cel mai scurt timp posibil, dar nu mai mult de 10 zile de la primirea notificării cu privire la data de reluare a prestării serviciilor de operare.
38.7. În cazul în  care,  în  Perioada  de  Operare,  prestarea  Serviciilor  de  Operare  este  reluată  potrivit  subclauzei  38.6,  cu  ocazia  reluării,  Antreprenorul  şi  Beneficiarul  Asociaţia  vor  examina în comun toate bunurile  aflate  sub  paza  şi  protecţia  Antreprenorului  potrivit  subclauzei 38.3. Antreprenorul va remedia  orice  deteriorare  sau  defect  cu  privire  la  acestea, iar Beneficiarul Asociaţia va întocmi un proces-verbal al tuturor activităţilor  de  remediere  necesare a fi realizate de către Antreprenor. În cazul în  care  suspendarea  a  intervenit  altfel decât ca urmare a unei  încălcări  de  către  Antreprenor  a  vreuneia  dintre  obligaţiile  sale  potrivit prevederilor Contractului sau vreunui risc în responsabilitatea Antreprenorului, iar Antreprenorul înregistrează Costuri suplimentare în legătură cu activităţile de remediere, Antreprenorul  va  fi  îndreptăţit,  cu  condiţia  respectării  prevederilor  clauzei   69a   [Revendicările  Antreprenorului],  la  plata   Costurilor   suplimentare,   potrivit   prevederilor  clauzei 55 [Costuri suplimentare], la care se  adaugă  un  profit  de  2%  din  aceste  Costuri  (sau cota de profit declarată explicit  de  către  Antreprenor  în  Ofertă,  dacă  aceasta  este  mai mică de 2%), înainte de reluarea prestării Serviciilor de Operare.

38a. Menţinerea echilibrului contractual

38.a.1. Pe Durata Contractului, Părţile vor urmări menţinerea echilibrului contractual (inclusiv menţinerea echilibrului economico-financiar) în conformitate cu dispoziţiile Legilor aplicabile.
38.a.2. În cazul în care echilibrul contractual al Contractului este afectat ca urmare a survenirii unor modificări ale Legii în conformitate cu subclauza 37.14 sau ca urmare a modificării unilaterale de către Beneficiar a Regulamentului Serviciului de Salubrizare sau a Caietului de Sarcini al Serviciului de Salubrizare în conformitate cu subclauza 37.15, iar echilibrul contractual nu poate fi restabilit prin ajustarea sau modificarea Preţului Contractului, în condiţiile Contractului şi ale Legii, Părţile vor avea obligaţia să renegocieze, cu bună credinţă, prevederile Contractului, în vederea restabilirii echilibrului contractual.
38.a.3. În situaţia prevăzută la subclauza 38a.2, Partea interesată va notifica celeilalte Părţi solicitarea de iniţiere a negocierilor în vederea restabilirii echilibrului contractual. În cazul în care, în termen de 90 de zile de la primirea de către Partea destinatară a notificării transmise de Partea interesată sau, dacă este cazul, în termenul stabilit de comun acord, în scris, de către ambele Părţi ca durată maximă a negocierilor, nu se ajunge la un acord cu privire la modalitatea de restabilire a echilibrului contractual, oricare dintre Părţi are dreptul de a denunţa unilateral Contractul, în conformitate cu prevederile Clauzei 66.

MATERIALE ŞI EXECUŢIE


39. Jurnalul de Şantier
39.1. Antreprenorul va constitui şi va menţine la zi un jurnal al activităţilor, numit Jurnal de Şantier, în formatul agreat de Supervizor. Jurnalul de Şantier va fi ţinut pe Ş antier şi Antreprenorul va înregistra zilnic cel puţin următoarele informaţii:
a) condiţiile meteorologice, pauzele de muncă din cauza condiţiilor meteorologice nefavorabile;

b) numărul de ore lucrate;

c) numărul şi calificarea personalului muncitor sau altor categorii de personal prezente pe şantier;
d) Materialele achiziţionate, livrate şi depozitate în Şantier şi în alte locuri, precum şi Materialele încorporate în Lucrări;
e) Utilajele utilizate în Şantier şi alte locuri şi cele nefuncţionale sau ieşite din uz;

f) testele efectuate şi probele prelevate;

g) lucrările executate şi serviciile prestate;

h) lista diferitelor obstacole sau alte dificultăţi întâmpinate de Antreprenor în timpul execuţiei Lucrărilor sau prestării Serviciilor de Operare din ziua respectivă;
i) incidente şi/sau accidente;

j) Ordinele Administrative primite.

39.2. Înregistrările  în  Jurnalul  de  Şantier  vor  fi  semnate  de  către  Reprezentantul  Antreprenorului  la momentul înregistrării şi  verificate  si  contrasemnate  de  Supervizor  în  termen  de  5  zile  de la data înregistrării. În cazul în  care  Supervizorul  nu  verifică  Jurnalul  de  Şantier  în  termenul mai sus menţionat se consideră că înregistrările Antreprenorului sunt corecte.

În cazul în care Supervizorul notează în Jurnalul de Şantier dezacordul său asupra unei înregistrări, Antreprenorul va comunica în scris Supervizorului comentariile sale în termen de 10 zile de la data la care Supervizorul a notat dezacordul său în Jurnalul de Şantier. În cazul în care Antreprenorul nu transmite comentariile sale în termenul dat, se consideră că Antreprenorul acceptă poziţia Supervizorului.
39.3. La cererea Supervizorului,  Antreprenorul  va  pune  la  dispoziţia  Supervizorului,  în  locul  specificat de acesta, o copie a Jurnalului de Şantier.

40. Materiale şi Echipamente
40.1. Antreprenorul se va asigura că toate Materialele şi Echipamentele aduse pe Şantier sunt în conformitate cu prevederile Contractului şi ale Documentelor Antreprenorului (primele prevalând).
Antreprenorul este responsabil de producerea şi aprovizionarea Echipamentelor şi Materialelor necesare execuţiei Lucrărilor, în timp util pentru a permite Supervizorului şi altor membri ai Personalului Beneficiarului (dacă este cazul) să verifice calitatea Materialelor şi Echipamentelor.
Antreprenorul este responsabil de producerea, repararea şi înlocuirea Echipamentelor, producerea şi aprovizionarea Materialelor, precum şi de realizarea tuturor celorlalte activităţi prevăzute de prezentul Contract în legătură cu execuţia Lucrărilor şi prestarea Serviciilor de Operare:
a) în conformitate cu dispoziţiile Legii şi în modul (dacă există) prevăzut în Contract;

b) într-o manieră potrivită, diligentă şi prudentă şi în conformitate cu buna practică în domeniu;

c) prin utilizarea de facilităţi echipate în mod corespunzător şi Materiale sigure şi nepericuloase, dacă în prezentul Contract nu se prevede expres altfel.
40.2. Antreprenorul, înainte de folosirea Materialelor şi/sau Echipamentelor în Lucrări, va transmite spre consimţământul Supervizorului toate documentele de calitate, precum şi rezultatele probelor şi testelor în conformitate cu prevederile Contractului şi ale Documentelor Antreprenorului. Antreprenorul va transmite toate certificările Materialelor şi ale Echipamentelor şi proceselor în conformitate cu cerinţele autorităţilor competente, cum ar fi acord de certificare etc. Fiecare probă de Material va fi etichetată menţionându-se sursa Materialului şi locul în care se va folosi în Lucrare. Probele din Şantier vor fi prelevate în prezenţa Supervizorului, aplicându-se în mod corespunzător procedura definită în clauza 41 [Inspecţie şi Testare].
40.3. Materialele şi/sau Echipamentele folosite la Lucrări pot fi respinse de către Supervizor dacă se constată vicii sau deficienţe, inclusiv la o examinare ulterioară, caz în care se vor aplica prevederile clauzei 42 [Respingere] şi vor fi înlocuite imediat de Antreprenor pe riscul şi cheltuiala sa.
40.4. Antreprenorul va plăti toate taxele, tarifele şi redevenţele aplicabile pentru Materialele obţinute din afara Şantierului şi pentru transportul şi depozitarea acestora.
40.5. Beneficiarul va fi responsabil de producerea şi aprovizionarea pe Şantier (sau în alt loc stabilit de Părţi) a materiilor prime, combustibililor, consumabilelor şi a oricăror materiale prevăzute în Cerinţele Beneficiarului ca fiind în responsabilitatea Beneficiarului. Beneficiarul este responsabil ca aceste produse sau materiale să corespundă destinaţiei şi pentru conformitatea acestora cu prevederile Contractului din punct de vedere al calităţii, destinaţiei şi funcţionalităţii.

41. Inspecţie şi testare

41.1. Supervizorul şi alţi membri ai Personalului Beneficiarului (dacă este cazul) vor avea dreptul să inspecteze, să examineze, să evalueze, să măsoare, să solicite să fie testate Echipamentele, Materialele, alte părţi sau elemente ale Lucrărilor şi executarea Lucrărilor şi să verifice întocmirea, fabricarea sau producerea oricărui element pregătit, fabricat sau produs pentru Lucrările conform Contractului pentru a stabili dacă respectivele Echipamente, Materiale, alte părţi sau elemente ale Lucrărilor şi execuţia au calitatea şi cantitatea prevăzute. Acestea se pot desfăşura la locurile de producţie, fabricare, pregătire, depozitare sau în Şantier sau alte locuri prevăzute în Cerinţele Beneficiarului.
41.2. Pentru efectuarea testelor şi inspecţiilor, Antreprenorul:

a) va asigura Supervizorului şi Personalului Beneficiarului (dacă este cazul), temporar şi gratuit, asistenţă, mostre sau piese de testare, maşini, utilaje, instrumente, mână de lucru calificată, materiale, grafice şi date de producţie solicitate în mod obişnuit şi/sau potrivit prevederilor Cerinţelor Beneficiarului pentru inspecţie şi testare, inclusiv echipamente de protecţie;
b) va stabili cu Supervizorul ora şi locul testelor;

c) va asigura accesul Supervizorului şi Personalului Beneficiarului (dacă este cazul) în toate locurile de efectuare a inspecţiilor şi testelor.
41.3. De fiecare dată când o lucrare sau o parte din lucrare ajunge în faza determinantă, în conformitate cu programul de control stabilit de către proiectantul lucrării respective, Antreprenorul va convoca, în conformitate cu prevederile Legii şi în termenul prevăzut de Lege, factorii responsabili în vederea verificării lucrărilor ajunse în fază determinantă şi aprobării continuării execuţiei Lucrărilor. În conformitate cu prevederile Legii, vor fi verificate lucrările ajunse în faze determinante, documentele de calitate aferente, precum şi măsurile dispuse prin actele de control anterior încheiate. Pe baza constatărilor consemnate în procesul-verbal, Supervizorul va acţiona, după cum este relevant, în conformitate cu prevederile Contractului, inclusiv, dar nu limitat la clauza 42 [Respingere], clauza 38 [Suspendare], sau va notifica Antreprenorul cu privire la autorizarea continuării execuţiei Lucrărilor.
41.4. Fără a prejudicia prevederile subclauzei 41.3, de fiecare dată când o lucrare sau o parte din lucrare este terminată şi înainte ca aceasta să devină acoperită sau ascunsă, Antreprenorul va înştiinţa Supervizorul. Supervizorul, fără întârziere nejustificată, va efectua inspecţia, testarea şi/sau măsurarea necesare sau va înştiinţa Antreprenorul că aceste activităţi nu sunt necesare. În cazul în care Antreprenorul nu înştiinţează Supervizorul, Antreprenorul, la instrucţiunea Supervizorului, va descoperi lucrările în vederea inspecţiei, testării şi/sau măsurării pe riscul şi cheltuiala sa.
41.5. În cazul în care Supervizorul nu participă la efectuarea testelor, Antreprenorul poate să înceapă efectuarea lor şi testele vor fi considerate ca fiind efectuate în prezenţa Supervizorului.
În cazul în care Supervizorul emite un Ordin Administrativ prin care stabileşte efectuarea testelor la o dată ulterioară celei agreate, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată; şi
b) plata Costurilor suplimentare, potrivit prevederilor clauzei 55 [Costuri suplimentare].

41.6. După efectuarea testelor,  Antreprenorul  va  prezenta  Supervizorului  rezultatele  testelor,  buletine de analiză etc.


41.7. Supervizorul poate cere repetarea unor teste sau efectuarea unor teste suplimentare. În cazul în care testele repetate sau suplimentare confirmă faptul că Materialele, Echipamentele sau lucrările sunt în conformitate cu prevederile Contractuale şi ale Documentelor Antreprenorului, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la plata Costurilor acestor teste repetate sau suplimentare potrivit prevederilor clauzei 55 [Costuri suplimentare].
41.8. În cazul în care rezultatele testelor arată că unele Materiale, Echipamente sau lucrări nu sunt în conformitate cu prevederile Contractului și/sau ale Documentelor Antreprenorului (primele prevalând) se vor aplica prevederile clauzei 42 [Respingere].
41.9. În cazul în care rezultatele testelor arată că Materialele, Echipamentele i/sau lucrările sunt în conformitate cu prevederile Contractului, Supervizorul va emite, în termen de 5 zile de la primirea rezultatelor, un certificat prin care se confirmă aceste rezultate. În cazul în care Supervizorul nu transmite acest certificat în termenul menţionat și nu acţionează în conformitate cu prevederile subclauzei 41.7, se va considera că certificatul a fost emis.
Emiterea de către Supervizor a certificatului prin care sunt confirmate rezultatele testelor (inclusiv cazul când un asemenea certificat se consideră a fi fost emis) nu va exonera Antreprenorul de răspunderea sa asupra calităţii Lucrărilor.

42. Respingere

42.1. Materialele și Echipamentele care nu au calitatea specificată vor fi respinse de către Supervizor. O marcă specială se va aplica pe Materialele sau Echipamentele respinse. Această marcă nu le va modifica și nu va afecta valoarea lor comercială. Materialele și Echipamentele respinse vor fi ridicate de Antreprenor de pe Şantier într-un termen indicat de Supervizor. În cazul în care Antreprenorul nu respectă termenul indicat, Materialele și Echipamentele respinse pot fi ridicate de Beneficiar pe costul (cu condiţia respectării prevederilor subclauzei 69b [Revendicările Beneficiarului]) şi riscul Antreprenorului. Orice lucrare sau parte de lucrare care include Echipamente sau Materiale respinse va fi respinsă. Nu se va emite niciun Certificat de Plată şi nu se va face nicio plată pentru Materiale, Echipamente sau lucrări respinse.
42.2. Supervizorul, în orice moment pe Durata Contractului, are autoritatea să solicite sau să Decidă, prin emiterea unui Ordin Administrativ:
a) ridicarea de pe Şantier, în termenul indicat în Ordin, a Materialelor sau Echipamentelor care, în opinia motivată a Supervizorului, nu sunt conforme cu prevederile Contractului i înlocuirea lor cu Materiale sau Echipamente conforme; sau
b) demolarea și refacerea corespunzătoare sau repararea satisfăcătoare, fără a se ţine seama de vreun test anterior sau plată anterioară, a oricărei lucrări care, în raport cu Materialele, Echipamentele, execuţia sau proiectul pentru care este responsabil Antreprenorul, nu este, în opinia motivată a Supervizorului, conformă cu prevederile Contractului şi/sau ale Documentelor Antreprenorului (primele prevalând).
42.3. Antreprenorul va remedia defecţiunile specificate cât mai curând posibil şi pe propriul cost. În cazul în care Antreprenorul nu respectă Ordinul Administrativ, Beneficiarul va avea dreptul să angajeze alte persoane să implementeze prevederile Ordinului, iar, cu condiţia respectării prevederilor clauzei 69b


[Revendicările Beneficiarului], toate costurile aferente vor fi deduse de către Beneficiar din sumele plătibile Antreprenorului.
42.4. După remedierea defecţiunilor, se vor reface testele în conformitate cu prevederile Contractului.

42.5. Dacă respingerea unor Materiale, Echipamente şi/sau lucrări generează costuri suplimentare Beneficiarului, aceste costuri, cu condiţia respectării prevederilor subclauzei 69b [Revendicările Beneficiarului], vor fi deduse de către Beneficiar din sumele plătibile Antreprenorului.
42.6. Prevederile prezentei clauze nu vor afecta dreptul Beneficiarului de a aplica, după caz, prevederile clauzelor 36 [Întârzieri] şi/sau 63 [Încălcarea Contractului].

43. Dreptul de proprietate asupra Materialelor şi Echipamentelor
43.1. Toate Materialele, Echipamentele, Bunurile folosite la execuţia Lucrărilor şi Lucrările Provizorii, atunci când sunt aduse pe Şantier sau în alt loc special amenajat şi aprobat de Supervizor (cum poate fi organizarea de şantier a Antreprenorului), vor fi considerate a fi exclusiv destinate executării Lucrărilor. Antreprenorul nu le va putea retrage de pe Şantier fără acceptul Supervizorului.
43.2. După ce Materialele şi Echipamentele sunt aduse pe Şantier sau în alt loc aprobat de Supervizor, Antreprenorul va da o declaraţie pe propria răspundere că toate Materialele şi Echipamentele folosite la execuţia Lucrărilor sunt degrevate de orice sarcină. Această declaraţie va fi dată cel târziu în momentul punerii în operă, dar va fi necesară pentru Materialele sau Echipamentele solicitate la plată în conformitate cu prevederile subclauzei 50.2.La primirea declaraţiei Antreprenorului, Materialele şi Echipamentele respective vor deveni automat proprietatea Beneficiarului. Deşi acestea devin proprietatea Beneficiarului, Antreprenorul îşi va asuma întreaga răspundere pentru păstrarea, depozitarea, întreţinerea, gestionarea şi siguranţa acestora de la Data de Începere până la Data Începerii Operării Lucrărilor sau a Sectorului sau părţii aferente. Pentru evitarea oricărui dubiu, în această perioadă, Antreprenorul este responsabil de orice daune sau pierderi, inclusiv pierderile tehnologice.
43.3. În cazul rezilierii, denunţării unilaterale  sau  încetării  Contractului  în  conformitate  cu  prevederile clauzelor 64 [Rezilierea de către Beneficiar], 65 [Rezilierea de către Antreprenor] sau 66 [Forţă majoră și denunţare unilaterală], Antreprenorul va asigura transportul și depozitarea pe Şantier, în conformitate cu instrucţiunile Supervizorului, a tuturor Materialelor și Echipamentelor aflate în proprietatea Beneficiarului, dar care nu se află pe Şantier la momentul rezilierii. În cazul rezilierii sau denunţării unilaterale în conformitate cu prevederile clauzei 65 [Rezilierea de către Antreprenor] sau ale clauzei 66 [Forţă majoră și denunţare unilaterală], Antreprenorul, cu condiţia respectării prevederilor clauzei 69a [Revendicările Antreprenorului, va fi îndreptăţit la plata Costurilor transportului și depozitării pe Şantier potrivit prevederilor clauzei 55 [Costuri suplimentare].
43.4. În cazul rezilierii, denunţării unilaterale sau încetării Contractului în conformitate cu prevederile clauzelor 64 [Rezilierea de către Beneficiar], 65 [Rezilierea de către Antreprenor] sau 66 [Forţă majoră i denunţare unilaterală], Beneficiarul va fi îndreptăţit să folosească Lucrările Provizorii şi/sau Utilajele Antreprenorului, care ar fi necesare pentru asigurarea stabilităţii sau siguranţei Lucrărilor ori pentru prestarea Serviciilor de Operare. Beneficiarul va transmite Antreprenorului o notificare în acest sens în termen de 5 zile de la data rezilierii. Antreprenorul, cu condiţia respectării prevederilor clauzei 69a [Revendicările Antreprenorului], va fi îndreptăţit la plata Costurilor aferente folosirii de către

Beneficiar a acestor Lucrări Provizorii sau Utilaje ale Antreprenorului după data rezilierii, potrivit prevederilor clauzei 55 [Costuri suplimentare].
43.5. Orice acord pentru închirierea (sub orice formă) de către Antreprenor a unor Lucrări Provizorii și/sau utilaje va conţine o prevedere conform căreia, la cererea scrisă a Beneficiarului în termen de 5 zile de la data rezilierii, denunţării unilaterale sau încetării Contractului în conformitate cu prevederile clauzelor 64 [Rezilierea de către Beneficiar], 65 [Rezilierea de către Antreprenor] sau 66 [Forţă majoră și denunţare unilaterală] și cu angajamentul Beneficiarului de a plăti toate costurile implicate în acest sens de la data respectivă, proprietarul va închiria Beneficiarului aceste Lucrări Provizorii și/sau utilaje conform acelora i termeni în care au fost închiriate de către Antreprenor, cu menţiunea că Beneficiarul are dreptul să permită folosirea de către orice alt antreprenor angajat pentru conservarea și/sau finalizarea Lucrărilor ori prestarea Serviciilor de Operare.

PLĂŢI

44. Principii generale

44.1. Cu excepţia cazului în care este prevăzut altfel în Condiţiile Speciale, moneda Contractului va fi leul românesc și plăţile vor fi efectuate în această monedă.
44.2. Plăţile datorate de Beneficiar se vor efectua în contul stabilit în Contract sau indicat de către Antreprenor, respectiv în conturile indicate de Antreprenor şi Subcontractanţi. Beneficiarul este îndreptăţit să refuze orice cont care ar ridica dubii cu privire la beneficiarul real sau din alte motive legate de combaterea spălării banilor. Dacă Legea prevede astfel sau la solicitarea Beneficiarului, acest conturi vor fi deschise de către Antreprenor şi Subcontractanţi la Trezoreria Statului.
44.3. Beneficiarul nu va face nicio plată dacă nu există o Garanţie de Bună Execuţie validă, în conformitate cu prevederile clauzei 15 [Garanţia de Bună Execuţie].
44.4. Antreprenorul se obligă să plătească Beneficiarului orice sumă solicitată de Beneficiar în conformitate cu prevederile clauzei 69b [Revendicările Beneficiarului] şi considerată prin acordul Părţilor, Decizia Supervizorului, sentinţă arbitrală sau altcumva în conformitate cu prevederile Legii şi ale Contractului ca fiind datorată. Orice astfel de sumă, dacă nu este dedusă din sumele plătibile de către Beneficiar Antreprenorului, va fi plătită de către Antreprenor în termen de 30 de zile de la transmiterea de către Beneficiar a unei facturi.
În cazul în care Antreprenorul nu efectuează o astfel de plată în termenul stabilit, Beneficiarul va fi îndreptăţit, fără nicio altă formalitate decât transmiterea unei facturi aferente, la aplicarea unor dobânzi pentru întârziere în efectuarea plăţilor, la nivelul şi în condiţiile prevăzute în clauza 53 [Plăţi întârziate].
44.5. Dacă sunt îndeplinite condiţiile care permit rezilierea Contractului de către Beneficiar în conformitate cu prevederile clauzei 64 [Rezilierea de către Beneficiar], înainte sau  în  locul  rezilierii Contractului, Beneficiarul poate suspenda  plăţile  ca  măsură  de  precauţie  fără  notificare prealabilă. În cazul  în  care  Contractul  nu  este  reziliat,  o  asemenea  suspendare  nu va dura mai mult de 60 de zile.
45. Valoarea Contractului

45.1. Valoarea Contractului va fi Preţul Contractului, alcătuit din Preţul Proiectării şi Execuţiei ca sumă forfetară (cu excepţia Sumelor Provizionate) şi din Preţul Serviciilor de Operare ca sumă determinată

pe baza Tarifelor, la care se adaugă TVA, şi va putea fi ajustată şi revizuită în conformitate cu prevederile Condiţiilor Contractuale.
45.2. Antreprenorul va plăti toate taxele, impozitele şi onorariile pe care acesta trebuie să le plătească potrivit prevederilor Contractului şi ale Legii, iar Valoarea Contractului nu va fi modificată în funcţie de modificările acestor costuri, cu excepţia celor prevăzute în subclauzele 48.9 şi 48.14.
45.3. Supervizorul va notifica Beneficiarul şi Antreprenorul ori de câte ori ia cunoştinţă de faptul că Valoarea Contractului poate depăşi Preţul Contractului stabilit la momentul respectiv, cu evaluarea diferenţei respective. Dacă sunt aplicabile, Beneficiarul va acţiona fără întârziere în conformitate cu prevederile subclauzei 37.2.
45.4. Dacă o parte din Lucrări urmează a fi plătită conform cantităţilor/volumelor/resurselor furnizate sau lucrărilor/activităţilor efectuate, prevederile referitoare la măsurare şi evaluare vor fi menţionate în Condiţiile Speciale. Valoarea Contractului va fi stabilită în consecinţă şi va face obiectul unor actualizări în conformitate cu prevederile Condiţiilor Contractuale.

45a.	Compensaţia pentru obligaţia de serviciu public

45a.1. Pentru prestarea Serviciilor de Operare, Antreprenorului nu i se acordă o compensaţie pentru obligaţia de serviciu public. Antreprenorul încasează pentru Serviciile de Operare prestate Preţul Serviciilor de Operare, determinat pe baza Tarifelor stabilite în Acordul Contractual. Prevederile prezentei subclauze se aplică în măsura în care nu sunt modificate sau completate prin Condiţiile Speciale.
46. Plata în avans

46.1. În cazul în care este prevăzut în Acordul Contractual că nu se va efectua nicio plată în avans, prevederile prezentei clauze nu se vor aplica.
46.2. Beneficiarul Proprietar al Facilităţii va efectua plăţi în avans, fără dobândă, în vederea mobilizării, proiectării şi executării Lucrărilor, în conformitate cu prevederile prezentei clauze. Efectuarea plăţii în avans va fi condiţionată de existenţa unei Garanţii de Bună Execuţie pentru Proiectare şi Execuţie valide, în conformitate cu prevederile clauzei 15 [Garanţia de Bună Execuţie], existenţa unei garanţii de returnare a avansului în conformitate cu prevederile subclauzei 46.3. Plata în avans nu va fi efectuată înainte de Data de Începere.
46.3. Antreprenorul, cu excepţia cazurilor în care Legea prevede altfel, va prezenta Beneficiarului o garanţie de returnare a avansului şi va transmite o copie a acesteia şi Supervizorului. Valoarea garanţiei va fi cel puţin egală cu valoarea plăţii în avans plus valoarea rezultată din aplicarea ratei dobânzii de referinţă a Băncii Naţionale a României la valoarea plăţii în avans, pentru perioada prevăzută de la momentul plăţii până la justificarea integrală a avansului.
Garanţia de returnare a avansului va fi emisă de o societate bancară sau de o societate de asigurări, autorizată să emită asemenea garanţii pe teritoriul Uniunii Europene sau (pentru celelalte societăţi) cotată cel puţin cu ratingul BBB-/Baa3 sau echivalent şi Antreprenorul va transmite documentele doveditoare în această privinţă. Garanţia de returnare a avansului va fi irevocabilă şi va prevedea că plata Garanţiei de returnare a avansului se va executa necondiţionat, respectiv la prima cerere a Beneficiarului, pe baza declaraţiei acestuia cu privire la culpa Antreprenorului. Garanţia de returnare a avansului a unei asocieri sau a unui consorţiu va fi emisă în numele asocierii sau consorţiului.

Antreprenorul se va asigura că garanţia de returnare a avansului va rămâne valabilă ş i în vigoare până la justificarea sau rambursarea avansului, dar valoarea garanţiei poate fi redusă în mod progresiv cu sumele justificate de către Antreprenor, aşa cum acestea sunt indicate în Certificatele de Plată. Dacă plata în avans nu a fost justificată integral sau rambursată cu 30 de zile înainte de data expirării garanţiei, Antreprenorul va prelungi valabilitatea garanţiei până la justificare integrală sau rambursare a plăţii în avans.
În cazul în care garanţia de returnare a avansului şi-a încetat valabilitatea, iar Antreprenorul nu a prelungit valabilitatea garanţiei, sumele rămase de justificat din avans vor fi considerate, fără altă formalitate, ca fiind datorate în conformitate cu prevederile subclauzei 44.4 şi vor fi recuperate de către Beneficiar, prin emiterea unei note de debit către Antreprenor sau prin deducere din plăţile viitoare datorate Antreprenorului în baza Contractului.
Garanţia de returnare a avansului va fi eliberată de către Beneficiar Antreprenorului la data şi atunci când plata în avans este integral justificată sau rambursată.
46.4. În cazul în care Contractul este reziliat sau denunţat unilateral sau încetează în conformitate cu prevederile clauzelor 64 [Rezilierea de către Beneficiar], 65 [Rezilierea de către Antreprenor] sau 66 [Forţă majoră şi denunţare unilaterală], indiferent de motiv, sumele rămase de justificat din avans vor fi considerate, fără altă formalitate, ca fiind datorate în conformitate cu prevederile subclauzei
44.4 şi vor fi recuperate de către Beneficiar. Garanţia de returnare a avansului poate fi executată imediat de către Beneficiar pentru a rambursa sumele rămase de justificat din plată în avans, iar garantul nu va întârzia plata şi nu o va contesta indiferent de motiv.
46.5. Antreprenorul va utiliza sumele reprezentând plată în avans exclusiv pentru operaţiunile aferente executării Contractului. În cazul în care Antreprenorul nu foloseşte corespunzător o parte din aceste sume, Beneficiarul va fi îndreptăţit, cu condiţia respectării prevederilor subclauzei 69b [Revendicările Beneficiarului] la rambursarea de către Antreprenor a sumelor rămase de justificat (inclusiv prin executarea de către Beneficiar a garanţiei de returnare a avansului), la plata de către Antreprenor a unor penalităţi de întârziere aplicând rata dobânzii de referinţă a Băncii Naţionale a României, calculată pentru perioada de când s-a acordat avansul şi până în momentul recuperării, la sumele folosite necorespunzător şi să nu mai efectueze nicio altă plată în avans.
46.6. Valoarea (care poate fi exprimată sub formă de valoare procentuală) fiecărei tranşe din plăţile în avans aferente Preţului Proiectării şi Execuţiei, numărul şi data tranşelor vor fi cele specificate în Acordul Contractual ş i se vor încadra în limitele stabilite de Lege. O garanţie corespunzătoare va fi prezentată de către Antreprenor pentru fiecare tranşă, în conformitate cu prevederile subclauzei 46.3. Dacă Acordul Contractual nu specifică valoarea, numărul şi data tranşelor, câte o tranşă în valoare de 15% din valoarea plăţilor aferente Preţului Proiectării şi Execuţiei (inclusiv TVA) pentru fiecare an calendaristic, prevăzute în graficul de flux de numerar din Programul de Execuţie aprobat și în vigoare la momentul respectiv, va fi solicitată de către Antreprenor într-o Situaţie de Lucrări emisă imediat după Data de Începere pentru primul an și în prima Situaţie de Lucrări din fiecare an calendaristic următor și va fi plătită de către Beneficiar în conformitate cu prevederile clauzei 50 [Plăţi].
Fiecare plată în avans va fi justificată prin deduceri integrale (100%) din fiecare Situaţie de Lucrări, respectiv Certificat de Plată. Nu se admit plăţi efective decât după deducerea integrală a avansului.


Acordarea unei noi tran e de avans se face numai după ce avansul acordat anterior a fost justificat integral sau rambursat.
Dacă unele sume reprezentând plăţi în avans au rămas nejustificate până la sfârșitul anului calendaristic, Beneficiarul va fi îndreptăţit, cu condiţia respectării prevederilor subclauzei 69b [Revendicările Beneficiarului] la rambursarea de către Antreprenor a sumelor rămase de justificat (inclusiv prin executarea de către Beneficiar a garanţiei de returnare a avans), şi la plata de către Antreprenor a unor penalităţi de întârziere aplicând rata dobânzii de referinţă a Băncii Naţionale a României, calculată pentru perioada de când s-a acordat avansul și până în momentul recuperării, la sumele folosite necorespunzător (în măsura în care întârzierea Antreprenorului nu se datorează unei cauze sau unui risc în responsabilitatea Beneficiarului).
46.7. În cazul în care este prevăzut în Acordul Contractual că sumele reprezentând plăţi în avans pot fi justificate prin lucrări executate sau servicii prestate până la termenul stabilit în cadrul Contractului, prevederile subclauzei 46.6 nu se vor aplica, ci se vor aplica prevederile prezentei subclauze.
O garanţie corespunzătoare va fi prezentată de către Antreprenor pentru fiecare tranșă, în conformitate cu prevederile subclauzei 46.3. Cu excepţia cazului în care Acordul Contractual specifică alte valori, număr i/sau date ale tran elor (în limitele stabilite de Lege), o primă tranșă în valoare de 5% din Preţul Proiectării și Execuţiei (la care se adaugă TVA) va fi solicitată de către Antreprenor într- o Situaţie de Lucrări emisă imediat după Data de Începere și va fi plătită de către Beneficiar în conformitate cu prevederile clauzei 50 [Plăţi] și o a doua tranșă în valoare de 10% din Preţul Proiectării și Execuţiei (la care se adaugă TVA) va fi solicitată de către Antreprenor într-o Situaţie de Lucrări emisă imediat după obţinerea autorizaţiei de construire pentru Lucrările Permanente şi va fi plătită de către Beneficiar în conformitate cu prevederile clauzei 50 [Plăţi].
Fiecare plată în avans va fi justificată prin deduceri procentuale din Certificatele de Plată, în valoare procentuală de 25% din totalul sumelor aferente punctelor (a), (b) şi (c) din subclauza 50.1 [Situaţia de Lucrări] (cu excepţia cazului în care o altă valoare procentuală este specificată în Acordul Contractual), până când plata în avans este justificată integral.
La încheierea fiecărui an bugetar Antreprenorul va transmite Beneficiarului un deviz justificativ al cheltuielilor efectuate, prin care va confirma gradul de utilizare a avansului corespunzător destinaţiei stabilite prin Contract.

47. Sume Reţinute
47.1. Sumele Reţinute vor fi reţinute din Certificatele de Plată, ca o metodă de plată aferentă obligaţiilor Antreprenorului (i) de a termina Lucrările şi (ii) de a remedia defecţiunile prevăzute în subclauza 61.3 şi de a realiza Indicatorii de Productivitate în conformitate cu prevederile subclauzei 61.15 [Garanţia pentru realizarea Indicatorilor de Productivitate] în Perioada de Garanţie. Cu excepţia cazului în care Acordul Contractual specifică alte valori, o valoare procentuală de 3% din totalul sumelor aferente punctelor (a) şi (b) din subclauza 50.1 [Situaţia de Lucrări] va fi reţinută din fiecare Certificat de Plată, până când se atinge limita Sumelor Reţinute, unde totalul Sumelor Reţinute este egal cu 3% din Preţul Proiectării şi Execuţiei la semnarea Contractului. 50% din Sumele Reţinute vor fi integrate în primul Certificat de Plată după aprobarea Recepţiei la Terminarea Lucrărilor şi plătite de către Beneficiarul Proprietar al Facilităţii. Soldul Sumelor Reţinute va fi integrat în primul Certificat de Plată după aprobarea Recepţiei Finale şi plătit de către Beneficiarul Proprietar al Facilităţii.

Pentru Perioada de Operare se vor aplica în mod corespunzător aceleași prevederi de mai sus, cu mențiunea că aceste rețineri vor fi realizate pentru întreținerea periodică, inclusiv pentru reparații capitale.
47.2. Antreprenorul, la alegerea sa, poate constitui şi furniza Beneficiarului Proprietar al Facilităţii o garanţie pentru Sume Reţinute (suportând costurile aferente) care va fi emisă de către o instituţie bancară autorizată să emită asemenea garanţii pe teritoriul Uniunii Europene şi va fi în forma anexată la Contract sau în orice altă formă agreată de către Beneficiarul Proprietar al Facilităţii. Garanţia va fi irevocabilă şi va prevedea că plata garanţiei se va executa necondiţionat, la prima cerere a Beneficiarului Proprietar al Facilităţii. Antreprenorul se va asigura că garanţia este valabilă şi în vigoare până la aprobarea Recepţiei Finale. Cuantumul garanţiei pentru Sume Reţinute va fi egal cu valoarea cumulată a Sumelor Reţinute prevăzută pentru perioada următoare de şase luni, în conformitate cu graficul de flux de numerar din Programul de Execuţie aprobat şi în vigoare la momentul respectiv. La intervale ulterioare, cuantumul garanţiei pentru Sume Reţinute va fi crescut progresiv până se atinge limita Sumelor Reţinute. Antreprenorul se va asigura că garanţia pentru Sume Reţinute este valabilă şi în vigoare până la aprobarea Recepţiei Finale. În orice moment până la aprobarea Recepţiei la Terminarea Lucrărilor, cuantumul garanţiei pentru Sume Reţinute va fi mai mare sau egal cu valoarea cumulată a Sumelor Reţinute. În orice moment între aprobarea Recepţiei la Terminarea Lucrărilor şi aprobarea Recepţiei Finale, cuantumul garanţiei pentru Sume Reţinute va fi mai mare sau egal cu soldul Sumelor Reţinute.
Dacă, în orice moment, Antreprenorul nu reuşeşte să furnizeze o garanţie pentru Sume Reţinute în conformitate cu prevederile de mai sus, Sumele Reţinute vor fi deduse din Certificatele de Plată şi reţinute de către Beneficiarul Proprietar al Facilităţii.
Beneficiarul Proprietar al Facilităţii va returna Antreprenorului garanţia pentru Sume Reţinute în mod corespunzător cu plăţile Sumelor Reţinute prevăzute în subclauza 47.1.

48. Ajustarea şi modificarea preţurilor

48.1. Se consideră că preţurile din Oferta Antreprenorului:

a) au fost stabilite în baza celor descrise şi aplicabile în prezenta clauză;

b) conform Legii relevante aplicabile la Data de Referinţă. Se consideră că Părţile sunt satisfăcute de cele prevăzute şi aplicabile în prezenta clauză şi în celelalte clauze din Condiţiile Contractuale în ceea ce priveşte ajustarea preţurilor, inclusiv în cazul în care aceste prevederi nu asigură o compensaţie totală pentru creşterea sau diminuarea preţului elementelor constitutive ale Ofertei.
48.2. Cu excepţia cazului în care este prevăzut altfel în Acordul Contractual, dacă Durata de Execuţie la semnarea Contractului este mai mică sau egală cu 365 de zile, preţurile din Contract aferente Proiectării şi Execuţiei vor fi considerate ca fiind ferme şi nu vor fi ajustate decât în conformitate cu subclauzele 48.9-48.13.
48.3. Cu excepţia cazului în care este prevăzut altfel în Acordul Contractual, dacă Durata de Execuţie la semnarea Contractului este mai mare de 365 de zile, se va considera că preţurile din Oferta Antreprenorului aferente Proiectării şi Execuţiei au fost stabilite în baza condiţiilor de preţuri şi piaţă în vigoare la Data de Referinţă şi sumele plătibile Antreprenorului în legătură cu Proiectarea şi

Execuţia vor fi ajustate pentru creşterea/diminuarea indicilor de preţ pentru elemente constitutive ale Ofertei, al căror efect se reflectă în creşterea/diminuarea costurilor pe baza cărora s-a fundamentat Preţul Proiectării şi Execuţiei. Nu se va aplica nicio ajustare la lucrările evaluate pe baza Costului (cum ar fi cele aferente Sumelor Provizionate) sau a preţurilor curente. Această ajustare va fi determinată prin aplicarea formulei prevăzute în această clauză.
48.4. Formula de ajustare a preţurilor aferente Proiectării şi Execuţiei este o formulă polinomială de tipul:
An = av + m * Mn/Mo + f * Fn/Fo + e * En/Eo,

unde:

· „An" este coeficientul de ajustare care urmează a fi aplicat valorii de contract estimate pentru lucrările realizate în luna „n" (sumele aferente punctului (a) din subclauza 50.1 [Situaţia de Lucrări], exclusiv lucrările evaluate pe baza Costului sau a preţurilor curente);
· „av" este un coeficient fix şi reprezintă valoarea procentuală a plăţii în avans faţă de Preţul Proiectării şi Execuţiei;
· „m", „f", „e" sunt coeficienţi care reprezintă ponderea estimată a fiecărui element relevant de cost în execuţia Lucrărilor. Elementele de cost reprezintă resurse relevante cum ar fi forţa de muncă, utilaje şi materiale;
· „Fn", „En", „Mn" sunt indicii curenţi de preţ/cost sau preţurile de referinţă pentru luna „n", exprimaţi în moneda Contractului, după cum sunt aplicabile la data cu 60 de zile înainte de ultima zi a lunii „n". Indicii de preţ sau preţurile de referinţă sunt aferente elementelor de cost relevante.
· „Lo", „Eo", „Mo" sunt indicii de preţ/cost de bază sau preţurile de referinţă, exprimaţi în moneda Contractului, aplicabile la Data de Referinţă.
Indicii de preţ/cost şi/sau preţurile de referinţă, inclusiv sursa acestora şi orice informaţie necesară pentru a determina cu certitudine definiţia lor, precum şi ponderea acestora vor fi stabiliţi de către Beneficiar în tabelul datelor de ajustare din Acordul Contractual. Se va verifica următoarea ecuaţie: av + m + f + e = 1.
În cazul în care un indice de preţ/cost curent sau un preţ de referinţă pentru luna respectivă nu este disponibil (sau valoarea lor nu este definitivă), se va folosi ultimul indice sau preţ disponibil iar ajustarea va fi recalculată atunci când indicele sau preţul va fi disponibil (respectiv când valoarea lor va deveni definitivă).
48.5. Atunci când sunt aplicabile prevederile subclauzei 48.3 şi în cazul în care tabelul datelor de ajustare din Acordul Contractual nu este completat de către Beneficiar, se va folosi un singur indice de cost şi formula aplicabilă va fi:


An = av + (1-av) * In/Io, unde:

· „An" este coeficientul de ajustare care urmează a fi aplicat valorii de contract estimate pentru lucrările realizate în luna „n" (sumele aferente punctului (a) din subclauza 50.1 [Situaţia de Lucrări], exclusiv lucrările evaluate pe baza Costului sau a preţurilor curente);
· „av" este valoarea procentuală a plăţii în avans faţă de Preţul Proiectării şi Execuţiei;

· „In" este indicele de cost în construcţii - total publicat de Institutul Naţional de Statistică în Buletinul Statistic de Preţuri, la tabelul 15, aplicabil la data cu 60 de zile înainte de ultima zi a lunii
„n". Valoarea aplicabilă a acestui indice pentru luna ianuarie 2017 este 113,8.

· „Io" este indicele de cost în construcţii - total, aplicabil la Data de Referinţă.

48.6. Pentru lucrări executate după aprobarea Recepţiei la Terminare, altele decât Lucrările de Servicii sau alte lucrări executate în cadrul Serviciilor de Operare, indicii curenţi de preţ/cost vor avea valorile aplicabile la data Recepţiei. Aceste valori nu vor mai fi modificate.
48.7. Dacă Antreprenorul nu finalizează Lucrările în Durata de Execuţie după cum poate fi prelungită în conformitate cu prevederile clauzei 35 [Prelungirea Duratei de Execuţie], ajustarea preţurilor aferente Proiectării și Execuţiei după finalul Duratei de Execuţie va fi făcută utilizând:
a) coeficientul de actualizare (Pn) calculat în baza indicilor de preţ/cost sau preţurilor de referinţă cu 60 de zile înainte de ultima zi din Durata de Execuţie; sau
b) coeficientul de actualizare (Pn) calculat în baza indicilor de preţ/cost sau preţurilor de referinţă curente, în funcţie de cea dintre situaţiile de mai sus care este cea mai favorabilă pentru Beneficiar.
48.8. Tarifele se pot ajusta,  cu  aprobarea  Beneficiarilor  Delegatari  sau,  în  temeiul  mandatului  special acordat  de  către  Beneficiarii  Delegatari,  cu  aprobarea  Beneficiarului  Asociaţia,  în raport cu evoluţia parametrului  de  ajustare,  stabilit  în  Acordul  Contractual,  în  baza  cererilor de ajustare,  însoţite  de  documentaţia  de  fundamentare  a  tarifelor,  pe  elemente  de  cheltuieli, cu respectarea condiţiilor stabilite prin  Lege  și,  în  special,  prin  normele  metodologice de stabilire, ajustare sau modificare a tarifelor pentru  activităţile  specifice serviciului de salubrizare a localităţilor, elaborate de Autoritatea de Reglementare.
a)- Delegatul are dreptul la ajustarea/modificarea tarifelor de operare ofertate la Data Începerii Operării, în conformitate cu prevederile contractuale și cu prevederile legale.
b)- Termenele de soluționare a solicitărilor de ajustare/modificare sunt cele prevăzute în Normele metodologice aprobate prin Ordinul ANRSC nr.640/2022.
c)- Modificarea tarifelor se face cu respectarea prevederilor Ordinului ANRSC nr.640/2022 cu completările și modificările ulterioare.
Ajustarea Tarifelor se face potrivit formulei stabilite prin normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de Autoritatea de Reglementare:

T(1) = [image: ] , unde:
T(1) = tariful ajustat;

Q(1) = cantitatea programată, egală cu Q(0) din fundamentarea anterioară aprobată;

V(1) = valoarea totală ajustată, determinată de influențele primite în cheltuielile de exploatare de evoluția parametrului de ajustare IPCtotal, calculată potrivit formulei:
V(1) = CT(1) + CT(1) x r% + CT(1) x d% , unde:

CT(1) = CE(1) + CF(1) CE(1) = CE(0) x IPCtotal/100
CE(0) = cheltuielile de exploatare, din fundamentarea anterioară aprobată;

IPCtotal = calculat pe perioada cuprinsă între luna de referință aferentă fundamentării anterioare și luna corespunzătoare celui mai recent IPCtotal publicat de Institutul Național de Statistică la data solicitării ajustării;
CE(1) = cheltuielile de exploatare ajustate cu inflația;

CF(1) = cheltuielile financiare, la același nivel cu cheltuielile financiare CF(0) din fundamentarea anterioară avizată/aprobată;
r% = cota de profit stabilită la momentul încheierii contractului de delegare; d% = cota de dezvoltare.
Nivelul tarifului rezultat nu poate depăşi nivelul rezultat din aplicarea coeficientului de indexare cu evoluția indicelui prețului de consum total, calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul Național de Statistică la data solicitării, fără a se modifica cantitatea, volumul avută în vedere la fundamentarea anterioară.

48.9. Valoarea Contractului  aferentă  Proiectării  şi  Execuţiei  şi  Programul  de  Referinţă  vor  fi ajustate pentru a ţine seama de  orice  creştere  sau  diminuare  a  Costului  rezultat  din modificarea Legii (inclusiv adoptarea unor Legi noi şi abrogarea  sau  modificarea  Legilor  existente),  sau  a  standardelor  şi  reglementărilor  tehnice   potrivit   subclauzei   12.14  [Standarde şi reglementări  tehnice],  publicate  ulterior  Datei  de  Referinţă,  care  îl  va  afecta  pe Antreprenor în îndeplinirea obligaţiilor sale referitoare la Proiectare şi Execuţie potrivit prevederilor Contractului.
Dacă Antreprenorul înregistrează întârzieri şi/sau se produc costuri suplimentare ca rezultat al modificării Legii, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, şi
b) plata Costurilor suplimentare, potrivit prevederilor clauzei 55 [Costuri suplimentare].

În cazul în care modificarea Legii rezultă în diminuarea Costului suportat de Antreprenor, Beneficiarul va fi îndreptăţit, cu condiţia respectării prevederilor clauzei 69b [Revendicările Beneficiarului], la diminuarea corespunzătoare a Valorii Contractului.
Prevederile prezentei subclauze nu se vor aplica dacă creşterea sau diminuarea Costului rezultat din modificarea Legii este luată în considerare prin evoluţia indicilor de preţ/cost sau preţurilor de referinţă relevante şi aplicabile, stabilite în cadrul prezentei clauze.
48.10. Valoarea Contractului  aferentă  Proiectării  şi  Execuţiei  şi  Programul  de  Referinţă  vor  fi ajustate pentru a ţine seama de orice creştere sau diminuare a Costului rezultat din


modificarea tehnologiilor sau din introducerea unor noi materiale sau produse  pe  care Antreprenorul este obligat să le utilizeze ca urmare a:
a) aprobării unei propuneri de Modificare iniţiate de către Antreprenor potrivit subclauzei 37.11 [Propunere de Modificare iniţiată de către Antreprenor];
b) emiterii de către Supervizor a unui Ordin Administrativ către Antreprenor privind utilizarea noilor tehnologii ori a noilor materiale sau produse;
c) existenţei unei cerinţe legale conform căreia Antreprenorul este obligat să utilizeze noile tehnologii ori noile materiale sau produse.
48.11. Dacă Antreprenorul  înregistrează  întârzieri  şi/sau  se  produc  costuri  suplimentare  ca  rezultat  al aplicării subclauzei 48.10,  Antreprenorul  va  fi  îndreptăţit,  cu  condiţia  respectării  prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, şi
b) plata Costurilor suplimentare, potrivit prevederilor clauzei 55 [Costuri suplimentare] şi cu luarea în considerare a oricăror reduceri ale Costurilor suportate de Antreprenor ca urmare a oricăror eficienţe operaţionale sau de altă natură rezultate din modificarea tehnologiilor sau introducerea unor noi materiale sau produse.
48.12. În cazul în care aplicarea subclauzei 48.10 rezultă în diminuarea Costului suportat de Antreprenor, Beneficiarul va fi îndreptăţit, cu condiţia respectării prevederilor clauzei 69b [Revendicările Beneficiarului], la diminuarea corespunzătoare a Valorii Contractului aferente Proiectării şi Execuţiei.
48.13. Valoarea Contractului aferentă Proiectării şi Execuţiei nu va fi ajustată potrivit subclauzelor 48.10-
48.12 dacă creşterea sau diminuarea Costului rezultat din aplicarea subclauzei 48.10 este luată în considerare prin evoluţia indicilor de preţ/cost sau preţurilor de referinţă relevante şi aplicabile, stabilite în cadrul prezentei clauze.
48.14. Tarifele se pot modifica, cu aprobarea Beneficiarilor Delegatari sau, în temeiul mandatului special acordat de către Beneficiarii Delegatari, cu aprobarea Beneficiarului Asociaţia, în baza cererilor de modificare, însoţite de documentaţia de fundamentare a tarifelor, pe elemente de cheltuieli, cu respectarea condiţiilor stabilite prin Legea şi, în special, prin normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de Autoritatea de Reglementare.
Modificarea Tarifelor se face potrivit formulei stabilite prin normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de Autoritatea de Reglementare:
Pm = Vm/Qm , unde:

„Pm” = prețul sau tariful modificat;

„Vm” = valoarea totală a activității/prestației respective, determinată pe baza influențelor primite în costuri de modificarea prețurilor de achiziție a produselor și serviciilor față de fundamentarea anterioară și/sau de noile condiții de prestare a serviciului/activității;


„Qm” = cantitatea programată să intre în instalația de tratare, la nivelul anului în care se face propunerea.

49. Graficul de Eşalonare a Plăţilor si Sume Provizionate
49.1. Graficul de Eşalonare  a  Plăţilor  va  detalia  modalităţile  în  care  Preţul  Contractului  va  fi  plătit. Aceste modalităţi vor include:
a) în ceea ce prive te Preţul Proiectării i Execuţiei:

(i) defalcarea sumei forfetare în sume  sau  procente  aferente  unor  părţi  de  Lucrări sau unor faze de proiectare i/sau execuţie a Lucrărilor;
(ii) stabilirea condiţiilor în care fiecare parte de Lucrări sau fază de proiectare i/sau execuţie a Lucrărilor va deveni plătibilă;
b) în ceea ce prive te Preţul Serviciilor de Operare:

(i) stabilirea condiţiilor (cu  titlu  exemplificativ,  în  funcţie  de  îndeplinirea Indicatorilor de Performanţă sau  a  unora  dintre  aceştia)  în  care  poate  fi efectuată plata sumelor aferente Preţului Serviciilor de Operare;
(ii) stabilirea termenelor și a condiţiilor la/în care Tarifele devin plătibile.

Cu excepţia cazurilor expres prevăzute în Condiţiile Contractuale, Antreprenorul nu va fi îndreptăţit să solicite o creștere a sumei forfetare reprezentând Preţul Proiectării și Execuţiei invocând motivul că lucrarea sau serviciul a necesitat mai multă muncă sau a costat mai mult decât anticipat iniţial, și, de asemenea, Beneficiarul nu va fi îndreptăţit să solicite o diminuare a sumei forfetare reprezentând Preţul Proiectării și Execuţiei invocând motive opuse celor menţionate mai sus.
De asemenea, cu excepţia cazurilor expres prevăzute în Lege sau în Condiţiile Contractuale, Antreprenorul nu va fi îndreptăţit să solicite o creștere a Tarifelor invocând motivul că prestarea Serviciilor a necesitat mai multă muncă sau a costat mai mult decât anticipat iniţial,și, de asemenea, Beneficiarul nu va fi îndreptăţit să solicite o diminuare a Tarifelor invocând motive opuse celor menţionate mai sus.
49.2. În  scopul  emiterii  Certificatelor  de  Plată  pe  parcursul  executării  Contractului,  Supervizorul   va evalua valoarea contractuală a Lucrărilor executate prestate (inclusiv Documentele Antreprenorului produse) la momentul respectiv în conformitate cu metoda prevăzută în Graficul de Eşalonare a Plăţilor. De asemenea, în ceea ce priveşte Certificatele de Plată emise până la Data Începerii Operării, Supervizorul va folosi o metodă alternativă de evaluare a părţilor din Lucrările Permanente executate la acel moment (inclusiv Documentele Antreprenorului), folosind listele de cantităţi din Documentele Antreprenorului, măsurarea acestor cantităţi real executate şi preţurile unitare transmise de către Antreprenor potrivit prevederilor clauzei 18 [Structura detaliată a preţului] sau alte preţuri unitare relevante, cum ar fi preţuri de piaţă. Dacă aplicarea strictă a metodei prevăzute în Graficul de Eşalonare a Plăţilor ar cauza ca valoarea contractuală a Lucrărilor executate să fie semnificativ mai mari decât valoarea părţilor din Lucrările Permanente executate la acel moment, valoare stabilită de către Supervizor în conformitate cu metoda alternativă prevăzută mai sus, Supervizorul va fi îndreptăţit să reţină temporar această diferenţă din Certificatul aferent de Plată, transmiţând Antreprenorului detaliile justificative. Sumele reţinute temporar vor deveni plătibile în măsura în care diferenţa între valoarea Lucrărilor executate evaluată cu metoda stabilită

în Graficul de Eşalonare a Plăţilor şi valoarea Lucrărilor Permanente executate stabilită de către Supervizor în conformitate cu metoda alternativă prevăzută mai sus se reduce. Orice sold rămas reţinut temporar în conformitate cu prevederile prezentei subclauze va deveni plătibil în primul Certificat de Plată emis după aprobarea Recepţiei la Terminarea tuturor Lucrărilor.
Pentru evitarea oricărui dubiu, dacă valoarea contractuală a Lucrărilor executate (aplicând metoda prevăzută în Graficul de Eşalonare a Plăţilor) este, în orice moment înainte de aprobarea Recepţiei la Terminarea tuturor Lucrărilor, mai mică decât valoarea Lucrărilor Permanente executate stabilită de către Supervizor în conformitate cu metoda alternativă prevăzută mai sus, Certificatul de Plată aferent va fi emis în conformitate cu metoda stabilită în Graficul de Eşalonare a Plăţilor.
49.3. Sume Provizionate

Fiecare Sumă Provizionată va fi folosită, integral sau parţial, doar în conformitate cu instrucţiunile Supervizorului. Pentru fiecare Sumă Provizionată, Antreprenorul, cu respectarea procedurilor de achiziţii stabilite de către Beneficiar, va achiziţiona, în conformitate cu instrucţiunile Supervizorului ş i cu destinaţia prevăzută a Sumei Provizionate, Echipamente, Materiale, Lucrări sau servicii, iar valoarea acestora va fi inclusă în Valoarea Contractului şi va consta în:
a) sumele reale plătite (sau care trebuie plătite) de către Antreprenor, şi

b) o sumă pentru cheltuielile indirecte şi profit, calculată ca o valoare procentuală de 5% din aceste sume (sau altă valoare procentuală dacă este prevăzut astfel în Acordul Contractual).
La solicitarea Supervizorului, Antreprenorul va furniza documente, facturi, bonuri şi chitanţe justificative.
Pentru evitarea oricărui dubiu, în măsura în care Sumele Provizionate sunt stabilite de către Beneficiar, responsabilitatea pentru suficienţa Sumelor Provizionate pentru destinaţia prevăzută este în responsabilitatea Beneficiarului.

50. Plăţi

50.1. Situaţia de Lucrări

După Data de Începere, lunar (sau la orice alt interval prevăzut în Acordul Contractual, dacă este prevăzut), Antreprenorul va transmite Supervizorului, în patru exemplare, Situaţia de Lucrări în care va prezenta detaliat sumele la care Antreprenorul se consideră îndreptăţit, împreună cu documentele justificative.
Situaţia de Lucrări va cuprinde:

a) valoarea estimată contractuală pentru toate Lucrările executate până la sfârşitul lunii (inclusiv Modificările, Sume Provizionate şi/sau Documentele Antreprenorului elaborate), din care va fi scăzută valoarea corespunzătoare inclusă în precedenta Situaţie de Lucrări;
b) sume de adăugat sau de scăzut pentru ajustarea preţurilor în conformitate cu prevederile clauzei 48 [Ajustarea preţurilor];
c) sume de adăugat sau de scăzut aferente Sumelor Reţinute în conformitate cu prevederile clauzei 47 [Sume Reţinute];

d) sume de adăugat sau de scăzut aferente plăţii în avans şi justificarea acesteia în conformitate cu prevederile clauzei 46 [Plata în avans];
e) sume de adăugat sau de scăzut pentru Echipamente şi Materiale, potrivit prevederilor subclauzei 50.2;
f) orice alte adăugiri sau deduceri care pot fi datorate potrivit prevederilor Contractului sau în alt fel, inclusiv cele potrivit prevederilor clauzei 69 [Revendicări şi Decizii] şi [Dispute şi arbitraj].
Situaţia de Lucrări va include o defalcare a sumelor pe Subcontractanţi în conformitate cu prevederile anexelor privind plata directă a subcontractelor anexate Contractului.
Orice Situaţie de Lucrări, potrivit prevederilor prezentei subclauze, va fi semnată de către Reprezentantul Antreprenorului. În caz contrar, Situaţia de Lucrări va fi nulă şi fără efect.
Antreprenorul nu va solicita în cadrul Situaţiilor de Lucrări şi Supervizorul nu va certifica la plată sume pentru care Antreprenorul nu a furnizat integral şi în forma finală documentele justificative necesare, stabilite în mod rezonabil de către Supervizor.
50.2. A) Antreprenorul va fi îndreptăţit la plata unor sume cu privire la Echipamentele şi Materialele aduse pe Şantier sau în alt loc aprobat de Supervizor, în vederea executării Lucrărilor Permanente dar încă neîncorporate în Lucrările Permanente în următoarele condiţii:
a) Echipamentul şi Materialele sunt prevăzute în lista aferentă din Acordul Contractual şi sunt livrate în cantităţi rezonabile în raport cu prevederile Contractului;
b) Echipamentul şi Materialele sunt conforme cu prevederile Cerinţelor Beneficiarului şi ale Documentelor Antreprenorului pentru Lucrările Permanente şi organizate în loturi pentru a putea fi recunoscute de Supervizor;
c) Echipamentul şi Materialele sunt depozitate şi protejate corespunzător împotriva pierderii, daunei sau deteriorării;
d) Echipamentul şi Materialele se află în proprietatea Beneficiarului în conformitate cu prevederile clauzei 43 [Dreptul de proprietate asupra Materialelor şi Echipamentelor];
e) Antreprenorul păstrează înregistrări adecvate cu privire la comandă, livrare, facturi, plată, depozitare, testare şi folosire în executarea Contractului a Echipamentului şi Materialelor, în formă acceptată de Supervizor iar aceste înregistrări sunt disponibile pentru analiză de către Supervizor;
f) sumele care urmează să fie plătite vor fi echivalentul a 80% din costul stabilit de către Supervizor pentru Echipamentul şi Materialele respective (fără transportul şi livrarea, fără TVA), ţinând cont de documentele menţionate la punctul (e) de mai sus şi de valoarea de contract pentru Echipament şi Materiale.
Sumele plătite în conformitate cu prevederile prezentei subclauze vor fi deduse din Situaţia de Lucrări
(i) la momentul când Echipamentul şi Materialele sunt încorporate în Lucrările Permanente şi valoarea lor contractuală este inclusă în sumele aferente punctului (a) din subclauza 50.1 [Situaţia de Lucrări],
(ii) în cazul în care condiţiile de mai sus nu ar mai fi îndeplinite şi (iii) în caz de deteriorări, daune sau pierderi, inclusiv pierderi tehnologice.

B) Situaţia cu defalcarea prestaţiei Serviciilor de Operare
După Data de Începere a Operării, lunar, Antreprenorul va transmite Beneficiarului Asociaţia, în trei exemplare, Situaţia cu defalcarea prestaţiei Serviciilor de Operare în care va prezenta detaliat sumele la care Antreprenorul se consideră îndreptăţit pentru Serviciile de Operare, împreună cu documentele justificative.
Aceasta va cuprinde:

a) cantităţile, din fiecare categorie de deșeuri, intrate și tratate in fiecare instalaţie;

b) cantităţile de deșeuri valorificate (fie ca reciclabile, fie ca digestat);

c) cantităţile de deșeuri valorificate energetic (trimise la fabricile de instalații de incinerare cu eficiență ridicată);
d) cantităţile de reziduuri de la tratare transferate în vederea depozitării la depozitul Valea Mărului;
e) cantităţile de de euri reciclabile colectate separat transferate la Staţia de Sortare Valea Mărului.
De asemenea, Situaţia cu defalcarea prestaţiei Serviciilor de Operare va cuprinde, după caz, Sumele Rezervate pentru Înlocuirea Bunurilor de plată și sume de adăugat sau de scăzut aferente Sumelor Reţinute pentru Întreţinere.
50.2a. Programul de Înlocuire a Bunurilor

Plăţile Sumelor Rezervate pentru Înlocuirea Bunurilor vor fi efectuate în conformitate cu prevederile subclauzei 35b.10 [Sume Rezervate pentru Înlocuirea Bunurilor]. Prin excepţie de la prevederile subclauzei 50.5, sumele din Situaţiile cu defalcarea prestaţiei Serviciilor de Operare, corespunzătoare Sumelor Rezervate pentru Înlocuirea Bunurilor, vor fi plătite de Beneficiarul Proprietar al Facilităţii.
Nicio plată nu va fi efectuată în legătură cu înlocuirea unor Echipamente sau altor elemente ale Lucrărilor care nu sunt identificate în Programul de Înlocuire a Bunurilor, cu excepţia situaţiei în care o astfel de plată rezultă sau este necesară ca urmare a unei Modificări realizate potrivit clauzei 37 [Modificări].
În cazul înlocuirii unor Echipamente sau altor elemente ale Lucrărilor anterior datei ori intervalului menţionat în Programul de Înlocuire a Bunurilor pentru înlocuirea acestora, plata corespunzătoare va fi efectuată la data sau intervalul menţionat în Programul de Înlocuire a Bunurilor.
În cazul în care Echipamentele sau alte elemente ale Lucrărilor nu sunt înlocuite anterior sau la data ori intervalul menţionat în Programul de Înlocuire a Bunurilor pentru înlocuirea acestora, plata corespunzătoare va fi efectuată la data înlocuirii.
Sumele Rezervate pentru Înlocuirea Bunurilor rămase neutilizate la data emiterii Certificatului de Finalizare vor fi reţinute de către Beneficiarul Proprietar al Facilităţii în conformitate cu prevederile subclauzei 35b.10 [Sume Rezervate pentru Înlocuirea Bunurilor].
50.3. Certificatul de Plată

Supervizorul va verifica Situaţiile de Lucrări transmise de către Antreprenor şi, în termen de 30 de zile de la primirea Situaţiei de Lucrări, va emite un Certificat de Plată către Beneficiar, cu o copie

transmisă Antreprenorului. Termenul de 30 de zile nu poate fi prelungit fără acordul Antreprenorului. Certificatul de Plată va avea aceeaşi structură ca Situaţiile de Lucrări, inclusiv defalcarea sumelor pe Subcontractanţi dacă este cazul. La stabilirea valorilor aferente punctului (a) al Certificatului de Plată, Supervizorul va acţiona în conformitate cu prevederilor subclauzei 49.2. Prin emiterea unui Certificat de Plată, Supervizorul certifică, pe proprie răspundere, faptul că sumele solicitate la plată sunt în conformitate cu prevederile Contractului şi corespund cu lucrări, servicii şi articole reale şi conforme cu prevederile Contractului.
Supervizorul nu va certifica la plată sume pentru care Antreprenorul nu a furnizat integral şi în forma finală documentele justificative necesare, stabilite în mod rezonabil de către Supervizor.
Supervizorul, prin orice Certificat de Plată, poate efectua orice amendamente şi modificări justificate oricărui Certificat de Plată anterior eliberat.
Dacă Antreprenorul nu a reuşit sau nu reuşeşte să execute o lucrare, să presteze o activitate sau să respecte o obligaţie, fiind notificat de către Supervizor în acest scop, Supervizorul este îndreptăţit să reţină valoarea acestei lucrări, activităţi sau obligaţii până la terminarea lucrării, finalizarea activităţii sau îndeplinirea obligaţiei. Atunci când stabileşte valoarea unei obligaţii neîndeplinite sau nerespectate, Supervizorul va lua în considerare, cu titlu de referinţă, valorile menţionate în Acordul Contractual, dacă există, adaptându-le după caz.
Fără a prejudicia niciun alt drept al Antreprenorului ce decurge din Contract sau în alt mod, Supervizorul nu este îndreptăţit să emită un Certificat de Plată care ar face ca valoareacumulată aprobată pentru plată să depăşească Preţul Contractului, după cum poate fi revizuit prin act adiţional.
Pentru etapa de operare, Beneficiarul Asociaţia va verifica Situaţiile de Lucrări transmise de către Operator, în termen de maxim 30 de zile de la primirea Situaţiei de Lucrări. Termenul de 30 de zile nu poate fi prelungit fără acordul Operatorului.
Prin emiterea unui Certificat de Plată, Beneficiarul Asociaţia certifică, pe proprie răspundere, faptul că sumele solicitate la plată sunt în conformitate cu prevederile Contractului şi corespund cu servicii reale şi conforme cu prevederile Contractului.
Beneficiarul Asociaţia nu va certifica la plată sume pentru care Operatorul nu a furnizat integral şi în forma finală documentele justificative necesare, stabilite în mod rezonabil de către Beneficiarul Asociaţia.
50.4. Plata

Beneficiarul Proprietar al Facilităţii va plăti sumele certificate de către Supervizor cu privire la Situaţiile de Lucrări referitoare la Proiectare şi Execuţie în termen de 30 de zile de la primirea Certificatului de Plată pentru Proiectare şi Execuţie, în conformitate cu următoarele condiţii:
a) fără a cauza vreo întârziere în termenul de plată, Beneficiarul Proprietar al Facilităţii este îndreptăţit să corecteze erorile aritmetice din orice Certificat de Plată referitor la Proiectare şi Execuţie. Beneficiarul Proprietar al Facilităţii va notifica imediat Antreprenorul despre orice corecţie aritmetică aplicată la valoarea Certificatului de Plată emis de către Supervizor. Aceste corecţii aritmetice se vor face fără a lua în considerare prevederile clauzei 69b [Revendicările Beneficiarului];

b) începând cu ziua a 15-a de la data emiterii Certificatului de Plată de către Supervizor, Antreprenorul va emite către Beneficiarul Proprietar al Facilităţii o factură în valoarea specificată în Certificatul de Plată corespunzător, după cum poate fi corectată în conformitate cu cele de mai sus. Factura va include o defalcare a sumelor pe Subcontractanţi în conformitate cu prevederile anexelor privind plata directă a subcontractelor anexate Contractului. Pentru evitarea oricărui dubiu, în lipsa unei facturi corespunzătoare, o plată nu va fi considerată ca datorată.
În cazul în care Beneficiarul Proprietar al Facilităţii nu este de acord cu Certificatul de Plată emis de către Supervizor cu privire la Situaţiile de Lucrări referitoare la Proiectare şi Execuţie sau cu o parte a acestuia, Beneficiarul Proprietar al Facilităţii va fi îndreptăţit, cu condiţia respectării prevederilor clauzei 69b [Revendicările Beneficiarului], să deducă sumele plătite dar nedatorate din sumele plătibile, de către Beneficiarul Proprietar al Facilităţii, Antreprenorului sau să primească rambursarea acestor sume de către
Antreprenor în termen de 30 de zile de la transmiterea de către Beneficiarul Proprietar al Facilităţii a unei note de debit.
50.5. Beneficiarul Asociaţia va plăti sumele pe care le-a certificat în termen de maximum 30 zile de la certificarea Situaţiei cu defalcarea prestaţiei Serviciilor de Operare, în conformitate cu următoarele condiţii:
a) fără a cauza vreo întârziere în termenul de plată, Beneficiarul Asociaţia este îndreptăţit să corecteze erorile aritmetice din orice Situaţie cu defalcarea prestaţiei Serviciilor de Operare. Beneficiarul Asociaţia va notifica imediat Antreprenorul despre orice corecţie aritmetică aplicată la valoarea Situaţiei cu defalcarea prestaţiei Serviciilor de Operare emisă de către Antreprenor. Aceste corecţii aritmetice se vor face fără a lua în considerare prevederile clauzei 69b [Revendicările Beneficiarului];
b) începând cu data certificarii Situaţiei cu defalcarea prestaţiei Serviciilor de Operare, Antreprenorul va emite către Beneficiarul Asociaţia o factură în valoarea specificată în Situaţia cu defalcarea prestaţiei Serviciilor de Operare corespunzătoare certificate de Beneficiarul Asociatia, după cum poate fi corectată în conformitate cu cele de mai sus. Factura va include o defalcare a sumelor pe cele trei activităţi de operare, în baza tarifelor ofertate. Pentru evitarea oricărui dubiu, în lipsa unei facturi corespunzătoare, o plată nu va fi considerată ca datorată.
Pe baza facturii emise de Antreprenor pentru Serviciile de Operare, Beneficiarul Asociaţia va emite facturi către Beneficiarii Delegatari pentru sumele pe care fiecare Beneficiar Delegatar, în parte, trebuie să le plătească pentru Serviciile de Operare.
În cazul în care un Beneficiar Delegatar nu îşi îndeplineşte obligaţia de plată scadentă cu privire la Serviciile de Operare, stabilită în baza unei Situaţii cu defalcarea prestaţiei Serviciilor de Operare, Beneficiarul Asociaţia va comunica Antreprenorului informaţiile relevante cu privire la respectivul Beneficiar Delegatar şi la cuantumul sumelor de plată neachitate în termen. Prin excepţie de la orice altă prevedere contractuală, în situaţia prevăzută la prezentul alineat, pentru recuperarea sumelor de plată neachitate în termen şi, după caz, a penalităţilor de întârziere sau a Costurilor suplimentare determinate de neîndeplinirea obligaţiei de plată scadente, Antreprenorul se va îndrepta împotriva Beneficiarului Delegatar în cauză.

51. Plăţi finale

51.1. Situaţia finală de Lucrări pentru Proiectare şi Execuţie

În termen de 45 de zile de la aprobarea Recepţiei Finale, Antreprenorul va transmite Supervizorului, în patru exemplare, Situaţia finală de Lucrări pentru Proiectare şi Execuţie, împreună cu documentele justificative. Situaţia finală de Lucrări pentru Proiectare şi Execuţie va cuprinde următoarele elemente, aplicabile în legătură cu Proiectarea şi Execuţia:
a) valoarea finală contractuală pentru toate Lucrările executate (inclusiv Modificările, Sume Provizionate şi/sau Documentele Antreprenorului elaborate), de la care va fi scăzută valoarea corespunzătoare a lucrărilor plătite anterior,
b) sume finale de adăugat sau de scăzut pentru ajustarea preţurilor în conformitate cu prevederile clauzei 48 [Ajustarea preţurilor],
c) sume finale de adăugat sau de scăzut aferente Sumelor Reţinute în conformitate cu prevederile clauzei 47 [Sume Reţinute],
d) sume finale de adăugat sau de scăzut aferente plăţii în avans şi justificarea acesteia în conformitate cu prevederile clauzei 46 [Plata în avans],
e) sume finale de adăugat sau de scăzut pentru Echipamente şi Materiale, potrivit prevederilor subclauzei 50.2;
f) orice alte sume pe care Antreprenorul se consideră îndreptăţit să le primească potrivit prevederilor Contractului sau în alt fel, inclusiv cele potrivit prevederilor clauzei 69 [Revendicări şi Decizii] şi. [Dispute şi arbitraj].
Situaţia finală de Lucrări pentru Proiectare şi Execuţie va include o defalcare a sumelor pe Subcontractanţi în conformitate cu prevederile anexelor privind plata directă a subcontractelor anexate Contractului.
Beneficiarul Proprietar al Facilităţii nu va mai avea nicio obligaţie faţă de Antreprenor în niciun fel sau pentru nicio problemă în legătură cu sau potrivit prevederilor Contractului în ceea ce priveşte Proiectarea şi Execuţia, cu excepţia cazului în care Antreprenorul a inclus în mod expres sume în această privinţă în punctul (f) al Situaţiei finale de Lucrări pentru Proiectare şi Execuţie.
În cazul în care Antreprenorul nu emite Situaţia finală de Lucrări pentru Proiectare şi Execuţie în termenul prevăzut, Supervizorul va emite un Certificat final de Plată pentru Proiectare şi Execuţie în conformitate cu prevederile subclauzei 51.2 [Certificatul final de Plată pentru Proiectare şi Execuţie].
51.2. Certificatul final de Plată pentru Proiectare şi Execuţie

În 30 de zile de la transmiterea Situaţiei finale de Lucrări pentru Proiectare şi Execuţie sau de la data la care ar fi trebuit să fie emisă Situaţia finală de Lucrări pentru Proiectare şi Execuţie, Supervizorul va emite un Certificat final de Plată pentru Proiectare şi Execuţie către Beneficiarul Proprietar al Facilităţii, cu o copie transmisă Antreprenorului. Certificatul final de Plată pentru Proiectare şi Execuţie va avea aceeaşi structură ca Situaţia finală de
Lucrări pentru Proiectare i Execuţie, inclusiv defalcarea sumelor pe Subcontractanţi dacă este cazul, cu excepţia punctului (f) care va avea următorul conţinut:

(f) sume de adăugat sau de scăzut aferente valorii finale a Proiectării i Execuţiei, agreate de Părţi sau Decisă de către Supervizor, a tuturor sumelor aferente unor Revendicări potrivit prevederilor clauzei 69 [Revendicări i Decizii].
În cazul în care Beneficiarul Proprietar al Facilităţii i/sau Antreprenorul nu sunt de acord cu Certificatul final de Plată pentru Proiectare i Execuţie, oricare dintre Părţi va transmite o notificare de dezacord în conformitate cu prevederile subclauzei 69c.5 [Notificarea de dezacord], în termenul i condiţiile prevăzute în subclauza respectivă.
Chiar dacă o notificare de dezacord este notificată, pentru părţile din Certificatul final de Plată pentru Proiectare i Execuţie asupra cărora Părţile sunt de acord se va face plata în conformitate cu prevederile subclauzei 50.4 [Plata].
51.3. Situaţia finală pentru Serviciile de Operare

În termen de 45 de zile de la data ultimei zile de operare, Antreprenorul va transmite Beneficiarului Asociaţia, în patru exemplare, Situaţia finală pentru Serviciile de Operare, împreună cu documentele justificative. Situaţia finală pentru Serviciile de Operare va cuprinde următoarele elemente, aplicabile în legătură cu Serviciile de Operare:
a) valoarea finală contractuală pentru toate Serviciile de Operare prestate din care va fi scăzută valoarea corespunzătoare a serviciilor plătite anterior,
b) sume finale de adăugat sau de scăzut pentru ajustarea și pentru modificarea Tarifelor în conformitate cu prevederile clauzei 48 [Ajustarea i modificarea preţurilor],
c) orice alte sume pe care Antreprenorul se consideră îndreptăţit să le primească potrivit prevederilor Contractului sau în alt fel, inclusiv cele potrivit prevederilor clauzei 69 [Revendicări și Decizii]și [Dispute i arbitraj];
d) valoarea finală contractuală totală a Proiectării și Execuţiei (astfel cum aceasta rezultă din Certificatul final de Plată pentru Proiectare și Execuţie) și a Serviciilor de Operare;
e) Sumele Rezervate pentru Înlocuirea Bunurilor rămase neutilizate;

f) Sumele Reţinute pentru Întreţinere care revin Antreprenorului potrivit prevederilor subclauzei 35b.11 [Sume Reţinute pentru Întreţinere].
Situaţia finală pentru Serviciile de Operare va include o defalcare a sumelor pe Subcontractanţi în conformitate cu prevederile anexelor privind plata directă a subcontractelor anexate Contractului.
Beneficiarii Delegatari şi Beneficiarul Asociaţia nu vor mai avea nicio obligaţie faţă de Antreprenor în niciun fel sau pentru nicio problemă în legătură cu sau potrivit prevederilor Contractului în ceea ce priveşte Serviciile de Operare, cu excepţia cazului în care Antreprenorul a inclus în mod expres sume în această privinţă în punctul (c) al Situaţiei finale pentru Serviciile de Operare.
51.4. Plăţi finale

A) Beneficiarul Proprietar  al  Facilităţii  va  plăti  sumele  certificate  de  Supervizor  în  termen  de 30 de  zile  de  la  primirea  Certificatului  final  de  Plată  pentru  Proiectare  şi  Execuţie,  în condiţiile în care nu există dispute cu privire la acest Certificat, în conformitate cu următoarele condiţii:

a) fără a cauza vreo întârziere în termenul de plată, Beneficiarul Proprietar al Facilităţii este îndreptăţit să corecteze, fără alte formalităţi, erorile aritmetice din Certificatul final de Plată pentru Proiectare şi Execuţie. Beneficiarul Proprietar al Facilităţii va notifica imediat Antreprenorul despre orice corecţie aritmetică aplicată la valoarea Certificatului final de Plată pentru Proiectare şi Execuţie emis de către Supervizor;
b) începând cu ziua a 15-a de la data emiterii Certificatului final de Plată pentru Proiectare şi Execuţie de către Supervizor, Antreprenorul va emite către Beneficiarul Proprietar al Facilităţii o factură în valoarea specificată în Certificatul final de Plată pentru Proiectare şi Execuţie corespunzător, după cum poate fi corectată în conformitate cu cele de mai sus. Factura va include o defalcare a sumelor pe Subcontractanţi în conformitate cu prevederile anexelor privind plata directă a subcontractelor anexate Contractului. Pentru evitarea oricărui dubiu, în lipsa unei facturi corespunzătoare, plata finală nu va fi considerată ca datorată.
Atunci când o dispută cu privire la Certificatul final de Plată pentru Proiectare şi Execuţie este soluţionată, în final, potrivit prevederilor clauzei [Dispute şi arbitraj], Beneficiarul Proprietar al Facilităţii va plăti orice sume datorate fără întârziere.
B) Beneficiarul Asociaţia  va  plăti  sumele  pe  are  le-a  certificat  în  termen  de  maximum  30  de zile de  la  certificarea  Situaţiei  finale  pentru  Serviciile  de  Operare,  în  condiţiile  în  care nu există dispute cu privire la aceasta  Situaţie,  în  conformitate  cu  următoarele  condiţii:
a) fără a cauza vreo întârziere în termenul de plată, Beneficiarul Asociaţia este îndreptăţit să corecteze, fără alte formalităţi, erorile aritmetice din Situaţia Finală pentru Serviciile de Operare. Beneficiarul Asociaţia va notifica imediat Antreprenorul despre orice corecţie aritmetică aplicată la valoarea Situaţia finală pentru Serviciile de Operare;
b) începând cu data certificam Situaţiei Finale pentru Serviciile de Operare, Antreprenorul va emite către Beneficiarul Asociaţia o factură în valoarea specificată în Situaţia finala pentru Serviciile de Operare certificata de Beneficiarul Asociatia, după cum poate fi corectată în conformitate cu cele de mai sus. Factura va include o defalcare a sumelor pe Subcontractanţi în conformitate cu prevederile anexelor privind plata directă a subcontractelor anexate Contractului. Pentru evitarea oricărui dubiu, în lipsa unei facturi corespunzătoare, plata finală nu va fi considerată ca datorată.
Pe baza facturii emise de Antreprenor în conformitate cu Situaţia finala pentru Serviciile de Operare, Beneficiarul Asociaţia va emite facturi către Beneficiarii Delegatari pentru sumele pe care fiecare Beneficiar Delegatar, în parte, trebuie să le plătească pentru Serviciile de Operare.

52. Plăti directe către Subcontractanţi

52.1. În cazul în care un Subcontractant îşi exprimă, în conformitate cu prevederile Legii, opţiunea de a fi plătit direct, subcontractul anexat la Contract va conţine o anexă specifică privind plata directă, prin care Antreprenorul şi Subcontractantul vor (i) consemna această opţiune, (ii) preciza contul bancar al Subcontractantului şi (iii) indica, pentru fiecare articol din Graficul de Eşalonare a Plăţilor aferent părţii de Lucrări pentru care este desemnat Subcontractantul, partea din sumă sau procentul corespunzător aferent Subcontractantului, precum şi modul de tratare şi aplicare al elementelor


listate la punctele (a)-(f) din subclauza 50.1 [Situaţia de Lucrări] în raport cu Subcontractantul, astfel încât să fie stabilită metoda concretă de evaluare i certificare a părţii din fiecare plată efectuată de către Beneficiar în conformitate cu prevederile clauzelor 50 [Plăţi] și 51 [Plăţi finale] aferentă Subcontractantului. Aplicarea de către Beneficiar a prevederilor aferente plăţii directe a Subcontractanţilor conduce doar la defalcarea plăţilor efectuate de către Beneficiar în conformitate cu prevederile clauzelor 50 [Plăţi] și 51 [Plăţi finale] între Antreprenor și Subcontractanţi, fără nicio altă modificare. În caz contrar, anexa privind plata directă a fiecărui subcontract devine nulă.
Pentru evitarea oricărui dubiu, introducerea de către Antreprenor, în punctul (a) al unei Situaţii de Lucrări, a unei sume aferente unei părţi din Lucrări executate ori prestate de către un Subcontractant este considerată confirmarea de către Antreprenor a prestaţiei corespunzătoare a Subcontractantului respectiv.
Cu condiţia respectării prevederilor definite în paragraful de mai sus și până când Subcontractantul este înlocuit, dacă este înlocuit, Beneficiarul va ţine cont de acordul dintre Antreprenor și Subcontractant și va efectua plăţi directe către Subcontractant. Aplicarea de către Beneficiar a prevederilor aferente plăţii directe către Subcontractant este singura obligaţie a Beneficiarului în raport cu prevederile subcontractului. Cu excepţia cazului în care Beneficiarul nu își îndepline te această obligaţie, Antreprenorul și fiecare Subcontractant vor despăgubi Beneficiarul, Personalul Beneficiarului i agenţii acestuia și se vor asigura că nu sunt afectaţi de nicio reclamaţie, daună, pierdere i cheltuială generată de sau în legătură cu fiecare subcontract.
În cazul în care se constată, prin amendarea sau modificarea de către Supervizor într-un Certificat de Plată a unor sume certificate anterior, necesitatea recuperării de la un Subcontractant a unei sume plătite direct de către Beneficiar către acel Subcontractant, și dacă suma nu este dedusă din sumele plătibile de către Beneficiar Subcontractantului, va fi plătită de către Subcontractant în termen de 30 de zile de la transmiterea de către Beneficiar a unei facturi. În cazul în care Subcontractantul nu efectuează o astfel de plată în termenul stabilit, Beneficiarul va recupera suma respectivă de la Antreprenor.
53. Plăti întârziate
53.1. Dacă Antreprenorul nu primeşte o plată datorată din Preţul Proiectării şi Execuţiei, integral, în termenul prevăzut la clauza 50.4 [Plata], respectiv la clauza 51.4 [Plăţi finale], Antreprenorul, fără alte formalităţi decât transmiterea către Beneficiarul Proprietar al Facilităţii a unei facturi detaliate în termen de 60 de zile de la primirea integrală a plăţii, va fi îndreptăţit să primească plata unor dobânzi pentru întârziere în efectuarea plăţilor, calculate lunar pentru suma neplătită în termen.
Aceste dobânzi pentru întârziere în efectuarea plăţilor vor fi calculate pe baza ratei anuale după cum urmează:
a) rata dobânzii de referinţă a Băncii Naţionale a României, atunci când moneda de plată este leul românesc, sau
b) rata dobânzii de referinţă a Băncii Centrale Europene, atunci când moneda de plată este euro, sau
c) rata echivalentă a băncii centrale a statului respectiv sau a instituţiei echivalente, atunci când moneda de plată este alta decât leul românesc sau euro,


la care se adaugă 8 (opt) puncte procentuale.
Dobânda va fi datorată pentru perioada dintre expirarea termenului de plată şi data la care contul Beneficiarului Proprietar al Facilităţii este debitat.
53.2. Dacă Antreprenorul nu primeşte o plată datorată din Preţul Servicii de Operare, integral, în termen de 30 de zile de la data scadenţei prevăzute la clauza 5 [Plata], respectiv la clauza 51.4 [Plăţi finale], Antreprenorul va fi îndreptăţit să primească plata unor penalităţi de întârziere, după cum urmează:
a) penalităţile se datorează începând cu prima zi după data scadenţei;

b) penalităţile sunt egale cu nivelul dobânzii datorate pentru neplata la termen a obligaţiilor bugetare;
c) valoarea totală a penalităţilor nu va depăşi valoarea facturii şi se constituie în venit al Antreprenorului.

54. Plăti către terţi
54.1. Beneficiarul va efectua plăţi datorate Antreprenorului către terţi doar după o cesiune realizată în conformitate cu prevederile clauzei 6 [Cesiune] sau în conformitate cu prevederile clauzei 52 [Plăţi directe către Subcontractanţi].
54.2. În cazul unui sechestru legal impus Antreprenorului ce afectează plăţile scadente de primit de către Antreprenor în baza Contractului şi fără a prejudicia termenul prevăzut la clauza 53 [Plăţi întârziate], Beneficiarul va avea la dispoziţie 30 de zile, de la data la care primeşte notificarea dispariţiei definitive a impedimentului de plată, pentru a relua plăţile către Antreprenor.
55. Costuri suplimentare

55.1. Antreprenorul va acţiona în mod diligent pentru a preveni, în măsura posibilă, apariţia unor costuri suplimentare. Cu condiţia respectării prevederilor clauzei 69a [Revendicările Antreprenorului], respectiv a prevederilor subclauzei 69c.5 [Notificarea de dezacord] în cazul în care, în conformitate cu prevederile Contractului, Supervizorul a emis o Decizie cu privire la Costuri suplimentare fără ca o Revendicare a Antreprenorului să fi fost notificată, Antreprenorul va fi îndreptăţit la plata unor Costuri suplimentare dacă şi în măsura în care Antreprenorul suportă costuri suplimentare datorită uneia din următoarele cauze:
a) Ordine Administrative care nu se datorează culpei Antreprenorului, inclusiv Modificări (în cazul în care nu s-a convenit altfel în cadrul Modificării), cu excepţia Modificărilor aferente subclauzei 37.11;
b) neîndeplinirea de către Beneficiar sau Personalul Beneficiarului a obligaţiilor care le revin prin Contract;
c) orice suspendare a Lucrărilor ori a Serviciilor de Operare care nu se datorează culpei Antreprenorului sau vreunui risc în responsabilitatea Antreprenorului;
forţă majoră;

e) orice eveniment sau situaţie care, în conformitate cu prevederile Condiţiilor Contractuale, îndreptăţeşte Antreprenorul la plata de către Beneficiar a unor Costuri suplimentare, inclusiv cu titlu de despăgubiri, şi care nu se datorează culpei Antreprenorului.

Costurile suplimentare înregistrate de Antreprenor cu prestarea Serviciilor de Operare pentru care Antreprenorul are posibilitatea, potrivit Legii sau prezentului Contract, de a solicita modificarea Tarifelor, în conformitate cu prevederile subclauzei 48.14, nu sunt considerate Costuri suplimentare în sensul prezentei clauze.
Pentru evitarea oricărui dubiu, în cazul în care Antreprenorul nu respectă prevederile clauzei 69a [Revendicările Antreprenorului], respectiv a prevederilor subclauzei 69c.5 [Notificarea de dezacord] în cazurile relevante, Antreprenorul va fi decăzut din dreptul său de a primi plata unor Costuri suplimentare.
55.2. Existenţa unor Costuri suplimentare în sensul Condiţiilor Contractuale necesită ca Antreprenorul să aducă dovada că:
a) aceste Costuri au fost suportate sau vor fi suportate, în mod rezonabil, de către Antreprenor. Pentru evitarea oricărui dubiu: (i) un Cost nu poate include profitul Antreprenorului, (ii) un simplu risc de cheltuieli nu reprezintă un Cost, (iii) pierderea de profit nu este un Cost;
b) aceste Costuri suplimentare sunt datorate în mod clar cauzei invocate şi nu ar fi fost suportate fără această cauză;
c) aceste Costuri suplimentare sunt fundamentate pe baza înregistrărilor Antreprenorului, care vor include în mod obligatoriu şi datele financiare, contabile şi altele asemenea, referitoare la costurile suportate sau care vor fi suportate de către Antreprenor.

56. Încetarea responsabilităţii Părţilor

56.1. Emiterea Certificatului de Finalizare confirmă îndeplinirea obligaţiilor Antreprenorului de a proiecta, executa şi termina Lucrările şi de a presta Serviciile de Operare. Totuşi, după emiterea Certificatului de Finalizare, fiecare Parte va avea responsabilitatea de a îndeplini orice obligaţie care rămâne neîndeplinită la data emiterii acestuia, în conformitate cu prevederile Legii şi ale Contractului. În scopul stabilirii naturii şi volumului obligaţiilor neîndeplinite, Contractul se va considera a fi în vigoare
56.2. Aprobarea Recepţiei Finale sau emiterea Certificatului de Finalizare nu va aduce atingere răspunderii Antreprenorului prevăzute de Lege pentru vicii ale Lucrărilor.
56.3. Beneficiarii nu vor mai avea nicio obligaţie faţă de Antreprenor în niciun fel sau pentru nicio problemă în legătură cu sau potrivit prevederilor Contractului sau cu execuţia Lucrărilor ori prestarea Serviciilor de Operare după efectuarea plăţii finale a sumelor menţionate în Certificatul final de Plată pentru Serviciile de Operare în conformitate cu prevederile subclauzei 51.4 [Plati finale].
56.4. Fără a lua în considerare prevederile prezentei clauze, o Parte va despăgubi cealaltă Parte pentru orice pierderi sau daune cauzate acestei Părţi şi generate de fraudă sau greşeală deliberată comise de prima Parte, fără a implica vreo culpă a celeilalte Părţi.

RECEPŢIE ŞI FINALIZARE

57. Principii generale

57.1. Pentru ca Lucrările să fie considerate terminate, acestea vor fi verificate şi testate  şi  vor  fi supuse:

a) Recepţiei la Terminarea Lucrărilor; precum şi, în cazul în care, potrivit Legii, Facilitatea este supusă Recepţiei la Punerea în Funcţiune,
b) Recepţiei la Punerea în Funcţiune.

57.2. Verificarea şi testarea Lucrărilor de către Supervizor şi/sau Beneficiarul Proprietar al Facilităţii în pregătirea Recepţiei la Terminarea Lucrărilor, a Recepţiei la Punerea în Funcţiune sau a Recepţiei Finale se vor efectua în prezenţa Antreprenorului. Absenţa Antreprenorului nu constituie un impediment pentru verificare cu condiţia ca Antreprenorul să fi fost notificat corespunzător cu cel puţin 30 de zile înainte de data verificării.
57.3. Dacă circumstanţele excepţionale sau meteorologice fac imposibile evaluarea stării Lucrărilor ş i/sau testarea acestora în pregătirea Recepţiei la Terminarea Lucrărilor, a Recepţiei la Punerea în Funcţiune sau a Recepţiei Finale, Supervizorul, după consultarea, în măsura posibilului, a Antreprenorului, va întocmi o declaraţie prin care se certifică imposibilitatea. Se vor efectua verificarea şi testarea în termen de 30 de zile de la data la care această imposibilitate încetează. Antreprenorul nu va invoca aceste circumstanţe pentru a evita obligaţia prezentării Lucrărilor într-o stare corespunzătoare.

58. Teste la Terminarea Proiectării şi Execuţiei

58.1. Lucrările nu vor fi recepţionate până nu se efectuează verificările şi Testele la Terminarea Proiectării şi Execuţiei prevăzute în Contract, altele decât Testele la Punerea în Funcţiune. Prevederile subclauzei
41.2 se vor aplica în mod corespunzător, cu excepţia cazului în care testele sunt efectuate de către Beneficiar când nu se vor aplica decât punctele (b) şi (c) din subclauza respectivă. Antreprenorul va aduce la cunoştinţa Supervizorului data când pot fi începute verificările şi Testele la Terminarea Proiectării şi Execuţiei, altele decât Testele la Punerea în Funcţiune.
58.2. Facilitatea nu va fi pusă în funcţiune până nu se efectuează verificările şi Testele la Punerea în Funcţiune prevăzute în Contract. Prevederile subclauzei 41.2 se vor aplica în mod corespunzător, cu excepţia cazului în care testele sunt efectuate de către Beneficiar când nu se vor aplica decât punctele
(b) şi (c) din subclauza respectivă. Antreprenorul va aduce la cunoştinţa Supervizorului data când pot fi începute verificările şi Testele la Punerea în Funcţiune.
58.3. În urma verificării şi testării, Supervizorul va notifica Antreprenorul cu privire la rezultatul Testelor la Terminarea Proiectării şi Execuţiei. În conformitate cu prevederile notificării şi în termenul prevăzut de aceasta, Lucrările care nu corespund specificaţiilor şi condiţiilor din Contract vor fi demolate şi reconstruite de Antreprenor sau reparate. Dacă Antreprenorul nu respectă prevederile notificării, Beneficiarul poate alege, printr-o notificare transmisă Antreprenorului în conformitate cu prevederile subclauzei 69b [Revendicările Beneficiarului], să efectueze aceste demolări, reconstruiri sau reparaţii, direct sau prin terţi, pe costul Antreprenorului. Supervizorul poate solicita de asemenea demolarea şi reconstruirea sau reparaţia oricărei Lucrări în care s-au utilizat Materiale şi/sau Echipamente neconforme cu prevederile Contractului, sau care au fost executate în perioadele de suspendare prevăzute la clauza 38 [Suspendare].

59. Utilizarea Lucrărilor înainte de Recepţia la Terminarea Lucrărilor
59.1. Beneficiarul nu va utiliza nicio parte a Lucrărilor (altfel decât ca măsură temporară specificată în Contract sau convenită de către ambele Părţi) până la aprobarea Recepţiei la Terminarea Lucrărilor

pentru această parte. Dacă Beneficiarul utilizează o parte a Lucrărilor înainte de aprobarea Recepţiei la Terminarea Lucrărilor, Antreprenorul va înceta să mai aibă responsabilitatea pentru îngrijirea acestei părţi începând cu data la care a început utilizarea acesteia, dată la care responsabilitatea va trece în sarcina Beneficiarului.
59.2. Dacă Antreprenorul înregistrează întârzieri şi/sau se produc costuri suplimentare ca urmare a utilizării de către Beneficiar a unei părţi din Lucrare, alta decât utilizarea specificată în Contract sau convenită de către Antreprenor, Antreprenorul va fi îndreptăţit, cu condiţia respectării prevederilor clauzei 69a [Revendicările Antreprenorului], la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată, şi
b) plata Costurilor suplimentare, potrivit prevederilor clauzei 55 [Costuri suplimentare].

59.3. Dacă Beneficiarul aprobă Recepţia la Terminarea Lucrărilor sau, în cazul în care, potrivit Legii, Facilitatea este supusă Recepţiei la Punerea în Funcţiune, Recepţia la Punerea în Funcţiune sau utilizează o parte a Lucrărilor, inclusiv un Sector, (altfel decât ca măsură temporară specificată în Contract, sau convenită de către ambele Părţi), eventualele penalităţi de întârziere potrivit prevederilor subclauzei
36.4 aferente terminării Lucrărilor rămase de executat vor fi diminuate corespunzător. Pentru o întârziere înregistrată după data Recepţiei la Terminarea Lucrărilor sau, în cazul în care, potrivit Legii, Facilitatea este supusă Recepţiei la Punerea în Funcţiune, data Recepţiei la Punerea în Funcţiune sau data începerii utilizării, reducerea proporţională a penalităţilor de întârziere se va calcula ca raport între valoarea părţii de Lucrări recepţionate sau utilizate i valoarea totală a Lucrărilor sau Sectorului de lucrări (după caz). Supervizorul va proceda în conformitate cu prevederile subclauzei 69c.2 [Decizia Supervizorului] pentru a conveni sau Decide aceste proporţii.

60. Recepţia la Terminarea Lucrărilor

60.1. Se va putea efectua Recepţia la Terminare a Lucrărilor sau a unui Sector  doar  dacă  sunt  îndeplinite în mod cumulativ următoarele condiţii:
a) Lucrările sau Sectorul au fost terminate în conformitate cu prevederile Contractului,

b) Lucrările sau Sectorul au trecut Testele la Terminarea Proiectării și Execuţiei, altele decât Testele la Punerea în Funcţiune, în conformitate cu prevederile clauzei 58 [Teste la Terminarea Proiectării i Execuţiei],
c) Antreprenorul a îndeplinit obligaţiile prevăzute în Contract astfel încât Lucrările sau Sectorul să poată fi considerate terminate pentru a fi supuse Recepţiei la Terminarea Lucrărilor, inclusiv dar nelimitat la obligaţiile prevăzute în subclauzele 9.4 şi 19.7.
60.2. Recepţia la Terminarea Lucrărilor poate fi realizată și pentru părţi din Lucrări, în condiţiile Legii i ale prezentului Contract, dacă acestea sunt distincte/independente din punct de vedere fizic și funcţional.
60.3. Antreprenorul va notifica Beneficiarul Proprietar al Facilităţii și Supervizorul cu cel puţin 15 zile înainte ca Lucrările sau un Sector de lucrări, să fie, din punctul de vedere al Antreprenorului, terminate și pregătite de recepţie și va solicita Beneficiarului Proprietar al Facilităţii efectuarea Recepţiei la Terminare.

60.4. În termen de 10 zile de la data notificării de către Antreprenor, Supervizorul va verifica dacă sunt întrunite condiţiile de recepţie și va emite către Beneficiarul Proprietar al Facilităţii, cu o copie la Antreprenor, un raport la Terminarea Lucrărilor prin care Supervizorul va recomanda Beneficiarului Proprietar al Facilităţii, cu motivare detaliată, admiterea, amânarea sau respingerea recepţiei Lucrărilor.
60.5. Beneficiarul Proprietar al Facilităţii va organiza începerea recepţiei și va comunica Antreprenorului data stabilită i componenţa comisiei de recepţie. Comisia de recepţie va consemna observaţiile și concluziile într-un proces-verbal conform Legii.
60.6. În termen de 5 zile după ce semnează procesul-verbal, Beneficiarul Proprietar al Facilităţii va notifica Antreprenorul cu privire la hotărârea de admitere, suspendare sau respingere a recepţiei la terminare, cu o copie a procesului-verbal aferent semnat de Beneficiar Proprietar al Facilităţii.
În cazul suspendării sau respingerii recepţiei, Beneficiarul Proprietar al Facilităţii va prezenta, în notificarea sa dacă nu sunt prezentate în procesul- verbal, motivaţia, precum şi lucrările pe care să le realizeze Antreprenorul şi obligaţiile pe care să le îndeplinească pentru a face posibilă admiterea recepţiei în conformitate cu prevederile Contractului. Antreprenorul va remedia și/sau finaliza lucrările și va îndeplini obligaţiile, înainte de a transmite o nouă înștiinţare potrivit prevederilor subclauzei 60.3.
În cazul în care Beneficiarul Proprietar al Facilităţii aprobă Recepţia la Terminarea Lucrărilor, Beneficiarul Proprietar al Facilităţii va consemna, în notificarea sa dacă nu sunt consemnate în procesul-verbal, (i) data la care Lucrările sau Sectorul de lucrări au fost terminate în conformitate cu prevederile Contractului, (ii) lucrările minore rămase de executat și termenele aferente, (iii) defecţiunile, neconformităţile și alte neconcordanţe, cu termenele aferente de remediere, (iv) Revendicările Beneficiarului Proprietar al Facilităţii (cu condiţia respectării prevederilor subclauzei 69b [Revendicările Beneficiarului]) privind penalizări, diminuări de valori i altele asemenea.

Clauza 60a	Recepţia la Punerea în Funcţiune

60a.1. Prevederile prezentei clauze se aplică în cazul în care, potrivit Legii, Facilitatea este supusă Recepţiei la Punerea în Funcţiune, ca etapă și procedură distinctă Recepţiei la Terminarea Lucrărilor.
60a.2. Se va putea efectua Recepţia la Punerea în Funcţiune a Lucrărilor sau a unui Sector doar dacă sunt îndeplinite în mod cumulativ următoarele condiţii:
a) a fost aprobată Recepţia la Terminarea Lucrărilor în conformitate cu prevederile clauzei 60 [Recepţia la Terminarea Lucrărilor] pentru Lucrări sau Sectorul respectiv,
b) Lucrările sau Sectorul au trecut Testele la Punerea în Funcţiune aplicabile în legătură cu punerea în funcţiune a Facilităţii sau Sectorului în conformitate cu prevederile clauzei 58 [Teste la Terminarea Proiectării și Execuţiei],
c) Antreprenorul a îndeplinit obligaţiile prevăzute în Contract astfel încât Lucrările sau Sectorul să poată fi supuse Recepţiei la Punerea în Funcţiune.
60a.3. Prevederile subclauzelor 60.2-60.6 se aplică mutatis mutandis în ceea ce priveşte Recepţia la Punerea în Funcţiune.

61. Defecte si Garanţie

61.1. De la Data de Începere până la Data Expirării sau data încetării anticipate a prezentului Contract, Antreprenorul este responsabil pentru paza şi protecţia Lucrărilor şi pentru menţinerea Lucrărilor în stare corespunzătoare, conform scopului şi destinaţiei acestora prevăzute în Cerinţele Beneficiarului.
61.2. Antreprenorul va fi responsabil de remedierea oricărui viciu şi oricărei deteriorări a unei părţi a Lucrărilor ce se poate produce sau poate apărea pe Durata Contractului, indiferent dacă viciul sau deteriorarea este notificat(ă) de către Supervizor sau Beneficiari ori este descoperit(ă) de către Antreprenor şi indiferent de cauza acestuia/acesteia, cu aplicarea în mod corespunzător a prevederilor subclauzei 61.5.
61.3. Dacă un astfel de viciu apare sau o astfel de deteriorare se produce în Perioada de Garanţie şi:

a) rezultă din folosirea unor Echipamente sau Materiale defectuoase sau din proiectare de către Antreprenor sau punerea în operă necorespunzătoare în Perioada de Proiectare şi Execuţie; şi/sau
b) rezultă din orice acţiune sau lipsă de acţiune a Antreprenorului în Perioada de Garanţie,

atunci Beneficiarul Proprietar al Facilităţii va fi îndreptăţit, cu condiţia respectării prevederilor clauzei 69b [Revendicările Beneficiarului], la plata de către Antreprenor a unei sume egale cu toate Costurile Antreprenorului înregistrate în legătură cu remedierea viciului sau deteriorării, la care se adaugă un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%).
61.4. Dacă un astfel de viciu apare sau o astfel de deteriorare se produce, Supervizorul sau Beneficiarii vor notifica Antreprenorul cu privire la aceste vicii sau deteriorări.
61.5. La primirea unei notificări emise potrivit prevederilor subclauzei 61.4, Antreprenorul va remedia orice viciu sau deteriorare după cum urmează:
a) pe propriile costuri şi în conformitate cu prevederile subclauzei 61.3, în cazul remedierii viciilor sau deteriorărilor apărute sau produse în Perioada de Garanţie rezultate din una dintre situaţiile prevăzute în subclauza 61.3 lit. a) sau b);
b) pe propriile costuri, acestea fiind considerate a fi incluse în Preţul Contractului, în cazul remedierii defectelor apărute:
(i) în	Perioada	de	Proiectare	şi	Execuţie,	altfel	decât	potrivit	prevederilor punctului (c) de mai jos;
(ii) în Perioada de Mobilizare  sau  în  Perioada  de  Operare,  ca  urmare  a  uzurii  normale sau ca urmare a unui Risc al Antreprenorului;
(iii) în Perioada de Operare, după aprobarea  Recepţiei  Finale,  ca  urmare  a  uneia  dintre situaţiile prevăzute în subclauza 61.3 lit. a) sau b);
c) în conformitate cu prevederile subclauzei 61.7, în cazul remedierii defectelor apărute ca urmare a:
(i) unui act ori unei acţiuni sau omisiuni a Beneficiarului sau a  Personalului Beneficiarului, inclusiv în caz de  uzură  sau  deteriorări  care  rezultă  dintr-o  utilizare necorespunzătoare a Lucrărilor de către Beneficiar;

(ii) unui Risc al Beneficiarului prevăzut în cuprinsul subclauzei 68.1 [Riscurile Beneficiarului].
61.6. Dacă o defecţiune sau deteriorare nu poate fi remediată pe Şantier, Antreprenorul poate, în scopul reparării, transporta în afara Şantierului componentele aferente, cu condiţia depunerii unei garanţii pentru valoarea de înlocuire a componentelor ridicate şi cu acceptul prealabil al Supervizorului.
61.7. În cazul în care Antreprenorul consideră că sunt aplicabile prevederile subclauzei 61.5.c)(i) sau (ii), Antreprenorul va remedia viciul sau deteriorarea în conformitate cu notificarea emisă, dar va fi îndreptăţit, cu condiţia respectării prevederilor clauzei 69a [Revendicările Antreprenorului] la plata Costurilor suplimentare potrivit prevederilor clauzei 55 [Costuri suplimentare].
61.8. În cazul în care Antreprenorul nu remediază orice viciu apărut sau deteriorare produsă într-un termen rezonabil de la primirea unei notificări emise potrivit prevederilor subclauzei 61.4 sau de la descoperirea de către Antreprenor a viciului sau deteriorării, Supervizorul va transmite o notificare Antreprenorului prin care va stabili termenul de remediere. Antreprenorul va remedia viciul apărut sau deteriorarea produsă în termenul stabilit de Supervizor, costurile asociate activităţilor de remediere fiind suportate în conformitate cu prevederile subclauzei 61.5.
61.9. În cazul în care Antreprenorul nu remediază un viciu sau o deteriorare în termenul prevăzut în notificarea transmisă de Supervizor, sau de Beneficiarul Asociaţia, in perioada de operare potrivit subclauzei 61.8, Beneficiarul Proprietar al Facilităţii:
a) poate executa lucrările de remediere direct sau printr-un terţ, pe riscul şi (cu condiţia respectării prevederilor clauzei 69b [Revendicările Beneficiarului]) costul Antreprenorului; sau
b) dacă viciul sau deteriorarea implică imposibilitatea Antreprenorului de a termina Lucrările sau presta în continuare Serviciile de Operare, iar Beneficiarul Proprietar al Facilităţii este privat în mod semnificativ de beneficiul Lucrărilor (sau al unei părţi de Lucrări) sau Beneficiarii Delegatari sunt privaţi în mod semnificativ de beneficiul prestării Serviciilor de Operare:
(i) poate rezilia Contractul pentru acea parte a Lucrărilor care nu  mai  poate  fi  utilizată, în conformitate cu  prevederile  clauzei  64  [Rezilierea  de  către  Beneficiar] şi cu aplicarea în prealabil a prevederilor clauzei 63 [Încălcarea Contractului]; şi
(ii) fără a afecta vreun alt drept  al său şi indiferent  de orice alte prevederi contrare    din prezentul Contract, va fi îndreptăţit:
1) în Perioada de Proiectare şi Execuţie, cu condiţia respectării prevederilor clauzei 69b [Revendicările Beneficiarului], să recupereze toate sumele plătite pentru părţile de Lucrări în cauză împreună cu costul demontării acestor părţi şi eliberării Şantierului sau, în cazul în care alege să continue realizarea Lucrărilor în mod direct sau prin intermediul unor terţi, să aplice prevederile subclauzei 64.10; în aceste cazuri, Antreprenorul nu va mai avea obligaţia de a remedia partea sau părţile respective de Lucrări;
2) în Perioada de Operare, să reţină, dacă este cazul, orice plăţi către Antreprenor până când costurile de operare şi întreţinere, costurile de remediere a viciilor sau deteriorărilor, precum şi orice alte costuri suportate sau care urmează a fi suportate de Beneficiari ca urmare a încetării Contractului sunt stabilite. De asemenea, în acest

caz, Beneficiarul Asociaţia şi Beneficiarii Delegatari fără a afecta vreun alt drept al lor şi indiferent de orice alte prevederi contrare din prezentul Contract, vor fi îndreptăţiţi să reţină orice plăţi către Antreprenor până când costurile de operare şi întreţinere, costurile de remediere a viciilor sau deteriorărilor, precum şi orice alte costuri suportate sau care urmează a fi suportate de Beneficiari ca urmare a încetării Contractului sunt stabilite.
61.10. În caz de urgenţă, în situaţia în care Antreprenorul nu este disponibil imediat sau, în cazul în care a fost contactat, nu poate lua măsurile impuse, Beneficiarul poate executa lucrarea pe costul Antreprenorului (cu condiţia respectării prevederilor subclauzei 69b [Revendicările Beneficiarului]). Beneficiarul sau Supervizorul în cel mai scurt timp posibil vor informa Antreprenorul cu privire la acţiunea întreprinsă.
61.11. Dacă sunt prevăzute în Cerinţele Beneficiarului teste  care  se  efectuează  în  Perioada  de  Operare, cu excepţia  Testelor  la  Finalizare,  Beneficiarul  va  efectua  aceste  teste  în  momentele și condiţiile stabilite în Cerinţele Beneficiarului și în conformitate cu manualele  furnizate de către Antreprenor, potrivit  prevederilor  subclauzei  19.5,  şi  orice  îndrumare  pe  care Antreprenorul este solicitat să o  asigure  pe  parcursul  acestor  teste.  Beneficiarul  va  notifica Antreprenorul despre efectuarea testelor cu 30 de zile înainte de aceste teste. Antreprenorul va fi îndreptăţit să fie prezent la efectuarea  testelor.  În  cazul  în  care Antreprenorul nu  participă  la  efectuarea  testelor,  Beneficiarul  poate  să  înceapă  efectuarea  lor și testele vor fi considerate ca fiind efectuate în prezenţa Antreprenorului.
Dacă Lucrările sau o parte a Lucrărilor nu trec testele, se vor aplica în mod corespunzător prevederile subclauzelor 61.2 şi 61.5. În urma efectuării remedierilor necesare, testele vor fi repetate.
Dacă Lucrările sau o parte a Lucrărilor nu trec testele repetate, Beneficiarul va fi îndreptăţit, cu condiţia respectării prevederilor clauzei 69b [Revendicările Beneficiarului] la plata de către Antreprenor a daunei suportate de către Beneficiar. Dacă această situaţie implică imposibilitatea Antreprenorului de a presta în continuare Serviciile de Operare si privarea semnificativă a Beneficiarului de beneficiul Lucrărilor (sau a unei părţi de Lucrări), se vor aplica în mod corespunzător prevederile subclauzei 61.9.b).
61.12. Certificatul de Finalizare prevăzut la subclauza 62a.1 [Certificatul de Finalizare] nu va fi emis până când toate viciile și deteriorările nu au fost remediate și orice alte lucrări sau activităţi necesare a fi finalizate, inclusiv cele identificate în timpul inspecţiei comune realizate în conformitate cu prevederile subclauzei 62a.3 [Inspecţia comună înainte de Finalizare], nu au fost finalizate.
61.13. Perioada de Garanţie, înainte de orice prelungire a acestei perioade potrivit prevederilor prezentei clauze, va fi prevăzută în Acordul Contractual. Dacă Acordul Contractual nu prevede durata Perioadei de Garanţie, această durată va fi după cum urmează:
· 5 ani pentru construcţiile încadrate în categoriile de importanţă A şi B, în sensul Legii;
· 3 ani pentru construcţiile încadrate în categoria de importanţă C, în sensul Legii;
· 1 an pentru construcţiile încadrate în categoria de importanţă D, în sensul Legii.

Perioada de Garanţie, pentru Lucrările, fiecare parte a Lucrărilor recepţionată separat sau Sector, va începe la data aprobării Recepţiei la Terminare a Lucrărilor, părţii din Lucrări sau Sectorului, după caz.

61.14. Beneficiarul va  fi  îndreptăţit,  cu  condiţia  respectării  prevederilor  subclauzei  69b  [Revendicările  Beneficiarului],  la  prelungirea  Perioadei  de   Garanţie   pentru   Lucrări,   parte din Lucrări recepţionate separat sau Sector,  dacă și pentru perioada în care Lucrările, partea       din Lucrări  sau  Sector,  inclusiv  o  componentă  importantă  a  Echipamentelor,  nu  pot  fi utilizate în scopul pentru care acestea au fost destinate, în Perioada de Garanţie, din cauza unor defecţiuni sau unor degradări (inclusiv netrecerea testelor prevăzute la subclauza 61.11).
61.15. Garanţia pentru realizarea Indicatorilor de Productivitate

În cazul în care Cerinţele de Operare şi Întreţinere prevăd Indicatori de Productivitate, Antreprenorul va asigura că Facilitatea îndeplineşte Indicatorii de Productivitate cel târziu la expirarea Perioadei de Garanţie.
În cazul în care Antreprenorul nu realizează Indicatorii de Productivitate conform Cerinţelor de Operare şi Întreţinere până la expirarea Perioadei de Garanţie, Beneficiarul Proprietar al Facilităţii poate, la alegerea sa:
a) să nu aprobe  Recepţia  Finală  în  conformitate  cu  prevederile  clauzei  62  [Recepţia  Finală] şi să rezilieze  Contractul  în  conformitate  cu  prevederile  clauzei  64  [Rezilierea  de către Beneficiar], cu aplicarea în prealabil a prevederilor clauzei 63 [Încălcarea Contractului],  continuând  ulterior  operarea  şi  întreţinerea  Lucrărilor  în  mod   direct   sau prin intermediul unor terţi; sau
b) să aprobe Recepţia Finală în conformitate cu prevederile clauzei 62 [Recepţia Finală] și să continue executarea Contractului, în acest caz Beneficiarul fiind îndreptăţit, cu condiţia respectării prevederilor clauzei 69b [Revendicările Beneficiarului], la plata de compensaţii financiare.

62. Recepţia Finală

62.1. La expirarea Perioadei de Garanţie (inclusiv orice prelungire potrivit prevederilor subclauzei 61.14), sau, în cazul în care au fost recepţionate separat la terminare/punerea în funcţiune unele părţi sau Sectoare, a ultimei Perioade de Garanţie (inclusiv orice prelungire potrivit prevederilor subclauzei 61.14) Beneficiarul Proprietar al Facilităţii va organiza recepţia finală și va comunica Antreprenorului data stabilită și componenţa comisiei de recepţie în condiţiile Legii. Comisia de recepţie va consemna observaţiile şi concluziile sale într-un proces-verbal conform Legii.
62.2. În termen de 5 zile după ce semnează procesul-verbal, Beneficiarul Proprietar al Facilităţii va notifica Antreprenorul cu privire la hotărârea de admitere, suspendare sau respingere a recepţiei finale, cu o copie a procesului-verbal aferent semnat de Beneficiarul Proprietar al Facilităţii.
În cazul suspendării sau respingerii recepţiei finale, Beneficiarul Proprietar al Facilităţii, fără a afecta dreptul său de a rezilia Contractul în conformitate cu prevederile clauzei 64 [Rezilierea de către Beneficiar], va prezenta, în notificarea sa dacă nu sunt prezentate în procesul-verbal, motivaţia, precum și lucrările pe care să le realizeze Antreprenorul și obligaţiile pe care să le îndeplinească pentru a face posibilă admiterea recepţiei în conformitate cu prevederile Contractului. Antreprenorul va remedia şi/sau finaliza lucrările şi va îndeplini obligaţiile.
62.3. Procesul-verbal de Recepţie Finală semnat de către Beneficiar Proprietar al Facilităţii va fi singurul document considerat a certifica Recepţia Finală a Lucrărilor.


Clauza 62a	Finalizarea Contractului

62a.1.	Certificatul de Finalizare

Obligaţiile Antreprenorului în legătură cu prestarea Serviciilor de Operare, inclusiv în legătură cu operarea şi întreţinerea Facilităţii, vor înceta la Data Expirării.
Obligaţiile ce revin Antreprenorului în temeiul prezentului Contract nu vor fi considerate finalizate până la emiterea de către Beneficiarul Asociaţia (printr-un operator economic sau echipă din cadrul Beneficiarului, desemnat de către acesta din urma si adus la cunoştinţa Antreprenorului) a Certificatului de Finalizare, care va menţiona data la care Antreprenorul a finalizat obligaţiile sale în legătură cu Proiectarea şi Execuţia şi Serviciile de Operare (Data Finalizării Contractului), şi transmiterea acestuia către Antreprenor.
Beneficiarul Asociaţia (printr-un operator economic sau echipă din cadrul Beneficiarului), cu condiţia respectării clauzei 62a.3 [Inspecţia comună înainte de Finalizare], clauzei 62a.2 [Condiţii pentru emiterea Certificatului de Finalizare] şi subclauzei 27.3, va emite Certificatul de Finalizare către Antreprenor, cu o copie transmisă Beneficiarului Proprietar al Facilităţii şi o copie transmisă Beneficiarului Asociaţia, în termen de 30 de zile de la Data Expirării. Prelungirea Perioadei de Operare nu intervine decât dacă este agreată prin act adiţional la prezentul Contract.
Cu aplicarea în mod corespunzător a prevederilor clauzei 56 [Încetarea responsabilităţii Părţilor], Certificatul de Finalizare emis de către Supervizor pentru partea de proiectare si executie sau de Beneficiarul Asociaţia pentru partea de operare va fi singurul document considerat a certifica acceptarea de către Beneficiari a finalizării obligaţiilor Antreprenorului în temeiul prezentului Contract. În urma emiterii Certificatului de Finalizare, Beneficiarul Proprietar al Facilităţii va fi responsabil în integralitate şi în mod exclusiv pentru paza, siguranţa, operarea, reparaţiile şi întreţinerea Lucrărilor.
Antreprenorul este responsabil ca Lucrările să fie conforme cu Cerinţele de Returnare înainte de emiterea Certificatului de Finalizare.
62a.2. Condiţii pentru emiterea Certificatului de Finalizare

Certificatul de Finalizare este emis numai dacă sunt îndeplinite următoarele condiţii:
a) a fost realizată inspecţia prevăzută de subclauza 62a.3 [Inspecţia comună înainte de Finalizare];
b) au fost efectuate Testele la Finalizare în conformitate cu prevederile subclauzei 62a.4 [Teste la Finalizare];
c) au fost actualizate manualele de operare şi întreţinere prevăzute la subclauza 19.5, astfel încât să conţină date şi înregistrări cu privire la performanţa înregistrată în ceea ce priveşte prestarea Serviciilor de Operare; şi
d) au fost remediate viciile, deteriorările şi celelalte lucrări identificate în cursul inspecţiei prevăzute de subclauza 62a.3 [Inspecţia comună înainte de Finalizare].
62a.3. Inspecţia comună înainte de Finalizare

Nu mai devreme de doi ani înainte de Data Expirării, Supervizorul şi Antreprenorul vor efectua o inspecţie în comun a Lucrărilor şi, în termen de 30 de zile de la finalizarea inspecţiei, Antreprenorul


va transmite un raport cu privire la starea Lucrărilor care va identifica lucrările de întreţinere (fără a include lucrări de întreţinere de rutină şi remedierea viciilor sau deteriorărilor), lucrările şi operaţiunile de înlocuire ale elementelor Lucrărilor şi alte lucrări necesare pentru a asigura conformitatea cu cerinţele Programului de Operare şi Întreţinere după Data Finalizării Contractului. Antreprenorul va transmite un program de efectuare a acestor lucrări pe parcursul duratei rămase din Perioada de Operare.
În urma primirii raportului Antreprenorului, în orice moment pe parcursul duratei rămase din Perioada de Operare, Supervizorul poate emite un Ordin Administrativ prin care va solicita Antreprenorului executarea în integralitate sau în parte a lucrărilor identificate în raportul Antreprenorului.
În urma finalizării în mod corespunzător a activităţilor menţionate în prezenta subclauza, Supervizorul va emite un Ordin Administrativ prin care va solicita Antreprenorului începerea şi efectuarea Testelor la Finalizare în conformitate cu prevederile clauzei 62a.4 [Teste la Finalizare].
62a.4. Teste la Finalizare

(i) Efectuarea Testelor la Finalizare

Testele la Finalizare vor fi efectuate de Antreprenor, care va furniza toate resursele umane, materialele, energia electrică, combustibili, apă, cu excepţia produselor şi materialelor care sunt în responsabilitatea Beneficiarului în conformitate cu prevederile subclauzei 40.5, şi va executa orice lucrări de remediere după cum este necesar. Testele la Finalizare vor fi efectuate în conformitate cu Cerinţele Beneficiarului.
Testele la Finalizare vor fi efectuate la sfârşitul Perioadei de Operare. Supervizorul va transmite o înştiinţare Antreprenorului cu cel puţin 30 de zile înainte de data începând cu care vor fi efectuate Testele la Finalizare. Testele la Finalizare vor fi efectuate începând cu data menţionată în înștiinţare, cu excepţia situaţiei în care Antreprenorul și Supervizorul agreează o alta dată de început.
Rezultatele Testelor la Finalizare vor fi analizate și interpretate de Supervizor și Antreprenor. Antreprenorul va pune la dispoziţia Supervizorului rezultatele oricăror teste, inspecţii sau activităţi de monitorizare în termen de cel mult 7 zile de la primirea acestora. Orice efect asupra rezultatelor Testelor la Finalizare care poate fi atribuit în mod rezonabil utilizării normale anterioare a Lucrărilor de către Antreprenor în Perioada de Operare va fi luat în considerare la analiza și interpretarea rezultatelor Testelor la Finalizare.
Imediat ce Antreprenorul a finalizat Testele la Finalizare, Antreprenorul va transmite o notificare Supervizorului confirmând că Lucrările sunt în stare corespunzătoare și pot fi supuse inspecţiei finale. Dacă Supervizorul este satisfăcut că Antreprenorul a îndeplinit cerinţele Testelor la Finalizare cu privire la inspecţia finală, Supervizorul va transmite o înștiinţare în acest sens Beneficiarului Proprietar al Facilităţii, Beneficiarului Asociaţia și Antreprenorului anterior emiterii Certificatului de Finalizare.
În cazul în care Beneficiarii înregistrează costuri suplimentare ca urmare a întârzierii nejustificate a Antreprenorului în efectuarea Testelor la Finalizare, aceștia vor fi îndreptăţiţi, cu condiţia respectării prevederilor clauzei 69b [Revendicările Beneficiarului], la recuperarea de la Antreprenor a oricăror costuri suplimentare înregistrate și, după caz, vor putea deduce cuantumul acestor costuri din sumele plătibile Antreprenorului.
În cazul în care Antreprenorul nu începe Testele la Finalizare la data menţionată în înștiinţarea transmisă de Supervizor sau la o altă dată agreată de Supervizor și Antreprenor, Supervizorul va transmite o notificare

Antreprenorului în care va menţiona că, dacă efectuarea Testelor la Finalizare nu va începe în termen de 14 zile de la data notificării, Supervizorul va putea stabili ca Testele la Finalizare să fie efectuate de către Beneficiarul Proprietar al Facilităţii prin intermediul unui terţ. În acest caz, rezultatele Testelor la Finalizare astfel efectuate vor fi obligatorii pentru Antreprenor, iar Beneficiarul Proprietar al Facilităţii va fi îndreptăţit, cu condiţia respectării prevederilor clauzei 69b [Revendicările Beneficiarului], la recuperarea de la Antreprenor a oricăror costuri suplimentare înregistrate în legătură cu efectuarea Testelor la Finalizare de către terţ și, după caz, va putea deduce cuantumul acestor costuri din sumele plătibile Antreprenorului.
În cazul în care, din motive neimputabile Antreprenorului, Testele la Finalizare cu privire la Lucrări sau un Sector nu pot fi finalizate în timpul Duratei Contractului (sau al oricărei alte perioade agreate de Părţi), atunci se consideră că Lucrările sau Sectorul au trecut Testele la Finalizare.
(ii) Teste la Finalizare necorespunzătoare
În cazul în care Lucrările sau un Sector nu trec Testele la Finalizare efectuate potrivit prevederilor prezentei clauze, Supervizorul va fi îndreptăţit:
a) să solicite repetarea Testelor la Finalizare potrivit prevederilor prezentei clauze; şi

b) să respingă Lucrările sau Sectorul, caz în care Beneficiarii vor beneficia de aceleaşi drepturi şi remedii faţă de Antreprenor prevăzute în cuprinsul clauzei 64 [Rezilierea de către Beneficiar]; sau
c) să emită Certificatul de Finalizare, dacă Beneficiarul Proprietar al Facilităţii solicită acest lucru, caz în care Beneficiarii vor fi îndreptăţiţi, cu condiţia respectării prevederilor clauzei 69b [Revendicările Beneficiarului], la plata de către Antreprenor a oricăror pagube suferite de Beneficiari ca urmare a faptului că Lucrarea sau Sectorul nu respectă Cerinţele de Returnare înainte de emiterea Certificatului de Finalizare,
iar Antreprenorul va proceda în conformitate cu obligaţiile corespunzătoare care-i revin în temeiul prezentului Contract.
În situaţia prevăzută la punctul (c) de mai sus, dacă Lucrările sau Sectorul nu trec Testele la Finalizare, iar Antreprenorul propune realizarea unor ajustări sau modificări la Lucrări sau Sector, Supervizorul va putea interzice accesul Antreprenorului la Lucrări sau Sector până la o anumită dată stabilită de Beneficiarul Proprietar al Facilităţii. Antreprenorul va rămâne responsabil pentru realizarea ajustărilor sau modificărilor şi pentru trecerea Testelor la Finalizare corespunzătoare într-un termen rezonabil stabilit prin notificarea transmisă de Supervizor prin care i se aduce Antreprenorului la cunoştinţă data stabilită de Beneficiarul Proprietar al Facilităţii pentru reluarea accesului. Cu toate acestea, dacă Supervizorul nu transmite Antreprenorului această notificare până la Data Expirării, Antreprenorul este exonerat de această obligaţie şi se consideră că Lucrările sau Sectorul (după caz) au trecut Testele la Finalizare.
În cazul în care Antreprenorul înregistrează costuri suplimentare ca urmare a oricărei întârzieri nejustificate a Beneficiarului Proprietar al Facilităţii de a oferi Antreprenorului acces la Lucrări sau Echipamente după emiterea Certificatului de Finalizare pentru a investiga cauzele pentru care oricare dintre Testele la Finalizare nu au fost trecute sau pentru a realiza orice ajustări sau modificări, Antreprenorul, cu condiţia respectării clauzei 69a [Revendicările Antreprenorului], va fi îndreptăţit la plata de către Beneficiarul Proprietar al Facilităţii a Costurilor suplimentare, potrivit prevederilor clauzei 55 [Costuri suplimentare], la care se va adăuga un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%), cauzate de întârzierea respectivă.
(iii) Teste la Finalizare repetate necorespunzătoare

În cazul în care Lucrările sau un Sector nu trec Testele la Finalizare repetate potrivit prevederilor punctului (ii)(a) de mai sus:
a) sunt aplicabile prevederile subclauzei 61.2; şi

b) Supervizorul poate solicita ca Testele la Finalizare care nu au fost trecute şi orice alte Teste la Finalizare în legătură cu acestea să fie repetate în aceleaşi condiţii.
În cazul în care rezultatele necorespunzătoare ale Testelor la Finalizare şi repetarea Testelor la Finalizare se datorează încălcării de către Antreprenor a obligaţiilor care-i revin în temeiul prezentului Contract, iar Beneficiarii înregistrează costuri suplimentare, aceştia, cu condiţia respectării prevederilor clauzei 69b [Revendicările Beneficiarului], vor fi îndreptăţiţi la recuperarea costurilor suplimentare de la Antreprenor şi, după caz, vor putea deduce cuantumul acestor costuri din sumele plătibile Antreprenorului.
Supervizorul va putea efectua orice teste suplimentare, inspecţii şi activităţi de monitorizare pe care le considera necesare. Costurile acestor teste, cu excepţia situaţiilor în care testele sunt efectuate cu scopul remedierii oricăror daune, defecte sau deteriorări ori nerespectări ale cerinţelor care sunt în responsabilitatea Antreprenorului potrivit prevederilor Contractului, vor fi suportate de către Beneficiarul Proprietar al Facilităţii.

ÎNCĂLCAREA CONTRACTULUI ŞI REZILIERE


63. Încălcarea Contractului

63.1. Oricare dintre Părţi încalcă Contractul atunci când nu îşi îndeplineşte obligaţiile conform prevederilor Contractului.
63.2. Când se produce o încălcare a Contractului, Partea vătămată prin încălcare este îndreptăţită, în măsura şi în condiţiile prevăzute în Condiţiile Contractuale, la următoarele remedii:
a) (în cazul încălcării Contractului de către Antreprenor) transmiterea de către Beneficiar a unei notificări adresate Antreprenorului, în care Beneficiarul va indica, cu referire specifică la prevederile Contractului, obligaţia nerespectată de Antreprenor, va stabili un termen rezonabil de remediere şi va specifica faptul că notificarea este emisă în temeiul prezentei subclauze;
b) măsuri specifice prevăzute în Contract (inclusiv, dar fără a se limita la cele prevăzute în subclauza 36.8.a) [Neexecutare], subclauza 36.2, subclauza 36.3, subclauza 36.8, clauza 38 [Suspendare], subclauza 44.5, clauza 53 [Plăţi întârziate] sau subclauza 50.3 Certificat de Plată]);
c) remedii ş i despăgubiri prevăzute în Contract, cu condiţia respectării prevederilor clauzei 69 [Revendicări şi Decizii] şi/sau, după caz, clauzei [Dispute şi arbitraj], şi/sau
d) rezilierea Contractului, cu condiţia respectării prevederilor clauzei 64 [Rezilierea de către Beneficiar], respectiv clauzei 65 [Rezilierea de către Antreprenor].

64. Rezilierea de către Beneficiar

64.1. Cu condiţia respectării celorlalte prevederi relevante ale Condiţiilor Contractuale, Beneficiarul, printr-o notificare de reziliere motivată şi primită de Antreprenor cu 15 zile înainte de data rezilierii, este îndreptăţit să rezilieze Contractul în oricare din următoarele situaţii:

a) Antreprenorul încalcă grav Contractul; în sensul prezentei clauze, o încălcare a Contractului de către Antreprenor este gravă dacă Antreprenorul, fără justificări rezonabile, nu reuşeşte să respecte prevederile unei notificări emise în conformitate cu prevederile punctului (a) al subclauzei 63.2, în termenul rezonabil stabilit în această notificare;
b) Antreprenorul cesionează contractul fără a respecta prevederile clauzei 6 [Cesiune] sau subcontractează fără acordul (expres sau implicit) al Beneficiarului;
c) Antreprenorul devine falit, intră în proces de lichidare sau dacă se întâmplă orice alt eveniment care (conform prevederilor Legii în vigoare) are un efect similar cu cel al oricărei astfel de situaţii sau evenimente;
d) Antreprenorul nu încheie sau nu menţine în vigoare Garanţia de Bună Execuţie sau asigurările prevăzute în clauza 16 [Responsabilităţi şi asigurări] sau emitentul Garanţiei de Bună Execuţie sau vreuna dintre societăţile de asigurare cu care Antreprenorul a încheiat asigurările prevăzute în clauza 16 [Responsabilităţi şi asigurări] nu îşi pot respecta angajamentele, iar Antreprenorul nu transmite în termen noua Garanţie de Bună Execuţie sau o copie a noului certificat de asigurare;
e) Antreprenorul se afla, la momentul atribuirii Contractului, în una dintre următoarele situaţii şi, prin urmare, ar fi trebuit să fie exclus din procedura de atribuire sau se află în una dintre următoarele situaţii în orice moment după atribuirea Contractului: în ultimii 5 ani a fost condamnat prin hotărârea definitivă a unei instanţe judecătoreşti, pentru participare la o organizaţie criminală, pentru corupţie, pentru fraudă, pentru infracţiuni teroriste sau infracţiuni legate de activităţile teroriste, pentru spălare de bani sau finanţarea terorismului, şi/sau pentru exploatarea prin muncă a copiilor şi alte forme de trafic de persoane;
f) Antreprenorul nu îşi îndeplineşte vreuna dintre obligaţiile prevăzute la clauza 12.9, clauza 12a [Codul de conduită] sau clauza 12b [Conflict de interese];
g) terţul susţinător, potrivit prevederilor subclauzei 12.11, nu respectă obligaţiile asumate prin angajamentul ferm;
h) Beneficiarul devine îndreptăţit să perceapă de la Antreprenor:

(i) suma maximă a penalităţilor de întârziere după cum este stabilită în subclauza 36.4; sau

(ii) valoarea maximă a despăgubirilor de orice natură stabilită conform Condiţiilor Contractuale; sau

(iii) valoarea maximă a penalităţilor pentru nerespectarea Indicatorilor de Performanţă prevăzută în Acordul Contractual; sau
(iv) sume restante cu titlu de Redevenţă într-un cuantum care depăşeşte valoarea prevăzută în Acordul Contractual, în conformitate cu prevederile subclauzei 10a.11;
i) Data Începerii Operării nu intervine până la Data Limită;

j) Recepţia Finală nu este aprobată potrivit prevederilor clauzei 62 [Recepţia Finală] ca urmare a neîndeplinirii de către Antreprenor a obligaţiilor privind remedierea viciilor i defectelor prevăzute în subclauza 61.3 sau a obligaţiilor privind realizarea Indicatorilor de Productivitate în conformitate cu prevederile subclauzei 61.15 [Garanţia pentru realizarea Indicatorilor de Productivitate];
k) Antreprenorul ipotechează sau grevează cu orice alte sarcini unul sau mai multe dintre Bunurile de Retur;

l) Antreprenorul procedează la subdelegarea uneia sau a mai multor activităţi componente ale Serviciilor de Operare;
m) Antreprenorul nu îşi îndeplineşte obligaţiile aferente Perioadei de Mobilizare, în condiţiile și în termenele prevăzute la clauza 35a, astfel că Ordinul Administrativ de Începere a Operării nu este emis până la expirarea Perioadei de Mobilizare (inclusiv orice prelungire).
Cazurile de reziliere prevăzute la punctele (c), (e) şi (f) pot face referire la persoane membre ale organului administrativ, de management sau de supervizare al Antreprenorului şi/sau persoane cu puteri de reprezentare, decizie sau control cu privire la Antreprenor.
Cazurile de reziliere prevăzute la punctele (a), (c), (e) şi (f) fac referire şi la persoanele responsabile individual şi în solidar de executarea Contractului.
Cazurile prevăzute la punctul (f) pot face referire la Subcontractanţi.

În oricare dintre aceste situaţii şi cu excepţia cazului în care Beneficiarul, în termen de 15 zile de la data primirii de către Antreprenor a notificării de reziliere, transmite Antreprenorului o notificare de revocare a notificării de reziliere, Contractul va înceta de plin drept, fără somaţie, punere în întârziere, hotărâre judecătorească, sentinţă arbitrală sau orice alte formalităţi, în a 16-a zi de la primirea de către Antreprenor a notificării de reziliere emisă de Beneficiar.
64.2. De la data rezilierii, Antreprenorul va lua imediat măsuri pentru a încheia lucrările sau serviciile prompt şi ordonat şi pentru a reduce cheltuielile la minimum. Antreprenorul va părăsi Şantierul şi va preda Beneficiarului Proprietar al Facilităţii toate Bunurile de Retur şi, după caz, Bunurile de Preluare în conformitate cu prevederile clauzei 32a (inclusiv transportul şi depozitarea lor pe Şantier în conformitate cu prevederile subclauzei 43.3), toate Documentele Antreprenorului şi orice alte documente de proiectare întocmite de sau pentru acesta. De la data emiterii notificării de reziliere şi până la expirarea unui termen de 5 zile de la data rezilierii, Antreprenorul nu va retrage de pe Şantier nicio Lucrare Provizorie şi niciun Utilaj al Antreprenorului fără acceptul prealabil al Beneficiarului.
64.3. În termen de 5 zile de la data rezilierii, Beneficiarul va transmite Antreprenorului orice notificare cu privire la cesiunea de către Antreprenor a unor subcontracte. Antreprenorul va ceda către Beneficiar orice subcontract imediat după primirea notificării Beneficiarului în acest sens.
64.4. În conformitate cu prevederile subclauzei 43.4, în termen de 5 zile de la data rezilierii, Beneficiarul va transmite Antreprenorului orice notificare cu privire la folosirea de către Beneficiar a unor Lucrări Provizorii şi/sau Utilaje ale Antreprenorului, necesare pentru asigurarea stabilităţii sau siguranţei Lucrărilor ori prestarea Serviciilor de Operare.
64.5. În conformitate cu prevederile subclauzei 43.5, în termen de 5 zile de la data rezilierii, Beneficiarul va transmite Antreprenorului orice cerere de încheiere cu proprietarii acestora a unor contracte de închiriere de Lucrări Provizorii şi/sau utilaje conform aceloraşi termeni în care au fost închiriate de către Antreprenor, cu angajamentul Beneficiarului de a plăti toate costurile implicate în acest sens de la data cererii.
64.6. Antreprenorul va respecta imediat orice notificare emisă de Beneficiar sau Supervizor în termen de 5 zile cu privire la măsuri rezonabile de luat de către Antreprenor pentru a proteja viaţa sau proprietatea sau pentru siguranţa Lucrărilor ori prestarea Serviciilor de Operare.

64.7. Rezilierea nu va afecta alte drepturi ale Beneficiarului sau Antreprenorului sau  remedii  la  dispoziţia acestora, potrivit prevederilor Contractului  sau  ale  Legii.  Beneficiarul  va  putea  finaliza  Lucrările  ori  continua  prestarea  Serviciilor  de  Operare  direct  sau  prin  încheierea   unui alt contract cu un terţ. Obligaţia Antreprenorului  de  a  executa  Lucrările  ori  presta  Serviciile  de  Operare  şi  răspunderea  Antreprenorului  pentru  întârzieri   în   terminarea Lucrărilor ori prestarea Serviciilor de Operare vor înceta imediat la data rezilierii. Rezilierea Contractului nu va afecta:
a) drepturile şi obligaţiile în temeiul Contractului dobândite sau scadente până la data rezilierii (inclusiv dar fără a se limita la dreptul Beneficiarului de a recupera daune de la Antreprenor);
b) drepturile şi obligaţiile Antreprenorului şi ale Beneficiarului care supravieţuiesc în temeiul oricărei clauze a prezentului Contract în care se menţionează că supravieţuieşte rezilierii Contractului sau care este necesară pentru a da efect rezilierii sau consecinţelor rezilierii Contractului.
64.8. Supervizorul, în cel mai scurt timp posibil, dar nu mai târziu de 90 de zile după data rezilierii, va certifica valoarea Lucrărilor (inclusiv a Documentelor Antreprenorului produse) şi toate sumele pe care Supervizorul le Decide ca fiind datorate Antreprenorului la data rezilierii (inclusiv orice sold în legătură cu Costul Materialelor, Echipamentelor şi altor Bunuri achiziţionate, fabricate sau produse de Antreprenor şi aflate în proprietatea Beneficiarului Proprietar al Facilităţii, precum şi Costurile suplimentare revendicate de către Antreprenor în conformitate cu prevederile Contractului dacă este cazul). In cazul in care rezilierea intervine după Data Începerii Operării, Beneficiarul Asociaţia (printr- un operator economic sau echipă din cadrul Beneficiarului), în cel mai scurt timp posibil, dar nu mai târziu de 90 de zile după data rezilierii, va certifica valoarea Serviciilor de Operare şi toate sumele pe care Beneficiarul Asociaţia (printr-un operator economic sau echipă din cadrul Beneficiarului) le decide ca fiind datorate Operatorului la data rezilierii.
64.9. După reziliere, un raport privind Lucrările executate de Antreprenor (inclusiv Documentelor Antreprenorului produse) va fi întocmit de Supervizor în cel mai scurt timp posibil după inspectarea Lucrărilor şi inventarierea Lucrărilor Provizorii, Materialelor, Echipamentelor şi altor Bunuri, dar nu mai târziu de 90 de zile după data rezilierii. Antreprenorul va fi somat să se prezinte la inspecţie şi inventar. Supervizorul va întocmi şi o declaraţie privind sumele datorate de Antreprenor Beneficiarului. In cazul in care rezilierea intervine după Data Inceperii Operarii, un raport privind Serviciile de Operare va fi întocmit de către Beneficiarul Asociatia (printr-un operator economic sau echipă din cadrul Beneficiarului) în cel mai scurt timp posibil, dar nu mai târziu de 90 de zile după data rezilierii. Beneficiarul Asociaţia (printr-un operator economic sau echipă din cadrul Beneficiarului) va întocmi i o declaraţie privind sumele datorate de Operator Beneficiarului Asociatia.
64.10. În cazul în care rezilierea intervine în Perioada de Proiectare și Execuţie, Beneficiarul Proprietar al Facilităţii nu va fi obligat să efectueze nicio plată către Antreprenor până la terminarea Lucrărilor. După terminarea Lucrărilor, Beneficiarul Proprietar al Facilităţii va recupera de la Antreprenor costurile suplimentare, după caz, de terminare a Lucrărilor şi/sau va plăti orice sold datorat Antreprenorului. Costurile suplimentare de terminare a Lucrărilor sunt calculate după cum urmează: costurile efectiv suportate de către Beneficiarul Proprietar al Facilităţii după data rezilierii în scopul terminării Lucrărilor plus totalul sumelor plătite sau datorate Antreprenorului la data rezilierii minus

Valoarea Contractului aferentă Proiectării și Execuţiei la data rezilierii și orice sume datorate de Antreprenor Beneficiarului la data rezilierii.
64.11. În cazul în care rezilierea intervine în Perioada de Operare, Beneficiarul Asociaţia, în numele și pe seama Beneficiarilor Delegatari, va recupera de la Antreprenor costurile suplimentare, după caz, de terminare a Serviciilor de Operare i/sau va plăti orice sold datorat Antreprenorului. Costurile suplimentare de terminare a Serviciilor de Operare sunt calculate după cum urmează: costurile estimate în mod rezonabil a fi suportate de către Beneficiarii Delegatari după data rezilierii în legătură cu prestarea serviciilor și activităţilor incluse în Serviciile de Operare (inclusiv orice activităţi de remediere a viciilor și deteriorărilor și de înlocuire a Echipamentelor și altor elemente ale Lucrărilor planificate a fi executate în conformitate cu Programul de Înlocuire a Bunurilor) până la Data Expirării plus totalul sumelor plătite sau datorate Antreprenorului la data rezilierii minus Valoarea Contractului la data rezilierii și orice sume datorate de Antreprenor Beneficiarului Asociaţia sau Beneficiarilor Delegatari la data rezilierii. În continuare, Beneficiarul Asociaţia va în tiinţa Antreprenorul cu privire la cuantumul oricăror costuri efectiv suportate de Beneficiarul Asociaţia sau de Beneficiarii Delegatari dintre cele care au fost utilizate iniţial la calculul costurilor suplimentare de terminare a Serviciilor de Operare pe baza unor estimări rezonabile și orice ajustare rezultată în ceea ce privește calculul costurilor suplimentare de terminare a Serviciilor de Operare. Oricare dintre Părţi va achita celeilalte diferenţa rezultată în urma ajustării în termen de 30 de zile de la primirea de la cealaltă Parte a unei facturi sau a unui alt document justificativ din punct de vedere contabil și fiscal.
64.12. În cazul rezilierii intervenite în Perioada  de  Proiectare  și  Execuţie  în  conformitate  cu prevederile prezentei  clauze,  pe  lângă  costurile  suplimentare  de  terminare  a  Lucrărilor  și  fără a afecta alte remedii prevăzute în Contract, Beneficiarul Proprietar al Facilităţii va fi îndreptăţit să recupereze de  la  Antreprenor  orice  pierdere  suferită  până  la  un  total  cumulat de 10% din Preţul Proiectării și Execuţiei.  Sumele  obţinute  de  Beneficiarul  Proprietar  al  Facilităţii  ca  urmare  a  executării  Garanţiei  de  Bună  Execuţie  pentru  Proiectare  și  Execuţie vor fi folosite pentru a acoperi aceste costuri suplimentare sau pierderi.
64.13. În cazul rezilierii intervenite în conformitate cu prevederile subclauzei 64.1.m), pe lângă costurile suplimentare de terminare a Serviciilor de Operare şi fără a afecta alte remedii prevăzute în Contract, Beneficiarul Asociaţia, în numele şi pe seama Beneficiarilor Delegatari, va fi îndreptăţit să recupereze de la Antreprenor, cu titlu de clauză penală, daune interese în cuantumul prevăzut prin Acordul Contractual.
64.14. În cazul rezilierii intervenite în Perioada de Operare în conformitate cu prevederile prezentei clauze, pe lângă costurile suplimentare de terminare a Serviciilor de Operare şi fără a afecta alte remedii prevăzute în Contract, Beneficiarul Asociaţia, în numele şi pe seama Beneficiarilor Delegatari, va fi îndreptăţit să recupereze de la Antreprenor orice pierdere suferită până la un total cumulat de 10% din Preţul Serviciilor de Operare. Sumele obţinute de Beneficiarul Asociaţia ca urmare a executării Garanţiei de Bună Execuţie pentru Serviciile de Operare vor fi folosite pentru a acoperi aceste costuri suplimentare sau pierderi.

65. Rezilierea de către Antreprenor

65.1. Cu condiţia respectării celorlalte prevederi relevante ale Condiţiilor Contractuale, Antreprenorul, printr-o notificare de reziliere motivată şi primită de Beneficiar cu 15 zile înainte de data rezilierii, este îndreptăţit să rezilieze Contractul în oricare din următoarele situaţii:

a) dacă Antreprenorul nu primeşte, integral, o plată datorată, în termen de 120 de zile de la expirarea termenului prevăzut la clauza 50.4 [Plata], respectiv la clauza 51.4 [Plăţi finale] si subclauza 50.5;
b) Beneficiarul şi/sau Personalul său nu îşi îndeplinesc obligaţiile Contractuale, după două notificări transmise de către Antreprenor Beneficiarului privind această neîndeplinire, fiecare notificare având un termen de remediere de cel puţin 30 de zile;
c) execuţia tuturor Lucrărilor ori prestarea tuturor Serviciilor de Operare este suspendată pentru mai mult de 210 de zile, iar suspendarea nu este cauzată de neîndeplinirea de către Antreprenor a vreunei dintre obligaţiile sale potrivit prevederilor Contractului şi nici de vreun risc în responsabilitatea Antreprenorului;
d) Beneficiarul devine falit, intră în proces de lichidare sau dacă se întâmplă orice alt eveniment care (conform prevederilor Legii în vigoare) are un efect similar cu cel al oricărei astfel de situaţii sau evenimente.
În oricare din aceste situaţii şi cu excepţia cazului în care Antreprenorul, în termen de 15 zile de la data primirii de către Beneficiar a notificării de reziliere, transmite Beneficiarului o notificare de revocare a notificării de reziliere, Contractul va înceta de plin drept, fără somaţie, punere în întârziere, hotărâre judecătorească, sentinţă arbitrală sau orice alte formalităţi, în a 16-a zi de la primirea de către Beneficiar a notificării de reziliere emisă de Antreprenor.
65.2. Prevederile subclauzelor 64.2, 64.4, 64.5, 64.6, 64.8 şi 64.9 se vor aplica în mod corespunzător.
Rezilierea nu va afecta alte drepturi ale Beneficiarului sau Antreprenorului sau remedii la dispoziţia acestora, potrivit prevederilor Contractului sau ale Legii. Beneficiarul va putea finaliza Lucrările ori continua prestarea Serviciilor de Operare direct sau prin încheierea unui alt contract cu un terţ. Obligaţia Antreprenorului de a executa Lucrările ori presta Serviciile de Operare și răspunderea Antreprenorului pentru întârzieri în terminarea Lucrărilor ori prestarea Serviciilor de Operare vor înceta imediat la data rezilierii. Rezilierea Contractului nu va afecta:
a) drepturile i obligaţiile în temeiul Contractului dobândite sau scadente până la data rezilierii (inclusiv, dar fără a se limita la dreptul Antreprenorului de a recupera daune de la Beneficiar);
b) drepturile și obligaţiile Antreprenorului și ale Beneficiarului care supravieţuiesc în temeiul oricărei clauze a prezentului Contract în care se menţionează că supravieţuie te rezilierii Contractului sau care este necesară pentru a da efect rezilierii sau consecinţelor rezilierii Contractului.
65.3. În cazul rezilierii în conformitate cu prevederile prezentei clauze, Beneficiarul cu promptitudine:
a) va restitui Antreprenorului Garanţia de Bună Execuţie;

b) va plăti Antreprenorului:

(i) sumele datorate pentru toate Lucrările executate  sau  Serviciile  de  Operare prestate, inclusiv Sumele Reţinute și Sumele Reţinute pentru Întreţinere, și Documentele Antreprenorului produse;

(ii) sumele  datorate  pentru  Materialele,  Echipamentele   și   alte   Bunuri   achiziţionate, fabricate sau produse de Antreprenor și aflate în proprietatea Beneficiarului;
(iii) sumele datorate în legătură cu Costurile suplimentare revendicate de către Antreprenor în conformitate cu prevederile Contractului până la  data  rezilierii,  minus sumele datorate de Antreprenor Beneficiarului în  legătură  cu  sume revendicate  de  către  Beneficiar  în  conformitate  cu  prevederile   Contractului  până la data rezilierii.
c) va plăti Antreprenorului orice alte Costuri suportate după sau în legătură cu rezilierea, pierderi sau daune suferite de Antreprenor. Suma maximă cumulată a acestora va fi de 10% din Preţul Proiectării şi Execuţiei, în cazul în care rezilierea intervine în Perioada de Proiectare şi Execuţie, sau 10% din Preţul Serviciilor de Operare, în cazul în care rezilierea intervine în Perioada de Mobilizare sau în Perioada de Operare.

66. Forţă majoră şi denunţare unilaterală
66.1. Niciuna dintre Părţi nu va fi considerată în culpă și nu se va considera că i-a încălcat obligaţiile ce îi revin prin Contract dacă îndeplinirea acestor obligaţii este împiedicată de orice circumstanţe de forţă majoră ce apar după data semnării Contractului.
66.2. Noţiunea de forţă majoră, în sensul Contractului, include orice evenimente cu caracter excepţional, imprevizibile, care nu pot fi controlate de nicio Parte și pe care nicio Parte, exercitând toată diligenţă necesară, nu le poate depăși cum ar fi cazuri fortuite, greve, blocade sau alte tulburări industriale, acte ale inamicului public, războaie declarate sau nu, blocaje, insurecţii, revolte, epidemii, alunecări de teren, cutremure, furtuni, trăsnet, inundaţii, erodări locale, tulburări civile, explozii.
66.3. Fără a ţine seama de prevederile clauzelor 36 [Întârzieri] și 64 [Rezilierea de către Beneficiar], Antreprenorul nu va fi responsabil prin executarea Garanţiei de Bună Execuţie, penalităţi de întârziere, daune-interese compensatorii sau rezilierea Contractului din culpa Antreprenorului dacă, și în măsura în care, întârzierea executării Lucrărilor, prestarea cu întârziere sau în mod necorespunzător a Serviciilor de Operare sau altă neîndeplinire a obligaţiilor prevăzute în Contract este rezultatul unui caz de forţă majoră. Similar, Beneficiarul nu va fi responsabil, fără a ţine seama de prevederile clauzelor 53 [Plăţi întârziate] și 65 [Rezilierea de către Antreprenor], de plata dobânzii sau penalităţilor pentru întârziere în efectuarea plăţilor, suspendarea sau rezilierea Contractului de către Antreprenor, dacă, și în măsura în care, întârzierea Beneficiarului sau altă neîndeplinire a obligaţiilor sale este rezultatul forţei majore.
66.4. Dacă o Parte consideră că un caz de forţă majoră ce s-a produs poate afecta îndeplinirea obligaţiilor sale, va notifica imediat cealaltă Parte și Supervizorul (sau Beneficiarul Asociaţia, in cazul in care forţa majora a intervenit pe parcursul Perioadei de Operare), comunicând datele cu privire la natura, durata probabilă i efectul circumstanţelor. Dacă Supervizorul (sau Beneficiarul Asociaţia, in cazul in care forţa majora a intervenit pe parcursul Perioadei de Operare), nu prevede altfel în scris, Antreprenorul (sau după caz, Operatorul) va continua să își îndeplinească obligaţiile prevăzute în Contract în măsura rezonabil posibilă și va căuta toate mijloacele rezonabile alternative pentru îndeplinirea obligaţiilor care nu sunt împiedicate de cazul de forţă majoră. Antreprenorul (sau după caz, Operatorul) nu va implementa aceste mijloace alternative decât cu acceptul Supervizorului

(sau al Beneficiarului Asociaţia, in cazul in care forţa majora a intervenit pe parcursul Perioadei de Operare)

66.5. În cazul în care Antreprenorul suportă costuri suplimentare pentru respectarea instrucţiunilor Supervizorului (sau al Beneficiarului Asociaţia, in cazul in care forta majora a intervenit pe parcursul Perioadei de Operare) sau folosirea de mijloace alternative conform subclauzei 66.4, Antreprenorul, cu condiţia respectării prevederilor clauzei 69a [Revendicările Antreprenorului], va fi îndreptăţit la plata Costurilor suplimentare, potrivit prevederilor clauzei 55 [Costuri suplimentare].
66.6. Dacă circumstanţe de forţă majoră s-au produs şi continuă timp de 180 de zile, împiedicând execuţia unei părţi importante a Lucrărilor ori prestarea unei părţi importante a Serviciilor de Operare sau efectuarea plăţilor, atunci, fără a ţine seama de orice prelungire a Duratei de Execuţie acordate Antreprenorului (în cazul în care circumstanţele de forţa majoră survin în Perioada de Proiectare şi Execuţie), fiecare Parte are dreptul să rezilieze Contractul printr-o notificare de reziliere motivată şi primită de cealaltă Parte cu 30 de zile înainte de data rezilierii. Dacă, la expirarea perioadei de 30 de zile, forţa majoră persistă, Contractul va înceta de plin drept, fără somaţie, punere în întârziere, hotărâre judecătorească, sentinţă arbitrală sau orice alte formalităţi şi Părţile vor fi eliberate de executarea ulterioară a Contractului, fără a prejudicia drepturile fiecărei Părţi în legătură cu orice încălcare anterioară a Contractului.
66.7. Pe parcursul Perioadei de Proiectare şi Execuţie, Beneficiarul Proprietar al Facilităţii, în orice moment şi cu efect imediat, poate denunţa unilateral Contractul, printr-o notificare în acest sens transmisă Antreprenorului. Fără a afecta obligaţiile şi răspunderea Beneficiarului Proprietar al Facilităţii faţă de autorităţile publice din România, Beneficiarul Proprietar al Facilităţii nu va fi obligat să indice Antreprenorului motivele denunţării unilaterale. În cazul denunţării unilaterale, Beneficiarul Proprietar al Facilităţii nu va continua Lucrările fie prin forţe proprii, fie prin încheierea unui nou contract, pe o perioadă de 3 ani de la data denunţării unilaterale. În caz contrar, Antreprenorul va fi îndreptăţit să primească plăţi de la Beneficiarul Proprietar al Facilităţii în conformitate cu prevederile subclauzei 65.3.
66.7a. Pe parcursul Perioadei de Mobilizare şi al Perioadei de Operare, în cazul în care interesul naţional sau local o impune, Beneficiarul Asociaţia poate denunţa unilateral Contractul, printr-o notificare în acest sens transmisă Antreprenorului.
66.8. În cazul încetării potrivit prevederilor subclauzei 66.6 şi în cazul încetării  prin  denunţare unilaterală  potrivit  prevederilor  subclauzelor  38a,  66.7  şi  66.7a,  prevederile   subclauzelor 64.2, 64.4, 64.5, 64.6, 64.8 şi 64.9 se vor aplica în mod corespunzător.
Încetarea nu va afecta alte drepturi ale Beneficiarului sau Antreprenorului sau remedii la dispoziţia acestora, potrivit prevederilor Contractului sau ale Legii. Beneficiarul va putea finaliza Lucrările ori continua prestarea Serviciilor de Operare direct sau prin încheierea unui alt contract cu un terţ. Obligaţia Antreprenorului de a proiecta şi executa Lucrările ori de a presta Serviciile de Operare şi răspunderea Antreprenorului pentru întârzieri în terminarea Lucrărilor ori prestarea Serviciilor de Operare vor înceta imediat la data încetării. Încetarea Contractului nu va afecta:
a) drepturile şi obligaţiile în temeiul Contractului dobândite sau scadente până la data încetării;

b) drepturile şi obligaţiile Antreprenorului şi ale Beneficiarului care supravieţuiesc în temeiul oricărei clauze a prezentului Contract în care se menţionează că supravieţuie te încetării

Contractului sau care este necesară pentru a da efect încetării sau consecinţelor încetării Contractului.
După încetare pentru caz de forţă majoră sau denunţare unilaterală, Beneficiarul cu promptitudine:

a) va restitui Antreprenorului Garanţia de Bună Execuţie;

b) va plăti Antreprenorului:

(i) sumele datorate pentru toate Lucrările executate  sau  Serviciile  de  Operare prestate, inclusiv Sumele Reţinute şi Sumele Reţinute pentru Întreţinere, şi Documentele Antreprenorului produse;
(ii) sumele  datorate  pentru  Materialele,  Echipamentele   şi   alte   Bunuri   achiziţionate, fabricate sau produse de Antreprenor și aflate în proprietatea Beneficiarului;
(iii) sumele datorate în legătură cu Costurile suplimentare revendicate de către Antreprenor în conformitate cu prevederile Contractului până la  data  rezilierii,  minus sumele datorate de Antreprenor Beneficiarului în  legătură  cu  sume revendicate  de  către  Beneficiar  în  conformitate  cu  prevederile   Contractului  până la data rezilierii.
c) va plăti Antreprenorului orice alte Costuri  suportate  după  sau  în  legătură  cu  rezilierea sau denunţarea unilaterală, cu excepţia situaţiei în care Contractul a fost  denunţat  unilateral potrivit prevederilor subclauzei  38a.3.  Suma  maximă  a  acestor  Costuri  va  fi  de 10% din Preţul Proiectării şi  Execuţiei,  în  cazul  în  care  încetarea  intervine  în  Perioada de Proiectare şi  Execuţie,  sau  10%  din  Preţul  Serviciilor  de  Operare,  în  cazul în care încetarea intervine în Perioada de Mobilizare sau în Perioada de Operare.
66.9. Dacă apare una din următoarele situaţii:

a) Contractul a făcut sau face obiectul unei modificări (substanţiale sau în alt fel) care, în conformitate cu prevederile Legii, necesită o nouă procedură de atribuire,
b) Contractul nu ar fi trebuit să fie atribuit Antreprenorului, având în vedere o încălcare gravă a obligaţiilor care rezultă din tratate şi din directive europene în materie de achiziţii publice, declarată de Curtea de Justiţie a Uniunii Europene printr-o procedură în temeiul articolului 258 din Tratatul privind Funcţionarea Uniunii Europene, sau
c) se produc evenimente sau circumstanţe care nu pot fi controlate de către Părţi (incluzând forţa majoră, dar nelimitându-se la aceasta), care fac imposibilă sau ilegală, pentru una dintre Părţi sau pentru ambele Părţi, îndeplinirea obligaţiilor lor contractuale sau care, potrivit prevederilor Legii, îndreptăţesc Părţile de a fi scutite de executarea ulterioară a Contractului,
d) atunci, după o înştiinţare transmisă de o Parte către cealaltă Parte cu privire la acele evenimente sau circumstanţe:
(i) Părţile vor fi scutite de executarea ulterioară a Contractului, fără a prejudicia drepturile fiecărei Părţi  în  legătură  cu  orice  încălcare  anterioară  a  Contractului, şi

(ii) suma plătibilă de  către  Beneficiar  Antreprenorului  va  fi  aceeaşi  ca  şi  cea  care  ar fi putut fi plătită potrivit  prevederilor  subclauzei  66.8,  dacă  Contractul  ar  fi fost reziliat pe caz de forţă majoră.

67. Insolvenţă şi faliment

67.1. În cazul în care s-a deschis o procedură generală de insolvenţă împotriva Antreprenorului, inclusiv orice membru (inclusiv liderul) în cazul unei asocieri, unui consorţiu sau altei grupări formate din două sau mai multe persoane, sau împotriva unui Subcontractant sau terţ susţinător, Antreprenorul, în termen de 30 de zile de la notificarea Supervizorului în acest sens va prezenta Beneficiarului o analiză detaliată a impactului acestui eveniment asupra executării Contractului şi îndeplinirii obligaţiilor, cu un plan de măsuri pe care Antreprenorul le va lua pentru a preveni orice impact negativ.
În cazul în care Antreprenorul constituie o asociere, consorţiu sau altă grupare formată din două sau mai multe persoane, planul de măsuri va include prezentarea modului concret în care se va exercita responsabilitatea individuală ş i în solidar a fiecărui membru potrivit prevederilor subclauzei 12.10. În acest caz, Antreprenorul poate proceda la unele modificări sau realocări de responsabilităţi în cadrul acordului de asociere (fără a schimba membrii sau statutul asocierii), inclusiv, cu excepţie de la prevederile subclauzei 12.10, schimbarea liderului asocierii, fără ca acordul prealabil al Beneficiarului să fie necesar şi fără ca aceste modificări sau realocări să fie considerate Modificări în sensul clauzei 37 [Modificări].
67.2. În cazul în care Antreprenorul constituie o asociere, consorţiu sau altă grupare formată din două sau mai multe persoane şi dacă Antreprenorul (inclusiv liderul sau orice alt membru) devine falit, intră în proces de lichidare sau dacă se întâmplă orice alt eveniment care (conform prevederilor Legii în vigoare) are un efect similar cu cel al oricărei astfel de situaţii sau evenimente, Antreprenorul, în termen de 30 de zile de la notificarea Supervizorului (sau al Beneficiarului Asociaţia, in cazul in care evenimentul a intervenit pe parcursul Perioadei de Operare)în acest sens va prezenta Beneficiarului o analiză detaliată a impactului acestui eveniment asupra executării Contractului și îndeplinirii obligaţiilor, cu un plan de măsuri pe care Antreprenorul le va lua pentru a preveni orice impact negativ. Prezentele prevederi nu vor prejudicia niciun drept al Beneficiarului, inclusiv cel aferent punctului (c) al subclauzei 64.1.
Planul de măsuri va include prezentarea modului concret în care se va exercita responsabilitatea individuală și în solidar a fiecărui membru potrivit prevederilor subclauzei 12.10. În acest caz, Antreprenorul poate proceda la unele modificări sau realocări de responsabilităţi în cadrul acordului de asociere (fără a schimba membrii care nu au devenit faliţi sau similar sau statutul asocierii), inclusiv, cu excepţie de la prevederile subclauzei 12.10, eliminarea din componenţa asocierii a membrului falit sau similar şi/sau schimbarea liderului asocierii, fără ca acordul prealabil al Beneficiarului să fie necesar și fără ca aceste modificări sau realocări să fie considerate Modificări în sensul clauzei 37 [Modificări].

67a. Lipsa, retragerea sau încetarea valabilităţii licenţei de operare a Antreprenorului

67a.1 Dacă este cazul, în situaţia în care, la Data Începerii Operării sau ulterior, Antreprenorul nu deţine licenţa de operare necesară, conform Legii, pentru prestarea Serviciilor de Operare, în situaţia în care Antreprenorului și se retrage licenţa de operare sau în situaţia în care a încetat valabilitatea licenţei de operare a Antreprenorului, Contractul va înceta de plin drept, fără somaţie, punere în întârziere,

hotărâre judecătorească, sentinţă arbitrală sau orice alte formalităţi, de la momentul la care Antreprenorul nu mai deţine o licenţă de operare valabilă. Prevederile subclauzelor 64.2, 64.4, 64.5, 64.6, 64.8, 64.9, 64.11 şi 64.14 se vor aplica în mod corespunzător.

SOLUŢIONAREA LITIGIILOR ŞI LEGEA

68. Riscuri, alocarea riscurilor şi despăgubiri

68.1. Riscurile Beneficiarului
Riscurile Beneficiarului pe Durata Contractului sunt următoarele:

a) emiterea de către Supervizor a unui Ordin Administrativ cu nerespectarea clauzelor prezentului Contract, inclusiv în caz de întârziere a emiterii;
b) nerespectarea clauzelor prezentului Contract privind punerea la dispoziţie a Şantierului de către Beneficiar, inclusiv în caz de întârziere a punerii la dispoziţie;
c) erori în repere și sisteme de referinţă topografice, iniţial prevăzute în Contract sau comunicate de Supervizor, pe care un antreprenor diligent nu ar fi putut să le identifice astfel încât să evite întârzieri sau costuri suplimentare;
d) condiţii fizice naturale sau artificiale, inclusiv muniţii neexplodate sau utilităţi subterane, precum i alte obstacole fizice sau factori poluanţi, care, în mod rezonabil, nu ar fi putut fi prevăzute de un antreprenor diligent la data depunerii Ofertei, care apar în decursul execuţiei Lucrărilor, cu excepţia condiţiilor meteorologice adverse excepţionale;
e) descoperirea unor vestigii arheologice sau similar, care, în mod rezonabil, nu ar fi putut fi prevăzută de un antreprenor diligent la data depunerii Ofertei;
f) întârzierea testării Materialelor, Echipamentelor sau Lucrărilor de către Beneficiar sau Supervizor pe perioada de execuţie a Lucrărilor şi/sau a Testelor la Terminarea Proiectării și Execuţiei, precum și a testelor care se efectuează în Perioada de Garanţie sau realizarea testelor cu nerespectarea altor clauze contractuale;
g) suspendarea Lucrărilor de către Supervizor ori a Serviciilor de Operare din motive care nu sunt imputabile Antreprenorului;
h) folosirea   unor   părţi   din   Lucrări   înainte   de   Recepţia   la    Terminarea    Lucrărilor,    altfel decât în modul prevăzut în Contract;
i) eliminarea  din  obiectul  Contractului  a  unor   Lucrări   sau   părţi   din   Lucrări   ori   a   unor   Servicii de Operare sau părţi ale Serviciilor de Operare;
modificarea Legii după Data de Referinţă.

Riscurile Beneficiarului în Perioada de Proiectare și Execuţie sunt următoarele:

a) Riscuri Comerciale:

(i) pierderi   financiare,   întârzieri   sau   pagube   în   sarcina   Beneficiarului    potrivit Contractului  (inclusiv  Riscurile  Beneficiarului  aplicabile  pe  Durata   Contractului,   menţionate  mai  sus)  sau   pentru   care   Beneficiarul   este   responsabil   potrivit   Legii,   dacă nu sunt modificate, în măsura permisă de Lege, prin Contract;

(ii) dreptul  Beneficiarului  de  a   realiza   Lucrările   sau   orice   parte   a   acestora   pe,  deasupra, dedesubtul, în sau prin Şantier;
(iii) utilizarea   sau   ocuparea   Şantierului   de   Lucrări   sau   orice   parte   a   acestora    ori pentru   scopul   proiectării,   construcţiei   sau   terminării   Lucrărilor,    altfel    decât utilizarea în mod abuziv sau necorespunzător de către Antreprenor; şi
(iv) utilizarea  sau   ocuparea   de   către   Beneficiar   a   oricărei   părţi   a   Facilităţii,   cu  excepţia prevederilor contrare ale Contractului;
b) Riscuri de Pierderi Fizice:

(i) pierderi  ca   urmare   a   oricărei   interferenţe   sau   obstrucţii,   temporare   sau   permanente,  în  legătură  cu  orice  drept  de  acces,  limită  legală  a  dreptului  de  proprietate,   servitute   de   trecere   sau   altele   similare   (altfel   decât   cele   rezultate   din   metodele   de   construcţie   ale   Antreprenorului)   care    rezultă    în   mod    inevitabil din construcţia Lucrărilor în conformitate cu prevederile Contractului;
(ii) erori,   deficienţe   şi/sau   caracter    incomplet    ale    Cerinţelor    Beneficiarului    şi/sau    ale Documentelor Beneficiarului;
(iii) forţa   majoră   şi   alte   evenimente   externe   care   nu   se   află   în   sarcina   Antreprenorului potrivit prezentului Contract.
Riscurile Beneficiarului în Perioada de Operare sunt următoarele (dacă nu se prevede altfel prin Condiţiile Speciale):
a) Riscuri Comerciale:

(i) pierderi  financiare,   întârzieri   sau   pagube   în   sarcina   Beneficiarului   potrivit   Contractului  (inclusiv  Riscurile  Beneficiarului  aplicabile  pe   Durata   Contractului,  menţionate  mai  sus)  sau   pentru   care   Beneficiarul   este   responsabil   potrivit   Legii,   dacă nu sunt modificate, în măsura permisă de Lege, prin Contract;
(ii) utilizarea  sau   ocuparea   de   către   Beneficiar   a   oricărei   părţi   a   Facilităţii,   cu  excepţia prevederilor contrare ale Contractului; şi
(iii) utilizarea   sau   ocuparea   Şantierului   de   Lucrări   sau   orice   parte   a   acestora    ori pentru scopul operării şi întreţinerii Facilităţii;
b) Riscuri de Pierderi Fizice:

(i) pierderi ca urmare a oricărei interferenţe sau obstrucţii, temporare sau permanente, în legătură cu orice drept de acces, limită legală a dreptului de proprietate, servitute de trecere sau altele similare (altfel decât cele rezultate din metodele de operare şi întreţinere ale Antreprenorului) care rezultă în mod inevitabil din operarea şi întreţinerea Facilităţii în conformitate cu prevederile Contractului;
(ii) erori, deficienţe şi/sau caracter incomplet ale Cerinţelor Beneficiarului şi/sau ale Documentelor Beneficiarului;
(iii) forţa majoră şi alte evenimente externe care nu se află în sarcina Antreprenorului potrivit prezentului Contract.
68.2. Consecinţele Riscurilor Beneficiarului

Dacă Antreprenorul înregistrează întârzieri şi/sau se produc costuri suplimentare ca urmare a producerii unuia dintre Riscurile Beneficiarului şi cu excepţia cazului în care alte clauze ale Condiţiilor Contractuale prevăd altfel, Antreprenorul, cu condiţia respectării prevederilor subclauzei 69a [Revendicările Antreprenorului], va fi îndreptăţit la:
a) prelungirea Duratei de Execuţie pentru întârziere potrivit prevederilor clauzei 35 [Prelungirea Duratei de Execuţie], dacă terminarea Lucrărilor este sau va fi întârziată; şi
b) plata Costurilor suplimentare, potrivit prevederilor clauzei 55 [Costuri suplimentare], la care se va adăuga un profit de 2% din aceste Costuri (sau cota de profit declarată explicit de către Antreprenor în Ofertă, dacă aceasta este mai mică de 2%) în cazurile expres menţionate în Condiţiile Contractuale.
68.3. Despăgubiri

Fără a afecta alte prevederi ale Condiţiilor Contractuale, Beneficiarul va despăgubi Antreprenorul, inclusiv Personalul său pentru orice vătămări corporale, decese sau îmbolnăviri care au apărut ca urmare a unor neglijenţe ale Beneficiarului, inclusiv ale Personalului său, sau încălcarea Contractului de către Beneficiar inclusiv de Personalul său, cu excepţia cazului în care acestea s-au datorat unei neglijenţe a Antreprenorului.
68.4. Limitarea răspunderii

Cu excepţia cazului în care este prevăzut altfel, în mod expres, în Condiţiile Contractuale, Beneficiarul nu va avea nicio răspundere faţă de Antreprenor pentru:
a) pierderea unui alt contract; sau

b) orice pierdere financiară a Antreprenorului (alta decât Costuri suplimentare).

68.5. Riscurile Antreprenorului

Cu excepţia Riscurilor Beneficiarului şi a altor situaţii prevăzute în mod expres în Condiţiile Contractuale care îndreptăţesc Antreprenorul la prelungirea Duratei de Execuţie, plata unor Costuri suplimentare sau alte remedii şi despăgubiri, Antreprenorul nu va fi îndreptăţit la prelungirea Duratei de Execuţie, plata unor Costuri suplimentare sau alte remedii și despăgubiri din alte motive, care constituie Riscurile Antreprenorului.
Prin semnarea Contractului, Antreprenorul declară în mod expres că încheie Contractul cu luarea în considerare a tuturor circumstanţelor relevante în legătură cu executarea Contractului și că, cu excepţia Riscurilor Beneficiarului și a altor situaţii prevăzute în mod expres în Condiţiile Contractuale care îndreptăţesc Antreprenorul la prelungirea Duratei de Execuţie, plata de către Beneficiar a unor Costuri suplimentare sau la alte remedii și despăgubiri, Antreprenorul își asumă toate celelalte riscuri.

69. Revendicări şi Decizii

Clauza 69a	Revendicările Antreprenorului

69a.1.	Notificarea Revendicării Antreprenorului

În cazul în care intervine un eveniment calificat drept Risc al Beneficiarului sau o altă situaţie în privinţa căreia Condiţiile Contractuale prevăd în mod expres că Antreprenorul poate fi îndreptăţit la prelungirea Duratei de Execuţie şi/sau la plata unor Costuri suplimentare, pierderi şi/sau profit, iar

Antreprenorul se consideră îndreptăţit la o prelungire a Duratei de Execuţie și/sau la plata de către Beneficiar a unor Costuri suplimentare, pierderi și/sau profit, Antreprenorul va notifica Beneficiarul, cu o copie adresată Supervizorului.
Notificarea va face referire la:

a) prevederile prezentei subclauze, în baza căreia este întocmită Revendicarea Antreprenorului;

b) subclauzele specifice ale Condiţiilor Contractuale, aplicabile Revendicării în cauză;

c) prezentarea evenimentului sau situaţiei i data apariţiei acestora.

Notificarea va fi transmisă în termen de 30 de zile de la data apariţiei evenimentului sau situaţiei. Dacă notificarea nu a fost transmisă în termen de 30 de zile la data apariţiei evenimentului sau situaţiei, Antreprenorul își asumă întreaga responsabilitate și toate riscurile pentru orice consecinţe (legate de timp şi costuri) cauzate de evenimentul sau situaţia în cauză până la data anterioară cu 30 de zile datei notificării. Antreprenorul nu va fi îndreptăţit la nicio prelungire de a Duratei de Execuţie și la nicio plată a unor Costuri suplimentare ca urmare a evenimentului sau situaţiei în perioada cuprinsă între data apariţiei evenimentului sau situaţiei i data anterioară cu 30 de zile datei notificării. În cazul în care notificarea nu a fost transmisă în termen de 30 de zile de la data apariţiei evenimentului sau situaţiei, nu se va prelungi Durata de Execuţie și Beneficiarul nu va plăti niciun cost suplimentar în raport cu consecinţele evenimentului sau situaţiei până la data anterioară cu 30 de zile datei notificării.
69a.2. Detalierea Revendicării Antreprenorului

(i) În termen de 30 de zile de la data notificării Revendicării, Antreprenorul va prezenta Beneficiarului detaliile Revendicării sale. Revendicarea Antreprenorului trebuie să fie suficient de detaliată şi întocmită în aşa manieră încât elementele sale să poată fi verificate şi să fie prezentată în mod clar astfel încât să poată fi citită şi înţeleasă de orice persoană care nu este familiarizată cu executarea Contractului.
Antreprenorul va fi îndreptăţit la o prelungire a Duratei de Execuţie şi/sau plata unor Costuri suplimentare, pierderi şi/sau profit doar pentru acele elemente care nu sunt în responsabilitatea şi în riscul Antreprenorului.
Detaliile Revendicării Antreprenorului se bazează pe înregistrările zilnice, iar Antreprenorul trebuie să demonstreze solicitările sale. Antreprenorul va transmite înregistrările zilnice relevante, ca făcând parte din detaliile Revendicării.
În cazul în care Antreprenorul intenţionează să transmită mai multe Revendicări într-un singur pachet în mod simultan (Revendicări globale, compendiu de Revendicări etc.), Antreprenorul are obligaţia de a detalia impactul financiar şi/sau de timp pentru fiecare Revendicare, în mod separat. Antreprenorul are obligaţia de a prezenta evenimentul sau situaţia care are legătură cu compensarea solicitată cu suficiente detalii astfel încât Beneficiarul să cunoască cazul care face obiectul Revendicării.
În cazul unei Revendicări având ca obiect prelungirea Duratei de Execuţie, Antreprenorul va prezenta un Program de Execuţie revizuit. Programul de Execuţie va cuprinde cel puţin elementele enumerate în clauza 17 [Programul de Execuţie].
În cazul în care Antreprenorul solicită compensaţii financiare, acestea vor fi separate şi prezentate în mod detaliat după cum urmează:

a) costuri legate de proiectarea şi execuţia Lucrărilor;

b) costuri legate de prestarea Serviciilor de Operare;

c) costuri legate de cheltuielile indirecte cu şantierul;

d) orice alte costuri şi pierderi (cheltuieli indirecte cu biroul principal, obligaţii financiare, pierderi de profit etc.).
În situaţia în care Antreprenorul nu transmite compensaţiile financiare în mod separat, Revendicarea va fi respinsă conform subclauzei 69c.1 [Admiterea/respingerea în principiu de către Supervizor (sau al Beneficiarului Asociaţia, in cazul in care revendicarea a intervenit pe parcursul Perioadei de Operare) a Revendicării] şi Antreprenorul este decăzut din dreptul de a solicita compensaţii financiare Beneficiarului ca urmare a evenimentului sau situaţiei care face obiectul Revendicării.
Antreprenorul va menţiona în mod clar în baza căror prevederi ale Condiţiilor Contractuale (cu indicarea subclauzei respective) se consideră îndreptăţit la compensaţii de timp şi/sau financiare, pentru a se stabili în mod corect meritul contractual al solicitării sale. În caz contrar, Revendicarea va fi respinsă conform subclauzei 69c.1 [Admiterea/respingerea în principiu de către Supervizor (sau al Beneficiarul Asociaţia, in cazul in care revendicarea a intervenit pe parcursul Perioadei de Operare) a Revendicării] şi Antreprenorul este decăzut din dreptul de a solicita compensaţii de timp i/sau financiare Beneficiarului ca urmare a evenimentului sau situaţiei care face obiectul Revendicării.
(ii) Perioada de 30 de zile pentru transmiterea detaliilor poate fi extinsă doar la solicitarea Antreprenorului i cu aprobarea Supervizorului (sau al Beneficiarului Asociaţia, in cazul in care revendicarea a intervenit pe parcursul Perioadei de Operare). Antreprenorul are dreptul de a transmite detaliile după expirarea acestui termen doar dacă prezintă motive justificate privind imposibilitatea transmiterii detaliilor Revendicării în acest termen. Motivele prezentate de Antreprenor nu pot viza situaţii sau evenimente aflate sub controlul Antreprenorului sau care implică vina Antreprenorului.
În situaţia în care Supervizorul (sau al Beneficiarul Asociaţia, in cazul in care revendicarea a intervenit pe parcursul Perioadei de Operare):
a) nu aprobă solicitarea Antreprenorului de a prelungi termenul de transmitere a detaliilor; sau

b) nu este de acord cu motivele prezentate; sau

c) nu răspunde în termen de 5 zile de la transmiterea solicitării Antreprenorului,

Antreprenorul poate să emită o notificare de dezacord în termen de 10 zile, în conformitate cu prevederile prezentei clauze, caz în care se vor aplica prevederile clauzei [Dispute şi arbitraj]. Conţinutul notificării de dezacord este menţionat în subclauza 69c [Decizia Supervizorului (sau al Beneficiarul Asociaţia, in cazul in care revendicarea a intervenit pe parcursul Perioadei de Operare)]. În vederea soluţionării Revendicării, Antreprenorul poate face uz de prevederile clauzei [Solutionarea Litigiilor]. În situaţia în care nu este emisă nicio notificare de dezacord în acest termen, Antreprenorul este decăzut din dreptul de a primi orice prelungire a Duratei de Execuţie sau compensaţii financiare ca urmare a evenimentului sau situaţiei care face obiectul Revendicării.
( iii) În situaţia în care Antreprenorul nu transmite detaliile în termenul de 30 de zile sau în termenul aprobat de Supervizor(sau al Beneficiarul Asociaţia, in cazul in care revendicarea a intervenit pe parcursul Perioadei de Operare), atunci Antreprenorul este decăzut din dreptul de a primi orice prelungire a Duratei de

Execuţie sau compensaţii financiare ca urmare a evenimentului sau situaţiei care face obiectul Revendicării.
(iv) Dacă evenimentul sau situaţia este în derulare sau este un eveniment sau o situaţie continuă, Antreprenorul va actualiza detaliile Revendicării la fiecare 30 de zile. În situaţia în care Antreprenorul nu transmite detaliile în termenul de 30 de zile, se vor aplica  prevederile paragrafului (iii) din prezenta subclauză.
Termenul de 30 de zile pentru transmiterea detaliilor poate fi prelungit doar în conformitate cu prevederile paragrafului (ii) din prezenta subclauză.
La încheierea evenimentului sau situaţiei de tip continuu, Antreprenorul va transmite detaliile finale în termen de 30 de zile. În cazul în care Antreprenorul nu transmite detaliile finale în termenul de 30 de zile, se vor aplica prevederile paragrafului (iii) din prezenta subclauză.
Termenul de 30 de zile pentru transmiterea detaliilor finale poate fi prelungit doar în conformitate cu prevederile paragrafului (ii) din prezenta subclauză.
(v) După transmiterea detaliilor (finale) în conformitate cu prevederile acestei  subclauze  se  vor  aplica  prevederile  clauzei  69c  [Decizia  Supervizorului(sau  al  Beneficiarul  Asociaţia,  in  cazul   in care revendicarea a intervenit pe parcursul Perioadei de Operare)].

Clauza 69b	Revendicările Beneficiarului
69b.1.	Notificarea Revendicării Beneficiarului

În cazul în care Antreprenorul încalcă obligaţiile ce îi revin potrivit prevederilor Contractului sau intervine un eveniment sau situaţie care reprezintă un Risc al Antreprenorului, iar Beneficiarul se consideră îndreptăţit la o prelungire a Perioadei de Garanţie şi/sau la compensaţii financiare, Beneficiarul va notifica Antreprenorul, cu o copie adresată Supervizorului.
Notificarea va face referire la:

a) prevederile prezentei subclauze, în baza căreia a fost întocmită Revendicarea Beneficiarului,

b) subclauzele specifice ale Condiţiilor Contractuale, aplicabile Revendicării în cauză,

c) prezentarea evenimentului sau situaţiei şi data apariţiei acestora.

Cu excepţia cazului în care Beneficiarul poate demonstra că nu avea cunoştinţă de eveniment sau situaţie, notificarea va fi transmisă în termen de 30 de zile de la data apariţiei evenimentului sau situaţiei. Dacă notificarea nu a fost transmisă în termen de 30 de zile la data apariţiei evenimentului sau situaţiei, Beneficiarul îşi asumă întreaga responsabilitate şi toate riscurile pentru orice consecinţe (legate de Perioada de Garanţie şi compensaţii financiare) cauzate de evenimentul sau situaţia în cauză până la data anterioară cu 30 de zile datei notificării. Beneficiarul nu va fi îndreptăţit la nicio prelungire a Perioadei de Garanţie sau compensaţie financiară ca urmare a evenimentului sau situaţiei în perioada cuprinsă între data apariţiei evenimentului sau situaţiei şi data anterioară cu 30 de zile datei notificării. În situaţia în care notificarea nu a fost transmisă în termen de 30 de zile la data apariţiei evenimentului sau situaţiei, nu se va prelungi Perioada de Garanţie şi Antreprenorul nu va plăti nicio compensaţie financiară în raport cu consecinţele evenimentului sau situaţiei până la data anterioară cu 30 de zile datei notificării.

În cazul în care Beneficiarul poate demonstra că nu avea cunoştinţă de eveniment sau situaţie, notificarea va fi transmisă în termen de 30 de zile de când Beneficiarul ia la cunoştinţă de eveniment sau situaţie, caz în care va fi îndreptăţit la prelungirea Perioadei de Garanţie şi/sau la compensaţii financiare de la data apariţiei evenimentului sau situaţiei.
69b.2. Detalierea Revendicării Beneficiarului

(i) În termen de 30 de zile de la data notificării Revendicării, Beneficiarul va prezenta Antreprenorului detaliile Revendicării sale. Revendicarea Beneficiarului trebuie să fie suficient de detaliată şi întocmită în aşa manieră încât elementele sale să poată fi verificate şi să fie prezentată în mod clar astfel încât să poată fi citită şi înţeleasă de orice persoană care nu este familiarizată cu executarea Contractului.
Beneficiarul va fi îndreptăţit la o prelungire a Perioadei de Garanţie şi/sau compensaţii financiare doar pentru acele elemente care nu sunt în responsabilitatea şi în riscul Beneficiarului.
Beneficiarul trebuie să demonstreze solicitările sale în cuprinsul detaliilor Revendicării Beneficiarului.

În cazul în care Beneficiarul intenţionează să transmită mai multe Revendicări într-un singur pachet în mod simultan (Revendicări globale, compendiu de Revendicări etc.), Beneficiarul are obligaţia de a detalia impactul financiar şi legat de prelungirea Perioadei de Garanţie pentru fiecare Revendicare, în mod separat. Beneficiarul are obligaţia de a prezenta evenimentul sau situaţia care are legătură cu compensarea solicitată cu suficiente detalii astfel încât Antreprenorul să cunoască cazul care face obiectul Revendicării.
În cazul unei Revendicări având ca obiect prelungirea Perioadei de Garanţie, Beneficiarul va prezenta şi justifica noua Perioadă de Garanţie rezultată în urma Revendicării.
În cazul în care Beneficiarul solicită compensaţii financiare, acestea vor fi prezentate în mod detaliat, inclusiv în ceea ce prive te temeiul contractual al acestora.
Beneficiarul va menţiona în mod clar în baza căror subclauze a transmis Revendicarea pentru prelungirea Perioadei de Garanţie i/sau compensaţiile financiare. În caz contrar, Revendicarea va fi respinsă în conformitate cu prevederile subclauzei 69c.1 [Admiterea/respingerea în principiu de către Supervizor a Revendicării] și Beneficiarul este decăzut din dreptul de a primi orice prelungire a Perioadei de Garanţie sau compensaţii financiare ca urmare a evenimentului sau situaţiei care face obiectul Revendicării.
(ii) Perioada de 30 de zile pentru transmiterea detaliilor poate fi extinsă doar la solicitarea Beneficiarului i cu aprobarea Supervizorului. Beneficiarul are dreptul de a transmite detaliile după expirarea acestui termen doar dacă prezintă motive justificate privind imposibilitatea transmiterii detaliilor Revendicării în acest termen. Motivele prezentate de Beneficiar nu pot viza situaţii sau evenimente aflate sub controlul Beneficiarului sau care implică vina Beneficiarului.
În situaţia în care Supervizorul:

a) nu aprobă solicitarea Beneficiarului de a prelungi termenul de transmitere a detaliilor; sau

b) nu este de acord cu motivele prezentate, sau

c) nu răspunde în termen de 5 zile de la transmiterea solicitării Beneficiarului,

Beneficiarul poate să emită o notificare de dezacord în termen de 10 zile, în conformitate cu prevederile prezentei clauze, caz în care se vor aplica prevederile clauzei [Dispute şi arbitraj]. Conţinutul notificării de dezacord este menţionat în subclauza 69c.5 [Notificarea de dezacord]. În vederea soluţionării

Revendicării, Beneficiarul poate face uz de prevederile clauzei [Dispute i arbitraj]. În situaţia în care nu este emisă nicio notificare de dezacord în acest termen, Beneficiarul este decăzut din dreptul de a primi orice prelungire a Perioadei de Garanţie sau compensaţii financiare ca urmare a evenimentului sau situaţiei care face obiectul Revendicării;
(iii) În situaţia în care Beneficiarul nu transmite detaliile în termenul de 30 de zile sau în termenul aprobat de Supervizor, atunci Beneficiarul este decăzut din dreptul de a solicita prelungirea Perioadei de Garanţie sau orice compensaţii financiare Antreprenorului ca urmare a evenimentului sau situaţiei care face obiectulRevendicării;
(iv) Dacă evenimentul sau situaţia este în derulare sau este un eveniment sau o situaţie continuă, Beneficiarul va actualiza detaliile Revendicării la fiecare 30 de zile. În situaţia în care Beneficiarul nu transmite detaliile în termenul de 30 de zile, se vor aplica prevederile paragrafului (iii) din prezenta subclauză.
Termenul de 30 de zile pentru transmiterea detaliilor poate fi prelungit doar în conformitate cu prevederile paragrafului (ii) din prezenta subclauză.
La încheierea evenimentului sau situaţiei, Beneficiarul va transmite detaliile finale în termen de 30 de zile. În cazul în care Beneficiarul nu transmite detaliile în termenul de 30 de zile, se vor aplica prevederile paragrafului (iii) din prezenta subclauză.
Termenul de 30 de zile pentru transmiterea detaliilor finale poate fi prelungit doar în conformitate cu prevederile paragrafului (ii) din prezenta subclauză.
(v) După transmiterea detaliilor (finale) în conformitate cu prevederile acestei subclauze se vor aplica prevederile clauzei 69c [Decizia Supervizorului].
Clauza 69c Decizia Supervizorului

69c.1.	Admiterea/respingerea în principiu de către Supervizor a Revendicării, pentru perioada aferenta Proiectării si Execuţiei.
După primirea detaliilor (finale) ale unei Revendicări, Supervizorul va:

a) verifica dacă prevederile Contractului în legătură cu notificarea Revendicării i a detaliilor acesteia, precum i conţinutul Revendicării au fost respectate; și
b) verifica dacă există un merit contractual în baza subclauzelor menţionate în Revendicare.

În cazul în care sunt îndeplinite condiţiile prevăzute la punctele (a) i (b) de mai sus, Supervizorul va admite în principiu Revendicarea în termen de 30 de zile de la primirea detaliilor (finale) i se va aplica subclauza 69c.2 [Decizia Supervizorului].
În cazul în care una dintre condiţiile prevăzute la punctele (a) i (b) de mai sus nu este îndeplinită, Supervizorul va emite o notificare motivată de respingere în principiu a Revendicării, în termen de 30 de zile de la primirea detaliilor (finale). În acest caz, oricare dintre Părţi poate să emită o notificare de dezacord în termen de 10 zile de la primirea notificării, în conformitate cu prevederile prezentei subclauze și ale subclauzei 69c.5 [Notificarea de dezacord], caz în care se vor aplica prevederile clauzei. [Solutionarea Litigiilor]. În situaţia în care nu este emisă nicio notificare de dezacord în acest termen, Părţile au decăzut din dreptul de a primi orice prelungire de termen sau compensaţii financiare ca urmare a evenimentului sau situaţiei care face obiectul Revendicării.

Dacă Supervizorul nu emite o notificare privind admiterea/respingerea în principiu a Revendicării în termen de 30 de zile de le primirea detaliilor (finale), se consideră că Revendicarea a fost respinsă în principiu. În acest caz, oricare dintre Părţi poate să emită o notificare de dezacord în conformitate cu prevederile prezentei subclauze şi ale subclauzei 69c.5 [Notificarea de dezacord] în termen de 10 zile de la expirarea acestui termen, în conformitate cu prevederile prezentei subclauze, caz în care se vor aplica prevederile clauzei. [Dispute şi arbitraj]. În situaţia în care nu este emisă nicio notificare de dezacord în acest termen, Părţile au decăzut din dreptul de a primi orice prelungire de termen sau compensaţii financiare ca urmare a evenimentului sau situaţiei care face obiectul Revendicării.
Orice notificare emisă de Supervizor privind admiterea/respingerea în principiu a Revendicării emisă după expirarea termenului de 30 de zile nu produce niciun efect.
69c.2. Decizia Supervizorului

În cazul în care Supervizorul a emis o notificare privind admiterea în principiu a Revendicării, sau ori de câte ori este prevăzut în Contract că Supervizorul va Decide sau va emite o Decizie într-o privinţă, Supervizorul în termen de 30 de zile de la admiterea în principiu a Revendicării, respectiv de la momentul când problema este supusă Supervizorului, va emite o Decizie prin parcurgerea etapelor prevăzute mai jos.
a) Perioada de consultare

În termen de 15 zile de la admiterea în principiu a Revendicării, respectiv de la momentul când problema este supusă Supervizorului sau în termenul convenit de Beneficiar şi Antreprenor, Supervizorul va avea consultări cu Părţile, împreună şi/sau separat, cu scopul de a ajunge la un acord. După încheierea perioadei de consultări şi în cazul în care mai există elemente asupra cărora nu s-a ajuns la un acord, pentru aceste elemente se vor aplica prevederile punctului (b) din această subclauză.
În cazul în care o Parte sau ambele Părţi nu participă la consultări, se va considera că a fost respectată procedura privind consultarea şi se vor aplica prevederile punctului (b) din această subclauză.
b) Decizia

Supervizorul va emite Decizia pentru elementele asupra cărora nu s-a ajuns la un acord între P ărţi în termen de 15 zile de la încheierea perioadei de consultări. Decizia trebuie să cuprindă şi motivarea. Decizia Supervizorului va face referire în mod separat la impactul asupra perioadei de timp (dacă există) și la compensaţii financiare (dacă există). Decizia va fi transmisă imediat (în ziua în care este emisă) Beneficiarului i Antreprenorului.
În cazul în care una dintre Părţi nu este de acord cu Decizia emisă de Supervizor, oricare dintre Părţi va putea emite, către cealaltă Parte, o notificare de dezacord în conformitate cu prevederile prezentei subclauze şi ale subclauzei 69c.5 [Notificarea de dezacord] în termen de 10 zile de la data transmiterii Deciziei. Se vor aplica prevederile clauzei [Dispute şi arbitraj], în vederea soluţionării problemei pentru care Supervizorul a emis o Decizie.
În cazul în care nu este emisă nicio notificare de dezacord în acest termen, Decizia emisă este finală si obligatorie pentru Părţi, care o vor pune în aplicare fără întârziere. În cazul în care o Parte refuză să respecte Decizia Supervizorului devenită finală și obligatorie, cealaltă Parte poate acţiona refuzul direct în arbitraj conform prevederilor clauzei [Dispute și arbitraj].


În cazul în care Supervizorul nu emite o Decizie în perioada de timp menţionată în cadrul punctului
(b) al prezentei subclauze, oricare dintre Părţi va putea emite o notificare de dezacord în conformitate cu prevederile prezentei subclauze i a subclauzei 69c.5 [Notificarea de dezacord] în termen de 10 zile de la expirarea termenului de emitere a Deciziei. Orice Decizie emisă de Supervizor după expirarea termenului contractual nu produce niciun efect. Oricare dintre Părţi va putea recurge la prevederile clauzei [Dispute și arbitraj], în vederea soluţionării problemei pentru care Supervizorul ar fi trebuit să emită o Decizie.
În cazul în care nu este emisă Decizia Supervizorului în termenul aferent Deciziei i nicio notificare de dezacord nu este emisă în termenul aferent notificării de dezacord, Părţile sunt decăzute din dreptul de a primi orice prelungire de termen sau compensaţii financiare în legătură cu problemele pentru care s-a cerut Decizia Supervizorului.
69c.3. Punerea în aplicare a Deciziei Supervizorului privind Revendicarea Antreprenorului

i. Punerea în aplicare a Deciziei privind prelungirea Duratei de Execuţie

Dacă Supervizorul a emis o Decizie în conformitate cu prevederile subclauzei 69c.2 [Decizia Supervizorului] pentru acordarea unei prelungiri a Duratei de Execuţie, Decizia este obligatorie pentru Părţi, iar Părţile agreează și confirmă în mod expres că respectarea în mod corespunzător a Deciziei Supervizorului reprezintă o obligaţie contractuală a fiecăreia dintre Părţi, cu următoarele menţiuni: dacă una dintre Părţi refuză să accepte Decizia Supervizorului prin transmiterea unei notificări de dezacord potrivit subclauzei 69c.2 [Decizia Supervizorului] şi subclauzei 69c.5 [Notificarea de dezacord], nu se vor aplica daune-interese moratorii pentru perioada de timp stabilită de Supervizor, până la emiterea unui acord sau a unei sentinţe finale şi obligatorii pentru Părţi în conformitate cu prevederile clauzei [Dispute şi arbitraj].
ii. Punerea în aplicare a compensaţiilor financiare

Cu excepţia unui alt acord între Părţi, dacă Supervizorul a emis o Decizie în conformitate cu prevederile subclauzei 69c.2 [Decizia Supervizorului] pentru plata unor costuri suplimentare către Antreprenor, Decizia este obligatorie şi va fi aplicată imediat de către Părţi doar pentru acele costuri care sunt aferente proiectării şi execuţiei lucrărilor. Părţile agreează şi confirmă în mod expres că respectarea în mod corespunzător a Deciziei Supervizorului în legătură cu aceste elemente reprezintă o obligaţie contractuală a fiecăreia dintre Părţi, cu următoarele menţiuni:
a) Dacă Beneficiarul refuză (explicit sau implicit) să plătească conform Deciziei Supervizorului costurile suplimentare referitoare la proiectarea şi executarea lucrărilor şi/sau Supervizorul refuză (explicit sau implicit) să certifice la plată acele articole din Decizia sa privind proiectarea şi execuţia lucrărilor, Antreprenorul poate să suspende execuţia Lucrărilor în conformitate cu prevederile subclauzei 38.2 şi, după trei notificări adresate Beneficiarului, să rezilieze Contractul potrivit prevederilor clauzei 65 [Rezilierea de către Antreprenor].
b) Antreprenorul poate, în termen de 90 de zile de la transmiterea Situaţiei de Lucrări în care sunt incluse lucrările ori serviciile/activităţile aferente Deciziei Supervizorului, cu condiţia să nu fi primit plata aferentă, să transmită o notificare de dezacord în conformitate cu prevederile subclauzei 69c.5 [Notificarea de dezacord]. În acest caz Antreprenorul poate acţiona refuzul punerii în aplicare a Deciziei Supervizorului în arbitraj doar pentru costurile aferente proiectării şi execuţiei lucrărilor Decise de Supervizor.
69c.4. Punerea în aplicare a Deciziei Supervizorului privind Revendicarea Beneficiarului

Dacă Supervizorul a emis o Decizie în conformitate cu prevederile subclauzei 69c.2 [Decizia Supervizorului], Decizia este obligatorie pentru Părţi, iar Părţile agreează şi confirmă în mod expres că respectarea în mod corespunzător a Deciziei Supervizorului reprezintă o obligaţie contractuală a fiecăreia dintre Părţi, până când este revizuită, dacă este revizuită, prin soluţionare amiabilă sau arbitraj în conformitate cu prevederile clauzei [Dispute şi arbitraj].
69c.5. Notificarea de dezacord
Notificarea de dezacord va fi transmisă de o Parte către cealaltă Parte, în condiţiile ş i în termenele prevăzute în prezenta clauză. Notificarea de dezacord va conţine cel puţin următoarele:
a) precizarea subclauzei în baza căreia a fost emisă;

b) descrierea elementelor şi/sau circumstanţelor care sunt în dezacord;

c) motivele pentru care a fost emisă notificarea.

În cazul în care notificarea de dezacord nu a fost emisă în termenele stabilite în Contract, notificarea este nulă şi nu produce niciun efect.
După emiterea unei notificări de dezacord se vor aplica prevederile clauzei [Soluţionarea Litigiilor].

70. Soluţionarea litigiilor

70.1. Dispute

Se consideră că a intervenit o dispută între Părţi de la data la care o Parte transmite către cealaltă Parte o notificare de dezacord potrivit prevederilor subclauzei 69c.5 [Notificarea de dezacord] sau, în cazul oricăror altor dispute pentru care Condiţiile Contractuale nu prevăd emiterea unei notificări de dezacord, de la data la care o Parte notifică cealaltă Parte cu privire la o dispută.
70.2. Soluţionare amiabilă

În cazul oricărei dispute, ambele Părţi vor încerca să soluţioneze disputa pe cale amiabilă, înainte de promovarea unei cereri de chemare in judecata. Părţile pot agrea să recurgă la soluţionarea disputei în mod direct sau prin intermediul unui mediator.
În cazul în care oricare dintre Părţi refuză soluţionarea disputei pe cale amiabilă prin intermediul unui mediator şi Părţile nu ajung la o soluţionare amiabilă a disputei în mod direct, oricare dintre Părţi poate recurge la soluţionarea disputei prin înaintarea acesteia spre soluţionare instantelor judecătoreşti competente din Romania în circumscripţia căreia se află sediul Beneficiarului.
În cazul în care Părţile recurg la soluţionarea disputei pe cale amiabilă prin intermediul unui mediator, oricare dintre Părţi poate recurge la soluţionarea disputei prin înaintarea acesteia spre soluţionare instanţelor judecătoreşti competente din Romania în circumscripţia căreia se află sediul Beneficiarului în termen de 30 de zile de la transmiterea de către oricare dintre Părţi a unei notificări către cealaltă Parte prin care renunţă la soluţionarea disputei pe cale amiabilă prin intermediul unui mediator.
În cazul în care nu a fost emisă o Decizie a Supervizorului, Părţile au obligaţia de a soluţiona disputa apărută pe cale amiabilă în mod direct sau prin intermediul unui mediator înainte de promovarea unei cereri de chemare in judecata.
70.3. Instanţele competente

Orice dispute rezultate din sau in legătură cu executarea si/sau încetarea contractului, vor fi înaintate spre soluţionare instanţelor judecătore ti competente din Romania în circumscripţia căreia se află sediul Beneficiarului. Orice dispute vor fi guvernate in totalitate de legea romana.
71. Legea

71.1. Cu excepţia cazului în care este prevăzut altfel în Acordul Contractual, Contractul va fi guvernat de legea română.
CONTROL ŞI AUDIT

72. Control si audit

72.1. Antreprenorul va permite tuturor organelor de verificare şi control abilitate să verifice, prin examinarea documentelor sau prin verificare la faţa locului, implementarea Contractului și, dacă este necesar, să efectueze un audit financiar-contabil complet, punând la dispoziţie documentele contabile și orice alt document relevant privind finanţarea Contractului, conform procedurilor stabilite de legislaţia română relevantă și, în cazul proiectelor finanţate din fonduri nerambursabile ale bugetului Uniunii Europene şi/sau din fonduri ale Instituţiilor Financiare, de legislaţia europeană şi română pentru protecţia intereselor financiare ale Uniunii Europene împotriva neregulilor, fraudelor sau a altor abateri de la legislaţia aplicabilă, respectiv procedurilor stabilite de Instituţiile Financiare. Aceste verificări pot avea loc într-o perioada de până la 7 ani după efectuarea plăţii finale.
În acest scop, Antreprenorul va permite accesul neîngrădit al reprezentanţilor organelor de verificare şi control abilitate pe Şantier sau în locurile în care Antreprenorul îşi desfăşoară activitatea, inclusiv la sistemele sale informatice și la toate documentele aferente proiectului și la baza de date privind managementul tehnic și financiar-contabil al proiectului și va lua toate măsurile necesare pentru a înlesni activitatea acestor organe de verificare și control. Accesul acordat reprezentanţilor organelor de verificare și control se va face pe baza confidenţialităţii cu privire la terţele părţi, fără încălcarea Legii.
Documentele vor fi disponibile pentru a facilita examinarea acestora, iar Antreprenorul va informa Beneficiarul privind localizarea documentelor.
Antreprenorul garantează faptul că drepturile organelor de verificare şi control de a efectua auditări, controale şi verificări, vor fi aplicabile în aceeaşi măsură, în condiţiile şi în conformitate cu regulile prevăzute de această clauză, tuturor Subcontractanţilor sau oricăror persoane care desfăşoară/au desfăşurat/vor desfăşura, direct sau indirect, activităţi pentru Antreprenor în legătură cu Contractul.

